
Copertă: viziune artistică asupra florei şi faunei din 
Alderon, o planetă din constelația Pleiadelor. Koala a fost ales 
ca animal-totem, simbol al aspectelor interdimensionale ale 
Pleiadelor. Culoarea roz a acestuia reflectă o nuanță 
nepământească, dar reprezintă şi simbolul energiei 
vindecătoare a inimii. 


Între toate constelaţiile care apar pe cerul nopții, nici 
una nu a avut vreodată un impact atât de mare asupra minții 
umane ca Pleiadele. Artişti, poeţi, oameni de ştiinţă, graficieni 
ai miturilor sau profeți, cu toţii au citat Pleiadele ca sursă de 
inspiraţie pentru opera lor, considerând că fără cunoaşterea 
acestei constelații nu vom putea înțelege niciodată originile 
umanității şi relația acesteia cu principiile creatoare ale 
existenței. 

Cartea de față prezintă povestea incredibilă a unui om 
care s-a trezit dus în Pleiade, unde a fost examinat şi instruit 
de forme inteligente de viață cu o înfăţişare umană. Pleiadienii 
i-au oferit o educație care i-a permis nu numai să îşi 
redobândească starea de sănătate, dar şi o înțelegere fără 
precedent a ştiinţei electromagnetice şi a rolului pe care îl 
joacă aceasta în tehnologia OZN-urilor. 

Întâlnire în Pleiade prezintă o istorie a fizicii şi a 
OZN-ologiei, dar şi experiențele personale ale lui Preston 
Nichols, şi oferă o viziune nemaiîntâlnită până acum asupra 
tehnologiei farfuriilor zburătoare şi a fenomenelor care le 
însoțesc. Niciodată nu a fost explicat subiectul complex al 
OZN-urilor atât de simplu şi de convingător ca în această 
carte, care va fi apreciată deopotrivă de oamenii de ştiinţă şi 
de cititorii profani. 

Această carte este dedicată lui Robert Lee Nichols 


Introducere 


În anul 1986, Preston Nichols a şocat multă lume şi a 
intrigat serviciile secrete ale Statelor Unite atunci când a 
anunțat public, în fața unui grup de circa 300 de persoane din 
Chicago, că a participat la un „proiect negru” secret 
desfăşurat în Long Island. Cunoscut oficial în cercurile 
militare şi ale serviciilor secrete sub numele de Proiectul 
Phoenix, el a căpătat în timp denumirea populară de Proiectul 
Montauk (după numele localității în care s-a desfăşurat 
proiectul: Montauk, New York) şi a fost descris pe larg într-o 
carte care a făcut furori, intitulată: Proiectul Montauk: 
experimente cu timpul. Această carte, care l-a făcut faimos pe 
Preston Nichols, prezintă o serie de evenimente majore legate 
de descoperirile unor ştiinţe secrete, precum controlul vremii 
şi controlul minţii. În timp, aceste experimente au condus la 
fenomene precum teleportarea şi materializarea obiectelor, iar 
apoi chiar la controlul timpului. 

După publicarea cărţii Proiectul Montauk, investigațiile 
au continuat, pentru a găsi şi mai multe dovezi în sprijinul 
celor afirmate în carte. Au rezultat astfel alte două lucrări, care 
continuă seria (O nouă vizită în Montauk şi Piramidele din 
Montauk), în care se aduc numeroase argumente care atestă 
faptul că la Montauk s-a întâmplat ceva cu totul neobişnuit, 
care continuă până astăzi. Tot mai mulți oameni confirmă la 
ora actuală că proiectul a existat. 

Cercetările lui Preston au fost ridicate în slăvi de unii şi 
condamnate de alții, dar nimeni nu poate contesta 
cunoştinţele sale în domeniul tehnologiei electromagnetice şi 
faptul că a fost implicat într-un proiect guvernamental secret 
de cercetare. Sunt cercuri oficiale în care părerile şi sfaturile 
sale profesionale continuă să fie foarte apreciate. 

Cartea de față prezintă doar unul din aspectele 
proiectului secret la care a participat Preston, şi anume cel 
referitor la OZN-uri. Lucrarea Întâlnire în Pleiade: o privire din 
interior asupra OZN-urilor are două părți. Prima parte este 


semnată de Preston Nichols şi se referă la experienţele directe 
ale acestuia legate de OZN-uri, extratereştri şi tehnologia 
acestora. Ea începe cu descrierea întâlnirilor personale ale lui 
Preston cu extratereştrii, când a urcat la bordul unui OZN, la 
cererea oficialităților militare, pentru a vedea cum este 
construit vehiculul. Cartea continuă cu revelarea pas cu pas a 
acestui secret atât de bine ascuns, conducând în final către o 
viziune cu totul surprinzătoare asupra realității şi manierei de 
funcționare a OZN-urilor. Anumite pasaje sunt puţin tehnice, 
dar limbajul folosit nu este deloc greu de înțeles. În rest, cartea 
este literalmente împănată de aventuri. 

A doua parte a cărții este scrisă de mine, Peter Moon. 
Am fost coautor al primelor trei cărți ale lui Preston, iar 
aceasta este a patra colaborare pe care o avem. Relatarea 
începe cu descrierea propriilor mele aventuri în domeniul 
paranormalului, care m-au condus către cunoaşterea lui 
Preston Nichols şi către studierea fenomenelor legate de 
OZN-uri. Relatarea se încheie cu un studiu asupra 
mitologiei Pleiadelor, în încercarea de a demonstra că 
această constelație reprezintă premisa înțelegerii 
fenomenelor legate de spaţiul interior şi exterior. 

Întâlnire în Pleiade: o privire din interior asupra 
OZN-urilor vă va conduce într-o călătorie aşa cum nu ați mai 
trăit în planul conştiinţei, către lumea interioară a 
fenomenelor OZN. După ce veţi citi această carte, nu veți mai 
privi niciodată la fel subiectul farfuriilor zburătoare. 


Lectură plăcută. 


NOTA: cartea de faţă conține o serie de cuvinte unice 
sau puţin familiare majorităţii oamenilor. De aceea, am 
anexat la sfârşit un glosar în care am explicat aceşti termeni. 


PARTEA I 
Be Preston B. Nichols 


Capitolul 1 


O istorie generală a OZN-urilor 


Obiectele Zburătoare Neidentificate sau OZN-urile 
sunt cunoscute în istorie, sub diferite forme, încă de la 
începuturile umanității. Misterioasele farfurii zburătoare 
sunt menționate în vechile manuscrise sanscrite şi în Biblie. 
Carul de foc înaripat al lui Ezechiel din Vechiul Testament 
este vestit, dar mai există şi alte descrieri în literatura 
antică. Chiar dacă nu vorbim de o experiență nouă, mai 
avem încă mult până la o înțelegere a naturii exacte a 
acestor fenomene. De altfel, acesta este scopul cărții de față. 

OZN-ologia modernă a devenit populară în anul 1947, 
odată cu observaţiile făcute de Kenneth Arnold în 
nord-vestul Statelor Unite şi cu prăbuşirea de la Roswell, 
New Mexico. Îndeosebi prăbuşirea de la Roswell este foarte 
bine documentată, fiind prezentată în mai multe cărți şi 
chiar într-un film difuzat pe un canal de televiziune. Toate 
aceste evenimente au fost prezentate în presa vremii. Au 
existat şi alte mărturii legate de OZN-uri, anterioare 
acestora, dar care au rămas mai puțin cunoscute. Din 
această perspectivă, am putea plasa începutul real al 
OZN-ologiei moderne pe la începutul anilor 30, dacă nu 
chiar mai devreme. Prima relatare pe care am întâlnit-o 
personal a fost făcută în anul 1936. Momentul nu a fost o 
simplă coincidenţă, căci s-a suprapus cu primele experienţe 
ale armatei legate de tehnologia radarului. Pentru prima 
dată, militarii au putut observa pe cer un obiect 
neidentificat, constatând pe ecranul radarului că acesta 
avea o natură solidă şi nu era doar un miraj. Aceasta a fost 
prima dovadă ştiinţifică imposibil de contestat. În acea 
perioadă, OZN-urile au devenit cunoscute sub denumirea de 


„Jlying unknowns” ([obiecte] necunoscute aflate în zbor), dar, 
dintr-un motiv sau altul, prescurtarea FU nu a rezistat în 
timp. 

Zvonurile moderne legate de prăbuşirea OZN-urilor au 
început tot în anul 1936, şi au continuat până după cel de-al 
Doilea Război Mondial, până la prima prăbuşire documentată, 
cea de la Roswell, din anul 1947. De atunci, rata prăbugşirilor a 
ajuns la aproximativ una la 3-4 luni. De aceea, Departamentul 
Forțelor Aeriene a inițiat proiectul Blue Book!, structurat pe 
cel puţin două nivele de interes. Prima prioritate era legată de 
descoperirea tuturor informaţiilor legate de atestarea şi 
prăbuşirea OZN-urilor şi s-a născut în urma unei întâlniri la 
vârf a serviciilor secrete militare, acesta fiind considerat un 
domeniu de interes pentru securitatea Statelor Unite. Cea 
de-a doua prioritate se referea la secretizarea acestor 
informaţii pentru a nu cădea în mâinile unor potențiali 
duşmani. Aşa s-a ajuns în timp la ascunderea lor inclusiv de 
ochii opiniei publice americane. 

Pe lângă ascunderea informațiilor din motive de 
securitate națională a mai apărut un motiv de îngrijorare. 
Militarii se temeau că dezvăluirea acestor informații ar fi putut 
conduce la o panică generalizată, cu eventuale consecințe 
dezastruoase. Difuzarea la radio a Războiului lumilor a 
provocat o isterie în masă, demonstrând că reacția publicului 
la aflarea veştii că extratereştrii au sosit pe pământ poate fi 
într-adevăr extrem de excesivă. Auzind că pe pământ au 
aterizat marțienii, oamenii care au ascultat povestea lui H.G. 
Wells la radio (cetățeni ai statului New Jersey) s-au baricadat 
în case, în timp ce alții au luat-o la goană şi au creat un 
adevărat haos, fără măcar ca transmisiunea să fie o farsă a 
postului de radio sau a lui Orson Wells, actorul care a citit 
povestea. Pe scurt, postul de radio a anunțat detaliat la 
începutul transmisiunii că urmează o lectură a faimoasei cărți 
a lui H.G. Wells. 


Textual: Cartea Albastră. 


Există o implicaţie antropologică încă şi mai profundă 
care explică de ce este atât de sensibil Guvernul Statelor Unite 
la subiectul OZN-urilor şi de ce se grăbesc atât de tare 
oficialitățile să infirme orice zvon legat de acestea. Dacă întrebi 
un om mediu de pe stradă unde crede că se află Dumnezeu, el 
îți va indica cerul şi îți va răspunde că „Dumnezeu este acolo, 
sus”. Dacă o civilizație extrem de avansată ar apărea brusc 
într-o navă spațială, este de bănuit că o mare parte a 
populaţiei i-ar venera pe locuitorii acesteia ca pe nişte îngeri, 
considerându-i trimişi ai lui Dumnezeu pe pământ. Există 
deja nenumărate secte religioase care se închină acestor ființe 
care locuiesc pe stele; de aceea, Guvernul se teme că ar putea 
pierde uşor controlul asupra populației. Una peste alta, este 
cert că ceea ce a început ca o precauţie politică s-a 
transformat în timp într-un fenomen de control al maselor. Se 
vor găsi chiar mulți oameni care să pretindă că totul a fost o 
chestiune de control încă de la bun început. Oricum ar fi, 
oficialitățile alese de poporul american pentru a-l guverna au 
refuzat să facă publice aceste informaţii, presupunând că au 
fost informate ele însele pe această temă. Pe scurt, informaţiile 
legate de OZN-uri au devenit apanajul exclusiv al unei elite a 
puterii. Deşi aceşti oameni au toate motivele să le păstreze 
secrete, este evident că au apărut tot felul de scurgeri de 
informaţii, care au condus apoi la tot felul de dezinformări, ce 
nu au făcut decât să amplifice şi mai tare confuzia generală şi 
sentimentul de manipulare. 

Informaţiile prezentate în această carte provin exclusiv 
din experiențele mele personale. Sunt de profesie inginer şi 
înțeleg toate aspectele legate de radar. Cunosc personal o 
sumedenie de oameni care au lucrat în această industrie şi 
care au foarte multe lucruri de povestit pe această temă. Unele 
dintre ele pot fi considerate scurgeri de informaţii, în timp ce 
altele sunt mai degrabă deducții logice. Acesta este contextul 
în care îmi voi încadra povestea. Îmi voi povesti aşadar 
propriile mele experiențe legate de OZN- uri, începând chiar 
din copilărie. 


Capitolul 2 


Întâlniri cu OZN-uri 


Prima experiență paranormală pe care am trăit-o s-a 
petrecut pe când aveam cinci sau şase ani. M-am trezit din 
somn şi am văzut ceea ce părea a fi fața lui Dumnezeu 
privindu-mă din cadrul uşii. Cu siguranță, fața respectivă nu 
aparținea unuia din părinții mei. Părea foarte luminoasă şi era 
înconjurată de un păr argintiu, lung. Deşi aveam să întâlnesc 
de multe ori mai târziu această față, până în adolescență 
experiența nu s-a mai repetat. Nici astăzi nu ştiu exact dacă 
fața pe care am perceput-o atunci a avut vreo legătură directă 
cu întâlnirile mele ulterioare legate de OZN-uri. 


Nu am văzut primul OZN decât prin anul 1961 sau 1962, 
la vârsta de 15 sau 16 ani. Nu cu mult timp înainte, părinții 
mi-au construit o mică baracă în fundul curții. Eram nebun 
după electronică şi doreau să scape de mine şi de jucăriile mele, 
care încurcau locul în întreaga casă. Atunci când îmi realizam 
experimentele, pretindeau că făceam un zgomot îngrozitor, cum 
nu au mai auzit vreodată. Evident, la acea vreme nu învățasem 
încă să instalez feedback-ul negativ al unui amplificator radio. 
Dacă experimentul este realizat incorect, zgomotul care se aude 
seamănă într-adevăr cu țipătul terifiant al unei banshee?. Abia 
mai târziu am înțeles ce se întâmplă: nu trebuia decât să 
inversez bornele transformatorilor exteriori pentru ca țiuitul să 
înceteze. Până când mi-am dat seama de acest lucru, a trecut 
probabil o săptămână, timp în care am înnebunit pe toată 
lumea. Construindu-mi baraca, ai mei mi-au permis să îmi 


i Figură mitologică. Nu este văzută niciodată, dar țipetele ei sfâşietoare se aud 


noaptea şi pot scoate din minţi orice om sănătos. 


continui hobby-ul, dar au avut grijă să fiu cât mai departe de 
casă în timp ce îmi desfăşuram experimentele. Nu a trecut mult 
timp şi baraca mea era plină de receptoare radio şi de 
televizoare vechi. Mi-am adus chiar câteva echipamente de 
testare care păreau să fi fost luate direct din laboratorul lui 
Marconi. Întrucât aveam mai mult echipament electronic decât 
oricare din colegii mei de şcoală, îmi imaginez că mă simțeam 
foarte special printre aceştia. 

Într-o noapte, pe când meşteream în laboratorul meu, nu 
am putut scoate altceva din receptoarele mele radio decât un 
pâzâit ciudat. Subit, curentul electric s-a întrerupt şi am rămas 
în întuneric. Am ieşit afară şi am văzut un obiect luminos în 
formă de disc care plutea deasupra curții mele, la o înălțime de 
circa 70 de metri. Avea o lățime de aproximativ 17 metri şi o 
înălțime de circa 7 metri. Emana o lumină alb strălucitoare. Pe 
neaşteptate, discul şi-a luat zborul pe deasupra capului meu şi 
a dispărut. A început prin a se înălța pe verticală, apoi a făcut 
câteva manevre imposibile, după care şi-a reluat zborul pe 
verticală. Am remarcat cu această ocazie că luminile se 
stinseseră în tot cartierul, nu numai în casa mea. După o vreme 
de la dispariția obiectului, s-au reaprins. 

Am văzut-o atunci pe mama alergând afară din casă. Era 
foarte tulburată şi mi-a strigat: 

- Ai văzut? Ai văzut? 

- Da, mamă, am văzut, i-am răspuns eu. 

- Ştii ce a fost obiectul acela? 

- Nu ştiu. Părea o farfurie zburătoare. 

Mi-a spus că, orice ar fi fost, a oprit curentul electric în 
casă. l-am răspuns că acesta s-a întrerupt şi în baraca mea, 
întrerupându-mi munca. 

Aceasta a fost prima mea „întâlnire de gradul întâi” — 
termen popular în literatura referitoare la OZN-uri, care se 
referă la vederea unui OZN. „Întâlnirea de gradul doi” se 
produce atunci când vezi un OZN aterizând în imediata ta 
apropiere. „Întâlnirea de gradul trei” se produce atunci când 
eşti luat la bord sau când comunici într-un fel sau altul cu 
extratereştrii. Mai există şi experiența răpirii, cunoscută uneori 


sub numele de „întâlnire de gradul patru”. 

Acea întâlnire cu OZN-ul de deasupra curții casei mele a 
fost prima dintr-o lungă serie. În acea perioadă (de la 
începutul anilor 60) au fost raportate foarte multe asemenea 
privelişti în zona Islip, oraşul din Long Island în care am 
crescut şi în care continui să locuiesc şi astăzi. Într-o zi, prin 
anul 1964, mă aflam la liceu, împreună cu un grup de elevi. 
Subit, liceul s-a golit, toată lumea alergând speriată afară. 
Deasupra terenului de sport se afla un obiect în formă de 
bumerang care făcea o serie de manevre de zbor. Avea o formă 
foarte ciudată şi nu depăşea 1,20 metri în diametru. Nu ştiu 
nici astăzi ce a fost, dar la un moment dat a dispărut. Aceasta 
a fost cea de-a doua întâlnire pe care am avut-o cu un OZN. 

După ce am intrat la Colegiul Suffolk, asemenea imagini 
s-au repetat foarte des. De fapt, era un fenomen în masă, 
putând fi perceput de toți studenţii din campus. Întrucât eram 
student la departamentul de tehnologie electrică şi ştiam 
foarte multe lucruri despre radio, m-am decis să fac ca 
lucrurile să devină şi mai interesante, concepând tot felul de 
analizoare de spectru, receptoare radio şi camere video. În cele 
din urmă, am reuşit. Într-o noapte, am surprins pe peliculă un 
OZN care zbura pe cer. Imaginile erau foarte clare şi toți cei 
care au rămas în acea noapte împreună cu mine au putut 
vedea direct această privelişte. La vremea aceea nu existau în 
campus nici un fel de măsuri de securitate împotriva acestor 
activități. De aceea, dimineața am rămas extrem de dezamăgit 
să constat că filmul îmi fusese scos de cineva din camera de 
filmat. Se pare că un coleg raportase autorităţilor ce făceam. 
Consecința a fost că am fost luaţi în vizor de acestea. Când am 
obținut prima noastră dovadă, autoritățile s-au mişcat foarte 
rapid şi ne-au confiscat-o. 

Deşi efortul meu de a obține pe peliculă imagini cu 
OZN-uri a dat greş, am reuşit să fac progrese într-un alt 
domeniu. A fost prima dată când am reuşit să fac analiza 
undelor electromagnetice sau a semnăturii electronice pe care 
o generează aceste farfurii zburătoare. Am învățat astfel cum 
pot fi recunoscute OZN-urile. Aceste aparate interferează în 


maniere extrem de distincte cu undele radio scurte, dar şi cu 
benzile VHF şi UHF. Spectrograma lor arată de regulă ca o 
colină. În timp, am învăţat să le recunosc în funcție de sunetul 
care apare în difuzoare atunci când aparatul se află în modul 
de detecție AM, iar AGC (Automatic Gain Control) este oprit. În 
aceste condiţii, sunetele seamănă cu un bâzâit sau un şuierat 
distinct, care poate fi deosebit. Există de asemenea anumite 
tipare ale sunetelor de fundal care pot fi recunoscute. La ora 
actuală, pot recunoaşte oricând apariția unui asemenea 
aparat prin simpla ascultare a difuzoarelor. 

Deşi foarte interesante, toate aceste fenomene nu făceau 
parte direct din sfera mea de interes de la acea vreme. Treptat, 
m-am implicat în alte proiecte, fără legătură cu OZN- urile. 
Unul dintre cele mai bizare a fost un proiect legat de 
antigravitaţie, pe care am încercat să-l comercializez, dar am 
dat greş, după ce asupra mea s-au făcut presiuni. Pe scurt, 
următoarea întâlnire dramatică cu un OZN nu s-a mai produs 
decât în anul 1974. 


Capitolul 3 
La bordul unui OZN 


În perioada anilor 70 am lucrat la o companie din Long 
Island care avea contracte cu Ministerul Apărării. În anul 
1974 sau 1975, şeful mi-a spus că am fost selectat pentru a 
face parte dintr-o echipă care urma să cerceteze o anumită 
tehnologie străină localizată la o bază militară aflată într-un 
loc nespecificat. Mi-am imaginat că urma să cercetăm o 
tehnologie rusească sau chineză şi am precizat că eram 
încântat să merg. Mi-a răspuns sobru că nu era o chestiune 
de voluntariat şi că eram obligat să merg. 

Echipa era formată din şase persoane. Am fost urcați la 
bordul unui avion şi am părăsit Long Island. După o vreme, 
am aterizat. Privind din aer, mi-am imaginat că ne îndreptam 
către Ohio. Imediat ce a atins solul, pilotul a părăsit pista şi a 
intrat într-un hangar. Am fost îmbarcați apoi într-o dubiță 
fără geamuri. După 2-3 ore de mers, nu mai aveam nici o idee 
unde ne-am fi putut afla. În cele din urmă, maşina s-a oprit şi 
uşile din spate au fost deschise. Ne-am trezit într-un fel de 
hangar subteran, complet gol. Nimic nu indica unde ne-am fi 
putut afla. Nu existau decât uşi care se deschideau şi se 
închideau. Una dintre ele dădea într-un coridor. Am trecut 
prin acesta şi am ajuns într-o cameră în care ni sa făcut un 
instructaj de securitate. 

Spuneam mai devreme că eram în total şase membri ai 
echipei. Unul dintre aceştia era şeful meu, dar nici el şi nici 
ceilalți nu-şi mai aminteşte mare lucru din ceea ce s-a 
petrecut în continuare. Instructajul ni s-a făcut de nişte 
membri ai forțelor aeriene, uşor de recunoscut după 
uniformele lor. Şeful meu s-a angrenat într-o discuţie destul 
de lungă cu ei. După ce ni s-a atras atenţia asupra mai multor 


factori legați de securitate, am fost conduşi într-un alt 
hangar, în care am văzut un OZN în formă de disc. 


Am privit către unul din militarii care ne însoțeau şi am 
spus: 

- Hei, dar acesta este un OZN. 

-Şş, mi-a răspuns acesta. Nu avem voie să rostim 
asemenea nume. Tot ce ştim este că avem de-a face cu un 
aparat străin. 

A adăugat că ne aflăm la Departamentul pentru 
Tehnologia Aparatelor de Zbor Străine. Era un limbaj foarte 
criptic. Militarul ne-a condus apoi într-un tur al OZN-ului. 

Din afară, aparatul era argintiu şi semăna cu orice 
farfurie zburătoare în formă de disc. Părea să aibă un 
diametru de aproximativ 17 metri şi o înălțime de 7 metri. În 
partea de sus avea o formă de dom, cu o lățime de circa cinci 
metri. Nava se sprijinea pe trei picioare care ieşeau de undeva 
de sub ea. O rampă făcea legătura între sol şi uşa aparatului. 

Am descoperit cel mai surprinzător aspect legat de 
această farfurie zburătoare abia după ce am urcat la bord. În 
interior era absolut uriaşă. Deşi diametrul exterior nu 
depăşea 17 metri, odată intrați în interior am mers timp de 
circa zece minute în aceeaşi direcție, pe o distanţă de sute de 
metri, poate chiar de ordinul kilometrilor. La vremea 
respectivă mi s-a părut neverosimil. Din ceea ce ştiu astăzi, 
mi se pare evident că odată urcați pe navă, am intrat într-o 
realitate artificială. Aceasta este cheia construcției unui OZN 
şi a capacităţii de a călători dintr-un loc în altul cu ajutorul 
acestuia. Vom dezvolta mai târziu acest subiect. 

Deşi spuneam mai devreme că am pătruns într-o 
realitate artificial construită, aceasta părea la fel de reală ca şi 
mediul exterior sau ca şi camera în care vă aflați 
dumneavoastră acum. Următorul aspect interesant pe care 
l-am observat era legat de lipsa oricărui panou de control. 
Practic, nu existau butoane, manşe sau indicatoare. Pe 
măsură ce treceam dintr-un compartiment în altul, luminile 
se aprindeau automat, cu puțin timp înainte să intrăm în ele. 


După ce ieşeam, luminile se stingeau. Iluminatul părea 
perfect controlat. În timp ce continuam să inspectăm nava, 
unul din militari ne-a informat că inițial în interiorul acesteia 
exista o atmosferă ciudată, dar că aceasta a fost refăcută, 
astfel încât să devină compatibilă cu ființele umane. 


În cele din urmă, am ajuns într-un compartiment care 
părea să fie camera de control. Cele mai importante piese erau 
trei fotolii plasate chiar în față. Când spun fotolii, mă refer 
exact la aşa ceva: erau nişte scaune înclinate şi confortabile, 
special concepute pentru relaxare. În spate se aflau alte 
scaune obişnuite, de dimensiuni mai mici. Ni s-a spus că 
fotoliile erau înzestrate cu tot felul de dispozitive electronice 
care se ataşau în zona capului. Era evident că scopul lor era 
să preia gândurile celor instalaţi în fotolii. Cei care au citit 
Proiectul Montauk: experimente cu timpul, îşi pot da cu 
uşurinţă seama că această tehnologie este exact cea folosită la 
construcția Scaunului din Montauk. 


Pe pereţii din fața fotoliilor se aflau patru ecrane. Şi 
acestea păreau să fie conectate la procesele mentale ale 
operatorilor. Stând în fotoliu, aceştia puteau cere afişarea 
unor hărți stelare, a unor fotografii luate din exteriorul navei, 
etc. Un simplu gând era suficient pentru a vedea pe ecran ce 
se întâmpla în afara navei, în orice direcție. 

În spatele ecranelor se afla o altă încăpere, de mici 
dimensiuni, în care se aflau o grămadă de cristale de stâncă. 
Între acestea erau plasate tot felul de bobine, legate între ele 
prin cabluri. Pereţii încăperii nu conţineau altceva decât 
ecrane. Nu existau ferestre nici în această cameră, nici în 
vreun alt compartiment al navei. 


Am fost conduşi apoi pe un nivel superior, situat 
deasupra camerei de control. Aici se aflau camerele obişnuite 
ale echipajului. În afara condiţiilor de confort de care are 
nevoie orice om obişnuit, se mai aflau aici laboratoare şi un 
fel de infirmerie. În laboratoare existau mese uriaşe, folosite 
poate pentru experimente pe oameni. 


Sub camera de control, în partea de jos a farfuriei 


zburătoare, se afla o încăpere uriaşă plină cu pietre de forme 
diferite conectate între ele prin fire. Nici eu, nici colegii mei, 
nu ne-am putut da seama la ce folosesc, exceptând firele. În 
marea lor majoritate păreau să fie minereu de aur, argint şi 
platină. Ni s-a spus că elementul care lipsea cu desăvârşire 
era cuprul. 


Din această „cameră a pietrelor” foarte mare se intra în 
alte patru camere mai mici, care făceau legătura cu patru 
proeminențe emisferice situate chiar sub centrul navei. 
Fiecare din aceste proeminențe era înzestrată cu nişte fire 
asemănătoare unor antene. Secțiunea inferioară a farfuriei 
zburătoare era izolată de restul navei şi era înconjurată de o 
bobină uriaşă. De fapt, era vorba de o sârmă foarte groasă 
bobinată, similară cu cele folosite pentru televizoare. Uriaşa 
bobină era conectată la setul de cristale din camera centrală, 
care părea să fie principala sursă de energie a navei. În 
esenţă, aşa era construită farfuria zburătoare. 


Dată fiind tehnologia folosită, mi s-a părut evident că 
manevrarea navei folosea principiile electromagnetice. Cele 
patru proeminențe conţineau antene care generau un câmp 
electric. Câmpul magnetic era produs de bobina de care am 
vorbit mai sus. Voi oferi alte detalii ceva mai departe în carte. 


Când ni s-a permis să cercetăm nava, am activat 
bobinele din ea şi am aşezat voltmetre pe firele electrice 
pentru a măsura voltajele produse. Am remarcat cu această 
ocazie că era folosit un curent electric alternativ, cu diferite 
forme-undă şi diferite frecvenţe. Militarii au ridicat nava la 
circa 3-5 metri de podeaua hangarului, pentru a putea face 
noi experimente şi teste. Farfuria zburătoare era înzestrată cu 
tot felul de antene şi echipamente electronice sofisticate, 
unele dintre ele nemaivăzute de noi până atunci. Personal, nu 
am văzut aşa ceva nici până astăzi, cu excepția acelei unice 
ocazii. Existau analizoare de semnătură electronică, 
analizoare de spectru şi computere foarte avansate. 

Bazându-mă pe propriile mele observaţii şi pe teoriile 
pe care le-a avansat mai târziu grupul nostru, pot afirma că 


nava conținea un sistem tehnic de producere a realității. Ce 
înțeleg prin aceasta? Exact ceea ce afirm: un sistem de 
producere a realității! Dacă definim realitatea ca un sistem de 
percepție şi interacțiune care se supune anumitor reguli 
precise, un sistem tehnic de producere a realității va fi un 
sistem capabil să schimbe realitatea inițială, creând o 
realitate diferită, ce poate interacționa cu prima. 

Personal, dacă mi-aş propune să construiesc o navă 
spaţială, nu m-aş baza pe o maşinărie capabilă să producă o 
realitate artificială în interiorul unei capsule foarte mici. Dacă 
maşinăria ar claca, întregul spaţiu din interior s-ar contracta 
şi poate chiar ar dispărea cu totul. Ar fi un coşmar. Dacă 
mi-ar sta în puteri, aş crea mai degrabă un sistem pasiv, fără 
electricitate. Nava pe care am văzut-o atunci avea în interior o 
realitate alternativă. Felul în care poate fi produsă aceasta 
este o altă discuție şi îl vom explica mai târziu în această 
carte. 

După ce m-am consultat cu colegii din echipa mea, am 
tras concluzia că nava era înzestrată cu un singur sistem care 
prelua comenzile ocupanților celor trei fotolii. Cluster-ul de 
cristale din spatele camerei de control nu era altceva decât un 
computer. Cluster-ul mai mare de cristale de pe puntea 
inferioară a navei, la care se adăugau antenele, totul fiind 
înconjurat de marea bobină, era un generator al unei alte 
realități spațio-temporale. Era un sistem separat de primul, 
care funcționa de sine stătător. 

După ce am revenit la slujba mea din Long Island, nici 
unul din colegii mei nu a mai făcut vreo menţiune referitoare la 
farfuria zburătoare. Am semnat cu toții un angajament de 
confidențialitate, potrivit căruia nu aveam voie să vorbim de 
acest subiect. Când le-am pus totuşi anumite întrebări, am 
constatat că aceştia nu îşi mai aminteau nimic. Eu însumi 
aveam anumite probleme cu memoria. Am trăit o întreagă 
viață paralelă, pe care nu am reuşit să mi-o amintesc pe deplin 
decât mulți ani mai târziu. Am avut astfel ocazia să văd de 
aproape un alt OZN, dar numai în această viață „paralelă”. Mă 


aflam atunci în baza subterană de la Montauk. În această a 
doua viață pe care am trăit-o, am lucrat pentru Laboratoarele 
Brookhaven şi la Proiectul Montauk, ocazie cu care am putut 
vedea nava spațială amintită mai sus. Farfuria zburătoare 
avea o formă mai ovoidală decât cea studiată împreună cu 
colegii mei din Long Island. Avea aceleaşi ecrane şi fotolii, dar 
era înzestrată şi cu o serie de butoane suplimentare, precum şi 
cu alte sisteme de operare. De data aceasta, nu mi s-a mai 
propus să analizez din punct de vedere tehnic această navă, ci 
doar să ajut la dezmembrarea ei, şi în special a sistemelor de 
operare. Secţiunile navei corespundeau perfect cu cele 
atribuite în general extratereştrilor cunoscuţi sub denumirea 
populară de micii cenușii. La ambele nave pe care am avut 
ocazia să le examinez, fuzelajul părea să fie construit dintr-o 
singură bucată (nu din mai multe bucăți asamblate). 

În timp ce dezmembram nava de la Montauk, mi s-a 
părut că identific un sistem de control, un sistem de 
computere şi un fel de manşă de conducere, dar nu mi-am 
putut da seama cu exactitate la ce foloseau acestea. Exista de 
asemenea un fel de unitate radio. În mod evident, această navă 
nu era operată de un sistem tehnic unitar, la fel ca cea de care 
am discutat anterior. Farfuria zburătoare nu a fost testată în 
acțiune de către membrii personalului militar, dar nu ştiu de 
ce. Poate că nu ştiau cum să o pună în funcțiune. 

Din experiența acumulată, mi-am dat seama că OZN-ul 
de la Wright-Patterson (primul din cele descrise mai sus) era 
cel mai avansat ca tehnologie, un fel de Cadillac al farfuriilor 
zburătoare. Mai avansat decât atât nu-mi pot imagina decât 
un vehicul pur spiritual. Voi oferi mai multe detalii referitoare 
la aspectele tehnice ale acestei capodopere în rândul farfuriilor 
zburătoare, dar nu înainte de a prezenta o altă întâlnire 
personală pe care am avut-o cu un OZN. 


3 Vezi Anexa A, care conține o listă cu alte tipuri de farfurii zburătoare, mai puțin 


avansate din punct de vedere tehnologic. 


Capitolul 4 
Torpilarea OZN-ului 


Următoarea întâlnire pe care am avut-o cu un OZN s-a 
produs în anul 1989, pe când încă mai lucram pentru 
Compania BJM. Aceasta primise de la Guvern un contract prin 
care trebuia să construiască un transmițător UHF special, dar 
nu a reuşit. Transmițătorul a fost construit cu ajutorul unei 
tehnologii foarte avangardiste, extrem de modernă, dar pur şi 
simplu nu funcționa. Dată fiind reputația mea de inginer 
specializat în proiecte „ciudate”, mi s-a oferit o slujbă, 
cerându-mi-se să-mi dau seama ce nu merge. 

Imediat după ce am primit această sarcină, am ridicat 
telefonul şi am vorbit cu clientul, care mi-a spus că doreşte un 
transmițător modulat în sistem puls care să transmită pe o 
frecvență dată. Informaţia referitoare la frecvența respectivă 
este strict secretă şi nu o pot dezvălui. l-am spus pe loc că are 
nevoie de un transmițător tubular, nu de o componentă solidă. 
După ce am vorbit cu el, m-am dus în depozitul companiei 
BJM şi am luat de acolo un transmiţător vechi, folosit pe 
timpuri de forțele aeriene, capabil să scoată o frecvenţă radio 
de 500W în regiunea UHF. L-am şters de praf, l-am reparat, 
după care l-am pus să funcționeze conform specificaţiilor 
clientului. Avea o frecvență modulată în sistem puls, care 
opera în banda superioară UHF. Am luat apoi o mică antenă 
elicoidală şi am montat-o pe un tripod. 

La scurt timp, mi s-a spus să iau transmițătorul şi să-l 
duc la Fort Meade. Am semnat pentru el, l-am pus în Dodge-ul 
meu şi am condus timp de cinci ore până la Maryland. Când 
am ajuns la Fort Meade, am rămas surprins să constat cât de 
slabă era securizarea zonei. Când m-am prezentat la poartă, 
mi s-a spus că ştiau cine sunt şi că pot merge liniştit până la 


Hangarul 6A. Când am ajuns aici, au apărut doi agenți 
guvernamentali. Aceştia mi-au spus să instalez echipamentul 
şi să aştept. Unul dintre ei avea o stație de emisie-recepţie. A 
luat legătura cu cineva şi au început să vorbească. 

- Suntem gata, a spus el în aparat. 

Ghiciţi ce mi-a fost dat să văd în continuare. 

De noi s-a apropiat o farfurie zburătoare de dimensiuni 
mici, care a început să facă ture deasupra noastră. Ascultând 
instrucțiunile primite, am pornit transmițătorul, iar farfuria 
zburătoare a devenit brusc instabilă. Scotea tot felul de 
zgomote ciudate şi părea să se zdruncine. 

Unul din agenți mi-a spus: 

- Închide-l. Funcţionează. 

Mi-au comunicat apoi să duc transmițătorul înapoi la 
BJM şi să-l las acolo. M-am întors şi i-am spus şefului meu ce 
mi s-a transmis. Mi-a răspuns că pot să-l las deocamdată pe 
bancheta din spatele atelierului meu. 

După două luni de la excursia la Maryland, am auzit că 
grupul însărcinat cu producerea de receptoare pentru sateliți 
de la BJM lucra la un echipament nou. Potrivit rapoartelor pe 
care le-am primit, scopul era să monitorizeze OZN-urile cu 
ajutorul sateliților. În esenţă, nu făceau altceva decât să 
culeagă semnalele trimise de sateliții însărcinați să 
urmărească navele spaţiale în funcție de semnătura 
electromagnetică a acestora. Proiectul a început exact în 
perioada în care Ronald Reagan a acordat fonduri uriaşe 
Inițiativei de Apărare Strategică, proiect cunoscut popular sub 
numele de „Războiul Stelelor”. 

La data de 25 septembrie 1989, mi s-a spus să semnez 
din nou pentru transmițător şi să îl iau acasă. Dacă apărea 
vreo problemă, mi s-a spus că echipamentul era acoperit de o 
poliţă de asigurare a companiei. În aceeaşi seară, pe la orele 
9:00, am primit un telefon la care mi s-a spus să duc 
transmițătorul la capătul de sud al parcării William Floyd 
Parkway. Trebuia să fiu acolo cu el la ora 10:00. Urma să fiu 
aşteptat de anumite persoane, de la care trebuia să primesc 
instrucțiuni suplimentare. Pe la 9:30 au apărut doi asistenți 


de la uzină, care mi-au spus că trebuiau să mă însoțească 
până la parcare. Am urcat cu toţii în camionetă şi am pornit la 
drum. 

Când am ajuns la destinație, am găsit acolo un baraj al 
forțelor de poliție. Le-am spus ofițerilor că transportam un 
echipament de la BJM şi că trebuia să îl predau în acel loc. 
Poliţiştii mi-au răspuns că mă aşteptau. Mi-au spus să fac la 
stânga şi să iau legătura cu oamenii care mă aşteptau la 
capătul parcării. Am făcut ce mi s-a spus şi am văzut că o 
parte din cei care mă aşteptau acolo purtau echipament 
militar, în timp ce alții erau îmbrăcați în costume sau în haine 
obişnuite. Am fost prezentat unui om care mi-a spus să aşez 
aparatul în spatele unui jeep. Am urcat la rândul meu în jeep, 
împreună cu asociații mei, şi am pornit printre dunele de nisip 
până am ajuns la Smith Point, o locaţie în cadrul parcului cu 
acelaşi nume. 

Când ne-am oprit, ni s-a arătat o masă aranjată special 
pentru noi. În partea stângă se afla un camion mare, care 
avea montată pe el o antenă radar aflată în plină mişcare de 
rotaţie. În partea dreaptă se afla o antenă parabolică uriaşă, 
de formă concavă, care avea în mijloc ceva ce semăna cu un 
frigider. În mod normal, aici ar fi trebuit să fie plasat 
dispozitivul de recepţie al antenei. În faţa noastră, către 
ocean, se afla un generator de 400 Hz, pornit, care scotea un 
zumzet. 

Am aşezat transmițătorul pe masă, iar unul din oamenii 
care ne-au aşteptat l-a conectat la o sursă de curent, după 
care a setat modulaţia şi cablurile radio. Ne-a pus să-l 
verificăm. Am făcut acest lucru şi am constatat că totul era în 
perfectă stare de funcționare. Atunci, a deschis o staţie de 
emisie-recepţie şi a luat legătura cu cineva. 

În continuare, altcineva aflat în camionul din apropiere 
ne-a spus: 

- Daţi-i drumul. Suntem gata pentru test. 

Când am pornit transmițătorul, din centrul uriaşei 
antene parabolice a ieşit un fel de luminozitate albăstruie. 
Provenea direct din obiectul care semăna cu un frigider. Am 


văzut cu toții cum o rază de lumină albăstruie s-a îndreptat 
către cer. Cel care părea să conducă operaţiunea a strigat că 
totul este în regulă. Ni s-a spus să aşteptăm alături. 

Testul a avut loc pe la ora 10:30 seara. În continuare, pe 
la orele 11:00 sau 11:15 pe cer au apărut nişte elicoptere. 
Veneau dinspre nord şi se îndreptau către Moriches Bay. 
Brusc, elicopterele au început să se rotească pe cer, în jurul 
unui punct. În aceeaşi zonă au apărut şi două lumini 
puternice. Împreună cu elicopterele, luminile s-au îndreptat 
apoi către sud, pe deasupra golfului Moriches Bay. Când au 
trecut pe deasupra noastră, cei de față au aprins nişte 
reflectoare, în lumina cărora am putut vedea un OZN uriaş, în 
formă de pană. Avea o formă triunghiulară şi părea să aibă cel 
puţin 100 de metri în lungime. A continuat să se deplaseze 
către sud, până când a ajuns pe malul oceanului. A făcut apoi 
un ocol şi s-a îndreptat din nou către nord. Când a ajuns 
deasupra golfului Moriches Bay, echipamentul din jurul 
nostru a început să bâzâie şi să zumzăie. Imediat, OZN-ul a 
început să se clatine, scoțând zgomote ciudate, după care a 
coborât brusc. S-a auzit o explozie puternică. 

Imediat, omul din camionetă a strigat că operațiunea s-a 
încheiat. Cel de lângă mine mi-a spus că pot deconecta 
transmițătorul. L-am pus înapoi în jeep. Ne-au spus apoi să 
părăsim în grabă zona şi să dispărem cât mai rapid. 

În scurt timp, mă înapoiam împreună cu colegii mei 
către casă. Un fel de agenți ne-au urmărit tot timpul pe drum. 
Unul dintre ei a rămas în fața casei mele întreaga noapte. 
Când cei doi colegi de serviciu au plecat mai departe, doi 
agenți i-au urmat. Am încercat telefonul, dar am constatat că 
linia era moartă. M-am dus la vecini şi am încercat să îmi sun 
colegii de la ei. Deşi telefonul vecinilor mergea, nu mi-a 
răspuns nimeni la celălalt capăt al firului. Se pare că cineva se 
juca cu liniile noastre telefonice. 

A doua zi, m-am dus la serviciu şi am constatat că sunt 


încă urmărit. Mi s-a făcut imediat o şedinţă de debriefing‘ şi 
mi s-a spus că trebuie să uit tot ce am văzut în legătură cu 
OZN-ul. La vremea respectivă, învățasem deja cum să 
contracarez aceste proceduri de debriefing. De aceea îmi şi 
amintesc incidentul. Ceilalți doi angajaţi ai companiei nu-şi 
mai aduc aminte de nimic. 

Povestea la care am asistat în acea seară a ajuns cumva 
faimoasă în Long Island, îndeosebi în cadrul comunității OZN. 
Este cunoscută sub numele de Prăbuşirea OZN-ului din 
Moriches Bay. 

Din acel moment, am început să fac eforturi pentru a 
sparge sistemul de securitate de la BJM, intitulat „Nu mă 
uita”. Din acest motiv, am fost concediat. Am prieteni care 
afirmă că prin această concediere, cei de la BJM mi-au făcut 
de fapt un serviciu, căci mi-au dat timp să studiez în linişte 
OZN-urile şi să îmi aduc aminte de experiența mea de la 
Montauk. Nu sunt neapărat de această părere, căci dacă mi-aş 
fi continuat lucrul la BJM, fără ca memoria să-mi fie ştearsă, 
mi-aş fi putut probabil aduce aminte mult mai multe 
informaţii. 

Prăbuşirea OZN-ului la care am asistat în Moriches Bay 
nu poate fi contestată de nimeni. Ceea ce am văzut a fost cât se 
poate de real. Ştiam cu precizie că agenții guvernamentali erau 
interesați să doboare o navă aeriană, deci nu avea cum să fie 
nava lor. Concluzia nu poate fi decât una singură: că nava 
doborâtă era de origine extraterestră, provenind dintr-o altă 
lume. Probabil, Guvernul o considera o amenințare la adresa 
sa. Acest incident confirmă ceea ce mulți oameni din 
structurile militare şi din comunitatea OZN afirmă de multă 
vreme, şi anume că Iniţiativa de Apărare Strategică nu a avut 
nici o clipă drept scop protejarea americanilor de tehnologia 
rusească, ci de cea extraterestră, provenind din spațiul 
cosmic. Însuşi preşedintele Reagan a vorbit de această 


ă Şedinţă de prelucrare şi manipulare psihologică, pentru obținere de in formaţii şi 


stabilire a stării psihice a celui în cauză. 


amenințare la o adunare ONU. Lucrurile sunt cât se poate de 
evidente. 

Decis să studiez mai îndeaproape fenomenul, mi-am 
adunat câțiva prieteni, printre care şi George Dickson, un 
expert în antropologie, care a abordat fenomenele OZN din 
această perspectivă. M-am consultat de asemenea cu John 
Ford, fondatorul şi preşedintele Organizaţiei de Studiere a 
OZN-urilor din Long Island. Mi-am propus să studiez 
împreună cu aceşti cercetători şi cu alții în ce a constat de fapt 
incidentul de la Moriches Bay. Între timp, am devenit 
consultant ştiinţific al Organizaţiei de Studiere a OZN-urilor 
din Long Island şi am avut ocazia să aflu foarte multe detalii 
legate de acest subiect. Am aflat de pildă că au existat 
numeroase apariții de OZN-uri şi prăbuşiri ale acestora în 
Long Island, dar nu deţin informaţii specifice în legătură cu 
acestea. Cei care le deţin fac parte dintr-un alt departament al 
organizației. 

Sarcina mea a fost să studiez tehnologia OZN-urilor, 
adică să descopăr ce sunt acestea şi cum funcționează ele. 
Obiectul meu de studiu se referă inclusiv la modalitățile de 
generare a realităților alternative şi de punere în mişcare a 
acestor realități. Voi vorbi despre acest subiect în capitolul 
următor al cărții. 


Capitolul 5 


Tehnologia 


Atunci când am văzut pentru prima oară OZN-ul în 
formă de disc de la Wright-Patterson, cel mai mult m-a 
impresionat faptul că nu existau modalități evidente de 
control al aparatului cu ajutorul cărora să fie manevrat. 
Singura soluție posibilă la această enigmă ar fi că unitatea 
de control era legată de cele trei fotolii (întru totul 
asemănătoare, aşa cum am mai spus, cu Scaunul de la 
Montauk) din camera de control, înconjurate de cele patru 
ecrane video. Pe scurt, acest tip de nave sunt literalmente 
conduse cu ajutorul procesului de gândire. Cei trei piloți se 
gândesc probabil ce anume doresc să facă nava (nu îmi dau 
seama cum este divizată munca între ei). Un computer 
culege apoi gândurile piloților şi comandă aparatele care 
pun efectiv în mişcare nava. 


Când forțele militare au început să studieze pentru 
prima oară aceste OZN-uri extrem de avansate, cercetătorii 
s-au confruntat cu dificultăți foarte mari de înțelegere. 
Singura tehnologie pe care o cunoşteau ei era propria 
noastră tehnologie, alcătuită în mare parte dintr-un 
computer de zbor şi un bord de control. Putem face o 
anumită asociere între bordul de control şi scaunele 
piloților din OZN-uri. Cât despre computerul de zbor, am 
afirmat deja că acesta echivalează cu camera cristalelor 
descrisă într-un capitol anterior. Mai departe, tehnologia 


noastră constă dintr-un sistem de comunicaţii, motoare, 
manşe de control, şi câte altele. Altfel spus, o navă aeriană 
terestră conține un mare număr de sisteme tehnice extrem 
de diverse, controlate de computer. Cel mai uimitor lucru 
legat de tehnologia OZN-urilor este legat de faptul că 
acestea nu conțin decât un singur sistem operat de 
computer, şi nu o mulțime, aşa cum se întâmplă în cazul 
tehnologiei noastre. 

Ideea că extratereştrii nu au decât un singur sistem 
omogen pare absolut rezonabilă, dacă ţinem seama ce au 
realizat forțele militare cu ajutorul tehnologiei 
simulatoarelor de zbor. Antrenarea piloților cu ajutorul 
acestor simulatoare a început încă din timpul celui de-al 
Doilea Război Mondial, odată cu prototipul computerului 
realizat de John von Neumann. De atunci, lucrurile au 
evoluat atât de mult încât la ora actuală celor care se 
antrenează li se ataşează de creier nişte electrozi cu ajutorul 
cărora îşi pot conecta voința la computer, putând deplasa 
imaginea avionului (de pe ecran) către stânga, către 
dreapta, etc., după cum doresc. Electrozii ataşați de 
creierul lor servesc drept mouse pentru computer. Acest tip 
de demonstrație a fost prezentat la televiziune, aşa că nu 
este greu să ne imaginăm cât de departe a ajuns adevărata 
tehnologie, prin comparație. Cei care cunosc cât de cât 
tehnologia Stealth” îşi vor da imediat seama despre ce 
vorbesc. Piloții sunt practic antrenați într-o realitate 
virtuală. Mi s-ar părea foarte interesant de aflat dacă 
bombardierele stealth operează cu ajutorul gândurilor; 
deocamdată, nu cunosc răspunsul la această întrebare, dar 
nu sunt puțini aceia care numesc aceste avioane OZN-urile 
armatei americane, afirmând că acestea operează cu o 
tehnologie identică cu cea a OZN-urilor. 


Următorul aspect care merită să fie clarificat în 
legătură cu tehnologia OZN se referă la incredibilele 


Tehnologia avioanelor invizibile. 


acrobaţii pe care le fac acestea. De pildă, o farfurie 
zburătoare poate zbura cu o viteză de 3.500-16.000 de 
kilometri pe oră, făcând apoi brusc un viraj de 90 de grade, 
sau chiar o întoarcere la 180 de grade. Una din cele mai 
cunoscute legi ale fizicii afirmă că oricărei forțe i se opune o 
forță adversă egală cu ea. O întoarcere bruscă la o viteză 
atât de mare a unui OZN ar trebui să implice principiile 
accelerării pozitive şi negative. Altfel spus, piloţii şi toate 
celelalte creaturi, la fel ca şi obiectele nefixate, ar trebui să 
se izbească de peretele opus al navei, din cauza inerției. Nici 
un pilot nu ar putea experimenta o asemenea traumă în 
condiții normale. Există teorii potrivit cărora călătorii în 
spaţiu ar putea fi suspendațţi în băi lichide care să acționeze 
ca un tampon împotriva opririlor sau întoarcerilor bruşte, 
dar personal mi se par prea incredibile. 


Aparatul pe care l-am putut examina la 
Wright-Patterson era de o simplitate extremă, dar tot mi-a 
trebuit un anumit timp până când mi-am dat seama cum 
funcționează. Deşi folosea puterea antigravitaţiei, nu era el 
însuşi un aparat antigravitațional. Deşi transmitea unde 
radio, nu era un transmițător radio, ci o combinaţie între 
acestea, alături de alte sisteme tehnice. Marea maşinărie 
din partea de jos a navei, în care se aflau antenele şi 
proeminențele, era un generator electro-gravitațional al 
unei realități spațio-temporale. Altfel spus, era echipat 
pentru efectuarea unor manevre antigravitaționale, dar 
putea genera şi propriile sale realități spaţio-temporale. 

Fiecare din cele două moduri de operare mai sus 
amintite are propriul său scop particular. Dacă nava trebuie 
să alunece lent sau să rămână suspendată deasupra unui 
anumit punct, piloţii folosesc metoda antigravitațională de 
zbor. Numai în asemenea cazuri poate fi văzută forma navei. 
Metoda presupune controlul distribuției curenților 
gravitaționali în jurul navei. În acest mod de operare sunt 
evitate schimbările bruşte de direcție, căci acestea sunt 
supuse legii inerției. 


Atunci când un OZN îşi ia foarte rapid zborul, este 
evident că operatorii săi generează un câmp gravitațional. 
După ce depăşesc cu mult viteza sunetului, ei trec în 
celălalt mod de operare, în care îşi generează propria 
realitate. Altfel spus, creează o bulă a unei realități 
artificiale, oarecum similară câmpului de solotoni generat în 
timpul Experimentului Philadelphia. După crearea acestei 
bule, nava se poate deplasa cu viteze ameţitoare, de 
neconceput pentru noi. Ori de câte ori avem de-a face cu 
mărturii legate de modalități imposibile de zbor ale unor 
OZN-uri, acesta este cu siguranță modul de operare. 

După generarea „bulei realităţii artificiale” în jurul 
lor, piloții rămân în interiorul acesteia, tot restul fiind în 
afara bulei. Din perspectiva bulei, ei se găsesc într-o stare 
de relaxare. Oricâte mişcări bruşte ar face nava, ei nu 
percep nici un fel de efecte, căci rămân în interiorul unei 
realități diferite. Evident, premisa necesară pentru ca acest 
lucru să fie posibil este ca masa bulei să fie zero. În condiţii 
de masă egală cu zero, nu putem vorbi de inerție (inerția = 
mv, unde m este masa şi v este viteza). În cazul de față 
(când masa este zero), viteza nu mai contează (poate tinde 
către infinit). Dacă un asemenea câmp al realității cu masă 
zero poate fi creat, operatorii navei o pot deplasa în orice 
direcție şi în orice fel doresc, fără să se teamă de vreun efect. 


Acesta este principiul după care sunt construite 
majoritatea navelor interstelare. Pentru ca zborul să nu 
dureze o veşnicie, este necesar ca nava să călătorească cu o 
viteză mai mare decât viteza luminii. În acest scop, 
realitatea generată în interiorul bulei trebuie să fie diferită 
de realitatea noastră. Cu alte cuvinte, în raport cu realitatea 
noastră ei depăşesc viteza luminii, dar în raport cu 
realitatea din interiorul bulei realităţii alternative se mişcă 
la o viteză mult mai mică. Călătoria cu viteze superluminice 
permite navelor să ajungă dintr- un capăt în altul al galaxiei 
noastre în cel mult o săptămână (după timpul nostru). Ele 
se deplasează cu o viteză de milioane de ori mai mare decât 


viteza luminii prin crearea unei realități diferite, care 
permite deplasarea bulei cu viteza respectivă (în raport cu 
realitatea noastră). În propria lor realitate, viteza nu 
depăşeşte 0,7 c sau 0,9 c, unde ceste viteza luminii. 

Următorul aspect pe care trebuie să-l clarificăm se 
referă la modul de generare a bulei realității artificiale. 


Capitolul 6 
Twister-i Şi spinner-i6 


Pentru a vă face o părere în legătură cu maniera de 
generare a unei realități artificiale, este necesar să vă 
familiarizați mai întâi cu o serie de termeni de care probabil nu 
ați auzit niciodată până acum: twister-i şi spinner-i. Sunt 
termeni extrem de tehnici, folosiți de regulă în matematicile 
superioare. Este greu de bănuit că majoritatea cititorilor 
acestei cărți sunt specializați în astfel de matematici. De 
aceea, voi încerca să aduc aceste concepte din domeniul 
ecuațiilor matematice pure în cel al unor concepte mai uşor de 
înțeles, care să-i permită cititorului să înțeleagă logica ce 
permite generarea unei realități alternative. Sper ca specialiştii 
să înțeleagă intenția mea şi să nu mă acuze de 
super-simplificare. 

Înainte de a intra într-o discuţie tehnică referitoare la 
twister-i şi spinner-i, aş dori să analizăm puţin conceptul de 
tornadă. Aceste fenomene meteorologice sunt cunoscute în 
diferite părți ale lumii sub numele de tuister-i (uneori şi 
spinner-i). Deşi tornadele nu sunt identice cu twister-ii şi 
spinner-ii de care vom vorbi în continuare, ele sunt fenomene 
asociate şi cred că pot fi un exemplu util, care va fi înțeles de 
mulți cititori. Dacă răsfoieşti cărțile despre tornade care se 
găsesc de regulă în librării, vei găsi în ele un lucru foarte 
interesant. De-a lungul istoriei au fost raportate un număr de 


$ Termeni tehnici de specialitate, intraductibili. Se referă la elemente care se 


răsucesc (to twist) şi care se învârtesc în jurul propriei axe, ca nişte titireze (de la verbul to 
spin). 


anomalii extrem de ciudate cu privire la aceste fenomene. 
După trecerea unei tornade printr-o anumită regiune, poți găsi 
lucruri de genul unui pai încrustat într-un pahar de sticlă sau 
al unei maşini încrustate într- un perete de oțel. Există chiar şi 
fotografii ale unor asemenea fenomene. Aşa cum sunt 
cunoscute la ora actuală, legile fizicii nu pot explica aceste 
lucruri, care presupun o încrustare a unor molecule în alte 
molecule. Fenomenul este uimitor de asemănător cu cel al 
marinarilor găsiți încrustați în pereţii de oțel ai vasului USS 
Eldgridge, în timpul Experimentului Philadelphia. 

Nu poate rezulta decât o singură concluzie: că în 
imediata apropiere a unei tornade se petrec fenomene 
paranormale, care sugerează o activitate interdimensională. L. 
Frank Baum se referă la acelaşi lucru în celebra sa carte, 
Vrăjitorul din Oz, atunci când descrie răpirea lui Dorothy de 
către o tornadă care o duce într-o altă lume. Mulţi scriitori, în 
special cei de science-fiction, se împiedică de adevăr atunci 
când îşi exersează subconştientul. 

Sper ca aceste explicații să servească drept punte 
pentru înțelegerea aspectelor mai tehnice care urmează, 
referitoare la twister-i şi spinner-i. 

Orice proces de creare a unei realități artificiale într-o 
farfurie zburătoare sau în orice alt context trebuie să înceapă 
cu generarea unui fenomen de tip twister de către un 
computer. Aşa cum spuneam la începutul acestui capitol, cel 
mai bine poate fi înțeles acest lucru cu ajutorul matematicii”. 


i Cititorii familiarizați cu mate matica vor fi interesaţi să afle că termenul de twister 


s-a născut în cadrul unei ştiinţe numite „Analiza tensorilor”, care derivă din Analiza 
calculelor. Un tensoreste un fel de vector care trece simultan prin mai multe dimensiuni. Vă 
puteţi face o idee mai clară cu privire la analiza tensorilor dacă vă veţi imagina o minge de 
baseball strivită. Analiza tensorilor poate fi folosită în acest caz pentru a crea o formulă care 
să descrie forma exactă a formei mingii de baseball. Deşi mingea este un obiect 
tridimensional, analiza tensorilor nu este limitată exclusiv la spaţiul cu trei dimensiuni. 
Cititorilor care doresc să afle mai multe în legătură cu acest subiect le recomand cărțile lui 
Roger Penrose, printre care se numără Știința calculelor spinner-ilor dubli şi câmpurile 
relativiste şi Folosirea metodelor bazate pe twister-i şi spinner-i în geometria timpului şi a 
spațiului. 


La fel ca întregul domeniu al matematicii, un twister este un 
concept abstract. El reprezintă un punct adimensional care se 
deplasează pe circumferința unui cerc. Îi putem stabili 
existența numai cu ajutorul ecuațiilor care descriu traseul 
său. Aceste ecuații arată faptul că un anumit punct se 
deplasează la infinit pe un traseu circular, deşi nu există în 
dimensiunea noastră (nu are soliditate). Cu toate că nu poate 
fi observat în spaţiul nostru tridimensional, el poate fi 
considerat adiacent sau aflat în proximitatea acestui spațiu. 
Un twister este invizibil, dar reprezintă o realitate matematică. 

După identificarea şi recunoaşterea existenței 
twister-ului, următorul pas constă în pătrunderea în interiorul 
lui. Acest lucru poate fi realizat electromagnetic. Orice 
generare a unui câmp electromagnetic presupune folosirea 
unor variabile absolut ieşite din comun. Evident, totul depinde 
de natura exactă a câmpului electromagnetic utilizat. 
Electromagnetismul creează o rezonanţă cu twister-ul (orice 
magnetism reprezintă o reacție de rezonanţă), care îl aduce în 
dimensiunea noastră şi permite un anumit control asupra lui. 
În timp ce începe să se rotească într-o manieră vizibilă în 
dimensiunea noastră, particula-fantomă se  alungeşte, 
devenind un spinne”. 

Prima etapă în trecerea de la un twister la un spinner 
constă în formarea unei unde electromagnetice aflată într-o 
mişcare în orbită, care dă naştere unei structuri în formă de 
profil semi-circular. Twister-ul este alungit apoi până devine 


$ Prin definiție, această operație nu trebuie realizată neapărat pe cale 
electro magnetică. Teoretic, ar putea fi realizată cu ajutorul oricărei alte forme de energie pe 
care o putem controla. 

? Pentru cei care se pricep la matematică, doresc să menționez că twister-ul este 
generat cu ajutorul unei funcții în planul x, y. Pentru a-lalungi şi a-i da forma unui spinner, 
funcția x, y este distorsionată cu ajutorul funcției x, z. Dacă lucrăm într-un plan imaginar, 
vom înlocui coordonatele x, y, z cu I, J, K, aşa cum se obişnuieşte în matematică. Un 
twister, iar apoi un spinner, poate fi generat cu ajutorul unui câmp electromagnetic obținut 
cu o antenă Delta-T. Este vorba de o antenă de forma unui octaedru tridimensional 
înconjurată de bobine care creează axele X, Y şi Z. Prin modularea câmpurilor x şi y în 
interiorul antenei Delta-T, spinner-ul poate fi determinat să ia diferite forme. 


un cilindru rotativ, numit spinner. Metoda cilindrică este cea 
mai uşoară cale pe care o cunosc de obținere a unui spinner. 
Există multe tipuri de spinner-i care pot fi creaţi în funcție de 
imaginație, dar mai ales de tehnologia care îți stă la dispoziție. 
Însăşi forma standard de vortex de care se vorbeşte atât de 
mult în science-fiction şi în OZN-ologie este un spinner conic. 
Conectarea celor două capete ale unui cilindru rotativ permite 
obținerea unui spinner sferoidal. Cei cu o imaginaţie bogată 
pot vizualiza şi alte forme de spinner-i, precum forma unui bici 
(un spinneralungit care urmează o cale aleatorie care ia forma 
unui bici) sau alte asemenea structuri complexe. 

Este important să facem aici o referire la forma 
sferoidală menționată mai sus. După cum se ştie, pământul 
nostru este un asemenea sferoid. Dacă ținem cont că el este 
literalmente construit pe o serie de grile energetice care 
corespund unor spirale energetice, ne putem da seama că 
însăşi planeta noastră a fost creată inițial dintr-un spinnerO. 
Acest lucru ne duce cu gândul la ipoteza că pământul însuşi ar 
fi putut fi creat printr-o inginerie tehnică. Să fie vorba de 
Dumnezeu, sau de un inginer extraterestru? Subiectul poate fi 
speculat în fel şi chip, dar nu acesta este obiectul de studiu al 
acestei cărți. 

Ideea că pământul a fost creat ca un spinner conduce la 
o alternativă a Teoriei Big Bang-ului prin care a apărut 
universul. Teoria Big Bang-ului afirmă că întregul univers a 
început să existe ca urmare a exploziei unui singur punct aflat 
în centrul său. Teoria Spinner-ului ar sugera că toate corpurile 
cereşti s-au format prin manipularea realității de către un 
inginer cosmic, care a creat câmpurile electromagnetice 
corespondente fiecăruia dintre ele. Teoria Big Bang-ului este 
corectă numai în măsura în care afirmă că universul cunoscut 
se desfăşoară în spirală, pornind dintr-un anumit centru. În 
rest, establishmentul ştiinţific pare să încerce cu orice chip să 


IE Centrul acestor spinner-i este vid, ceea ce corespunde inclusiv conceptului de 


pământ gol în interior. 


ne convingă de faptul că realitatea noastră este exclusiv fizică. 
Altfel spus, avem de-a face cu o propagandă curată. Desigur, 
orice formă de propagandă are la bază şi anumite adevăruri. 

Există tot felul de structuri care pot fi programate să 
devină twister-i şi spinner-i. Dacă ele sunt încărcate cu 
energie, se poate obține astfel o structură spaţială, în 
interiorul căreia poate fi fabricată o realitate cu ajutorul unei 
transmisii radio. La Montauk am folosit un transmițător de 
mari dimensiuni şi o antenă Delta-T (în forma unui octaedru) 
pentru acelaşi scop. Am făcut personal experimente de 
imprimare a unor forme-gând în spaţiul antenei Delta-T, dar 
nu am reuşit să creez nimic solid (nici o realitate fizică). Pentru 
a crea o asemenea realitate ar fi fost necesară o energie uriaşă. 
Atunci când am examinat OZN-ul de la Wright-Patterson, am 
observat că acesta folosea o anumită transmisie radio, dar nu 
am reuşit să identific şi transmițătorul. 

Spuneam într-o carte anterioară (Proiectul Montauk: 

experimente cu timpul) că intervalul de frecvenţă în care 
operează conştiinţa umană este de 400-450 Megahertzi. 
Altfel spus, orice frecvență din acest interval particular 
poartă în sine informații sau idei care fac parte din sau pot 
influența conştiinţa umană. De pildă, din această categorie 
fac parte frecvențele radio şi ale televiziunii. Altfel spus, 
folosirea acestui interval de frecvențe permite controlul 
minții umane. Felul în care se realizează acest control 
depinde de mai mulți factori. Cert este că o conştiinţă corect 
educată şi antrenată poate influența o altă conştiinţă pe 
această frecvenţă. Dacă tehnologia cu care se operează (care 
presupune amplificarea gândurilor şi numeroşi alți factori) 
poate asigura o fixare a ideilor operatorilor, se pot obţine 
astfel o serie de circumstanțe prezente în permanenţă, sau 
altfel spus, o realitate. Subiectul este fascinant şi este 
cunoscut sub denumirea tehnică de „fabricare a realității”. 

Pentru a recapitula, un twister nu are dimensiuni. El 
poate fi generat de către un computer, codificat şi alungit 
într-un spinner. Acesta începe ca un cilindru rotativ, dar 
poate căpăta apoi orice formă doreşte operatorul. În jurul 


zonei-țintă se creează astfel o structură spaţială. Din 
considerente pragmatice, o putem asemăna cu un vid. Ştiut 
fiind că natura are tendința să umple orice vid, structura 
spaţială poate servi ca fundament pentru o nouă realitate, 
care nu este altceva decât o serie de gânduri-formă 
transmise în intervalul de frecvență: 400-450 MHz. 

Aşa se poate obţine o bulă a unei realități alternative. 
Înainte de a discuta modul de interacţiune al acestei bule cu 
alte realități, vă propun să facem o scurtă recapitulare a 
istoriei ştiinţei fizicii. 


Capitolul 7 
O sinteză a științei fizicii 

Înainte de apariţia lui Isaac Newton, care a creat 
prima etapă a fizicii moderne, lumea era foarte diferită. 
Principala ştiinţă care se ocupa cu aflarea secretelor 
universului era alchimia. Ea se ocupa cu aspectele 
calitative, nu cantitative ale materiei. Altfel spus, se ocupa 
cu studierea celor patru elemente: pământ, apă, foc şi aer, 
dar şi a corespondențţelor obiectelor materiale cu celelalte 
forțe din univers. Pe scurt, era o ştiinţă a magiei. 

Cărțile obişnuite de istorie a ştiinţei prezintă uneori 
alchimia ca pe o ştiinţă bazată pe observaţii infantile şi 
naive, care a pavat totuşi calea către ştiinţa modernă. De 
cele mai multe ori, alchimia este prezentată cu o oarecare 
ironie, considerându-se că principalul ei scop era 
transformarea altor metale în aur. Deşi afirmaţia nu este 
lipsită de un oarecare temei, ea este totuşi falsă. În forma ei 
supremă, alchimia era preocupată de transformarea 
conştiinţei umane. Obiectele fizice erau considerate simple 
forme de manifestare a conştiinţei, şi nu obiecte 
independente sau obiective, de sine stătătoare. Evident, 
cine stăpânea capacitatea de transformare a conştiinţei 
putea transforma inclusiv metalele în aur. 

Pe scurt, alchimia este doar un alt nume pentru 
metafizică. Cele două cuvinte au conotaţii specifice, dar 
amândouă se referă la ideea de forțe superioare lumii fizice 
în care trăim. 


Pe acest fundal s-a născut fizica modernă. Cine citeşte 
cu atenție vechile texte alchimice descoperă că acestea au fost 
scrise într-un anumit cod. Altfel spus, un istoric modern nu 
are nici o şansă să înțeleagă ceva din ele. Adevăratele secrete 
ale alchimiei nu erau cunoscute decât de societăţile secrete 
ale epocii. 

Ştiinţa modernă a început odată cu descoperirea şi 
formularea de către Isaac Newton a legilor gravitației şi 


mişcării. Aceste legi sunt considerate valabile şi astăzi, fiind 
extrem de practice. Newton a fost un om cu o inteligență 
uluitoare, iar opera lui nu este cu nimic mai puţin uimitoare. 
De pildă, el a susținut tot timpul că a fost inspirat de o sursă 
superioară. Principala greşeală pe care a făcut-o a fost că a 
considerat obiectele ca fiind statice. Pentru uz practic, legile 
sale erau însă cât se poate de utile. Aşa s-a născut era 
mecanicii. 

Următorul eveniment major în istoria ştiinţei s-a 
petrecut în anul 1887, odată cu faimosul experiment 
Michaelson-Morley. Deşi a fost considerat un eşec de răsunet, 
experimentul a transmis o adevărată undă de şoc în 
comunitatea ştiinţifică, ce s-a perpetuat până astăzi. Albert 
Michaelson, un profesor de fizică, şi Edward Morley, un 
profesor de chimie, au încercat să dovedească existența unei 
substanțe numite „eter”, despre care se credea că umple 
întregul spaţiu, fiind mediul în care călătoresc undele 
luminoase. Practic, toți savanții epocii credeau în conceptul de 
eter. Acesta era considerat un câmp unificat, deşi 
necunoscutele care îl priveau erau foarte numeroase în fizica 
populară a epocii. 

Conceptul de eter a început odată cu apariția alchimiei. 
Alchimiştii din vechime şi-au imaginat că există un mediu care 
îmbrățişează întreaga existență. Era considerat nelimitat şi 
includea nu numai spaţiul normal, ci şi aspectele subtile şi 
spirituale ale existenței. Când fizica newtoniană a început să 
pună accentul exclusiv pe aspectele strict fizice ale realităţii, 
componente subtile ale eterului au căzut în uitare. Pe măsură 
ce fizica se dezvolta, conceptul de eter a început să fie folosit 
doar ca o descriere a mediului prin care călătoresc undele de 
lumină şi cele electromagnetice. Premisa de la care se pornea 
era că dacă sunetul este o undă care se propagă prin aer, iar 
mişcarea apei generează unde sau valuri, lumina ar trebui să 
călătorească sub formă de unde printr-un mediu similar. Mai 
departe, ipoteza afirma că lumina poate fi încetinită dacă 
întâlneşte în cale un fel de „vânt” eteric. De aceea, s-a încercat 
dovedirea existenţei eterului şi măsurarea acestuia. 


Michaelson şi Morley şi-au propus să dovedească 
existența eterului prin emiterea a două fascicule de lumină 
dintr-o singură sursă luminoasă, măsurând apoi diferența de 
timp necesară celor două fascicule pentru a se întoarce la 
sursă. Ei au folosit în acest scop o serie de oglinzi care 
determinau mişcarea unui flux luminos în sensul orbitei 
pământului, iar a celuilalt flux în sens opus. La vremea 
respectivă exista teoria potrivit căreia pământul se deplasează 
purtat de un „vânt” eteric. Spre surpriza şi dezamăgirea lor, 
Michaelson şi Morley au descoperit că cele două raze de 
lumină s-au întors la sursă în exact acelaşi timp. Rezulta că 
eterul nu prezintă semne exterioare vizibile ale existenței sale. 
Altfel spus, nu exista! Experimentul a şocat comunitatea 
ştiinţifică a epocii, care a renunțat, din considerente practice, 
la ideea de eter, ajungând chiar să o ridiculizeze şi să o 
respingă cu dispreț. 

Evident, prezumția de la care s-a pornit a fost aceea că 
eterul reprezintă o forță măsurabilă, şi este cunoscută 
rapiditatea cu care resping oamenii de ştiinţă tot ce nu poate fi 
măsurat. În realitate, experimentul nu a dovedit cu nimic 
inexistența eterului. Pur şi simplu, cei doi savanți nu au 
descoperit ceva care să corespundă ideilor lor preconcepute. 

Probabil, mulți dintre cititori nu au auzit niciodată de 
experimentul Michaelson-Morley, dar orice om de ştiinţă îl 
cunoaşte foarte bine. Vâlva care s-a făcut în jurul lui a depăşit 
orice imaginaţie în istoria ştiinţei moderne, fiind considerat un 
eşec de proporții, care a schimbat întreaga direcție a gândirii 
ştiinţifice, îngropând definitiv ideea de eter. Simultan, a 
îngropat şi ideea de „alchimie” la nivelul subconştientului 
colectiv. 

Ce mi se pare interesant în legătură cu experimentul 
Michaelson-Morley este faptul că orice revoluție în ştiinţă 
conduce la o serie de descoperiri uimitoare, care soluţionează 
tot felul de probleme. Deşi a avut un impact atât de puternic 
asupra comunității ştiinţifice, experimentul celor doi savanți 
nu a provocat nici un fel de revoluție tehnologică. Chiar şi 
Albert Einstein, următoarea celebritate ştiinţifică ce şi-a lăsat 


amprenta asupra istoriei, a afirmat că experimentul nu a avut 
un impact major asupra operei sale. Înainte de a examina 
această operă, vom analiza câteva aspecte interesante legate 
de povestea vieţii sale, mai puţin cunoscute de publicul larg. 


Capitolul 8 


Povestea lui Einstein 


Albert Einstein a fost una din cele mai curioase figuri 
cunoscute în istoria ştiinţei. Considerat una din cele mai 
briliante minţi pe care le-a dat umanitatea, este la fel de vestit 
pentru faptul că nu a reuşit să îşi găsească propria casă din 
Princeton. Cât timp a locuit la Cal Tech, a depins tot timpul de 
alții pentru a afla cum poate ajunge la locul de muncă. Există 
chiar o legendă care afirmă că a căzut într-o groapă în timp ce 
se plimba pe un drum. Înainte de a examina contribuţia adusă 
de el ştiinţei, merită să aruncăm o privire asupra unor 
amănunte ale vieții sale personale, trecute în general cu 
vederea. 

În ochii opiniei publice, Albert Einstein este cu 
siguranță cea mai faimoasă figură pe care a dat-o vreodată 
ştiinţa fizicii. Cei mai mulți dintre oameni nu au auzit însă 
niciodată că a studiat la Zurich împreună cu Hermann 
Minkowski, un savant care preda Teoria Câmpului Unificat. 
Majoritatea manualelor de fizică îl prezintă pe Minkowski ca 
fiind profesorul lui Einstein, considerându-se că el a jucat un 
rol cheie în schimbarea ideilor acestuia. De fapt, rolul său a 
fost cu mult mai important. 

Informaţiile referitoare la Minkowski şi la Teoria 
Câmpului Unificat pe care o preda acesta i-au fost comunicate 
lui Peter Moon de către dr. Jean Keating, un medic din 
Delaware. Conform acestor informaţii, Einstein a fost trimis să 
studieze la Şcoala Politehnică Federală Elvețiană (cunoscută 
astăzi sub numele de Eidgenössische Technische Hochschule 
sau ETH) de către consorțiul bancar al lui Rothschild. Când 
Einstein a căzut la examenul de admitere, Rothschild a tras tot 
felul de sfori pentru ca el să fie admis. În cartea sa, Einstein: 
viața şi epoca, R. W. Clark îl citează pe Minkowski, care l-a 
descris pe Einstein ca pe un „leneş, complet neinteresat de 
matematică”. 

Când Einstein a absolvit în anul 1900, el şi-a găsit o 


slujbă la Oficiul pentru Patente din Berna, în Elveţia. Aici a 
creat el prima sa teorie ştiinţifică majoră. Deşi există oameni 
care susțin că slujba nu era potrivită pentru cineva cu talentul 
lui Einstein, putem să ne facem o anumită părere. Einstein a 
fost sponsorizat de familia Rothschild, ale cărei interese oculte 
sunt bine cunoscute, apoi obţine o slujbă tocmai la oficiul 
patentelor, în care capătă acces la cele mai recente descoperiri 
ştiinţifice ale epocii. Creează apoi o teorie ridicată în slăvi de 
presă, care a creat în jurul lui o legendă de care nici un alt 
fizician nu a mai beneficiat până la el sau după el. Se ştie că — 
printre altele - presa era controlată de aceiaşi Rothschilzi. 

Nu vreau să afirm prin aceasta că Einstein a fost 
neapărat incorect, dar nu pot să nu sesizez o serie de 
suspiciuni, legate de direcția pe care a luat-o de atunci fizica şi 
de impactul pe care l-a avut descoperirea sa asupra publicului 
larg. Einstein a fost ajutat pas cu pas. Deşi descoperirile sale 
au lărgit enorm câmpul de studiu al fizicii, ideile sale au fost 
prezentate astfel încât să stimuleze şi mai mult limitările 
oamenilor. Primul impact pe care l-au avut teoriile sale asupra 
tehnologiei a fost crearea bombei atomice, urmată de obţinerea 
energiei nucleare, câțiva ani mai târziu. Domeniul este cel 
puţin controversat. 

Proiectul bombei atomice a fost creat de fapt de John 
von Neumann, dar cel care l-a susținut, inclusiv printr-o 
scrisoare trimisă preşedintelui Roosevelt (lucru pe care l-a 
regretat mai târziu) a fost Einstein. Teoriile sale au contribuit 
la pavarea drumului şi mulți îi atribuie direct întregul 
program. Deşi programul spațial al Statelor Unite a condus la 
apariția unor tehnologii uimitoare, impactul lui Einstein 
asupra acestora a fost practic nul. Cel care a creat prima 
rachetă cu combustibil solid, deschizând astfel era spaţială, a 
fost un magician pe nume Jack Parsons (care credea în 
principiile alchimiei). Culmea ironiei face ca Einstein să fie 
prezentat de regulă ca un umanist blând, în timp ce Parsons a 
fost considerat un adorator al diavolului. 

Faptul că Einstein avea dificultăți în a-şi găsi drumul 
spre casă nu este singura dovadă care sugerează că ar fi fost 


programat. Există o menţiune foarte interesantă care îi 
aparține chiar lui, prezentată în cartea autobiografică a lui 
Theodore von Karman, Vântul şi dincolo de el. Prieten cu John 
von Neumann (amândoi erau unguri la origine), von Karman a 
fondat împreună cu Jack Parsons, Frank Malina şi Ed 
Foreman Laboratorul pentru Propulsie prin Jet. A fost liderul 
grupului şi este considerat unul din cei mai mari savanți pe 
care i-au dat Statele Unite. În autobiografia sa, von Karman îşi 
începe capitolul 33 cu o afirmație ciudată. El povesteşte că s-a 
internat într-un ospiciu din Lake George, New York, pentru a 
se recupera în urma unei operaţii intestinale. Cine se 
internează într-un ospiciu pentru a se reface în urma unei 
operații intestinale? 

Von Karman povesteşte în continuare că după ce s-a 
îmbolnăvit de carcinom, a fost trimis într-o clinică privată din 
New York City, unde a fost operat de faimosul chirurg german 
dr. Nissen. Citez în continuare de la pagina 267 din cartea sa: 

„(Nissen) mi-a spus ulterior că mi-a salvat viața, dar am 
constatat că după operație am rămas cu o hernie. l-am spus 
medicului că dacă un mecanic de avioane ar face o lipitură 
metalică de felul celei făcute de el cu intestinele mele, ar fi 
concediat pe loc. Dr. Nissen nu avea însă simțul umorului. De 
aceea, i-a spus surorii mele, aflată în vizită la mine, că am 
suferit o tulburare mentală în urma operației. Singura mea 
consolare a fost aceea că, două luni mai târziu, l-a operat şi pe 
Albert Einstein, care a rămas la rândul lui cu o hernie în urma 
operației”. 

Citatul de mai sus spune totul, dar mai există un aspect 
al acestei poveşti, încă şi mai bizar. Cei care au citit Proiectul 
Montauk şi O nouă vizită la Montauk îşi mai amintesc probabil 
de personajul pe care l-am numit acolo dr. Rinehart. Acesta a 
pretins în fața mea că este John von Neumann şi că a fost 
introdus într-un program de protecție a martorilor. Când i 
l-am prezentat lui Peter Moon în septembrie 1993, acesta a 
rămas uimit să constate că omul avea o umflătură enormă 
între picioare, semn al unei operaţii nereuşite de hernie. 

Greu de crezut, dar omul a trăit cu ea nu mai puţin de 12 ani. 


Deşi circumstanţiale, toate aceste dovezi sugerează 
faptul că aceşti oameni au fost programaţți sau manipulati. 
Cineva a emis chiar ipoteza că testiculele le-au fost extirpate 
cu scopul de a le reproduce sperma. Există o teorie care 
susține că minţile cele mai extraordinare pot fi reproduse 
printr-o inseminare artificială. Faptul că medicul care a 
realizat toate aceste operaţii era german nu face decât să 
mărească şi mai mult misterul. 

Oricât de greu de crezut ar putea părea, nu mi-am 
propus aici să pun la îndoială teoremele şi descoperirile lui 
Einstein. Nu pot să nu constat însă imensul accent pus de 
mas-media asupra operei lui încă de la începutul carierei sale 
ştiinţifice. Opera lui Nikola Tesla a fost mult mai remarcabilă 
şi a avut consecinţe practice infinit mai profunde decât cea a 
lui Einstein, dar el a rămas aproape un necunoscut prin 
comparație cu Albert Einstein. 

Personal, nu cred că teoriile lui Einstein sunt greşite, 
dar cred că au rămas foarte multe lucruri pe care a preferat să 
le treacă sub tăcere. Încă din perioada Experimentului 
Philadelphia s-a zvonit că Einstein ar fi terminat Teoria 
Câmpului Unificat, dar a păstrat-o secretă în fața forțelor 
militare. Articolul următor, preluat din revista Times, dă credit 
acestor zvonuri. 

Speranța mea este că această scurtă sinteză a vieții lui 
Einstein îi va determina pe cititori să îi privească opera cu alți 
ochi (fără intenţia de a o discredita în vreun fel). În continuare, 
vom continua istoria ştiinţei fizicii, pornind de la opera sa. 


Articol 


Documentarea Teoriei Câmpului Unificat a lui 
Einstein 
În timpul unei cercetări făcute la o bibliotecă publică 
am dat peste un articol interesant. Inainte să ajung la 
materialul pe care îl căutam, am remarcat o dungă galbenă 
pe coperta unei cărți. Pe ea era scris cu litere negre: „1943”. 
Era o sinteză a unor articole apărute în revista Times 


începând din anul 1943. Am scos cartea din raft şi am căutat 
numerele din august 1943, data atribuită Experimentului 
Philadelphia. Spre surpriza mea, am găsit într-adevăr un 
articol despre Albert Einstein şi despre Institutul de Studii 
Avansate, locul în care se presupune că a fost conceput 
Experimentul Philadelphia. Articolul a apărut în numărul 
din 9 august 1943 şi poate fi găsit în orice bibliotecă. Este 
intitulat „Gătitul cu apă” şi sună astfel: 

„În Princeton există o şcoală în care profesorii nu le 
predau nici o materie studenţilor. Este vorba de Institutul 
pentru Studii Avansate, înființat acum zece ani. Printre 
profesorii care predau aici se numără şi Albert Einstein. Cei 
18 studenți care studiază aici fac cercetări post-universitare 
şi sunt considerați atât de buni cunoscători ai domeniilor lor 
de referință încât nu mai au practic nimic de învățat de la 
profesorii lor. Ceea ce se încearcă aici este lărgirea viziunii 
studenților prin abordări mixte ale unor domenii de 
cercetare, privite din unghiuri noi. Studenții se limitează să ia 
parte la conferințe, nu îşi iau notițe, nu dau examene şi nu 
primesc note. 

Totuşi, se pare că săptămâna trecută toată lumea 
muncea din greu la un anumit studiu, considerat pe timpuri 
o specialitate a europenilor. Însuşi Albert Einstein a muncit 
intens la unificarea anumitor teorii ale forțelor gravitaționale 
şi electrice, pentru a rezolva astfel diferite probleme de 
matematică şi de fizică puse de marina Statelor Unite. 
Îmbrăcat în pantalonii săi ieftini, de culoare albastră, şi cu 
aureola de păr alb şi răvăşit care îi înconjoară capul, el ne-a 
spus: „Aici, noi gătim cu apă”, ceea ce însemna (conform 
explicației unui coleg): „Noi nu facem miracole”. Pe una din 
tablele încărcate cu formule matematice ameţitoare, femeia 
de serviciu a găsit expresia: „De şters”. Pe o altă tablă, pe care 
scria „A nu fi şters”, era scrisă formula „2+2=4”. 

Expresia era scrisă direct pe perete. Ceea ce mi se pare 
amuzant era faptul că autorul articolului îl descria pe 
Einstein ca având pantalonii legați cu sfoară. Dacă vă mai 
amintiți de personajul numit dr. Rinehart (despre care 


Preston crede că este una cu John von Neumann), trebuie să 
precizez că şi acesta purta pantaloni ieftini legați cu o sfoară. 
Oare toți savanții specializați în teoria câmpului unificat au 
ceva împotriva curelelor? Le afectează oare combinația de 
piele şi metal procesul de gândire? Sau, cine ştie, poate că 
legarea pantalonilor cu sfoară le trezeşte într-o manieră 
necunoscută de noi o stranie putere kundalini... Cel mai 
probabil, însuşi felul lor de a gândi îi împiedică să acorde o 
importanță prea mare felului în care arată. Nu este mai puțin 
adevărat că la începutul carierei lor, atât von Neumann cât şi 
Einstein obişnuiau să poarte costume şi să se îmbrace la 
modă. Ne putem întreba pe bună dreptate dacă această 
prăbuşire a respectului de sine nu este legată în vreun fel de 
un anumit proces de programare. 

Articolul de mai sus este semnat de Peter Moon şi a 
fost retipărit integral în numărul 6 din primăvara anului 
1994 al revistei noastre informative, The Montauk Pulse. 


Capitolul 9 


Viteza luminii 


După eşuarea experimentului Michaleson-Morley din 
anul 1887, următorul eveniment care a cutremurat lumea 
fizicii a fost apariția Teoriei Speciale a Relativității, lansată 
public de Einstein în anul 1905. 

În capitolul 5 afirmam că realitatea generată în 
interiorul unei bule trebuie să se situeze în afara realității 
noastre. Altfel spus, călătorii într-o bulă a realității pot depăşi 
viteza luminii în raport cu realitatea noastră, dar nu şi în 
raport cu propria lor realitate (din interiorul bulei). Am 
simplificat atunci puţin lucrurile, căci potrivit Teoriei Speciale 
a Relativității, emisă de Einstein, nimic nu poate călători cu o 
viteză mai mare decât 300.000 kilometri pe secundă (viteza 
luminii). Teoria lui Einstein include principiul potrivit căruia 
nici o formă de energie nu se poate deplasa cu o viteză mai 
mare decât c, viteza luminii. De aceea, dacă cei care călătoresc 
în interiorul unei bule de realitate cu o viteză rezonabilă în 
propria lor realitate, dar cu o viteză mai mare decât viteza 
luminii în raport cu propria noastră realitate, înseamnă că 
este ceva în neregulă cu afirmația potrivit căreia în realitatea 
noastră nici o formă de energie nu se poate deplasa cu o viteză 
mai mare decât c. 

Înainte de a discuta mai în detaliu despre aceste limitări 
ale teoriei, vă propun să facem o scurtă trecere în revistă a 
felului în care a evoluat în continuare fizica. 

Când a apărut Einstein şi şi-a lansat Teoria Specială a 
Relativității, acesta a afirmat că viteza luminii este constantă 
şi independentă de viteza sursei luminii. Altfel spus, în orice 
punct de observaţie ne-am afla, lumina se mişcă cu o viteză 
constantă. 

Această afirmaţie este extrem de interesantă, dar şi mai 
fascinant este ceea ce nu spune Einstein. El nu spune nimic 
despre ceea ce se întâmplă cu viteza luminii atunci când 


aceasta trece printr-o prismă. Se ştie că atunci când trece 
printr-o prismă, lumina albă se descompune în diferite culori, 
care au viteze diferențiate. Frecvenţele inferioare au viteze mai 
mari, în timp ce frecvențele superioare au viteze mai mici. La 
prima vedere, am putea crede că viteza luminii nu este chiar 
constantă şi că Einstein s-a înşelat. 

Ei bine, lucrurile nu stau chiar aşa. Dacă privim lumea 
din jur, ne putem gândi că Einstein nu a avut dreptate, căci 
pretutindeni nu vedem decât culori diferite, care se deplasează 
cu viteze diferențiate. Lumina la care se referă Einstein în 
Teoria Specială a Relativității nu este însă cea pe care o vedem 
în viața de zi cu zi. El vorbeşte de lumina care călătoreşte 
într-un vid perfect. De aceea, orice formă de lumină am 
măsura, aceasta nu ar face decât să tindă către viteza luminii, 
fără să o atingă vreodată. Nici chiar spaţiul cosmic nu 
reprezintă un vid perfect; de aceea, lumina care călătoreşte 
prin el nu se mişcă cu viteza indicată de Einstein, ci doar cu o 
viteză apropiată de aceasta. Chiar vidurile create în laborator 
la ora actuală sunt mai apropiate de perfecţiune decât vidul 
din spaţiul cosmic. Deşi nu sunt nici ele absolute, se apropie 
destul de mult de acest statut. 

În experienţa obişnuită nu există o referință a vitezei de 
care vorbeşte Einstein. Culorile pe care le vedem în viața de zi 
cu zi nu reprezintă decât nişte distorsiuni ale adevăratei 
lumini. În cea mai mare parte, lumina captată pe pământ este 
emisă de soare, dar este distorsionată de atmosfera terestră. 

Deşi anumiţi fizicieni ai epocii afirmau că lumina este 
alcătuită din unde continue, cercetările lui Einstein l-au 
condus pe acesta să creadă că lumina reprezintă un flux de 
particule pe care le-a numit fotoni. De atunci, dezbaterea 
ştiinţifică nu a încetat nici o clipă, oamenii de ştiinţă 
întrebându-se dacă lumina este alcătuită din unde sau din 
particule. Acesta a ajuns un domeniu de cercetare în sine şi 
există oameni care au ajuns să se întrebe care este punctul 
precis în care o undă se transformă în particule, cu toate 
experiențele transcendente care rezultă din acest fapt. 

Într-un vid pur, fotonii se vor manifesta ca o undă de 


energie pură. Ei nu se manifestă deloc ca particule. Aceasta 
este lumina pură la care făcea referire Einstein în Teoria 
Specială a Relativității. Când intră într-un câmp magnetic, 
lumina îşi modifică starea şi se divide în particule sau fotoni. 
În această stare, viteza ei nu mai este c. Altfel spus, nu mai 
avem de-a face cu aceeaşi lumină care se mişcă cu o viteză 
constantă. 

Din această perspectivă, putem spune că magnetismul 
reprezintă un factor intrinsec în crearea materiei, dacă nu 
cumva chiar factorul primordial. Merită să observăm de 
asemenea că tot ceea ce percepem în lumea din jurul nostru 
este o lumină magnetizată, adică o distorsiune a luminii pure 
(care călătoreşte cu viteza c). 

Ideea că magnetizarea luminii transformă această 
energie în particule este extrem de importantă. Corolarul ei 
este că prin demagnetizarea luminii vom obține o lumină pură, 
cu condiția ca experiența să se petreacă într-o stare de vid. 

Să analizăm puţin ce s-a întâmplat în timpul 
Experimentului Philadelphia. În acel caz, marina militară a 
plasat o serie de bobine în jurul unui vas. Militarii au încercat 
să demagnetizeze carcasa vasului pentru a nu atrage minele 
subacvatice (concepute astfel încât să explodeze atunci când 
intră sub incidența câmpului magnetic al metalului din care 
sunt alcătuite vasele). Întrucât în jurul navei respective a fost 
creat inclusiv un câmp de solotoni, acesta a servit drept vid, 
dând astfel naştere unei bule de realitate. Când nava a fost 
demagnetizată, particulele de materie au devenit unde şi vasul 
a dispărut. Consecințele au fost extrem de ciudate, dar aceasta 
este o cu totul altă poveste. 

Principiul general este următorul: prin demagnetizarea 
materiei (care poate fi realizată cu ajutorul unor bobine, la fel 
ca în cazul Experimentului Philadelphia, dar şi al OZN-ului la 
bordul căruia am urcat), aceasta este transformată în lumină 
pură, lucru care nu poate fi experimentat în realitatea de zi cu 
zi. Aceasta reprezintă o energie pură şi ar putea fi considerată 
o lume în sine. 

Dacă se doreşte utilizarea acestei energii pure, obținută 


prin demagnetizarea luminii obişnuite sau a materiei, aceasta 
trebuie controlată într-un fel sau altul. Astfel intră în scenă 
frecvența specială de 435 MHz. Aşa cum spuneam mai 
devreme, intervalul de frecvență 400-450 MHz reprezintă 
fereastra către conştiinţa umană. Orice savant ştie că există o 
sursă sonoră care emană din Calea Lactee, produsă de stele, 
care are frecvența de 435 MHz. Se crede că tot ceea ce există în 
realitatea noastră are ca fundal realitatea de pe această 
frecvență. Altfel spus, frecvența de 435 MHz pare să fie temelia 
care susține întregul univers în care ne aflăm!!. Dacă lumina 
este demagnetizată şi se află în stare de undă, ea poate fi 
influențată şi reasamblată sub formă de particule. Prin 
proiectarea conştiinţei asupra vidului demagnetizat, unda 
poate fi programată să se materializeze la un moment dat. 
Există mai multe posibilități de a face acest lucru. De pildă, 
dacă în vidul respectiv (în care există lumina demagnetizată) 
este trimisă o transmisie pe frecvența de 435 MHz, în vid apare 
o formă-gând care reasamblează lumina într-o realitate. 

Acesta este principiul general al călătoriei în spațiu, 
sarcină considerată deocamdată imposibilă pe planeta 
noastră. 


M Nu există nici o îndoială că frecvența de 435 MHz permite nu doar accesul la 


conştiinţa umană, dar emană din galaxia noastră. Din păcate, nu există informații 
disponibile despre această frecvență. Studiile referitoare la ea sunt înconjurate în mister şi 
speranța noastră este că cineva dintre cititori ne va putea furniza informaţii suplimentare. 
Nu este exclus ca aceste informaţii să reprezinte unul din cele mai bine păzite secrete ale 
universului nostru. Dacă aceasta este frecvența pe care se manifestă întreaga noastră 
realitate, cunoaşterea acestei informaţii ar permite celui care o deține să schimbe realitatea 
în care trăim chiar sub ochii noştri. Cititorii cu înclinații tehnice sunt rugaţi să consulte 
definiția frecvenţei de 435 MHz din glosarul de la sfârşitul cărții. 


Capitolul 10 


Distorsiunea 


După ce am examinat câteva din afirmațiile lui Einstein 
dintr-o perspectivă nouă, vă propun să vedem în ce constă 
Teoria Specială a Relativității (aşa cum este explicată aceasta 
în Dicționarul Webster): 

1. Nu există o mişcare observabilă absolută. Există doar 
mişcări relative. 

2. Viteza luminii este constantă şi nu depinde de viteza 
sursei luminii. 

3. Nici o energie nu poate fi transmisă cu o viteză mai 
mare decât cea a luminii. 

4. Masa unui corp aflat în mişcare reprezintă o funcție a 
energiei pe care o conţine acesta şi variază în funcție de viteza 
sa. 

5. Materia şi energia sunt echivalente. 

6. Timpul este relativ. 

7. Spaţiul şi timpul sunt interdependente şi alcătuiesc 
împreună un continuum cu patru dimensiuni. 

8. Prezența materiei conduce la o „distorsionare” a 
continuumului spațio-temporal, care face ca un corp aflat în 
mişcare care trece prin apropiere să descrie o curbă. Acest 
efect este cunoscut sub numele de gravitație şi este evidențiat 
de curbarea razelor de lumină care trec printr-un câmp 
gravitațional. 

Einstein afirmă că există un univers cu patru 
dimensiuni alcătuit din timp şi din spaţiul tridimensional. Nu 
trebuie să fii un geniu ca să înţelegi că dacă „materia 
distorsionează continuumul spațio-temporal”, înseamnă că tot 
ceea ce există în lumea noastră reprezintă o distorsiune a unei 
realități mai elementare (cea cu patru dimensiuni). Această 
concluzie susține afirmaţiile noastre, dar, aşa cum spuneam 
mai devreme, o campanie mas-media agresivă a prezentat 
distorsionat întreaga operă a lui Einstein. 

Dacă demagnetizăm lumina pură, aceasta se va curba şi 


va fi distorsionată. Este interesant de remarcat faptul că 
însuşi cuvântul magnet derivă de la rădăcina „magus”, care 
înseamnă magician sau practicant al magiei. Analogiile şi 
corespondențţele alchimice pot fi găsite pretutindeni; trebuie 
doar să ne dăm osteneala să le descoperim. Universul 
tridimensional în care ne aflăm nu este altceva decât lumină 
magnetizată. 

În capitolul precedent am arătat că materia poate fi nu 
doar convertită în energie, dar poate fi transformată într-o 
energie superioară celei cunoscute în universul nostru, 
respectiv lumina demagnetizată. Am pornit de la ideea 
călătoriei în spaţiu cu viteza luminii, sau chiar cu o viteză mai 
mare decât aceasta. Pentru a obţine acest lucru, este necesar 
ca realitatea pe care o cunoaştem să fie transformată. Invers, 
realitatea noastră curentă nu a putut apărea decât prin 
distorsionarea realității cvadri-dimensionale. 

Cei care călătoresc într-o bulă a realității prin spațiu 
ajung dintr-un punct în altul printr-un fel de „truc”, căci 
energia nu poate să dispară fără a reapărea într-un alt loc. 
Rezultă că bula călătoreşte printr-un fel de tunel sau vortex 
care se deschide în spaţiu, fără ca energia să fie înlocuită. 

Pentru a obține acest fenomen, este necesar ca spațiul 
să fie curbat sau distorsionat. Dat fiind că timpul este asociat 
cu spațiul într-o manieră intrinsecă şi matematic 
demonstrabilă, rezultă că trebuie distorsionat nu doar spaţiul, 
ci şi timpul. Pentru a înțelege cum poate fi realizat acest lucru, 
este necesar să ne continuăm călătoria prin istoria fizicii. 

Pe măsură ce ştiinţa continua să se dezvolte la începutul 
secolului XX, descoperirea fotonilor sau a particulelor de 
lumină de către Einstein a condus la o ramură nouă a fizicii, 
numită astăzi Mecanica Cuantică. Această ramură studiază 
„cuantele” din care sunt alcătuite particulele nucleare 
(protonii, neutronii, electronii, etc.). Deşi Einstein nu a studiat 
niciodată cu adevărat acest domeniu, alți savanți renumiți 
s-au aplecat cu atenţie asupra lui. Unul dintre aceştia a fost 
John von Neumann. Acesta a afirmat la un moment dat că 
volumul lucrărilor matematice în domeniu a devenit atât de 


mare încât nimeni nu le-ar mai putea citi sau înțelege pe toate. 
După propriile lui estimări, un savant nu ar putea înțelege mai 
mult de 10% din totalitatea teoriilor apărute. 

Mecanica cuantică este un domeniu teoretic prin 
excelenţă, care urmăreşte să descopere şi să explice chiar şi 
cele mai infime particule ale existenţei. Deşi sunt foarte mulți 
fizicieni care o acceptă, există şi unii care o resping. Aşa-zişii 
fizicieni „purişti”, specializați în fizica solidelor, refuză teoriile 
generale sau particulare emise de fizicienii cuantici. Deşi oferă 
uneori argumente valabile, cea mai mare parte a criticii la 
adresa fizicii cuantice provine din zona anumitor interese de 
grup. 

Subiectul fizicii cuantice devine foarte interesant dacă 
dorim să înțelegem ce înseamnă un „vârtej” (o distorsiune a 
continuumului spaţio-temporal). Pentru aceasta, trebuie să ne 
referim la una din particulele minuscule studiate de fizica 
cuantică, şi anume quarcul. Un quarc este o particulă 
subatomică. Altfel spus, dacă spargem un atom în particule 
elementare, vom descoperi că el este alcătuit din quarci. 
Evident, fizica cuantică modernă a descoperit tot felul de alte 
particule care alcătuiesc sau însoțesc quarcii, dar explicarea 
lor devine cu adevărat foarte complexă. Doritorii pot găsi 
informaţiile care îi interesează în lucrările de specialitate. 
Quarcii au un interes particular pentru noi pentru simplul 
motiv că observarea lor experimentală a demonstrat că aceste 
particule sunt instabile în raport cu timpul. 

Altfel spus, particulele care alcătuiesc realitatea noastră 
nu sunt stabile în raport cu propria noastră realitate. Ele pot 
apărea, după care dispar. Îi putem considera unde de energie, 
dar aceste unde nu pot fi urmărite ca fenomene 
electromagnetice normale în realitatea noastră. La fel ca şi 
celelalte particule subatomice, quarcii par să se afle în 
legătură cu alte realități. Dacă nu ar exista o asemenea 
legătură, ei ar fi stabili în raport cu realitatea noastră. Dacă 
avem de-a face cu nişte unde, acestea sunt emanate dintr-o 
altă realitate. Mediul în care se propagă nu se află în realitatea 
noastră (potrivit standardelor curente de măsurare), dar are 


totuşi o anumită legătură cu aceasta, căci ele pot fi parțial 
detectate. Detectarea lor nu ar fi posibilă dacă mediul în care 
se propagă nu ar avea o legătură cu realitatea noastră. 
Singura noastră problemă este că nu am descoperit până 
acum instrumentele cele mai precise de măsurare a lor. 

Se poate demonstra astfel că un quarc face legătura cu 
o altă realitate, şi asta în mod regulat. Am dorit să vă prezint 
această teorie a quarcilor pentru a vă demonstra că există o 
punte între realitatea noastră şi alte realități. Unii 
teoreticieni vorbesc despre aceste alte realități sub termenul 
generic de haos. Vom discuta şi despre acest aspect imediat. 


Atunci când un OZN se mişcă dintr-un loc în altul cu o 
viteză mai mare decât viteza luminii, violând - în aparență — 
Teoria Specială a Relativității lui Einstein, el trece mai întâi 
într-o altă realitate, după care pătrunde din nou în realitatea 
noastră. De altfel, Einstein nu a afirmat niciodată că ieşirea 
din realitatea noastră, depăşind astfel viteza luminii, nu este 
posibilă. Unicul lucru pe care l-a afirmat el a fost acela că 
viteza luminii nu poate fi depăşită într-un anumit cadru de 
referință. 

În timp ce în interiorul OZN-ului se creează o bulă de 
realitate, protejând astfel creaturile de la bordul navei şi 
realitatea în care trăiesc acestea, restul navei poate călători 
cu viteze foarte mari, dar dacă doreşte să ajungă în alte 
sisteme stelare într-un interval de timp rezonabil, ea va 
trebui totuşi să iasă din această realitate, să intre într-o 
realitate paralelă, iar apoi să reintre în realitatea noastră, 
într-o manieră destul de asemănătoare cu cea în care 
procedează quarcii. 


Vorbeam puțin mai devreme de haos, concept care 
devine foarte important atunci când discutăm despre OZN-uri, 
dar şi despre fizica cuantică. Pe măsură ce această ştiinţă s-a 
dezvoltat, a devenit evident că oricât de evoluate ar deveni 
teoriile, acestea nu le pot oferi fizicienilor informaţii care să le 
permită acestora să prezică cu precizie comportamentul 
particulelor subatomice. Profesiunea oricărui om de ştiinţă are 


la bază prezicerea anumitor rezultate; de aceea, această lipsă 
de predictibilitate este de natură să-i înnebunească pe savanți. 
Întreaga mecanică cuantică are la bază exclusiv teoria 
probabilităților. Altfel spus, fizica cuantică nu poate prezice 
comportamentul particulelor subatomice decât în termeni 
statistici sau probabilişti, bazaţi pe observaţii empirice. Este 
ca şi cum ai fi nevoit să priveşti un meci de baseball, pentru a 
face o medie a loviturilor unui anumit jucător. Indiferent care 
este media sa, nu poți prezice niciodată cu precizie cum va fi 
următoarea sa lovitură. 

Einstein s-a despărțit definitiv de fizica cuantică atunci 
când a făcut celebra sa afirmaţie: „Dumnezeu nu joacă zaruri 
cu universul”. La fel ca mulți alții, era şi el convins că fizica 
cuantică nu face decât să descrie fenomene care vor putea fi 
prezise cândva în termeni de cauză şi efect. Aşa cum a evoluat, 
mecanica cuantică nu reprezintă din această perspectivă 
decât o ştiinţă incompletă, care nu poate prezice altceva decât 
probabilități. Nefiind absolut precisă, dincolo de orice umbră 
de îndoială, Einstein şi alții ca el au preferat să o respingă. 

Probabilitățile de care vorbeau fizicienii cuantici au 
deschis noi perspective asupra unui subiect care i-a făcut 
dintotdeauna pe oamenii de ştiinţă tradiționalişti să se simtă 
foarte inconfortabil: haosul! Printr-o analogie nu lipsită de 
umor, am putea considera haosul „umbra” de dincolo de 
îndoială. 

A apărut astfel un nou domeniu de cercetare, numit 
Teoria Haosului, care îşi propune să identifice şi să împartă pe 
categorii fenomene rămase până acum necunoscute. Spre 
exemplu, materia din natură poate fi redusă la anumite tipare 
repetitive, care dau naştere unor forme geometrice nebănuite 
până atunci. Oricâte simetrii şi ordini ar fi descoperite, atât 
materia obişnuită cât şi cea biologică ascund întotdeauna noi 
şi noi factori impredictibili (haotici). Însuşi factorul radical al 
evoluției poate fi încadrat în această categorie. 

Teoria Haosului afirmă că tot ceea ce poate fi imaginat 
există deja sau va exista cândva. Este o viziune nelimitată 
asupra existenţei, care corespunde epocii moderne, în care tot 


mai multe fenomene paranormale sau anormale încep să fie 
recunoscute. La rândul lor, OZN-urile se încadrează de 
minune în această teorie a haosului. 

Cuvântul haos a căpătat o reputație destul de sinistră, 
care se datorează însă unei neînțelegeri. Conceptul este 
cunoscut din Antichitate, literatura ocultă populară folosind 
expresia de „haos magic”. Peter L. Carroll defineşte haosul ca 
fiind forța care animă toate evenimentele din cosmos. El 
afirmă că deşi alții folosesc termeni ca Tao sau Dumnezeu, el 
preferă conceptul de haos, care „este lipsit de semnificaţiile 
copilăreşti, antropomorfice, pe care i le atribuie religia”. 
Evident, dacă cineva ar reuşi să controleze forțele haosului, 
acesta ar fi înzestrat cu puteri supranaturale. Ar putea fi vorba 
de un Christos sau de un magician negru, în funcție numai de 
intenţiile celui care le foloseşte. 

Urmărind evoluţia fizicii, am ajuns astfel la un punct în 
care această ştiinţă încearcă să înțeleagă predictibilitatea 
întregului univers. Acolo unde se termină ştiinţa, începe vidul 
creator nelimitat, care include tot ce este fantastic, incredibil 
şi bizar. Deşi am încercat să aduc o anumită lumină ştiinţifică 
asupra OZN-urilor, fenomenele care le însoțesc de regulă nu 
pot fi încadrate decât în categoria fantasticului şi a bizarului. 

Aceasta este premisa de la care vom porni în continuare. 
Vom vorbi în capitolele următoare despre extratereştri, răpiri 
şi implanturi. Deşi mas-media şi o bună parte din populaţie 
consideră aceste subiecte haotice şi aberante, este important 
ca ele să fie studiate şi împărțite pe categorii cu o acuratețe cât 
mai mare posibilă, căci reprezintă fenomene de masă care fac 
parte integrantă din realitatea noastră şi nu mai pot fi negate 
de nimeni. 

Voi începe prin a descrie propriile mele experienţe 
personale, care m-au condus la întâlnirea din Pleiade. 


Capitolul 11 


Contactul 


În copilărie am fost destul de bolnăvicios. Am avut o 
problemă cu limba, din cauza căreia nu am putut vorbi până 
la vârsta de cinci ani. Când au descoperit despre ce este vorba, 
doctorii m-au operat. Instantaneu, am început să vorbesc. De 
fapt, mama povesteşte că nu mă mai puteam opri din 
flecăreală. Ştiam şi înainte să vorbesc, dar nu avusesem 
ocazia să practic acest lucru. Deşi această problemă s-a 
rezolvat, am continuat să mă îmbolnăvesc frecvent. 
Problemele mele au atins apogeul la vârsta de 12 ani, când am 
leşinat de două ori din cauza unei tulburări cardiace. 

Lucrurile nu s-au îmbunătățit prea mult când am 
devenit adolescent. Mişcările mele erau dezlânate şi nu mă 
puteam coordona. În cele din urmă, s-a descoperit că 
sufeream de o boală neurologică, cunoscută popular sub 
denumirea de paralizie cerebrală. Deşi puteam gândi şi aveam 
o activitate cerebrală normală, semnalele emise de creier nu 
ajungeau corect la structura musculară, lucru care mă făcea 
să par handicapat. 

Când am ajuns la vârsta de 17 ani, aceste probleme au 
dispărut subit, fără nici un fel de explicaţii. Deşi puteam face 
orice doream din punct de vedere fizic, fişa sănătății mele i-a 
permis doctorului nostru de familie să mă scutească de 
armată, încadrându-mă la rubrica 4-F. Nu este exclus ca încă 
de atunci să se fi avut în vedere angajarea mea în Proiectul 
Montauk. 

Deşi nu există explicaţii oficiale care să justifice 
revenirea stării mele de sănătate, este posibil ca aceasta să se 
fi produs ca urmare a unor vise extrem de ciudate pe care 
le-am avut la vârsta de 16 sau 17 ani. Cel mai des îmi apărea 
un fel de zeu uriaş, cu ochi albaştri, păr blond şi o înfăţişare 
cât se poate de umană. Acesta mă lua cu el şi vizitam 
împreună tot felul de locuri. 

În aceeaşi perioadă cu aceste vise, am început să aud o 


voce în mintea mea. Nu era o voce demoniacă sau malefică, ci 
una foarte inteligentă. Puteam discuta orice cu ea. 

Visele şi vocea din cap au continuat să existe chiar şi 
după ce starea mea de sănătate s-a îmbunătățit dramatic, 
făcându-mă să mă întreb ce se întâmplă. M-am temut chiar să 
nu fi înnebunit, căci era evident că aceste experienţe nu făceau 
parte din „normalitate”, aşa cum era înțeleasă aceasta de către 
societate. În consecinţă, când am intrat la colegiu m-am decis 
să mă fac psihiatru. Am învăţat cu această ocazie tot ce 
studiază studenții la psihiatrie şi am ajuns la concluzia că nu 
sunt nebun. 

La început, m-am temut că sufăr de sindromul 
personalității multiple, dar am renunțat curând şi la această 
temere. Cunoaşterea pe care am dobândit-o era prea amplă 
pentru a putea fi atribuită unei alte identități. Se petrecea 
altceva. 

Nu peste mult timp, am devenit senzaţia cursurilor de 
hipnoză. l-am cerut profesorului să mă aducă în stare de 
hipnoză şi să mă trimită (prin regresie psihică) în perioada 
viselor pe care le aveam. L-am convins pe profesorul meu de 
hipnoză de sinceritatea mea şi de faptul că eram în legătură cu 
nişte extratereştri blonzi, bine făcuți şi cu o înălțime de 2,1-2,3 
metri. 

Următoarele regresii au scos la iveală faptul că aceste 
creaturi erau foarte amabile şi cât se poate de binevoitoare cu 
mine. l-am întrebat pe extratereştri dacă îmi vor face vreun 
rău şi mi-au răspuns că nu. Au adăugat că probabil mă 
gândesc la micii cenuşii, care obişnuiesc într-adevăr să facă 
examinări medicale pe oameni, inclusiv de tip chirurgical. 
Nu-mi mai amintesc numele acestui „zeu” blond, dar ştiu că 
mi-a spus că rasa sa nu are nevoie de asemenea operaţii 
medicale la nivelul corpului fizic. M-a pus să stau în fața unui 
dispozitiv care i-a permis să îmi stabilească pe loc întreaga 
stare de sănătate. În total, profesorul de hipnoză m-a pus să 
fac opt regresii în fața întregii clase. Acest lucru mi se pare 
destul de remarcabil, căci la ora actuală nu mai pot fi 
hipnotizat. 


Regresiile au dezvăluit faptul că am fost luat în custodia 
pleiadienilor la vârsta de 15 ani, fiind transportat pe planeta 
lor pentru restabilirea stării mele de sănătate şi pentru a primi 
o educație corespunzătoare. Nu îmi dau seama dacă aceste 
întâlniri s-au produs în starea de vis sau în constelația 
propriu-zisă. Cert este că după aceste experiențe, am căpătat 
brusc o cunoaştere foarte profundă a domeniului electronicii. 
Părinții mei şi-au dat seama de acest lucru şi au rămas 
perplecşi. Tot atunci mi-a apărut şi vocea din minte, care îmi 
răspundea de multe ori la întrebările pe care le aveam sau mă 
trimitea la sursa unde puteam găsi răspunsurile care mă 
interesau. Indiferent care este explicația obiectivă a acestor 
experiențe, cert este că ele mi-au schimbat dramatic viața în 
bine. Am dobândit o cunoaştere incredibilă şi un corp mult 
mai sănătos decât fusese vreodată până atunci. Chiar şi 
efectele neplăcute ale paraliziei cerebrale mi-au dispărut. 

Este important să ţineţi cont de toate aceste experienţe 
atunci când veţi evalua adevărul lucrurilor pe care le-am 
învăţat de la pleiadieni despre ei înşişi şi despre planeta lor. 


Capitolul 12 
Pleiadele 


La vârsta de 15 ani, am fost dus cu o navă spaţială la o 
bază micuță localizată pe una din lunile lui Jupiter. Cred că 
era vorba de Europa. Acolo, am fost examinat şi trecut 
printr-o serie de teste. Nu am nici o amintire neplăcută legată 
de acea experiență. Dimpotrivă, m-am simţit destul de bine. 
Îmi amintesc chiar că am mâncat regeşte. Mi s-au arătat de 
asemenea mijloacele prin care se distrau extratereştrii, care 
erau foarte asemănătoare cu alte noastre. Era vorba de filme, 
jocuri pe calculator, etc. Era evident că aceste ființe erau 
absolut umane şi că se bucurau de aceleaşi lucruri ca şi 
oamenii de pe pământ. 

Am fost îmbarcat apoi din nou pe navă şi am făcut o 
călătorie lungă, care a durat circa o zi terestră. Am ajuns 
astfel într-o lume extrem de frumoasă, în care predomina 
culoarea verde şi pe care ei o numeau Alderon. Acolo, am fost 
plimbat prin diferite oraşe, cu clădiri din sticlă şi turnuri 
înalte. Cerul era albastru şi peisajele aveau o frumuseţe care 
îți tăia respiraţia. Aerul era extrem de curat, nefiind deloc 
poluat. Mi s-a spus că şi apa era foarte pură. Cu mult timp în 
urmă, avuseseră şi ei probleme cu poluarea, dar le-au 
corectat şi au refăcut lanțul trofic natural. 


Fauna de pe Alderon este foarte asemănătoare cu cea 
de pe pământ. Atmosfera planetei este mai bogată în oxigen 
cu circa 29-30 de procente. Soarele lor este similar celui de pe 
pământ, fiind situat la o distanță de aproximativ 93.000.000 
de mile. 


Principala diferență între pământ şi Alderon se referea la 
construcţii şi la peisaje. În timp ce planeta noastră este 
sufocată de construcții umane, case şi drumuri, pe planeta lor 
predominau grădinile şi peisajele naturale. Existau câmpii 
întinse, pline de verdeață, păduri şi regiuni foarte mari 
acoperite cu o junglă sălbatică. Pe scurt, mediul exterior lăsa 
impresia unei grădini imense; chiar şi clădirile erau construite 


în aşa fel încât să scoată în evidenţă această impresie. În mod 
evident, ideea de ecosistem avea prioritate pe planeta lor. 
Refacerea oxigenului era situată în fruntea listei, iar civilizația 
umană a fost construită ca o anexă la marea grădină a naturii. 
Scopul nu era ca ea să iasă în evidenţă, ci dimpotrivă, să se 
amestece cu mediul în formă de grădină. 

Mi s-a făcut un tur al oraşului. Oamenii arătau la fel ca 
pe planeta noastră, dar mult mai sănătoşi. Nu păreau nişte 
fiinţe controlate şi nu consumau droguri. Din câte mi s-a spus, 
fiecare făcea activitatea care îi plăcea cel mai mult şi care i se 
potrivea cel mai bine, fără restricții. Nu exista un sistem 
monetar. 

Clădirile erau construcții în formă rectilinie, similare cu 
alte noastre, cu excepția faptului că aveau colțurile rotunjite. 
Nu existau acoperişuri din şindrile. Pereţii exteriori ai 
clădirilor aveau o suprafață uniformă, ferestrele fiind 
încastrate în ziduri, astfel încât să nu deranjeze această 
uniformitate. Unele clădiri păreau construite din metal, în 
timp ce altele foloseau ca principal material de construcție 
piatra. Existau diferite culori, dar întotdeauna în acord cu 
peisajul natural. Deşi nici o clădire nu era rotundă şi nu avea 
formă de dom, unele ferestre ieşeau în afară sub forma unor 
emisfere. 

Cel mai tare m-a uimit interiorul clădirilor, neputând 
să-mi dau seama în ce fel erau construite acestea. Nu existau 
colțuri sau elemente de legătură. Totul părea un singur perete 
omogen şi amorf. Nu exista nimic care să amintească de o 
sudură, şi m-am întrebat dacă nu cumva întreaga structură 
era turnată într-o singură matriţă. 

În interior, pereții erau zugrăviți de regulă într-o singură 
culoare. Atmosfera era foarte conservatoare, fără dungi sau 
alte structuri care să iasă în relief. Mobila era simplă şi părea 
construită din materiale plastice. Avea un punct comun cu 
clădirile, în sensul că nu-ți puteai da seama cum era 
construită. Aveau fotolii şi scaune cu mânere, dar fără 
şuruburi. Am pipăit unul dintre ele ca să-mi dau seama cum 
era construit, dar nu am reuşit să înțeleg cum îi funcționau 


mecanismele. 

Căminele nativilor erau unități familiale simple. Marea 
majoritate erau risipite în peisaj, fiind aranjate cu mult gust. 
Exceptând suprafeţele plane şi colțurile rotunjite, semănau 
destul de mult cu casele de pe pământ; se încadrau însă mult 
mai armonios în mediul exterior. În interior, erau mobilate 
bogat. Aveau şi opere de artă, de o mare frumuseţe. Marea 
majoritate erau picturi cu peisaje ale naturii. Am văzut şi o 
pictură a unei ferme. Existau asemenea ferme, deşi cea mai 
mare parte a alimentelor lor erau sintetizate. Aveau şi un fel 
ecrane care funcționau pe post de televizoare, înzestrate cu 
sunet, dar nu mi- am putut da seama unde erau difuzoarele. 
Semnalul sonor părea să fie transmis direct simțurilor. 

Nu existau străzi aşa cum le cunoaştem noi. 
Transportul se făcea la pas, dar exista şi un sistem de 
tele-transport public, cu ajutorul căruia puteai ajunge în orice 
loc doreai. Stația de plecare era întotdeauna chiar în casa 
omului. Nu existau vehicule de nici un fel. 

După ce am terminat turul oraşului, am fost dus într-o 
instituție educativă. Acolo, am trecut printr-un proces de 
învăţare echivalent cu obţinerea a patru doctorate pe pământ. 
Subiectele pe care le-am studiat au fost: fizica, electronica, 
psihologia şi divinitatea. Mi-au spus că această cunoaştere îmi 
va fi de mare folos în timpul vieții mele pe pământ. 

În paralel cu educaţia, am fost dus la un centru medical 
şi supus la tot felul de teste. Mi-au vindecat problemele 
neurologice de care sufeream, lucru care ar putea explica 
dispariția acestora aproape peste noapte în viața mea terestră. 
Mi-au vindecat de asemenea problemele cardiace. Medicul 
meu de familie mi-a spus că s-a petrecut un miracol. Mi-a 
ascultat personal inima şi a auzit o aritmie cât se poate de 
clară; o lună mai târziu, aceasta dispăruse, şi nu putea 
înțelege cum. Mi-au fost efectuate noi teste neurologice, dar 
problemele de control dispăruseră. Pe scurt, eram foarte 
mulțumit de noii mei prieteni din Pleiade. 

Pleiadienii sunt oameni la fel ca mine şi ca 
dumneavoastră, dar mai evoluați. Civilizaţia lor este mult mai 


veche. Trăiesc mult mai mult decât noi, ajungând până la 
vârste de 1000 de ani de-ai lor, care echivalează cu circa 700 
de ani pământeşti. Cei mai mulți seamănă identic, ca şi cum 
ar fi clonațţi. Au ochi albaştri şi părul blond, dar personalitățile 
lor diferă la fel de mult ca pe pământ. Se îmbracă simplu, de 
regulă într-o singură culoare. Practic, pe planeta lor nu există 
probleme de sănătate. 

În timpul şcolii, seara obişnuiam să merg acasă la 
Savantul Şef. Pleiadienii au camere pentru hobby-uri, iar 
camera lui era un laborator situat în spatele casei, cu o 
suprafață de circa 30 pe 10 metri. Era foarte bine echipat şi 
incredibil de curat. Avea produse electronice extrem de 
avansate, fără sisteme de control pe care să le cunosc. La fel 
erau şi aparatele electronice din clădirea guvernului sau din 
centrele ştiinţifice pe care le-am vizitat. 

Acest om colecționa piese tehnologice vechi, la fel cum 
mie îmi place să colecționez aparatură radio veche. Era 
hobby-ul lui şi era o adevărată plăcere să-l vezi cum se bucură 
de el. Mi-a spus că o parte din colecţia lui avea o vechime de 
mii de ani. O parte din aceste vechituri semănau cu 
echipamentele tehnologice de pe pământul nostru. Anumite 
scule semănau de asemenea cu ale noastre, căci nimic nu 
poate înlocui un om care stă la masa sa de lucru, încercând un 
circuit. Nu am nici o îndoială că civilizația noastră se trage din 
a lor. Am văzut inclusiv scaune similare cu cel de la Montauk. 

Savantul Şef a fost principalul meu profesor, dar au mai 
existat şi alții, care mi-au explicat cum funcționează sistemul 
lor stelar şi care sunt înclinațiile lor culturale. 

Cluster-ul stelar cunoscut sub numele de Pleiade are 
şase planete. Toate sunt locuite şi alcătuiesc împreună o 
civilizație comună. Trei din aceste lumi seamănă foarte mult 
cu a noastră. Planeta Arian este centrul filozofic şi cultural. 
Alderon este centrul tehnologic, în care se efectuează toate 
cercetările ştiinţifice şi întregul proces de producție. Aldebaran 
este numele planetei pe care este situat centrul lor de apărare. 
Locuitorii acestei planete se ocupă cu apărarea semenilor lor, 
cu care sunt foarte protectori, uneori chiar în mod excesiv. 


Celelalte trei planete care alcătuiesc împreună cu 
primele civilizația pleiadiană nu sunt populate cu ființe 
umane. Fiinţele care trăiesc pe ele sunt alcătuite din energie 
pură. Pe una din aceste planete se situează Consiliul Suprem 
al civilizației (care nu este de natură fizică). Acest consiliu este 
alcătuit din 12 super-ființe care conduc civilizația pleiadiană. 
Nu există o ierarhie între ele. Sunt ființe de o mare bunătate, 
care ar putea fi echivalate cu îngerii din cultura noastră. Nici 
un pleiadian obişnuit nu pune vreodată la îndoială hotărârile 
consiliului. 

La fel de adevărat este faptul că nu am auzit vreodată ca 
membrii consiliului să fi luat o hotărâre greşită. Practic, 
Pleiadele reprezintă o societate liberă şi armonioasă, care din 
perspectiva noastră ar putea părea o utopie. Principalul factor 
care le-a permis să atingă această stare extrem de evoluată a 
fost acela că şi-au dezvoltat o conştiinţă colectivă care îi leagă 
pe toți unii de ceilalți. Această conştiinţă colectivă se 
manifestă ca o voce mentală pe care o aud cu toții şi cu care 
pot conversa. Nu este vorba de un cor de voci, ci de o singură 
voce; în plus, aceasta nu dă niciodată ordine şi nu încearcă să 
controleze în vreun fel individul. Este mai degrabă un prieten 
sau un sfătuitor. În acest fel, fiecare pleiadian ocupă un loc 
distinct în conştiinţa colectivă, fără a-şi pierde astfel 
individualitatea. Dacă umanitatea ar fi la fel de unită, nu cred 
că ar mai putea avea loc vreun război sau vreo crimă pe 
pământ. Există şi la noi un asemenea câmp de conştiinţă 
colectiv, dar este situat la nivel subconştient. Cunosc personal 
existența acestui câmp, căci mi-am creat o legătură cu el, dar 
nu aud o voce distinctă, aşa cum se întâmplă cu conştiinţa 
colectivă a pleiadienilor. Dacă ne-am dezvolta cu toții această 
calitate, am auzi probabil şi noi această voce. 

De regulă, vocea conştiinţei pleiadiene nu face decât să 
mă sfătuiască şi să îmi spună unde pot găsi răspunsurile la 
întrebările care mă frământă. Din când în când, mă aduce la 
exasperare, căci nu îmi dă niciodată răspunsuri directe, ci 
doar mă trimite la sursa unde le pot găsi singur. 

Din câte am aflat, istoria pleiadienilor este foarte veche. 


Are mai mult de 100.000 de ani pământeşti şi îşi are originea 
în ceea ce ei numesc Vechiul Univers. Au fost nevoiţi să treacă 
printr-un prag şi au ajuns în această parte a galaxiei noastre. 
S-au stabilit pe sistemul stelar alcătuit din şapte stele pe care 
noi îl numim Pleiade. Sunt foarte convinşi însă că au venit din 
altă parte a universului. 

Felul în care definesc ei Vechiul Univers este destul de 
vag. Este un fel de univers pe care l-a creat la origini Creatorul 
şi toată povestea seamănă întrucâtva cu Războiul Stelelor al 
lui George Lucas. Vechiul Univers nu era foarte diferit de cel 
actual. Avea însă anumite probleme, motiv pentru care a fost 
creat universul fizic actual. Nici una din aceste informații nu 
este însă foarte clară şi amintirile lor despre Vechiul Univers 
alcătuiesc un fel de memorie genetică. De cele mai multe ori, îl 
visează. 

Pleiadienii susțin că ei cred într-un Creator. Orice ființă 
care conține un crâmpei din acest Creator (noi am numi acest 
crâmpei „suflet”) este un fiu al Creatorului. În viziunea lor, 
Christos a fost o proiecție a subconştientului colectiv al 
planetei noastre. Acesta reprezintă aspectul care ne leagă pe 
noi cu Creatorul universului. Christos a apărut pe pământ 
pentru a ne „forța” să ne reapropiem de Creatorul nostru. 

Nu cunosc în întregime planurile pleiadienilor în ceea ce 
ne priveşte. Din câte mi-am putut da seama, doresc să ne 
ajute să evoluăm, căci sunt convinşi că întreaga evoluție a 
galaxiei depinde în mare măsură de planeta noastră. Doresc 
de asemenea ca lucrurile să ia o turnură mai naturală pe 
pământ, căci sunt foarte mari naturalişti. Dintr-un alt punct 
de vedere, sunt interesați de noi dintr-o perspectivă 
antropologică, căci au convingerea că noi trăim astăzi ce au 
experimentat ei cu sute de mii de ani în urmă. Civilizaţia lor a 
început la fel ca a noastră, iar studierea noastră (şi a altor 
civilizații similare din univers) le oferă indicii despre propria 
lor istorie. 

Filozofia de viață a pleiadienilor este foarte simplă. Ei 
acționează sub incidența „poruncii neamestecului în treburile 
interne ale altora”. Societatea lor este în totalitate liberă şi 


fiecare individ este încurajat să îşi asume o misiune sau o 
sarcină. Atât timp cât sarcina respectivă corespunde unei 
nevoi a societăţii, individul primeşte de la aceasta tot ce are 
nevoie. 

În Pleiade nu există criminalitate. Făcând cu toții parte 
dintr-o conştiinţă colectivă, orice crimă a unui pleiadian 
împotriva altuia ar fi o crimă împotriva propriei ființe. Atât 
timp cât toți acceptă filozofia de viață a colectivităţii, ei nu pot 
cunoaşte ideea de crimă. Singura crimă pe care o pot comite, 
considerată de altfel cea mai mare între toate, este amestecul 
în treburile altui individ sau ale altei civilizații. Nu pot sublinia 
îndeajuns cât de mult cred cu toţii în acest principiu. Orice 
interferență în viața altei persoane sau a altei civilizații este 
pedepsită cu moartea. De altfel, ei sunt convinşi că această 
moarte nu este doar fizică, ci şi spirituală. Ţin foarte mult la 
acest aspect. 

Acesta este motivul pentru care pleiadienii preferă să îşi 
trimită reprezentanți pe alte planete, stabilind contacte cu 
nativii şi comunicând cu tot felul de ființe. Dacă acestea 
acceptă principiile de viață ale pleiadienilor, ele sunt 
considerate ambasadori ai planetei respective. Bănuiesc că eu 
însumi sunt un asemenea ambasador, dar există mii de ființe 
la fel ca mine. Nu suntem cunoscuți pe planetele pe care trăim, 
dar menirea noastră este să inducem o influență paşnică în 
mediul nostru. De aceea, nu încurajăm nici un fel de violență 
sau act terorist. Nu încurajăm nici măcar actele de 
insubordonare civică. Pe de altă parte, nu trebuie să uitaţi că 
şi noi, la fel ca şi pleiadienii, suntem simpli oameni; de aceea, 
nu putem respecta acest ideal în proporție de 100%. 

Deşi sunt convins că sunt un ambasador al 
pleiadienilor, ale căror planuri nu par să includă decât iubirea 
şi pacea, trebuie să recunosc că nu înțeleg în totalitate ceea ce 
doresc aceştia. Contactele mele pleiadiene nu mi-au dat până 
acum nici un motiv să nu-i cred, dar asta nu înseamnă că 
trebuie să le acord un credit total fără o analiză critică a 
motivaţiilor lor. 

Spre exemplu, ei cred că ei au fost cei care au colonizat 


cândva această planetă, dar sunt alte persoane care afirmă că 
strămoşii noştri au venit de pe Marduk sau de pe Orion. Am 
ajuns să cred că toate aceste civilizaţii şi-au stabilit colonii pe 
planeta noastră, cam în aceeaşi perioadă de timp. 

Alte suspiciuni legate de pleiadieni sunt cele născute din 
contactele lor cu Hitler şi cu cel de-al Treilea Reich. Este o 
temă foarte larg circulată în OZN-ologie, aşa că merită să o 
comentăm puțin. Din ceea ce mi-au spus contactele mele, 
Hitler a primit misiunea să prezerve sămânța ariană (cuvânt 
sinonim cu „pleiadiană”) pe pământ. Acest lucru nu 
presupunea în nici un caz uciderea super-duşmanilor 
pleiadienilor: draconienii, care au colonizat la rândul lor 
pământul, dând naştere rasei semitice. Unica lui sarcină a fost 
aceea de a proteja arienii de semiţi, creând o ţară pur ariană 
pentru toți cei care doreau să trăiască într-un mediu arian 
pur. Din păcate, Hitler a înțeles greşit misiunea care i-a fost 
trasată, deviind foarte mult de la ea. 

Aşa cum spuneam mai devreme, agenda pleiadienilor 
este una a iubirii şi a păcii. Ea cuprinde inclusiv domeniul 
educației. Scopul lor este să ne educe în spiritul 
discernământului personal, astfel încât să nu cădem în 
capcanele întinse de diferitele organizații secrete care încearcă 
să controleze această planetă. Pe scurt, consider contactele 
mele cu pleiadienii ca un fenomen pozitiv, chiar dacă 
neobişnuit, care nu poate fi contestat sau ignorat. 

Am studiat intensiv acest fenomen începând de la vârsta 
de 25 de ani, încercând să-mi fac un punct de vedere cât mai 
obiectiv. Cea mai convingătoare dovadă a faptului că aceste 
contacte sunt obiective a venit în anul 1991. 

Într-o zi, am primit un telefon de la cineva care mi-a 
spus să mă duc la Gardiner Manor Shopping Mall la ora 4:00 
după-amiază. M-am dus la mall şi am intrat înăuntru. Totul 
părea în regulă. În interior erau un număr de oameni care îşi 
făceau cumpărăturile. Când am trecut de uşa de la intrare, 
m-am simțit de parcă aş fi trecut printr-un zid. Luminile s-au 
stins şi oamenii au dispărut. Mă simțeam de parcă aş fi făcut 
un salt în timp. Am încercat să-mi dau seama ce se întâmplă. 


La un moment dat, am întâlnit un paznic de noapte şi l-am 
salutat. Ceasul arăta ora 3:00 dimineaţa. 

Am văzut apoi un coridor luminat care mergea în 
direcție opusă față de uşa de la intrare. Mi-am adus aminte că 
atunci când am primit telefonul, mi s-a spus să o iau pe acest 
coridor. La capătul lui am întâlnit trei oameni care ar fi trebuit 
să fie contactele mele pleiadiene. Ca să fiu sigur că nu visez, 
am scris un mesaj pe o foaie de hârtie: „Am fost aici la ora 3:00 
dimineața”, pe care l-am aşezat într-un ghiveci cu flori, cu 
scopul de a verifica mai târziu dacă experiența a fost reală sau 
nu. Amintirile noastre sunt uneori înşelătoare. Cert este că în 
acea noapte am avut un contact cu sursele mele pleiadiene. 

A doua zi dimineața, mi-am amintit o parte din aceste 
experienţe şi m-am decis să mă întorc la mall pentru a încerca 
să recuperez bilețelul pe care l-am lăsat în ghiveciul cu flori. 
Am întâlnit acelaşi paznic cu care vorbisem noaptea trecută şi 
am vorbit cu el. Şi-a adus aminte de mine şi mi-a spus că în 
mod normal ar fi trebuit să mă tragă la răspundere pentru că 
mă plimbam prin mall după ora închiderii, dar, dintr-un motiv 
sau altul, nu a făcut acest lucru. Nu-şi putea explica de ce. Am 
ajuns apoi la locul în care se afla ghiveciul şi am găsit în el 
bileţelul lăsat de mine. Acest lucru a constituit pentru mine o 
dovadă dincolo de orice îndoială că am avut un contact 
paranormal, nu o halucinație. Din punctul meu de vedere, 
ținând cont de toate experienţele prin care am trecut şi pe care 
vi le-am povestit în această carte, contactele cu pleiadienii au 
fost cât se poate de reale. 


Capitolul 13 


Extratereștrii 


Deşi contactele mele cu extratereştrii s-au produs prin 
intermediul pleiadienilor, asta nu înseamnă că nu există şi 
alte creaturi care ne vizitează planeta. Într-adevăr, există mai 
multe rase extraterestre care sunt interesate de planeta 
noastră. Informaţiile pe care le deţin în legătură cu ele provin 
de la contactele mele cu pleiadienii, dar şi din alte experiențe 
personale, inclusiv din informaţiile pe care le-am obținut cât 
timp am lucrat pentru industria de apărare. 

Există tot felul de rase extraterestre, inclusiv unele 
foarte inferioare, incapabile să construiască nave spațiale, sau 
măcar o maşină. Pentru a putea construi ceva, o rasă trebuie 
să fie capabilă de conceptualizare. Această calitate asigură 
evoluția ei pe un nivel superior de conştiinţă. 

De aceea, atunci când vom discuta despre extratereştri, 
nu voi aborda subiectul raselor inferioare de pe alte planete. 
Cei care ne interesează sunt extratereştrii capabili să 
construiască nave spaţiale pentru a vizita pământul şi alte 
planete. Construirea unei nave spațiale presupune o 
cunoaştere de un nivel foarte înalt, pe care nu o poate deține 
decât o rasă înzestrată cu o funcție dinamică activă (sau 
cuantică, după cum o numesc unii), cunoscută în mod normal 
prin termenul de „suflet”. Un suflet este o ființă care dispune 
de această funcţie şi care este aruncată în continuumul 
spaţio-temporal, unde este înzestrată cu o conştiinţă. Altfel 
spus, noi înşine suntem ființe înzestrate cu această funcție 
dinamică cuantică, fiind alcătuiți parțial din haos (altfel spus, 
fiind parțial imprevizibili). În terminologia computerelor, un 
suflet poate fi definit ca un program software autonom, care 
poate primi, trimite, prelucra şi da naştere la informaţii. De 
aceea, noi depăşim ca nivel de evoluţie lumea plantelor şi 
animalelor, care sunt programate exclusiv de către instinctul 
lor. Extratereştrii pe care îi vom studia în continuare sunt 


înzestrați cu o conştiinţă şi cu un suflet, fiind capabili să 
deducă, să raționeze şi să îşi stabilească propria programare. 

Tipurile de extratereştri sunt foarte diferite, dar forma 
cea mai comună derivă din mamifere sau din lumea 
animalelor. Toate acestea sunt ființe umane sau umanoide, 
născute cândva din evoluția animalelor de pe planeta lor. Ei 
provin dintr-o lume asemănătoare pământului, în sensul că 
presupune o faună şi un mediu capabil să susțină viața 
animalelor. Animalele de pe respectivele planete au multe 
similarități, dar şi deosebiri. De pildă, un câine de pe o altă 
planetă poate fi uşor diferit de un câine de pe pământ, dar va 
avea în esență acelaşi statut biologic. În afara mamiferelor, pe 
planetele respective există, la fel ca pe pământ, microbi, 
plante, insecte şi reptile, bazate pe acelaşi ciclu al carbonului 
ca şi viața de pe planeta noastră. Motivul acestei asemănări 
este simplu: carbonul, hidrogenul şi oxigenul sunt elementele 
care interacționează cel mai uşor între ele. Obţinerea 
amoniacului sau a nitrogenului se realizează în condiții mai 
dificile (întrucât au molecule cu structuri mai complexe) care 
nu predispun către apariția vieţii. Aşa se explică de ce viața pe 
pământ, ca şi viața foarte multor specii de extratereştri, are la 
bază ciclul carbonului. Este o simplă chestiune de geometrie 
moleculară. 

De aceea, cele mai comune forme umane de viață 
extraterestră sunt cele pe structură animală, la fel ca pe 
pământ. Pleiadienii fac ei înşişi parte din această categorie. 
Codul lor genetic este similar cu cel al maimutelor. Grupul K 
sau Krundenshen!2?, după cum am înțeles că li se spune, este 
alcătuit de asemenea din ființe umanoide. Aceşti extratereştri 
sunt complet chei, dar dacă le pui o perucă pe cap, seamănă 
destul de mult cu noi. Altminteri, au o înălțime comparabilă cu 
a noastră, în timp ce pleiadienii sunt mult mai înalți. Există 
multe alte grupuri în galaxia noastră cu o formă umană. 
Printre ei se numără inclusiv forme de viață mai particulare, 


Acest nume a fost receptat în stare de mediu mitate de Duncan Cameron. 


precum oamenii-pisică, oamenii-câini sau oamenii- urşi. Cu 
toții intră în categoria mamiferelor, structura lor genetică 
nefiind foarte diferită de cea a oamenilor. 

În afara tipului mamalian!3 mai există cel reptilian şi cel 
insectoid. Majoritatea acestor forme de viață sunt bipede şi 
umanoide. Unele au mai multe braţe sau picioare, dar se pare 
că forma cea mai comună şi mai eficientă rămâne cea cu două 
braţe, două picioare şi un tors. Pare să fie o chestiune de 
pragmatism al evoluției. Desigur, din când în când apar şi 
mutații. 

Tipul cel mai comun de ființă reptiliană arată ca o 
încrucişare între un aligator şi un om. Există un episod din 
Star Trek care prezintă destul de inspirat acest tip, sub forma 
unei creaturi pe nume Gorn, care s-a luptat cu căpitanul Kirk 
la insistența unui grup de ființe numite metroni. Metronii nu 
apar decât la sfârşitul filmului şi seamănă destul de mult cu 
pleiadienii, cu excepția faptului că sunt mai scunzi. 
Hollywood-ul a avut întotdeauna o capacitate de neegalat de a 
intra în subconştientul colectiv, extrăgând din el diferite 
arhetipuri autentice. Acesta este doar un exemplu în acest 
sens. Reptilienii de tipul lui Gorn sunt destul de frecvent 
întâlniți în galaxia noastră, deşi nu toți au râturi atât de 
hidoase. De regulă, sunt lenți, dar puternici, şi nu se înţeleg 
deloc bine cu rasele umane (de felul pleiadienilor). Au 
capacități psihice remarcabile şi îi pot hipnotiza pe oameni pur 
şi simplu uitându-se la ei. 

În afara mamalienilor şi a reptilienilor, forma de viaţă 
cea mai comună din univers este cea a insectoizilor. Cei mai 
des întâlniți sunt extratereştrii cenuşii (sau micii cenuşii), care 
reprezintă un fel de încrucişare între o insectă şi o rasă 
reptiliană. Ei păstrează trăsăturile faciale ale reptilienilor, dar 
au schelete exterioare, nu interioare (cunoscute uneori şi sub 
numele de exo-schelete). Reptilienii şi mamalienii au un 
schelet interior. Există o celebră casetă video care prezintă un 

fel de ființă cenuşie murind. Creatura se zbate, mişcându-se 
extrem de rapid. Dacă încetineşti mişcarea cadrelor video, 
constați că ea se mişcă într-un interval de 1/30 dintr-o 
secundă. Nici mamalienii şi nici reptilienii nu se pot mişca atât 
de rapid, dar insectoizii pot. Micii cenuşii au şi ei puterile 
hipnotice ale reptilienilor, dar de multe ori sunt subjugați de 
aceştia. 

Micii cenuşii nu sunt singura rasă insectoidă, dar sunt 
de departe cei mai populari în literatura OZN. Mai există o 
specie de extratereştri care seamănă cu călugărițele (insectele) 
noastre, cu singura diferență că au o înălțime de circa doi 
metri. Sunt o rasă foarte iubitoare, înclinată către vindecare, şi 
nu au deloc virtuți războinice. 

Alte tipuri de extratereştri includ umanoizii înaripați 
sau oamenii-păsări. Aceştia se încadrează în categoria 
reptilienilor, păsările fiind ele însele considerate reptiliene din 
punct de vedere zoologic, deşi au sângele cald. Formele cele 
mai inteligente de viață reptiliană au sângele cald, spre 
deosebire de cele cu sânge rece, care sunt mai puțin avansate. 
Mai există şi o a patra categorie de extratereştri despre care s-a 
vorbit. Este vorba de nişte plante inteligente, care o structură 
pe bază de celuloză. Personal, nu am auzit niciodată despre 
asemenea forme de viață, dar posibilitatea rămâne. 

Există apoi ființele non-fizice, alcătuite din inteligență 
pură, despre care am vorbit atunci când am descris viața în 
Pleiade. Acestea conduc destinele planetelor respective şi 
promovează conştiinţa de grup care se extinde în întreaga 
cultură pleiadiană. Reptilienii şi alte forme avansate de viață 
au la rândul lor o conştiinţă de grup. Această facultate pare să 
fie o etapă a dezvoltării evoluționiste care uneşte întreaga 
„bio-rețea” a unei rase. 

Extratereştrii la care am făcut referire mai sus nu sunt 
singurii care există în univers. Sunt însă singurii despre care 
dețin informaţii, şi oricum, reprezintă tipurile esenţiale de 
viață din galaxie. Vom vorbi în continuare despre felul în care 
au colonizat aceste rase pământul. 

Colonizarea 


Din câte mi s-a spus, primii care au aplicat ingineria 
genetică pe pământ, transformând maimuțele în oameni şi 
creând prima rasă umană de pe planeta noastră, au fost 
pleiadienii. Oamenii sunt atât de apropiaţi din punct de vedere 
genetic de pleiadieni încât se pot încrucişa fără probleme cu 
aceştia. De fapt, suntem atât de înrudiți cu ei încât putem 
trage concluzia că întreaga umanitate de astăzi este urmaşa 
lor. Pe pământ au venit apoi şi alte rase, care au continuat să 
aducă schimbări sistemului genetic al omului, astfel încât 
acesta să se apropie de propria lor structură genetică. 

Rasa caucaziană sau ariană a fost prima rasă creată de 
conştiinţa pleiadiană. Despre rasa orientală se crede că 
reprezintă o modificare genetică a pleiadienilor făcută de micii 
cenușii (cei insectoizi). Acest lucru ar explica de ce orientalii au 
ochii oblici şi o mentalitate asemănătoare albinelor lucrătoare. 
Această informație nu reprezintă decât o supoziție făcută în 
urma anumitor sugestii provenite de la diferite surse şi nu este 
menită să ofenseze pe nimeni. 

Următoarea rasă care a apărut pe pământ a fost 
Abernache. Aceşti extratereştri provin de pe planeta Marduk, 
citată de Sitchin în A douăsprezecea planetă. Se presupune că 
erau o rasă albă, dar au creat genetic rasa neagră. La origini, 
această rasă era cunoscută sub numele de nubieni şi au fost 
considerați nativi ai acestei planete. Structura lor genetică a 
fost încrucişată cu cea a pleiadienilor, obținându-se astfel rasa 
neagră pe care o cunoaştem astăzi. Marduk mai este 
cunoscută şi sub numele de Nemesis sau Bete noir, care 
înseamnă Bestia Neagră în limba franceză. 

Reptilienii de pe Orion au făcut şi ei modificări genetice 
asupra rasei pleiadiene, creând astfel rasa semitică. Toate 
acestea explică de ce rasa ariană este numită uneori şi rasa 
conducătoare. Teoria afirmă că ea reprezintă arhetipul uman 


primordial care a fost creat pe pământ. 

Pe lângă rasele de mai sus, mai există şi cea a nativilor 
americani (pieile roşii). Deşi majoritatea legendelor lor indică 
faptul că provin la rândul lor din Pleiade, această variantă nu 
este întru totul corectă. Identificarea lor cu pleiadienii provine 
din influența culturală a Atlantidei, care a fost o colonie 
pleiadiană şi puterea conducătoare cea mai recentă din istoria 
lor. Se crede că nativii americani derivă dintr-o ființă care 
prezenta o înfăţişare umană, dar avea părul şi barba roşii, 
provenită din galaxia Andromeda. 

Dacă amestecăm între ele toate cele patru rase amintite 
mai sus, obținem rasa maronie, care poate fi considerată un 
amestec de caucazieni, negri şi orientali, într-o combinaţie 
oarecare. 

Insist asupra faptului că eu nu afirm că o rasă sau alta 
este mai mult sau mai puțin inteligentă decât celelalte. Tot ce 
am dorit a fost să demonstrez felul în care au intervenit 
diferitele rase extraterestre asupra umanității, dând astfel 
naştere diferitelor rase umane şi amestecului cultural care 
există la ora actuală pe pământ. 

Cartea Cheile lui Enoh, semnată de J.J. Hurtak, afirmă 
că umanitatea de pe planeta noastră îşi trage rădăcinile de la 
elohim-i, care au provenit din constelaţiile Orion şi Pleiade. 
După părerea mea, această afirmaţie este corectă, căci marea 
majoritate a interferențelor în istoria noastră au venit din 
această zonă. 

Aceasta a fost, pe scurt, maniera în care a fost colonizat 
pământul. Vom examina în continuare motivațiile şi 
orientările diferitelor grupe de extratereştri. 

Confederaţiile de extratereștri 


În galaxia noastră există trei grupe sau confederații. 
Termenii pe care îi voi folosi pentru a le descrie au fost 
receptați în stare de mediumitate de către Duncan Cameron 
şi provin de la sursa de informaţii a acestuia. Aceste grupuri 
sunt: Neveronii, Confederaţia Galactică şi Leveronii. 

Grupul neveronilor este doar un alt nume pentru 
Confederaţia Pleiadelor, pe care am descris-o deja pe larg. 
Consideraţi de mulți şi „grupul extratereştrilor buni”, ei trăiesc 
sub incidența legii neamestecului în treburile interne ale 
altora. 

Confederaţia  Galactică este un organism similar 
Naţiunilor Unite de pe planeta noastră. Ea este alcătuită din 
numeroase grupuri care s-au unit şi au format o confederație 
de planete. Sunt un grup destul de neutru, care trăieşte sub 
incidența aceleiaşi legi a  neintervenției derivată din 
Confederaţia Pleiadelor sau a neveronilor, dar aplicată mai 
puţin sever ca în cazul acestora. În timp ce Confederaţia 
Galactică are un anumit cod care le permite să intervină 
pentru a păstra echilibrul sau pentru a salva pe cineva dintre 
ai lor, codul neamestecului în treburile interne ale altora pe 
care îl aplică pleiadienii este necondiționat. Chiar dacă riscă să 
piardă o navă pe această planetă, pleiadienilor le este interzis 
să îşi aplice tehnologia mai avansată pentru a le face rău 
oamenilor şi a-şi salva astfel semenii. Preferă mai degrabă să 
trimită pe cineva să distrugă nava, pentru a nu o lăsa astfel pe 
mâinile noastre. 

Cel de-al treilea grup este cel al leveronilor. Duncan a 
receptat un cuvânt mult mai lung şi mai complicat, dar eu 
prefer să aplic această simplificare fonetică, spunându-le 
Leveroni. Cuvântul „leviatan” (legat etimologic de cuvântul 
„şarpe”) derivă de la acest grup al leveronilor. Ei reprezintă 
arhetipul diavolului sau al unor ființe extrem de malefice, 
latura negativă a universului. Sunt oricând dispuşi să calce 


peste cadavre pentru a obține ceea ce doresc şi cultivă 
principiul potrivit căruia scopul scuză mijloacele. Alianța 
leveronilor este alcătuită din reptilieni şi cenuşii, iar liderul lor 
provine de pe planeta Draco, care îşi are orbita în jurul lui 
Draco Major din constelația Orion. Din acest motiv, leveronii 
mai sunt numiți uneori şi Alianța Orion. 

Există şi un grup de pleiadieni care au strâns legăturile 
cu alianța Orion. Sunt rebeli fugiți din Pleiade, dar care îşi 
protejează cu strictețe semenii (pleiadieni). De fapt, există trei 
grupuri de pleiadieni. Primii sunt arienii (de la care provine şi 
termenul nostru, cu conotaţii similare). Aceştia sunt gânditori, 
filozofi şi visători. Unii dintre ei refuză să lupte, indiferent de 
circumstanţe. Al doilea grup de pleiadieni, cei de pe Alderon, 
sunt cei care acționează. Gândesc la fel de pozitiv ca şi primii, 
dar sunt mult mai pragmatici. Numele lor apar inclusiv în 
filmul Războiul Stelelor. Sunt situați cumva la mijloc, între 
filozofii arieni şi războinicii din cea de-a treia categorie, care 
provin de pe Aldebaran. Celor din urmă li se mai spune şi 
pleiadienii negativi. Ei sunt cei care l-au contactat pe Hitler, 
dându-i sarcina de a-i proteja pe arieni. Erau convinşi că îşi 
protejează în acest fel fraţii; de altfel, sunt vestiți prin maniera 
extremistă în care acționează uneori. Deşi aldebaranii sunt tot 
pleiadieni, ei se apropie cel mai mult de grupul Orion. Nu 
respectă cu stricteţe codul neintervenției al celorlalți pleiadieni 
şi sunt oricând dispuşi să vină pe această planetă pentru a-şi 
salva un seamăn pleiadian din mâinile unuia din celelalte 
două grupuri. 

Nu cunosc exact structura draconienilor, dar ştiu că 
există cel puțin trei grupuri diferite. Unii dintre ei par să fie 
de-a dreptul umani. Nu toți sunt reptilieni sau insectoizi ca 
înfăţişare. 

Date fiind interesele lor divergente, este evident că 
universul în care trăim nu este lipsit de conflicte. Pe de o parte, 
există Alianța Pleiadiană, care ar dori ca nimeni să nu 
intervină asupra vieţii altora. Există apoi Confederaţia 
Galactică, care acceptă o interferenţă condiționată. În sfârşit, 
mai există şi leveronii sau cei de pe Orion, care nu îşi doresc 


altceva decât să interfereze. Speranţa lor este să transforme 
pământul într-o anexă a Imperiului Draconian. Acest conflict 
conduce la o adevărată bătălie pentru pământ, care se 
transmite într-o manieră subtilă în întreaga țesătură culturală 
a societății noastre. Războiul se referă inclusiv la aerul pe 
care-l respirăm, la hrana pe care o consumăm, la maşinile pe 
care le conducem, la banii pe care îi folosim, la muzica pe care 
o ascultăm, la politicienii pe care îi votăm, etc. 

În sinteză, viaţa de pe pământ nu este lăsată să evolueze 
la voia ei. Toată lumea se amestecă şi interferează. Fiecare 
grup încearcă să câştige controlul asupra celorlalte, iar unii 
dintre ei nu se sfiesc să folosească mijloace brutale pentru a-şi 
atinge scopurile. Ajungem astfel la una din cele mai sinistre 
modalități de subjugare a populaţiei de pe pământ: răpirile şi 
implanturile. 


Capitolul 16 
Răpirile 

Majoritatea răpirilor pot fi clasificate în două grupe: 
răpiri ale extratereştrilor şi răpiri ale guvernului. Atunci când 
spun „guvern”, nu mă refer la oficialii aleşi de fațadă, ci la acei 
Iluminaţi care alcătuiesc o societate secretă şi misterioasă, 
care conduce cu adevărat societatea, folosindu-se în acest 
scop de toate instituţiile statului. Acest grup s-a infiltrat la 
toate nivelele societății, aplicând mijloace de control al minții 
dintre cele mai abjecte, dar se concentrează îndeosebi asupra 
unor centre de putere, cum sunt: armata, marile corporații şi 
toate celelalte sfere de influenţă, inclusiv guvernul. 

Este interesant de remarcat că pe la mijlocul anilor 90, 
foarte multe programe de televiziune au vorbit de fenomenul 
răpirilor de către extratereştri. Ai fi zis că „adevărul” începe să 
iasă la suprafaţă. În realitate, extratereştrii au fost folosiți în 
acest caz ca paravan, căci guvernul are propria sa agendă a 
răpirilor, dar ar prefera ca aceasta să rămână secretă, 
punând-o în întregime pe seama străinilor veniți din spațiul 
cosmic. Şarada merge chiar mai departe. Foarte mulți oameni 
care îşi amintesc sub hipnoză că au fost răpiți, pun acest lucru 
pe seama extratereştrilor, chiar dacă au fost răpiți de guvern. 
În realitate, în mintea lor au fost implantate amintiri 
superficiale, care se suprapun peste cele profunde, pentru a fi 
convinşi că au fost răpiți de extratereştri, şi nu de guvern. 
Pentru guvernanțţi este foarte convenabil să dea vina pentru 
toate răpirile pe extratereştri. Potrivit anumitor estimări, 
guvernul este responsabil pentru majoritatea răpirilor, în timp 
ce micii cenuşii nu sunt responsabili decât pentru 20-30% 
dintre acestea. 

În grupa răpirilor făcute de extratereştri, avem trei 
categorii: răpiri fizice, astrale şi prin inducție. Răpirile fizice se 
referă la răpirile în corpul fizic ale celor în cauză, care sunt 
aşezaţi apoi pe mese, unde li se fac anumite operaţii. Răpirile 


astrale se referă la răpirea sufletului în afara corpului fizic şi la 
manipularea lui prin mijloace electronice sau altele, mai 
subtile. Inducţiile se referă la pătrunderea astrală în sufletul 
altei persoane şi executarea anumitor operaţii la acest nivel, 
prin încălcarea liberului arbitru al celui în cauză. Acest gen de 
manipulări sunt cele mai greu de recunoscut. 

Mulţi dintre cei care au fost supuşi acestor răpiri afirmă 
că au trecut literalmente prin pereţii casei lor, fiind traşi afară 
de o forță misterioasă. Este vorba de un procedeu de inducție 
fizică, extratereştrii având tehnologia capabilă să reducă masa 
corporală la zero, astfel încât să poți fi tras printr-un zid. Este 
posibil şi fenomenul astral, dar cercetările pe care le-am făcut 
mă fac să cred că majoritatea acestor răpiri sunt fizice. 

Răpirile fizice includ de regulă extracția anumitor 
mostre sexuale. De la femei este luat un ovul, iar de la bărbaţi 
sunt prelevate celule spermatice. Există şi cazuri în care s-au 
făcut biopsii ale testiculelor sau ovarelor. În asemenea cazuri, 
ei taie pielea din spatele scrotului şi scot testiculele din 
săculeț. Tubul care le susține este suficient de lung pentru a 
permite acest lucru. După ce am auzit asemenea rapoarte, am 
întrebat un medic, care mi-a spus că tubul care susține 
testiculele în interiorul scrotului are o lungime de circa 13 
metri!+. Celulele spermatice sunt stocate în tubul care face 
legătura între testicule şi glanda prostată. Deşi acest gen de 
rapoarte sunt obținute de regulă prin regresie hipnotică, ele 
nu sunt deloc imposibile din punct de vedere biologic. Un 
lucru este cert: în toate aceste cazuri extratereştrii prelevă 
probe genetice ale aparatului reproductiv. 

Există şi operații în urma cărora se prelevă mostre din 
căptuşeala stomacului, atât de la bărbaţi cât şi de la femei. În 
aceste cazuri, în ombilicul persoanei este introdus un ac mare, 
cu ajutorul căruia se prelevă biopsia. Dacă extratereştrii dețin 
tehnologia producerii celulelor-mamă 15, ei ar putea chiar 


d Acest gen de operaţie ar putea exp lica şi scrotul imens al lui von Neumann, despre 


care am vorbit într-un capitol anterior. 
5 Cunoscute sub denumirea de celule stem (celule nediferenţiate). 


clona corpul respectiv. Aceste celule stem conţin întregul ADN 
al persoanei, în forma sa primordială. Geneticienii au început 
să-şi dea seama că atunci când se diferențiază în celule 
secundare, ADN-ul celulelor primare se schimbă. Aceste celule 
primare (stem) se găsesc de regulă la nivelul stomacului, gurii, 
regiunii anale, şi al altor porțiuni ale corpului aflate în contact 
cu mediul exterior. Celulele din gonade (testicule sau ovare) 
fac şi ele parte din această categorie. Ele conţin întregul cod 
genetic al organismului. Toate aceste lucruri sugerează că 
răpirile fizice efectuate de extratereştri au drept scop 
realizarea anumitor cercetări genetice. 

Foarte multe persoane răpite au depus mărturie că au 
văzut copii pe jumătate umani, pe jumătate extratereştri. Nu 
cred că mai există nici o îndoială că cineva încearcă să 
încrucişeze genetica extraterestră cu cea umană. Un eventual 
motiv ar putea fi acela că rasa extraterestră este foarte bătrână 
şi muribundă. Nu este exclus ca, în timp, genetica lor să se fi 
„atrofiat” sau să se fi deteriorat, determinându-i să încerce să 
îşi recâştige tinerețea genetică printr-o încrucişare cu rasa 
noastră. Este ca şi cum ar încerca să repare stricăciunile 
produse cu ajutorul genelor noastre. Toate aceste fapte 
sugerează că extratereştrii care le comit au o bază genetică 
comună cu a noastră. 

Multe femei răpite îşi amintesc că au întreținut 
raporturi sexuale cu un extraterestru de sex masculin. În 
aceste cazuri, extratereştrii lasă fătul să se dezvolte timp de 
două luni (unii oameni vorbesc de trei luni), după care femeia 
este răpită din nou şi fătul este extras. De regulă, femeile 
descoperă că au rămas gravide, dar nu ştiu cum. Două luni 
mai târziu, sarcina dispare. Asemenea rapoarte sunt foarte 
frecvente şi provin de la femei din toate regiunile țării. 

În astfel de cazuri există cel puţin două posibilități. Una 
se referă la o fertilizare propriu-zisă, cu ajutorul unui 
extraterestru de sex masculin, la fel ca în cazul menţionat mai 
sus, iar cealaltă alternativă se referă la o însămânțare 
artificială a mostrei prelevate de la femeia răpită, folosindu-se 
ADN extraterestru, după care mostra este implantată la loc în 


trupul femeii, unde este lăsată timp de două luni. În final, 
femeia este răpită din nou, iar fătul este extras, fiind suficient 
de dezvoltat pentru a putea fi incubat în continuare. Această 
posibilitate este susținută de numeroase rapoarte care descriu 
ființe pe jumătate oameni şi pe jumătate alte forme de viață, 
cum ar fi plante, reptile, etc. 

Prelevarea mostrelor genetice şi încrucişarea lor nu 
reprezintă singurul scop al răpirilor fizice. Extratereştrii 
execută şi implanturi. Uneori, acestea se reduc la implantarea 
unui  receptor/transmițător (un aparat care permite 
deopotrivă transmiterea şi recepţia de informaţii). Acest aparat 
este acordat pe o anumită frecvență şi programat să 
recunoască un anumit cod. Când codul este transmis, el 
declanşează o transmisie care le permite extratereştrilor să îl 
localizeze pe cel în cauză oriunde s-ar afla, pentru a-l putea 
răpi din nou. Acest sistem este necesar, de pildă, în cazul 
femeilor cărora li se implantează un făt care trebuie extras 
două luni mai târziu. Dacă prelevă mostre genetice de la 
bărbați, procedează la fel. 

În cazul răpirilor unor bărbaţi, mostrele de spermă sunt 
prelevate cu regularitate, nu doar o singură dată. Cunosc 
cazul unui bărbat care a făcut terapie pentru a nu mai putea fi 
răpit; a reuşit acest lucru, dar s-a îmbolnăvit din cauza 
excesului de spermă. Era atât de obişnuit cu golirea tubului 
seminal dintre testicule şi prostată de către extratereştri încât 
nu s-a masturbat niciodată. După încetarea răpirilor, celulele 
spermatice s-au acumulat în cantități atât de mari încât au 
sfârşit prin a putrezi, infectând întregul scrot. Medicul care i-a 
pus acest diagnostic i-a recomandat să îşi golească din când în 
când tubul seminal. 

Majoritatea răpirilor fizice sunt executate cu scopul 
examinărilor genetice şi al efectuării de implanturi. Între 
acestea din urmă se numără şi programările şi condiționările 
de tot felul. Implanturile sunt realizate pe cale chirurgicală. De 
regulă, în urma lor nu rămân cicatrice mari, ci unele foarte 
subtile, care nu îţi permit să-ți dai seama despre ce este vorba 
dacă nu ştii exact ce cauţi. Adeseori, ridurile sunt folosite 


pentru a masca aceste cicatrice. La fel, semnele din naştere de 
pe corp. În unele cazuri, o linie foarte fină poate fi văzută de-a 
lungul şirei spinării sau în apropiere de organele sexuale. 

Majoritatea  răpirilor fizice sunt executate de 
extratereştrii cenuşii sau de „guvern”. Guvernul realizează el 
însuşi tot felul de cercetări medicale clandestine cu ajutorul 
celor răpiți, dând apoi vina pe extratereştri. Eu nu afirm că 
extratereştrii sunt buni sau răi, dar planurile lor sunt destul 
de tulburătoare, deşi nici pe departe atât de înspăimântătoare 
ca cele ale guvernanților noştri. 

Deşi guvernul prelevă tot felul de mostre de sânge şi 
altele, cercetările genetice nu reprezintă în mod tradițional 
principala sa zonă de interes. Mai presus de orice, guvernanţii 
sunt interesați de metodele de control care presupun 
condiționarea mentală şi implantarea a tot felul de chipuri în 
corp. 

Dacă supui o persoană care a fost răpită unei şedinţe de 
hipnoză, primele amintiri care îi apar sunt cele legate de 
extratereştri. Acestea sunt amintirile superficiale de care am 
vorbit mai sus. Dacă o conduci însă din ce în ce mai profund în 
interiorul subconştientului, extratereştrii se transformă brusc 
în oameni, purtând de regulă uniforme militare. Procesul 
invers, potrivit căruia extratereştrii ar implanta asemenea 
amintiri în subconştientul profund al celor răpiți, este 
improbabil, căci nu ar avea nici o justificare logică. Dacă ar 
dori să credem că răpirile sunt executate de militari, ar aşeza 
aceste amintiri în partea superficială a subconştientului, şi nu 
în partea profundă. 

Există două nivele tehnologice folosite pentru realizarea 
răpirilor fizice. De multe ori, extratereştrii îi răpesc pur şi 
simplu pe cei în cauză din maşinile lor. De regulă, îți poți da 
seama că ai fost răpit pentru că la întoarcere te trezeşti într-un 
alt loc şi trebuie să-ți cauţi maşina. În astfel de cazuri se 
foloseşte o tehnologie de teleportare a oamenilor pe nava 
spaţială sau înapoi, de pe aceasta. Atât timp cât călătoresc 
până la destinație, ei simt că plutesc prin aer, până când se 
opresc. Cea de-a doua tehnologie este folosită de guvern. 


Dacă în casa celui care urmează să fie răpit se mai află şi alte 
persoane, acestea sunt aduse în stare de inconştienţă. La fel 
procedează şi extratereştrii cu cei pe care nu-i doresc, dar de 
cele mai multe ori astfel de cazuri au de-a face cu guvernul. 

Există numeroase programe în derulare care intră sub 
incidența „răpirilor guvernamentale”. Unul dintre cele mai 
importante se referă la răpirile copiilor pentru a fi programati 
şi integrați într-un fel de armată super-secretă. Scopul este ca 
aceasta să fie activată în cazul declanşării unui eventual haos 
național. Copiii sunt programați să răspundă la apelul puterii 
din momentul respectiv, care se schimbă doar în aparenţă, 
țelul ei fiind întotdeauna acelaşi: puterea absolută. 

Această programare fizică executată de guvern este 
realizată printr-un sistem de  electro-şocuri similar 
maşinăriilor folosite în azilurile de nebuni. Una dintre cele mai 
eficiente tehnici folosite stimulează electric o stare de excitație 
sexuală până la limita suportabilității. Când subiectul este 
excitat la maxim (chiar înainte de ejaculare în cazul bărbaților 
şi chiar înainte de orgasm în cel al femeilor), agenții suspendă 
această stare, astfel încât subiectul să rămână în ea pe o 
perioadă nedeterminată. În această stare, mintea sa devine 
deschisă, acceptând orice, de pildă, un blocaj de memorie. 
Această tehnologie a fost atât de mult perfecționată încât orice 
agent o poate pune în aplicare. Şocurile electrice sunt operate 
printr-un program de calculator, pus pe o dischetă şi care 
poate fi rulat de pe orice computer portabil. Singurul lucru de 
care mai are nevoie agentul este o diagramă care să-i spună 
când trebuie activat subiectul. 

Primul lucru pe care îl face el este să îşi atragă victima, 
într-un fel sau altul, după care o conectează la computer şi 
rulează programul de pe dischetă. În mintea subiectului pot fi 
inserate astfel blocaje succesive de memorie, care ascund 
diferite amintiri. De asemenea, pot fi implantate gânduri în 
diferite secțiuni ale minții. De fiecare dată când subiectul va 
intra într-o stare de excitație sexuală, gândul respectiv va fi 
activat. Aceşti oameni sunt de regulă programați să întrețină 
cât mai des relații sexuale, pentru a menține astfel implantul 


activ. 

Subiecții  programați pot inclusiv să transmită 
informaţiile care le-au fost inoculate atunci când se află într-o 
stare de excitație sexuală. Extazul sexual este o stare 
magnetică şi hipnotică, fiind folosit în multe ritualuri de 
magie. Aflat într-o asemenea stare, subiectul îi poate 
transmite partenerului informaţiile pe care a fost programat să 
i le transmită. El poate fi chiar determinat să îşi controleze 
actul sexual până la momentul în care trebuie să transmită 
informaţia dorită, fără a-şi da seama ce se întâmplă. În 
momentul orgasmului are loc o fuziune a minților celor doi 
parteneri. Unii tineri sunt astfel programați încât pot trezi în 
anumite femei o dorință uriaşă, aproape miraculoasă. Dacă 
programatorii doresc răspândirea în masă a unui anumit 
program, ei apelează la aceşti tineri, care răspândesc 
pretutindeni sămânța care le-a fost inoculată. O idee sau un 
program pot fi astfel inserate în societate într-o manieră cât se 
poate de simplă. Programul poate fi banal, de genul: 
„Cumpăraţi detergentul ABC” sau „Votaţi-l pe politicianul 
cutare”, dar poate fi şi mult mai complex. Unii bărbați sunt 
programati astfel încât să întrețină chiar mai multe contacte 
sexuale pe zi, cu mai multe femei. Ei devin un fel de incubil6, 
cu un efect devastator asupra femeilor. După estimările mele, 
circa 10% din populaţia sub 30 de ani a fost deja programată 
în această manieră. 

Procesul de condiționare este legat de cel de programare, 
dar se realizează într-o manieră diferită. Procedura cea mai 
obişnuită implică tot electro-şocurile. Doi electrozi sunt 
conectaţi la creierul subiectului, căruia i se arată apoi o poză. 
Să spunem că se doreşte ca oamenii să îl urască pe 
preşedintele ţării. În acest caz, agenţii vor pune poza 
preşedintelui în fața subiectului, după care îi vor aplica şocuri 
electrice. După o vreme, acesta va ajunge să reacționeze 


1 Incub: entitate subtilă, care tre zeşte prin posesiune o dorință sexuală nesățioasă (cu 


energia căreia se hrăneşte). 


agresiv ori de câte ori va vedea poza preşedintelui în fața 
ochilor. Va intra în panică şi va simţi o stare de ură față de 
preşedinte. 

Condiţionarea mai este folosită şi pentru controlul 
comportamentului oamenilor. Să spunem că cineva are un 
anumit tip de comportament, care nu convine anumitor factori 
de decizie. Persoana este răpită şi i se provoacă răspunsul 
comportamental care trebuie „vindecat”, după care i se induce 
o stare de şoc chiar în acel moment. În timp, ea va ajunge să 
facă tot ce îi stă în puteri (la nivel subconştient) pentru a evita 
acel răspuns comportamental. Există şi alte circumstanţe, mai 
complexe, care pot fi provocate, dar de regulă acestea sunt 
principiile de bază ale condiționării. 

Extratereştrii nu au de ce să practice asemenea metode 
de condiționare. De fapt, nici nu am auzit vreodată de un caz 
real de răpire săvârşit de extratereştri în care să se fi folosit 
şocuri electrice. Aceştia nu sunt nici pe departe atât de 
empirici. Dacă doresc să influenţeze mintea cuiva, dispun de 
tehnici mai sofisticate, precum inducția astrală. 

Programarea astrală se realizează prin răpirea sufletului 
(ființa astrală, acea esență a omului, care nu este de natură 
fizică) din corpul fizic. Orice om îşi părăseşte noaptea corpul 
fizic, călătorind în spațiul astral. Unii sunt mai conştienţi de 
acest proces, alții mai puţin. Există o tehnică ocultă străveche 
ce permite conştientizarea viselor şi care a devenit vestită în 
zilele noastre sub numele de visare lucidă. Adevăratele 
călătorii astrale se produc atunci când omul îşi poate părăsi în 
mod conştient corpul fizic, călătorind prin mediul astral şi 
experimentând situații obiective la acest nivel. Unii oameni 
ajung la o cristalizare atât de puternică a corpului lor astral 
încât pot apărea chiar în formă fizică. Aşa explică unii învierea 
lui Christos. Cel care îşi dezvoltă suficient de puternic această 
facultate poate apărea simultan în mai multe locuri, realizând 
sarcini diferite în acelaşi timp. 

Extratereştrii au capacitatea de a răpi oamenii nu doar 
în corpul lor fizic, ci şi în corpul astral, ducându-i pe nava lor. 
Răpirile astrale sunt de natură energetică. Uneori, 


extratereştrii nu doresc altceva decât simple mostre de energie 
umană, eventual pentru a citi modificarea nivelului energetic 
al corpului de la ultima răpire. Alteori, ei doresc să îi 
programeze pe oameni pentru ca aceştia să spună şi să facă ce 
doresc ei. Programarea astrală este foarte eficientă şi este 
practicată tot timpul. De pildă, era folosită foarte frecvent la 
Montauk. 

Răpirile astrale pot fi uşor confundate cu cele fizice, căci 
nu există diferenţe prea mari între ele. În ambele cazuri, corpul 
celui răpit pluteşte către extratereştri (fie că este vorba de cel 
astral, fie de cel fizic, a cărui masă a fost redusă la zero). În 
cazul în care doriți să aflați dacă vi s-au făcut operaţii pe 
corpul fizic, trebuie să căutați urme de cicatrice. Durerea nu 
reprezintă o dovadă în sine, căci ea poate fi provocată inclusiv 
astral. 

Guvernul deține şi el tehnologia răpirilor astrale, dar nu 
aceasta reprezintă metoda sa obişnuită de operare. Există un 
detaşament Psi de agenți guvernamentali capabili să extragă 
ființa astrală din cea fizică. Operatorii lor pot intra în mintea 
celui răpit, ştergându-i memoria sau implantând în ea ceea ce 
doresc aceştia. La fel ca în cazul extratereştrilor, ei pot face din 
când în când lecturi mentale ale celor în cauză, fără ca aceştia 
să ştie. Există oameni care sunt spioni fără să realizeze acest 
lucru. Noaptea, ei sunt răpiți, li se citeşte mintea şi datele pe 
care le dețin sunt înregistrate. Dacă doresc, agenţii pot răpi 
inclusiv fizic persoana respectivă, făcând ceea ce doresc cu ea. 
Vom discuta ceva mai târziu despre anumite implanturi care 
fac acelaşi lucru, dar acestea nu sunt capabile să interogheze 
memoria subiectului. Tot ce pot face ele este să transmită 
datele culese de simțurile acestuia. 

Există cazuri în care extratereştrii şi guvernul lucrează 
împreună. Se pare că există un fel de tratat între guvernul 
american şi cenuşiii din Rigel. Guvernul nu scapă nici o ocazie 
să nege acest lucru. 

În afara răpirilor fizice şi astrale, mai există şi o a treia 
categorie, cea a inducțiilor. Acestea permit pătrunderea în 
corpul nefizic (psiho-mental) pentru a face lecturi de date şi 


programări. Procedeul diferă de cel al răpirilor astrale într-un 
singur punct: în loc să te ducă pe tine la ei, vin ei la tine. Se 
pare că acest procedeu este practicat de un grup de 
extratereştri mai avansat decât cel al cenuşiilor (probabil 
reptilienii). Aceştia pătrund în corpul fizic al oamenilor (fiind ei 
înşişi în corpul astral) atunci când aceştia se află într-o stare 
vulnerabilă (de receptivitate). Aici, ei coabitează cu gazda 
(ființa astrală a omului în care pătrund) şi fac diferite operații. 
O inducție poate dura câteva secunde, câteva ore sau chiar 
câteva luni. Scopul ei este similar celui al răpirilor fizice sau 
astrale. Din câte am aflat, guvernul nostru nu a reuşit să 
practice acest procedeu. 

Unii oameni confundă inducția cu fenomenul de 
posesiune. De aceea, doresc să clarific acest aspect. 
Posesiunea se referă la intrarea unui spirit în corpul unui om, 
preluând în totalitate controlul asupra acestuia. De multe ori, 
acest lucru se produce după o traumă. Să spunem că cineva 
se sperie foarte tare cu o anumită ocazie, părăsindu-şi corpul 
fizic. Dacă acesta din urmă este încă operabil, o altă ființă 
poate intra în el, luându-l în posesiune, chiar dacă a fost mort 
din punct de vedere clinic o anumită perioadă de timp. În 
anumite cazuri, preluarea corpului este provocată direct de 
spiritul care doreşte acest lucru (care sperie intenționat gazda, 
pentru a o determina să plece). 

Asemenea fenomene se produc şi în alte cazuri. Să 
spunem că unchiul Hector l-a abuzat sexual pe micuțul 
Johnny atunci când acesta avea doar şapte ani. Johnny se 
sperie atât de tare încât se decide să plece, ca să nu fie nevoit 
să suporte experienţa. Înainte ca unchiul Hector să-şi dea 
seama că Johnny a murit, o altă ființă vine şi îi preia trupul. 
Părinţii copilului observă apoi o schimbare dramatică în 
personalitatea acestuia. Mai târziu, ei află că unchiul Hector 
l-a molestat şi pun schimbarea pe seama acestui abuz. În 
acest fel, ei nu-şi dau seama nici o clipă că Johnny nu mai este 
Johnny, devenind între timp Billy. El învaţă să răspundă rapid 
la numele de Johnny şi viața sa merge mai departe. 

O preluare cu forța este cu totul altceva. Ea se produce 


atunci când o ființă sileşte forțat proprietarul unui corp să iasă 
afară din acesta, lăsând astfel cale liberă pentru intrarea unei 
alte fiinţe (eventual ea însăşi). 

Deşi există şi alte scenarii posibile, acestea sunt cele 
mai frecvent folosite de către extratereştri şi de către agenții 
guvernamentali. Am scris destul de mult pe marginea acestui 
subiect în celelalte cărți ale mele din seria Proiectului 
Montauk. 


Capitolul 17 


Aţi fost răpit vreodată? 


După citirea capitolului precedent, îmi imaginez că 
mulți cititori vor dori să ştie dacă au fost vreodată răpiți, şi 
dacă da, ce este de făcut. 

Mulţi oameni care au fost răpiți au ajuns să fie siguri de 
acest lucru. Alţii au trăit tot felul de experienţe subiective, dar 
nu ştiu sigur ce s-a întâmplat sau ar dori să obțină o 
confirmare că aceste lucruri chiar li s-au întâmplat. Mulţi ar 
dori să ştie cum le pot spune celor din jur că au fost răpiți. 

Recunoaşterea unei răpiri sau a contactului cu 
extratereştrii se produce la început în vis. Se întâmplă frecvent 
ca blocajele de memorie implantate să se erodeze cu timpul, 
amintirile ieşind la suprafaţă în starea de vis. Următorul nivel 
este aducerea aminte în stare de veghe a răpirii. Omul ajunge 
să jure că a fost luat la bordul unui OZN, unde i s-au făcut tot 
felul de operaţii. Dacă aprofundează introspecția, el poate 
descoperi în final că extratereştrii nu erau decât o acoperire 
pentru o răpire umană, care s-a petrecut în partea din spate a 
unui camion sau într-un alt loc obişnuit. 

Printre indiciile că ai fost răpit se numără: pierderile de 
memorie, imposibilitatea de a-ți aduce aminte ce ai făcut 
într-un anumit interval de timp, ţiuitul prelungit şi persistent 
în urechi, trezirea inexplicabilă în timpul nopţii şi apariția 
subită a unor capacități psihice imposibil de explicat. 

Mulţi oameni doresc să investigheze ce s-a petrecut. 
Unii dintre ei apelează la un hipnotizator, cerându-i să fie 
regresaţi în perioada de timp pe care nu şi-o pot explica. Există 
diferite tehnici de regresie, şi fiecare ar dori să afle care este 
cea mai confortabilă pentru el. Se pot face de-programări, dar 
de cele mai multe ori simpla regresie prin hipnoză de pe un 
nivel de conştiinţă pe altul este suficientă. Din păcate, 
tehnicile obişnuite de hipnoză nu reuşesc să pătrundă mai 
departe de primele două straturi ale conştiinţei, care nu 


permit accesul la adevăratele informaţii. Atât extratereştrii cât 
şi guvernul încearcă să-şi ascundă faptele murdare, apelând 
de regulă la nivelele 3 şi 4 de conştiinţă. Există şi un al cincilea 
nivel de conştiinţă, mult mai greu de accesat însă, chiar şi de 
către extratereştri sau de către guvern. Acesta este nivelul pe 
care se face joncțiunea între mintea fizică şi cea nefizică. 

Ştiu că mulți cititori vor dori să afle mai multe despre 
aceste nivele de conştiinţă; de aceea, mă voi grăbi să afirm că 
acestea sunt foarte greu de definit. Aceste diviziuni sunt mai 
degrabă arbitrare, pornind de la răspunsurile medii ale 
oamenilor pe care i-am observat. Dacă lucrezi în acest 
domeniu, mai devreme sau mai târziu începi să-ți dai seama 
care sunt aceste nivele de conştiinţă, chiar dacă nu le numeşti 
ca atare. Există numeroase nivele de conştiinţă care nici 
măcar nu au primit un nume ştiinţific. De altfel, informaţiile 
corecte legate de studiile asupra minţii umane nu prea sunt 
date publicităţii. Unele cărți afirmă că există patru nivele de 
conştiinţă nefizice; după părerea mea, sunt mai multe. 
Domeniul este dificil de studiat, căci marea majoritate a 
oamenilor trăiesc mai mult la nivel fizic. 

Acest lucru se dovedeşte adeseori salvator, căci există 
aspecte ale minţii în care nimeni nu poate pătrunde - nici 
chiar cel mai ingenios şi mai subtil dintre extratereştri. Cea 
mai bună apărare în fața răpirilor constă în a spune „nu”. 
Există un adevăr ezoteric care afirmă că nimic nu ţi se poate 
întâmpla dacă nu permiți tu însuţi acest lucru. Desigur, nu 
este întotdeauna uşor să spui „nu”. În asemenea cazuri, este 
de preferat să găsiți pe cineva de încredere cu care să lucraţi. 
Nu trebuie să uitaţi totuşi că în ultimă instanţă, aveţi cu toții 
capacitatea directă de a vă determina singuri destinul. 

Există şi un nivel superior de „răpire”, în care subiectul 
simte că poate comunica liber cu extratereştrii, fără ca liberul 
arbitru să-i fie încălcat. Poate pătrunde astfel în diferite 
dimensiuni, explorând aici anumite aspecte ale existenţei, fără 
să suporte însă nici un fel de traumă. Chiar şi aceşti oameni 
simt uneori nevoia să fie ajutați să înțeleagă ce li se întâmplă. 

În cazul celor care se confruntă cu probleme serioase, 


primul aspect care trebuie rezolvat este cel al sexualității. 
Acesta este nivelul profund pe care se realizează orice 
programare. Dacă această zonă este purificată, celelalte 
blocaje vor fi mult mai uşor rezolvate. Procesul de purificare 
trebuie realizat însă cu cea mai mare precauţie. Un practicant 
înțelept nu va permite niciodată ieşirea la suprafață a întregii 
traume, ci doar a unei mici părți din aceasta. Majoritatea 
subiecților nu ar putea suporta conştientizarea bruscă a 
întregii traume. Orice om ascunde asemenea probleme 
(traume psihice). Chiar dacă acum nu mai simte nimic, au fost 
perioade în viață când a fost supus unor traume fizice şi 
emoționale puternice. Acestea nu dispar, ci sunt depozitate 
undeva în memorie, într-un loc în care nu mai pot fi accesate 
cu uşurinţă. leşirea bruscă la suprafață a acestor amintiri 
poate reactiva întreaga durere din trecut. 

Agenţii guvernamentali îşi ascund programările pe care 
le efectuează în spatele unor asemenea traume. Ei prelucrează 
în aşa fel mintea subiectului încât dacă acesta încearcă să 
pătrundă în regiunea percepțţiilor extrasenzoriale ale minții 
sale să întâlnească acolo o traumă. Acest blocaj reduce 
capacitățile psihice ale celui în cauză. Cu cât trauma este mai 
mare, cu atât mai reduse sunt percepțiile extrasenzoriale ale 
subiectului, căci nivelele 3 şi 4 ale conştiinţei sale sunt prea 
ocupate cu trauma respectivă. Practic, orice om şi-ar putea 
amplifica enorm puterile psihice dacă şi-ar purifica mintea de 
traume. 

Procedeul de îngropare a amintirilor în spatele unor 
traume este foarte ingenios. Ori de câte ori încearcă să se 
apropie de această zonă, subiectul intră în panică, căci inițial 
nu vede altceva decât trauma sa. Cunosc oameni care au 
încercat să treacă printr-un procedeu rapid de de-programare, 
care nu a făcut altceva decât să scoată la suprafaţă, 
instantaneu, toate traumele la care au fost supuşi. Doi dintre 
aceştia au fost suficient de înfumurațţi să creadă că pot face 
față. Amândoi au clacat, iar unul dintre ei chiar a avut un 
accident de maşină. Atât persoanele răpite, cât şi cele care 
doresc să practice anumite tehnici psihice, trebuie să țină cont 


de aceste aspecte atunci când încearcă să pătrundă pe nivelele 
profunde ale conştiinţei lor. 


Capitolul 18 


Implanturile 


Vorbeam mai devreme de răpiri fizice şi astrale. În mod 
similar, există implanturi fizice şi astrale. Am avut inclusiv 
ocazia să văd o unitate mentală (un gând) implantată în aura 
unui individ. Acesta este implantul astral tipic, prin care omul 
poate fi influențat sau „citit”. 

Implanturile fizice se împart şi ele în două categorii: 
implanturi inerte şi implanturi biologice. Un implant inert sau 
pur fizic este o piesă de metal, un cristal, un cip pe bază de 
silicon sau o altă substanţă introdusă în corp. Aceste cipuri 
sunt introduse de regulă la nivelul sistemului nervos. Am 
descoperit recent că multe asemenea implanturi sunt de 
natură biologică. Atunci când un subiect este răpit în scopul 
de ai se face un implant biologic, mai întâi de toate i se prelevă 
o mostră de structură celulară. Aceasta este apoi manipulată 
genetic la nivelul ADN-ului, după care este cultivată în condiții 
de laborator, până când rezultă un fel de organ biologic, 
capabil să preia şi să transmită informaţii. Pare foarte 
avangardist, dar nu există dovezi ştiinţifice care să ateste că 
materialul biologic nu poate fi folosit pe post de transmițător 
radio. Spre deosebire de un transmițător normal, care 
foloseşte fire electrice, unul biologic foloseşte structurile 
bionice ale celulei, care pot fi formatate în diferite circuite. 

Recent, s-a descoperit un implant inserat în corp chiar 
deasupra gonadelor la bărbaţi. Nu sunt foarte sigur unde 
poate fi inserat el în cazul femeilor. Scopul său este de a 
semnala când devine subiectul excitat din punct de vedere 
sexual. Dacă acesta nu devine excitat, nu se realizează nici o 
transmisiune. 

Deşi aceste implanturi au de multe ori legătură cu 
sexualitatea, există şi alte situaţii. De pildă, am descoperit un 
caz în care implantul era conectat la centrul optic al creierului. 
Transmisiunea s-a schimbat de îndată ce mi-am fluturat 


mâna prin fața subiectului respectiv. 

Am descoperit un alt exemplu ciudat şi extrem de plastic 
de implant biologic în urma unei vizite pe care am primit-o din 
partea unui tip din Brooklyn. Acesta mi-a cerut să-i fac o 
scanare pentru implanturi. La vremea respectivă foloseam 
analizoare de spectru, oscilatoare de rețea (un aparat care 
caută reţele de rezonanţă) şi alte echipamente capabile să 
descopere circuite radio. Deplasând un asemenea aparat pe 
deasupra corpului său, am descoperit un semnal în regiunea 
abdomenului. Dacă îndepărtam aparatul de abdomen, 
semnalul scădea în intensitate, dispărând aproape complet pe 
analizorul de spectru. Orice electronist ştie că analizoarele de 
spectru nu sunt foarte precise; de aceea, am setat analizorul 
astfel încât să dea un semnal identic cu cel receptat din trupul 
individului, pentru a-l identifica. Speranța mea era să 
descopăr frecvența pe care emitea transmițătorul implantului. 
Spre uimirea mea, am descoperit că aceasta era identică cu 
frecvența Canalului 25 din Brooklyn! 

Era o descoperire de necrezut. Am convertit semnalul 
astfel încât să poată fi citit pe un monitor de televizor. Era 
indiscutabil Canalul 25, pe care l-am putut vedea pe ecran. 
Omul intercepta frecvența unui post de televiziune. Mai exista 
o ciudățenie: transmițătorul său acționa la fel ca un repetitor 
simplex. Acesta este un aparat înzestrat cu un receptor care 
primeşte un semnal. După o scurtă pauză, el retransmite 
semnalul. Se numeşte repetitor deoarece repetă semnalul. 
Implantul individului era ciudat deoarece receptorul şi 
transmițătorul erau pornite în acelaşi timp. Un cititor obişnuit 
nu va înțelege despre ce este vorba, dar ca expert în 
electronică, am rămas uimit. Nu am mai văzut niciodată un 
asemenea aparat şi nu-mi imaginez cum poate fi construit el. 

După ce m-am gândit o vreme, mi-am dat seama că 
cineva a creat un sistem cât se poate de ingenios. 
Transmisiunile reale ale implantului erau ascunse în spatele 
semnalului Canalului 25. Dacă cineva se apropia cu un 
receptor radio şi încerca să recepteze semnalul, acesta era 
comutat pe cel al Canalului 25. Cum individul trăia în zona în 


care emitea acest post de televiziune, nimic nu ar fi părut 
ciudat. Informațiile video călătoresc printr-un puls 
sincronizat. Aspectul ingenios al acestei transmisii prin 
implant era legat de faptul că aceasta se realiza chiar sub 
frecvența de puls respectivă. Altfel spus, era o transmisiune 
clandestină. 

Când omul nostru şi-a dat seama că are ascuns în corp 
un transmițător, s-a oferit voluntar pentru raze X. l-au fost 
făcute mai multe radiografii, dar nici un implant nu a fost 
descoperit. Scanarea cu MRI a scos însă la iveală un săculeț de 
țesut situat într-un loc unde nu avea ce căuta. Era un simplu 
depozit de grăsime, conectat direct la vasele de sânge, a 
comentat doctorul. Lucrurile începeau să se lămurească. Se 
ştie că sângele este o soluție alcalină, acționând ca un 
conductor perfect. Vasele de sânge treceau direct prin 
regiunea genitală, acționând ca o antenă pentru implant. 
Acesta era acționat biologic, fiind un instrument viu. 

Mai există o categorie de implanturi, care acționează 
parțial ca un computer portabil, fiind situat sub osul 
pieptului. În partea stângă, deasupra inimii, poţi găsi uneori 
un cip. Acesta acționează ca Unitate Centrală de Procesare 
(UPC) a implantului. Aici sunt înmagazinate memoria şi 
programele care trebuie activate. În partea inferioară a cutiei 
toracice se află implantul biologic, care acționează ca 
transmițător. El receptează semnale pe care le trimite la cipul 
UPC din partea superioară. Ambele dispozitive sunt conectate 
printr-o reţea extrem de fină de fire cu un alt cip, situat la baza 
gâtului. Acesta reprezintă interfața neuronală care face 
legătura cu măduva spinării sau cu creierul. 

Acest tip de implant conţine câte un grup de cinci 
electrozi pentru fiecare nerv. Atunci când un impuls nervos 
călătoreşte de-a lungul unui neuron, el este receptat de unul 
dintre aceşti electrozi. Un altul anulează impulsul, în timp ce 
un al treilea poate reinsera acest impuls, sau unul diferit. 
Ceilalți doi electrozi fac acelaşi lucru, dar cu impulsurile care 
călătoresc în sens invers, anulându-le. În acest fel poate fi 
accesată întreaga „rețea neuronală”, influențând toate 


funcțiile motorii ale omului. Evident, este un aparat foarte 
sofisticat. 

Alte cercetări au indicat că transmisiunile pe frecvenţe 
înalte scoteau la iveală un puls neregulat care semăna cu cele 
indicate de informațiile neurologice menționate mai sus. 
Acesta ar putea fi semnalul folosit pentru a face transmisii cu 
acest tip de implant, dar nu sunt foarte sigur de acest lucru. 

Motivul pentru care acest implant nu a putut fi 
descoperit anterior era că acesta se închidea automat la orice 
încercare de testare a reţelei neuronale pentru a-l descoperi. 
Din fericire, am avut ocazia să cunosc un tânăr la care 
dispozitivul funcționa prost şi nu s-a închis. l-am făcut 
imediat scanarea pentru implanturi şi am descoperit un grup 
de implanturi. Spre surpriza mea, am constatat că puteam 
face legătura cu UPC folosind o funcţie empatică care 
corespundea codurilor pe care le cunoşteam de când lucram 
pentru Proiectul Montauk. Am putut astfel să închid 
dispozitivul, să-l repornesc, şi am putut chiar scana o parte 
din amintirile care i-au fost înregistrate atunci când a fost 
programat. Toate acestea se petreceau cu mult timp înainte să 
aflu că eu însumi am fost cel care a conceput în bună măsură 
aceste aparate (întrucât am lucrat în echipa celor care le-au 
fabricat). Cei de la Montauk au descoperit tehnologia 
implanturilor cu ajutorul meu. Aşa se explică de ce am putut 
închide şi deschide implantul tânărului respectiv la voință. 
Pur şi simplu, circuitul care i-a fost implantat m-a recunoscut. 

Întotdeauna mi-am dorit să cred că nu am fost implicat 
personal în asemenea proiecte malefice, dar am fost nevoit să 
privesc realitatea în față şi să mărturisesc. Am fost unul din 
cei care i-au testat şi i-au programat pe băieții din Montauk. 
Când am descoperit acest lucru, mi-am pus imediat 
întrebarea: oare am fost programat inclusiv eu însumi? Mi- am 
pus de multe ori această întrebare, iar la ora actuală pot 
răspunde: da. Am fost programat şi este probabil să mai fiu 
încă, într-o oarecare măsură. Aşa se explică de ce lucrez cu 
oameni şi de ce fac aceste cercetări. Între timp, m-am 
înconjurat de un grup de mediumi care îmi verifică activitățile, 


urmărind dacă ele se realizează în beneficiul oamenilor 
implicați sau în cel al guvernului. Sunt foarte preocupat de 
acest aspect al muncii mele. Uneori am impresia că sunt 
singurul om care poate face aşa ceva, căci sunt singurul care a 
ieşit din proiectul guvernamental capabil să facă asemenea 
de-programări. Dacă vrei să de-programezi pe cineva, trebuie 
să ştii cum s-a efectuat programarea inițială. De multe ori, 
reuşesc să-i de-programez aproape instantaneu pe aceşti 
indivizi, căci am contribuit personal la programarea lor. Aş fi 
încântat să descopăr pe cineva care să cunoască aceste 
metode şi să mă de-programeze pe mine însumi, dar până la 
ora actuală nu am găsit pe nimeni în care să am o încredere 
absolută şi care să fie dornic să înveţe aceste metode. În plus, 
trebuie să fiu tot timpul în gardă în ceea ce priveşte propria 
mea securitate. 

Mai există şi alte tipuri de implanturi în afara celor 
descrise. Spre exemplu, există o întreagă categorie de 
implanturi menite să recepteze şi să emită semnale către o 
sursă exterioară. Aceste implanturi pot fi localizate oriunde în 
corp, dar se găsesc de cele mai multe ori în spatele urechii 
stângi. Arată ca nişte cioburi de cristal sau ca nişte pietricele 
negre, cu tot felul de fire în interior. Este o tehnologie extrem 
de avansată şi este folosită de extratereştri pentru a-i 
descoperi pe cei răpiți. De regulă, nu afectează procesul de 
gândire. Sunt simple transmițătoare care receptează semnalul 
transmis de sursă, trimițând înapoi un alt semnal. Acesta 
permite apoi localizarea subiectului. 

De multe ori, aceste transmițătoare sunt respinse de 
organismul în care au fost implantate, ieşind la suprafață. Un 
subiect a descris un asemenea caz, în care din frunte i-a ieşit 
un cristal, în timp ce altcineva a asistat la ieşirea cristalului 
din capul penisului său. După părerea mea, implanturile 
făcute de agenţii guvernamentali în regiunea genitală au la 
bază modelul extraterestru. După ce au descoperit implanturi 
în regiunea scrotului, penisului sau vaginului, ei şi-au pus 
întrebarea de ce fac extratereştrii aşa ceva. Au început apoi să 
creeze propriile lor implanturi. Următorul pas a fost 


îmbunătăţirea tehnologiei implanturilor. Locul în care sunt 
amplasate acestea în corp depinde de funcția care trebuie 
monitorizată sau de structura nervoasă pe care trebuie să o 
întrerupă implantul. 

De regulă, aceste aparate arată ca nişte pietricele în 
formă de lacrimă. Colţurile sunt rotunjite. În mod obişnuit, 
sunt plasate în țesuturi şi lăsate acolo. Uneori, din ele ies fire 
electrice care sunt legate de ganglionii nervoşi. Până la ora 
actuală nu am reuşit să culeg semnalele pe care le trimit 
aceste implanturi de cristal, aşa că nu ştiu exact ce funcții au. 

Mai există şi alte implanturi, dar sper că am reuşit să vă 
ofer o viziune de ansamblu referitoare la complexitatea 
acestora. În continuare, vom discuta despre maniera în care 
pot fi detectate şi eliminate aceste implanturi. 


Capitolul 19 


Detectarea și eliminarea implanturilor 


Există diferite maniere în care pot fi detectate 
implanturile fizice. Unele pot fi scanate cu ajutorul unei 
tehnologii de ultimă oră, de creare a imaginilor pe bază de 
rezonanță magnetică. Pot fi de asemenea sesizate cu diferite 
echipamente electronice. Cea mai uşoară modalitate constă în 
scanarea prin clarviziune a aurei subiectului. 

Orice implant creează o distorsiune la nivelul aurei (la 
fel ca orice alt obiect care nu aparține în mod firesc 
organismului). Aura este câmpul electromagnetic care 
înconjoară corpul uman. Poate fi definită şi ca o interfață între 
suflet şi corp. Există oameni care văd aurele la fel de clar ca 
orice obiect din dimensiunea fizică. Personal, pot scana aceste 
aure cu ajutorul mâinilor şi pot sesiza distorsiunile de la 
nivelul lor. Procedeul îmi revelează nu doar prezența unui 
implant, ci şi locul acestuia în corp. 

Marea majoritate a oamenilor nu au la dispoziție 
echipamente electronice capabile să recunoască implanturile. 
Scanarea aurei poate fi făcută însă de orice om intuitiv care se 
antrenează puţin. Puteţi începe prin a trece mâinile pe 
deasupra corpului fizic (fără a-l atinge), încercând pur şi 
simplu să  sesizați distorsiunile la nivelul câmpului 
electromagnetic. Evident, există diferite grade de expertiză. 

După detectarea implantului, acesta poate fi eliminat. 
Mai întâi de toate, subiectul trebuie să facă însă un 
antrenament specific de ridicare a energiei kundalini. La 
origini, acest termen a fost un concept hindus, fiind definit ca 
energia primordială sau forța vieții care există în orice om, în 
stare latentă, la baza coloanei vertebrale, şi care se manifestă 
pe un traseu şerpuit. 

Orice formă de energie, inclusiv viața, începe să se 
manifeste printr-o structură în formă de spirală, care devine 
din ce în ce mai complexă şi mai detaliată. Această spirală 


poate fi văzută în forma flăcării (focului) şi reprezintă o 
emanație primară. Toate structurile geometrice din natură se 
formează în jurul acestor spirale, dezvoltându-se treptat în 
organe biologice. Orice structură fizică are la bază un tipar 
energetic în formă de vârtej, care aminteşte de un şarpe. La 
om, acest vârtej energetic poartă numele de kundalini, care 
înseamnă chiar şarpe. Această energie fundamentală începe la 
nivelul gonadelor, acolo unde se dezvoltă germenul vieţii, după 
care îşi începe drumul în spirală în interiorul coloanei 
vertebrale. Pe parcurs întâlneşte şapte centre energetice care 
reprezintă etape ale evoluției. Aceste centre au o formă de 
vârtej şi sunt cunoscute sub numele de chakra-e. Prima 
chakra este situată la nivelul gonadelor şi controlează 
instinctul de supraviețuire. Ea este strâns legată de cea de-a 
doua chakra, care controlează instinctul de reproducere 
(activitatea sexuală). A treia chakra corespunde plexului solar 
şi controlează puterea organismului de a supraviețui (de a se 
impune într-un mediu ostil). Primele trei chakra-e sunt 
considerate inferioare, acoperind funcţiile elementare ale 
vieții. Deşi sunt „inferioare”, ele sunt la fel de necesare ființei 
ca şi chakra-ele superioare. 

Dacă avansăm în sus pornind din centrul solar, 
ajungem la cel de-al patrulea centru energetic al ființei, situat 
la nivelul pieptului. Aceasta este chakra inimii, care 
controlează emoțiile şi sentimentele. La modul ideal, ea ar 
trebui să facă legătura între chakra-ele inferioare şi cele 
superioare. Inima reprezintă centrul echilibrului. Cardiacii se 
simt de multe ori şocați de o informație sau alta, care 
generează o stare de dezechilibru în structura lor, manifestată 
printr-un atac de cord. 

Deasupra inimii se află centrul gâtului. Acesta 
controlează expresia verbală, care, la modul ideal, ar trebui să 
treacă mai întâi prin inimă. Cine vorbeşte din inimă are un 
impact mult mai mare asupra celor din jur. 

Pe măsură ce continuă să evolueze, viața ajunge pe cel 
de-al şaselea nivel, cunoscut în mod popular sub numele de 
„cel de-al treilea ochi”. Centrul este situat chiar deasupra 


nasului şi corespunde glandei pituitare, care este glanda 
endocrină de control al organismului. Acest centru 
controlează intelectul şi capacitatea de vizualizare şi de 
proiecție. Dacă blocajele sunt eliminate în totalitate la acest 
nivel, individul capătă puteri psihice considerabile. 

Spirala vieții nu se termină cu intelectul, ci continuă, 
ajungând la un centru situat în interiorul creierului, căruia îi 
corespunde glanda pineală. Acesta este cunoscut sub numele 
de chakra coronară (din creştetul capului) şi simbolizează 
conştiinţa universală. Face legătura cu sursa infinită de 
putere, din care poate extrage energie. 

Hinduşii au reprezentat grafic această evoluție a 
energiei sub forma unui şarpe, care apare în numeroase forme 
de artă din Antichitate. Fiecare chakra este desenată simbolic 
ca o floare, care se deschide ori de câte ori şarpele energetic 
trece prin ea de-a lungul traseului său evoluționist. Însuşi 
şarpele din Biblie reprezintă o versiune simbolică a acestei 
structuri energetice care se manifestă în întreaga creație. Nu 
întâmplător, şarpele a fost considerat un animal sacru în 
foarte multe culturi din Antichitate. 

Deşi spuneam mai devreme că există şapte chakra-e 
principale, pe lângă ele mai există un număr practic nelimitat 
de centri energetici de mai mică importanță. Am vorbit de 
sistemul celor şapte chakra deoarece foarte mulți oameni au 
ajuns să îl cunoască, fiind familiarizați cu el. Conform 
educației pe care am primit-o, mai există o a opta chakra, 
localizată între cea de-a doua şi cea de-a treia. Aceasta 
controlează inteligența primordială şi universală. Poate fi 
înțeleasă dacă examinăm formele primare de viață, care au 
evoluat pornind de la instinctul sexual şi continuând cu lupta 
pentru putere. Până când organismul capătă un intelect 
personal, ființa nu se poate baza decât pe această inteligență 
universală, dacă doreşte să evolueze. Acest aspect este 
conştient, dar nu şi introspectiv (nu se apleacă asupra 
conştiinţei de sine). L-am menționat mai mult datorită faptului 
că majoritatea celor răpiți sunt programațţi prin intermediul 
acestei a opta chakra. 


În sinteză, kundalini se referă la un traseu energetic 
excepțional de puternic, care emană din însăşi sămânța vieții. 
La limită, ar putea fi asemănată cu un circuit electric, care 
poate fi conectat la o sursă superioară. Altfel spus, kundalini 
permite punerea în legătură a ființei umane cu alte forțe 
exterioare din univers. Aşa se explică receptarea de informaţii 
din diferite surse subtile, considerate de majoritatea oamenilor 
ca fiind „superioare”. Principiul folosit este similar celui din 
radio şi televiziune, în care energia este transformată în unde 
care poartă informaţiile transmise. 

La omul obişnuit, energia kundalini este întotdeauna 
prezentă, dar se află într-o stare de blocaj (latentă). În cartea 
Porţile percepției, Aldous Huxley afirmă că, de regulă, creierul 
nostru  receptează toate percepțiile posibile. Dacă am 
conştientiza însă simultan toate aceste percepții, am fi 
literalmente bombardațţi şi am intra într-o stare de haos; pe 
scurt, nu ne-am mai putea găsi nici măcar drumul către 
camera alăturată. Huxley a descris o funcție pe care a numit-o 
„valva de reducere”, care filtrează percepțiile, astfel încât să nu 
fim preocupaţi decât de acele fenomene de care depinde 
supraviețuirea noastră imediată. În acest fel, noi nu acceptăm 
un număr foarte mare de informaţii receptate de creierul 
nostru. Acestea sunt cele 70-90 de procente din creier care nu 
sunt folosite în mod curent (despre care se tot vorbeşte). 

Am putea face un întreg studiu referitor la „valva de 
reducere”, analizând dacă aceasta a fost o greşeală de evoluție 
sau un blocaj, ori dacă a fost realizată artificial de anumite 
ființe interesate să ne menţină într-o stare inferioară de 
conştiinţă din care să nu putem scăpa. Dacă ţinem cont de 
infernalul proces de ascundere a informaţiilor la care se 
pretează guvernanţii noştri, nu putem decât să tragem 
concluzia că ultima ipoteză este cea valabilă. Instrumentele 
cele mai puternice prin care este realizat acest deziderat sunt 
implanturile şi controlul gândurilor. 

Toate acestea ne conduc la următoarea întrebare: cine 
sunt cei care manipulează? Există mai mulți factori implicaţi, 
dar de ei ne vom ocupa ceva mai târziu. Deocamdată, ceea ce 


ne preocupă sunt implanturile sau blocajele din calea lui 
kundalini şi posibilitatea de a le elimina. 

Hindugşii cred că prin stimularea chakra-ei de la baza 
coloanei vertebrale, energia începe să urce de-a lungul 
traseului său sinuos. Pe măsură ce ajunge la nivelul unei 
chakra, aceasta înfloreşte şi se deschide, eliminând toate 
toxinele care s-au acumulat de-a lungul mai multor vieți 
succesive. După ce deschide toate chakra-ele, şarpele ajunge 
în cele din urmă la chakra coronară, unindu-se cu conştiinţa 
universală şi revărsându-se ca o ploaie energetică asupra 
ființei şi în jurul acesteia. 

Altfel spus, energia este trezită şi îşi începe ascensiunea 
de-a lungul coloanei vertebrale prin stimularea energiei 
sexuale (aceasta este energia situată la baza şirei spinării). 
Atât timp cât nu este deschisă, fiecare chakm reprezintă un 
blocaj. Deschiderea ei echivalează cu eliminarea blocajului. 
Această viziune corespunde nu doar misticismului hindus, ci 
şi psihologiei moderne şi fizicii cuantice. Procesul nu este 
foarte simplu, şi nu ar trebui practicat decât de cineva care 
ştie bine ce face. 

Uneori, activarea lui kundalini poate fi de-a dreptul 
copleşitoare, căci această energie scoate ființa din starea sa 
normală de conştiinţă (lumea care îi este familiară), activând 
tot felul de energii pe care nu le cunoaşte. Pe de altă parte, fără 
acest proces de purificare, nimeni nu poate spera să atingă un 
nivel superior de conştiinţă. La urma urmei, este vorba doar de 
o recunoaştere a unor energii naturale care existau deja în 
constituția organismului. 

Foarte mulți mistici au afirmat de-a lungul istoriei că 
lumea fizică poate fi transcensă prin activarea energiei 
kundalini, dar că această călătorie este periculoasă şi dificilă, 
motiv pentru care nu trebuie întreprinsă decât după mulţi ani 
de pregătire prealabilă. Una din premisele care fac atât de 
dificilă această călătorie este reprimarea conştiinţei. La ora 
actuală, subiectul nu mai este atât de secret, putând fi 
discutat de oricine. Calea a devenit mai disponibilă, dar simpla 
ei cunoaştere (teoretică) nu este suficientă; fiecare trebuie să o 


parcurgă individual. Numărul practicanților diferitelor căi 
spirituale a crescut mult în ultima vreme, iar literatura pe 
marginea acestui subiect poate fi găsită în orice librărie, dar 
fiecare trebuie să-şi găsească propria sa cale. 

Nu trebuie să uităm că implanturile fizice sunt cele mai 
puţine. Eliminarea lor presupune o anumită pregătire 
specială. Implanturile astrale şi blocajele generate prin tehnici 
de control al minţii sunt mult mai numeroase, dar pot fi 
eliminate mai uşor, chiar de către practicantul însuşi. 
Informaţiile din acest capitol nu trebuie însă considerate un 
tratat complet de eliminare a implanturilor. Pentru aşa ceva, 
am avea nevoie de o carte întreagă. Scopul informațiilor de față 
este doar acela de a asigura un ghid pentru cei care au nevoie 
de aşa ceva. 


Capitolul 20 


Războaiele stelelor 


Un alt fenomen care se încadrează în categoria 
implanturilor este cel referitor la transmisiunile de control al 
minții. Natura acestora este totuşi diferită de cea a 
implanturilor de care am vorbit până acum. Pentru a fi mai 
bine înțeles, voi ilustra modul de operare al acestor mecanisme 
printr-o investigație din viața reală. 

În vara anului 1995, am primit un telefon de la o femeie 
pe care o voi numi Susan DaRe. Aceasta mi-a spus că simte că 
este supusă unor transmisiuni de control al minți care îi 
induc stări de slăbiciune, etc. Povestea mi s-a părut 
interesantă, aşa că m-am decis să-i fac o vizită, în scopul unei 
scanări electromagnetice. Mă duceam oricum la un târg de 
aparatură radio care se ținea în Virginia, iar casa ei îmi era în 
drum, fiind situată în apropiere de Fort Meade, o bază militară 
din Maryland. Când am ajuns, am ieşit împreună la un 
restaurant, împreună cu prietenul ei, Bruce. Aici, femeia a 
început să-mi spună povestea vieții ei. 

Susan s-a născut în anul 1951, fiind adoptată de o 
familie germană care s-a stabilit în America după cel de-al 
Doilea Război Mondial, unde a fost implicată în cel de-al 
Treilea Reich al lui Hitler. Familia respectivă şi-a făcut o 
afacere în Midwest, dar găzduia frecvent membri ai unor 
servicii secrete precum CIA sau NSA. Pe când era adolescentă, 
Susan a primit un fel de inițiere magică, în urma căreia 
pretinde că a rămas cu capacități psihice uluitoare. 

La maturitate, Susan şi-a căutat tatăl natural şi a 
descoperit că acesta a făcut parte din cea mai înaltă ierarhie a 
serviciilor secrete ale armatei americane, fiind detaşat foarte 
mulți ani în Egipt. Acesta este unicul lucru pe care l-a 
descoperit, cu excepția faptului că tatăl său nu dorea să ia 
legătura cu ea. 

După ce şi-a încheiat povestea vieții, Susan mi-a spus 


că este în continuare controlată şi că familia ei de adopţie 
continuă să aibă foarte multe legături cu comunitatea 
serviciilor secrete (CIA). A adăugat că este absolut convinsă de 
adevărul teoriei care susține că originea CIA are legătură cu 
forțele naziste SS. Mi-a spus că motivul pentru care este 
monitorizată este legat de afacerea familiei sale. După ce tatăl 
ei adoptiv a murit, ea a moştenit jumătate din afacere, alături 
de fratele ei vitreg. Afacerea era evaluată la circa 14 milioane 
de dolari. Susan credea că serviciile secrete, în asociere cu 
unchiul ei (cel specializat în magie neagră) doreau să scape de 
ea, pentru ca fiul natural al familiei să pună mâna pe întreaga 
avere. 

După masă, ne-am îndreptat către casa lui Susan. 
Mi-am început imediat studiul electromagnetic, 
racordându-mă la frecvența de 1080 MHz, pe care o studiam 
de o lună. Am remarcat imediat că pe măsură ce mă apropiam 
de maşina ei, semnalul a apărut. Când Susan a luat-o în față, 
semnalul a dispărut. Ai fi putut jura că transmițătorul 
semnalului se afla în maşina femeii. Ştiam însă că acest lucru 
nu este adevărat, întrucât receptasem semnalul de-a lungul 
întregii regiuni Northeast şi ar fi fost imposibil ca el să fie 
transmis din maşina lui Susan. Mi-am dat seama că semnalul 
de 1080 de MHz nu era direcționat către Susan. 

După ce am sosit la ea acasă, am început scanarea 
electromagnetică a locuinţei. Am descoperit imediat semnalul 
de 1080 MHz, dar şi un semnal de 435 MHz, specific regiunii 
Montauk. Am identificat de asemenea o puternică 
transmisiune ELF (extrem de joasă frecvenţă), la limita de jos a 
intervalului pe care îl putea recepta echipamentul meu (între 
50-400 KHz). Am afişat pe ecran curbele diferitelor semnale. 

Semnalul de tip Montauk mi s-a părut cu deosebire 
interesant, căci de câte ori îl interceptam la Montauk, se 
diviza. Dacă puneam cap la cap aceste semnale divizate, 
rezulta un semnal la fel ca cel pe care l-am receptat în 
Maryland. În timp ce Susan se plimba prin casă, am remarcat 
o serie de schimbări subtile ale semnalului de 435 MHz. Am 
pus-o să se mişte intenționat, şi am constatat că ori de câte ori 


se oprea, pe osciloscop apărea o schimbare subtilă, care 
apărea şi pe receptor. Am cuplat pe semnalul de 1080 MHz şi 
am încercat acelaşi lucru. Dacă Susan stătea nemişcată în 
maşină, semnalul devenea foarte slab. Dacă începea să se 
mişte, semnalul redevenea puternic. 

Susan mi-a arătat apoi un raport al dr. Peter Moscow, 
preşedintele Asociaţiei de Psihotronică din SUA şi un mare 
savant în domeniul magnetismului bioelectric. A studiat 
radionica împreună cu Wilhelm Reich şi îi cunoşteam foarte 
bine opera. Raportul său indica faptul că Susan avea un 
traumatism cerebral şi că fusese supusă unor câmpuri 
electromagnetice aberante de tip ELF şi VLF. Am identificat eu 
însumi aceste câmpuri (semnalele de 1080 MHz şi de 
435MHz). 

În urma acestui raport, Susan şi-a făcut o scanare MRI, 
care a indicat că învelişul de mielină al anumitor porțiuni din 
creierul ei începea să dispară. Aşa începe de regulă scleroza 
multiplă. Femeia era de părere că această boală se datora 
transmisiunilor direcționate către ea. Înclin să cred că acest 
lucru este posibil şi am să explic imediat de ce. Înainte, trebuie 
să explic însă ce înseamnă de fapt rețeaua de frecvențe 
435-1080 MHz”. 

Aceste semnale încep ca o transmisie de particule 
asemănătoare celei descrise de mine în Piramidele din 
Montauk (reprodusă în Anexa B de la sfârşitul acestei cărți). 
Întreaga idee a unui accelerator de particule constă în forțarea 
unei unități de energie electromagnetică (atomul de azot este 
cel mai indicat pentru a interacționa cu atmosfera) să-şi 
mărească foarte mult viteza. Când particulele ajung la viteza 
luminii, ele emană o cantitate uriaşă de energie. 

Pe planeta noastră există circa 24-36 de asemenea 


Si, Frecvența de 435 MHz se referă de fapt la orice frecvenţă cuprinsă între 400-450 


MHz, iar cea de 1080 MHz la orice frecvenţă cuprinsă în intervalul 1000-1200 M Hz. 
Cititorii care se pricep la tehnică trebuie să ştie că semnalul receptat de mine nu era cel emis 
de Sistemul de Poziţionare Globală GPS, care trans mite pe frecvenţa de 1236 MHz şi este 
folosit de vasele maritime şi de avioane pentru navigație. 


acceleratoare de particule. Fiecare dintre ele face legătura cu o 
serie de sateliți micuţi, cunoscuți şi sub numele de sateliți 
popcorn (n.n. de mărimea unei floricele de porumb). Sistemul 
face parte integrantă din Inițiativa de Apărare Strategică (mai 
bine cunoscută sub numele de Războiul Stelelor). Aceste raze 
energetice alimentează o întreagă rețea de sateliți care 
înconjoară pământul. Unii dintre ei multiplică razele, în timp 
ce alții le combină. Prin controlul poziționării şi orientării 
sateliților, forțele armate pot direcționa o rază combinată către 
orice loc de pe glob. Dacă într-un anumit loc este necesară o 
undă de particule, ei o pot defocaliza. 

Există o enigmă foarte interesantă pe care am 
observat-o în legătură cu aceşti sateliți. Transmisiunile de 
1080 MHz au o frecvenţă suficient de înaltă pentru a putea fi 
detectate cu nişte antene putemice, care să-mi permită să 
indic unde se află pe cer respectivii sateliți la un moment dat. 
Enigma constă în faptul că în orice direcție mi-aş orienta 
antena pe cer, semnalul receptat este uniform. Dacă ținem 
cont şi de afirmaţiile dr. Nicholas Begich, lucrurile devin şi mai 
interesante. 

Dr. Begich a publicat o serie de informații legate de un 
proiect cunoscut sub numele de HAARP (de la High-Frequency 
Active Auroral Research Project). De fapt, este un proiect de 
control al vremii, dar dr. Begich a receptat semnalele de 435 
MHz emise de HAARP şi a tras concluzia că acestea reprezintă 
o modalitate de control al minții. 

Pe lângă cercetările dr. Begich, există la ora actuală o 
teorie care susține că s-a descoperit o funcţie neliniară 
ipotetică ce poate comuta o frecvenţă pe o altă frecvenţă. Cred 
că exact acest lucru se întâmplă în cazul proiectului HAARP. 
Semnalele de înaltă frecvență emise prin proiectul HAARP au 
drept scop ionizarea energiei din straturile superioare ale 
atmosferei, alcătuite în principal din azot. Azotul ionizat (N2) 
acționează apoi ca un translator care converteşte transmisia 
razei de particule de pe frecvența de 435 MHz pe frecvența de 
1080 MHz. Procedeul este ingenios, căci nu mai necesită 
prezența sateliților. După părerea mea, aceasta este una din 


cele mai recente descoperiri ale tehnologiei specifice 
Războiului Stelelor. 

Am început să-mi dau seama de acest lucru când m-am 
izbit pentru prima oară de frecvența de 1080 MHz şi i-am cerut 
lui Duncan Cameron să facă o lectură psihică în legătură cu 
ea. După ce a ascultat semnalul, Duncan mi-a spus că acesta 
reprezintă aproximativ de 2,7 ori semnalul de 435 MHz. 
Valoarea este destul de apropiată. Dacă ţinem cont de faptul 
că intervalul de frecvență de 400-450 de MHz reprezintă 
fereastra către conştiinţa umană, putem împărți 1080 MHz la 
2,7 şi obținem 400. Raportul de 2,7 joacă un rol important. 

Când i-am comunicat această informație prietenului 
meu, fizicianul Dan, acesta a devenit brusc foarte agitat, căci 
2,7 7 este raportul azotului în aerul din atmosfera pământului. 
În termeni ştiinţifici, putem nota acest raport astfel: 

Matm= 2,77 MN2 

Cu alte cuvinte, dacă împărțim masa atmosferei la masa 
oxigenului, obținem exact 2,77. Această informaţie ne-a arătat 
că există o relaţie între azot şi transmisiunile pe frecvența de 
435 MHz. Ţinând cont de experienţa sa, Dan a tras concluzia 
că cel mai probabil avem de-a face cu o rază alcătuită din 
particule de azot. Datele legate de HAARP ne-au explicat în 
cele din urmă despre ce este vorba. 

Dan mi-a explicat şi un anumit efect secundar care se 
produce atunci când razele de particule se anihilează reciproc. 
Atunci când azotul şi anti-azotul intră în coliziune, ele emit un 
element numit xenon. O serie de teste de radionică făcute pe 
oameni iradiați pe frecvența de 1080 MHz au arătat că aceştia 
conțin un procent foarte ridicat de azot şi de xenon în 
organism. Simptomele prezentate de Susan semănau cu 
narcoza produsă de azot. 

Toate acestea au devenit încă şi mai interesante după 
lectura psihică a lui Duncan, care ne-a spus că sistemul 
razelor alcătuite din particule poate fi folosit inclusiv în 
ingineria genetică. l-am transmis această informație unui 
prieten genetician, care a verificat-o şi a descoperit că este 
valabilă, întrucât frecvența elicei de ADN este de 1100 MHz. 


Simultan, altcineva mi-a arătat o carte scrisă de un canadian 
în care acesta afirma că prin crearea unei anumite frecvențe 
cu o lampă de xenon se poate obţine o formă-gând 
regeneratoare şi vindecătoare. 

Ideea este că se poate face inginerie genetică prin 
folosirea frecvenței de 1100 MHz, intrând astfel în rezonanță 
cu ADN-ul, care poate fi deschis şi închis la comandă. 
Anihilarea particulelor (din accelerator) permite stabilirea 
unui tipar după care să se reasambleze ADN-ul. Xenonul 
poate fi folosit pentru regenerarea noului ADN. Am discutat 
despre acest lucru cu prietenul meu, Al Bielek, care mi-a spus 
că are un prieten savant care a studiat întreaga rețea de 
sateliți. Acesta le-a spus colegilor din compania sa că dacă 
acest sistem ar fi direcționat către întreaga populație, ar putea 
distruge din punct de vedere genetic rasa umană. 

Vorbeam mai devreme în acest capitol de distrugerea 
învelişului de mielină al lui Susan DaRe; acesta ar putea fi 
chiar efectul degenerativ asupra căruia a avertizat prietenul 
lui Al. Poate aşa se explică apariția subită a numeroase cazuri 
de mielom care au apărut în întreaga ţară. Se pare că aceste 
cazuri au crescut de cel puţin 100 de ori în ultimii cinci ani. 

Altfel spus, Războiul Stelelor ar putea fi folosit pentru a 
ataca sistemul nostru imunitar şi bunăstarea noastră 
mentală. Am afirmat de mai multe ori că fereastra către 
conştiinţa umană este intervalul de frecvenţă cuprins între 
400-450 MHz. Frecvența de 435 MHz este frecvența specifică 
asociată cu apariția OZN-urilor. Se manifestă în întreaga Cale 
Lactee şi se crede că este frecvența care susține întreaga 
noastră realitate. Sistemul numit Războiul Stelelor (sau cel 
puțin o parte din el) transmite un semnal cuprins între 
1000-1200 MHz cu ajutorul unei raze de particule pe bază de 
azot. Acest semnal reprezintă o multiplicare a frecvenţei de 
435 MHz (frecvența realității noastre). 

Semnalele pe care le-am perceput în timpul acestei 
scanări electromagnetice erau cuprinse între 1080 MHz (2,7 x 
400) şi 1124 MHz (2,7 x 416), în condiţiile în care frecvența de 
1100 MHz este considerată a fi fereastra către ADN-ul uman. 


Aceasta din urmă este o frecvență aproximativă, căci 
geneticianul care ne-a furnizat informaţia nu a putut-o 
localiza cu precizie. Urmarea acestei teorii nu este greu de 
imaginat, dacă ţinem cont de faptul că structura moleculară a 
proteinelor conține ca principal ingredient azotul. Raportul 
azot/aer devine cu atât mai concludent. Apariția azotului în 
proteine nu contrazice argumentul că viața are la bază ciclul 
carbonului. Pe măsură ce evoluează către forme de viață 
superioare, viața creează din ce în ce mai multe proteine, care 
au la bază azotul. 

Intenţiile programării genetice par să depăşească cu 
mult războiul biologic. Printre ele se numără posibilitatea 
refacerii ADN-ului, care ar corespunde inclusiv unei dogme 
mult vehiculată de curentul New Age, potrivit căreia rasa 
umană trece la ora actuală printr-un proces de schimbare 
transdimensională. Se afirmă că pe pământ vor apărea îngeri 
sau alte ființe asemănătoare, care vor restructura corpul 
uman astfel încât să rezoneze cu o frecvență superioară cu o 
octavă. O fi adevărat, dar nu se ştie dacă cei care generează 
schimbarea sunt nişte ființe din alte dimensiuni sau guvernul 
secret (complexul militaro-industrial), caz în care scenariul 
devine teribil de real. Posibilităţile sunt nenumărate. 

Primul lucru care îmi trece prin minte în legătură cu 
acest subiect este că cei care dețin puterea pe această planetă 
se tem să renunţe la ea. De aceea, principalul lor interes în 
controlul ADN-ului ar fi tocmai o împiedicare a migraţiei în 
masă către o altă dimensiune. Acesta ar putea fi unul din 
motivele pentru care studiază această tehnologie. O a doua 
posibilitate ar consta în ideea că fac acest lucru pentru a ne 
ajuta. Sună cam utopic, orice ați spune! 

O altă posibilitate constă în orchestrarea proiectului în 
vederea unui experiment de mari proporții, care ar putea 
afecta în bine sau în rău continuumul spaţio-temporal în care 
ne aflăm. Poate că grupările malefice care conduc această 
planetă au intenţia să distrugă, sau cel puțin să subjuge rasa 
umană. Între timp, eroii pozitivi (maeştrii realizaţi) permit 
derularea acestui experiment până în ultima clipă, când vor 


interveni, determinând saltul umanității pe un nivel superior 
de conştiinţă. Există şi alte variante ale acestui scenariu. Sunt 
tot felul de maeştri falşi, care ar putea fi implicaţi în acest joc. 

La nord de Long Island există o insulă cu o reputaţie 
sinistră, numită Plum Island. Nimeni nu are acces pe ea şi se 
crede că aici s-ar afla un centru de cercetări bacteriologice în 
vederea unui eventual război biologic. Acest lucru a fost cât se 
poate de adevărat mulți ani la rând, dar ştiu din surse sigure 
că la ora actuală cei de acolo se ocupă cu cercetările geneticii 
umane cu ajutorul acceleratoarelor de particule (care pot fi 
văzute din aer). 

Nici una din aceste informaţii nu îşi propune să semene 
panica. Important este să cunoaştem forțele care pot fi 
dezlănțuite împotriva noastră. Asta nu înseamnă că ele vor fi 
într-adevăr folosite, iar cunoaşterea lor reprezintă oricum 
primul lucru pe care îl putem face în apărarea noastră. 


Capitolul 21 


Salvatorii pleiadieni 


În vara anului 1995 am continuat să monitorizez 
ciudatele transmisii pe frecvența de 1080 MHz pe care le-am 
identificat în Maryland. Am observat cu această ocazie că ele 
alcătuiau un triunghi între următoarele puncte geografice: 
Montauk Point, Block Island şi Gardiners Island. Semnalul de 
1080 MHz emana din toate cele trei locaţii, altminteri foarte 
apropiate. Având în vedere corespondențele cu fenomenele 
petrecute în Triunghiul Bermudelor, am numit această 
structură „Triunghiul Montauk”. Spre exemplu, două avioane 
mici care zburau prin această zonă au dispărut şi nu au putut 
fi recuperate niciodată, în pofida unor cercetări intense. Nu 
mi-am încheiat investigația ştiinţifică pe această temă, aşa că 
nu pot afirma cu precizie dacă acest fenomen se încadrează în 
categoria celor din Triunghiul Bermudelor, dar aproape că aş 
băga mâna în foc că da. 

Într-una din excursiile pe care le-am făcut în zonă, 
pentru a supraveghea acest triunghi, am intrat în vorbă cu un 
colonel care pretindea că este şeful sistemului Star Wars din 
Montauk. Mi-a spus că ştie de cercetările mele şi că este 
impresionat de ele, dar că nu deţin încă toate răspunsurile. 
Omul era foarte îngrijorat de perspectiva că în spatele 
sistemului de apărare intitulat Războiul Stelelor s-ar putea 
ascunde un program de control al minţii. După părerea lui, 
programul nu servea decât unor scopuri militare, de genul 
doborârii navelor spaţiale, a meteoriţilor, etc. A adăugat că 
dacă în spatele sistemului se ascunde şi un program de 
control al minţii, ar dori să afle, ca să ştie ce decizii să ia în 
continuare. 

Nu îmi dau seama care erau adevăratele sale intenții, 
dar nu este ceva neobişnuit ca proiectele secrete să aibă mai 
multe nivele (domenii de activitate). Spre exemplu, un proiect 


secret poate fi ascuns în spatele unei organizații umanitare de 
tipul Crucii Roşii, care cu greu poate fi atacată de cineva. În 
spatele ei se află o organizație administrativă, aparent benefică 
şi care nu reprezintă un pericol pentru nimeni. Ea poate opera 
cu o tehnologie aparent obişnuită, cum ar fi de pildă o uzină 
electrică. O cercetare mai aprofundată ar putea scoate însă la 
iveală că în spatele acestei organizaţii se ascunde o alta, care 
culege, să zicem, mostre de ADN. Organizaţia administrativă 
nu reprezintă decât o acoperire a unei operații a serviciilor 
secrete, iar uzina electrică poate fi în realitate un accelerator 
de particule ca şi cel despre care am discutat mai sus. Vă 
puteţi imagina... 

Dacă cineva ar dori să desfăşoare un proiect în Montauk 
sau altundeva, operatorii ideali ar fi nişte membri ai armatei 
care nu ar cunoaşte prea mult, eventual manipulați prin 
implanturi. Portretul seamănă cu cel colonelului cu care am 
vorbit atunci. Omul nu mi-a spus prea multe, dar părea 
interesat ca eu să-mi continui investigaţiile, ca şi cum ar fi 
dorit să afle ceva de la mine. 

Mi-am continuat aşadar cercetările referitoare la 
semnalele pe frecvenţa de 1080 MHz, în special pentru că 
păreau să aibă o legătură cu acceleratorul de particule din 
Triunghiul Montauk. Se pare că m-am apropiat însă prea mult 
de adevăr. În septembrie 1995 am avut un accident de maşină 
în urma căruia mi-am fracturat capul. După ce mi-a făcut o 
radiografie cu raze X, medicul mi-a spus că risc să îmi distrug 
complet cavitatea sinusurilor dacă nu voi face în cel mai scurt 
timp o operație chirurgicală. Camioneta mea a fost distrusă, 
iar investigația a luat sfârşit. 

Accidentul pe care l-am suferit a reprezentat un mister 
pentru mine. Mi-am pierdut cunoştinţa şi dintr-o dată m-am 
trezit că cineva dă peste mine. Nu avea nici o logică. Se 
întâmplă uneori ca agenţii guvernului secret să aranjeze 
diferite accidente de maşină, folosind în acest scop şoferi 
antrenați şi echipați special. Mişcarea patrioţilor a depistat 
însă prea multe accidente atribuite agenților guvernamentali, 
lucru care a creat neplăceri oficialităților. Poate părea şocant, 


dar este adevărat. Mijloacele mas-media nu îndrăznesc să 
calce pe acest teritoriu, dar de la cazurile lui Ruby Ridge şi 
Waco populaţia americană s-a supărat mult mai tare pe 
guvern decât ne lasă să credem mas-media. 

În cazul meu nu a existat un şofer într-o maşină care a 
încercat să mă scoată de pe şosea, dar un prieten a sesizat o 
maşină a guvernului parcată în imediata apropiere. Eu eram 
rănit, aşa că nu puteam să fac săpături pentru a descoperi o 
eventuală conspirație împotriva mea, dar prietenul meu a 
continuat să facă cercetări. O doamnă care a asistat la 
întreaga poveste i-a spus că a văzut un om care a stat multă 
vreme în maşina sa, raportând chiar cazul la poliție. Prietenul 
meu a sunat la poliția din Sufflok County, dar i s-a spus că nu 
a existat nici o plângere de acest fel. Cazul a rămas învăluit în 
mister câteva zile la rând. 

Între timp, eu eram preocupat de operaţia pe care 
trebuia să o fac. Nu eram sigur dacă intenţia care se ascundea 
în spatele acestei operaţii nu era aceea de a-mi face un 
implant. Medicul meu părea sincer preocupat de cavitatea 
sinusurilor mele, care ar fi avut de suferit în lipsa operaţiei. 
Am cerut o a doua şi o a treia opinie, şi în final am ajuns la 
concluzia că trebuie să fac operaţia. l-am spus medicului că 
sunt preocupat de o eventuală inserare a unui implant şi m-a 
asigurat că nu se va preta la o asemenea activitate. Ştiam deja 
din alte surse că nu era calificat să facă implanturi. De aceea, 
l-am informat că dacă se doreşte efectuarea unui asemenea 
implant, agenţii federali vor apărea în ultima clipă, aducând 
cu ei propriul lor echipament medical. Îşi vor flutura insignele 
şi vor da pe toată lumea afară, folosind inclusiv forța, dacă va fi 
necesar. Pentru a fi absolut sigur, mi-a permis să instalez o 
cameră video miniaturală care să supravegheze coridorul care 
duce către sala de operație. Am introdus în cameră un 
transmițător care să permită vizualizarea operației de către un 
prieten personal, aflat într-o altă locaţie. Aveam şi alți prieteni 
care supravegheau spitalul din exterior, pentru a vedea dacă 
nu apar vehicule sau persoane suspecte. Decât să risc, am 
preferat să îmi iau toate măsurile de precauție. 


Înaintea operaţiei mi s-a făcut o anestezie generală şi 
mi-am pierdut cunoştinţa. Aflat în această stare de conştiinţă 
modificată, am primit vizita a doi pleiadieni înalți. Aveau cu 
mult peste doi metri şi erau îmbrăcați în halate medicale. 
Eram într-o stare asemănătoare visului, aşa că nu pot afirma 
cu precizie dacă se aflau în stare solidă sau nu. Pleiadienii 
mi-au spus că mă aflam pe mâini bune şi că nu trebuie să-mi 
fac griji. Au adăugat că medicul era el însuşi un agent 
pleiadian, deşi nu era conştient de acest lucru. Urma să-mi 
implanteze în cap o placă de titan care să mă protejeze de 
transmisiile cu raze de particule despre care am vorbit în 
capitolul precedent. Ştiam deja de la medic că urma să-mi 
implanteze în cap o placă cu o lungime de 15-18 centimetri, cu 
scopul de a-mi proteja cavitatea sinusurilor. Informaţia că 
această placă urma să-mi ofere şi o protecţie suplimentară a 
fost o surpriză plăcută. 

La nivel fizic, operaţia s-a dovedit una de rutină şi a avut 
un succes deplin. După numai o zi m-am întors acasă. După o 
scurtă perioadă de recuperare am primit vizita unui polițist pe 
care îl cunoşteam şi care era în afara serviciului. Avea la el o 
armă neletală de ultimă generație şi dorea să-mi facă o 
demonstrație. M-a pus să o îndrept către el şi să apăs pe 
trăgaci. Arma avea trei butoane, pe care scria: „nemişcat”, 
„moleşit” şi „rigid”. Am încercat primele două setări şi omul a 
încetat într-adevăr să se mişte. De îndată ce am setat din nou 
butoanele pe poziția normală, a revenit la starea sa obişnuită. 
M-a rugat să nu încerc şi ultima variantă („rigid”), căci ştia din 
experienţă că în urma ei rămâne cu dureri musculare. 

Cu această ocazie s-a lămurit şi misterul accidentului. 
În maşina staționată se afla un agent cu o asemenea armă, 
care nu a făcut altceva decât să apese pe un buton, 
direcționând arma asupra mea. Mi-am pierdut cunoştinţa şi 
controlul asupra camionetei, după care am intrat într-o 
maşină care trecea cu viteză pe lângă mine. Sângele care mi-a 
țâşnit din frunte a împroşcat harta de lângă mine, acoperind 
chiar porțiunea care demarca acceleratorul de particule. 
Ocultiştii numesc acest fenomen „avertismentul sângelui”. Am 


luat eu însumi toată întâmplarea ca pe un semn. De altfel, a 
existat şi un alt aspect al investigaţiei mele referitoare la 
acceleratorul de particule, dar nu voi insista acum asupra lui. 
Este mai degrabă de natură politică decât ştiinţifică, aşa că 
prefer să păstrez tăcerea până când se calmează lucrurile. 
Ceea ce am afirmat mai devreme despre acceleratorul de 
particule poate fi dovedit ştiinţific. La urma urmei, nu există 
foarte mulți oameni care să ştie despre ce este vorba sau care 
să aibă voie să discute liber despre acest subiect. Legiuitorii au 
luat în serios munca mea, dar au procedat cu precauție. 
Informaţiile pe care le-am descoperit recent (parte dintre ele 
mi-au fost comunicate) ar fi putut crea un adevărat scandal 
politic, care ar fi inflamat Long Island săptămâni la rând. 
Întrucât tocmai fusese un incendiu de proporţii în Long Island, 
chiar înaintea accidentului meu, am decis să nu mai creez 
unul artificial, aşa că deocamdată vom trece mai departe. 
Situaţia în care s-a petrecut accidentul ilustrează un 
scenariu interesant, mai ales dacă ținem cont de vechiul 
proverb care spune că nu există nimic întâmplător. Se pare că 
cineva a încercat să mă atragă într-o capcană, iar pleiadienii 
au profitat de situație pentru a-mi insera (printr-unul din 
agenţii lor) o placă de titan în cap care să mă protejeze de 
razele distrugătoare. Din punctul lor de vedere, acest tip de 
acțiune nu reprezintă o ingerinţă în treburile altei persoane. 
Această teorie a prins contur atunci când am făcut 
prima excursie de după accident la Montauk. Ori de câte ori 
acceleratorul din Montauk făcea transmisii energetice, 
percepeam în colțul ochilor nişte scântei. De data aceasta nu 
am mai perceput nimic (datorită plăcii de titan). Doi dintre 
prietenii mei, care nu remarcaseră nimic până atunci, au 
văzut şi ei scânteile, atunci când le-am atras atenţia asupra 
lor. Interesant era faptul că atunci când se aflau la o distanță 
mai mică de şase metri de mine, scânteile dispăreau. Se pare 
că placa de titan oferă o protecţie pe o rază de şase metri. 
Placa nu este confecționată sută la sută din titan. 
Conţine de asemenea aur, argint şi alte aliaje. Este perforată în 
mai multe locuri şi ar fi interesant un studiu în sine al felului 


în care este construită. Pe de altă parte, nu doresc nimănui să 
fie nevoit să poarte în cap o asemenea placă pentru a se proteja 
de transmisiile pe frecvența de 1080 MHz. Sper ca experiența 
mea cu accidentul să le fie învățătură de minte şi altora. 


Capitolul 22 


Arma secretă 


Există multe alte aspecte legate de OZN-uri şi de 
fenomenele care le însoțesc ce merită să fie studiate. 

Niciodată în istoria umanității nu au atras farfuriile 
zburătoare atâta atenţie şi publicitate ca în ultimii ani. Biblia 
confirmă faptul că sfârşitul se apropie. Există o adevărată 
avalanşă de informații care ne copleşesc din toate direcțiile şi 
din toate domeniile. Speranța că umanitatea se va trezi din 
somnul său de moarte este astăzi mai mare ca oricând. 

Din păcate, este evident că oamenii nu fac ceea ce 
trebuie. Dacă am obține o mai bună înțelegere a naturii 
noastre electromagnetice, am putea să ne cunoaştem mai 
bine. Am comunica astfel mai uşor cu semenii noştri, dar şi cu 
maşinile. Ar putea apărea o nouă generație de maşini, care să 
respecte structura spirituală a oamenilor. Unificarea 
tehnologiei cu umanitatea ar putea vindeca pământul, ar 
elimina poluarea şi ar conduce la o regenerare a planetei, în 
locul degenerării actuale. Acesta este principalul scop al 
cercetărilor mele. 

În pofida progresului făcut de mine şi de alţii ca mine, 
există încă foarte multe aspecte care rămân ascunse. Posesorii 
puterii, care beneficiază de pe urma ascunderii masive de 
informaţii, nu vor ceda prea uşor controlul. Dacă un OZN 
aterizează sau se prăbuşeşte într-o anumită zonă, în cel mai 
scurt timp apar echipe de agenţi care adună bucăţile găsite. Ei 
folosesc detectoare magnetice sau cu radiații, precum şi alte 
echipamente de care au nevoie. Chiar şi solul radioactiv este 
adunat şi înlocuit cu un sol normal. Pomii sunt replantați. 
Urmează apoi o a doua echipă care soseşte şi culege tot ce pare 
suspect. Cine doreşte să investigheze locul unui asemenea 
accident nu are nici o şansă să găsească vreo dovadă că acolo 
s-a petrecut ceva neobişnuit. Dacă în SUA apare un cerc 


într-un lan de grâu, el este imediat înconjurat de o echipă de 
militari, care ascund toate dovezile şi împiedică răspândirea 
oricăror informaţii legate de incident. 

De ce îşi dau aceşti oameni atâta osteneală? 

Din punctul lor de vedere, cunoaşterea referitoare la 
celelalte dimensiuni este complet interzisă. Există un grup 
restrâns de oameni care profită la maxim de pe urma imensei 
colectivităţi de fiinţe spirituale numită umanitate. OZN-urile şi 
ştiinţele legate de ele reprezintă informaţii confidenţiale. Dacă 
vreo forță exterioară ar încerca să vă răpească din această 
dimensiune, puteţi fi siguri că puterea terestră nu va face 
nimic ca să vă ajute. Dimpotrivă. Toate acestea ne conduc 
către eterna întrebare: 

Ce putem face? 

Cea mai bună armă de care dispunem este înțelegerea. 
Asta înseamnă că toţi cei care dețin anumite informații şi sunt 
bine intenţionaţi ar trebui să le comunice şi semenilor lor, 
pentru ca cei care doresc să poată continua cercetarea 
diferitelor aspecte ale acestor fenomene. În plus, îi puteţi scrie 
congresmanului dumneavoastră şi celorlalți reprezentanți ai 
puterii pe care i-aţi ales. Foarte mulți militari şi lucrători din 
industria de apărare au jurat să păstreze secretul. Uneori, 
acest lucru serveşte într-adevăr interesului național, dar de 
multe ori nu serveşte decât anumitor interese particulare. 
Dacă legislația ar permite dezvăluirea acestor secrete, America 
ar fi invadată de informații. Legislația poate fi mult 
îmbunătăţită din acest punct de vedere. Legea Libertăţii de 
Informare a fost concepută în aşa fel încât este aproape 
imposibil să afli ceva. Drama este că americanii nu au stabilit 
încă ce anume serveşte cel mai bine securității țării lor. 
Solicitaţi o nouă legislaţie, în acord cu prevederile Constituţiei. 
Atacaţi prin toate mijloacele vălul secretului care acoperă 
acest gen de informații şi pe care toți cei interesați de OZN-uri 
îl contestă. Aceasta este arma noastră secretă, alături de o mai 
bună comunicare şi de o educaţie corespunzătoare pe 
marginea acestor subiecte. Bătălia nu va fi uşoară, dar victoria 
va fi pe măsură. 


Capitolul 23 


Intoarcerea acasă 


Spuneam în finalul capitolului precedent că cea mai 
bună armă de care dispunem este înțelegerea. Cu cât cercetăm 
mai mult aceste subiecte, comunicând cu semenii noştri şi 
creând astfel o întreagă comunitate de persoane interesate să 
afle adevărul, cu atât mai puternic va deveni câmpul colectiv al 
conştiinţei noastre de grup. Mulți oameni interesați de 
OZN-uri se folosesc de acest subiect pentru a face 
„propagandă creştină”. Altfel spus, ei se folosesc de 
fenomenele legate de OZN-uri pentru a răspândi anumite 
dogme pe care le consideră de inspiraţie creştină. După 
părerea mea, rolul religiei merită să fie studiat dintr-o 
perspectivă mai profundă. 

Să luăm creştinismul. Ce ne învață acesta? 

Datorită unui păcat originar, umanitatea a pierdut 
contactul cu Creatorul ei, având nevoie de un intermediar sau 
mântuitor pentru a reajunge la Dumnezeu. Această lecţie ne 
învață că noi nu ne mai aflăm în lumea creată de Acesta. 
Îngerii căzuţi, elohim-ii sau cum doriţi să le spuneți, s-au 
separat de lumea Creatorului şi şi-au creat propriul lor 
continuum spaţio-temporal (propria lor realitate). În teologia 
creştină, acest fenomen este identificat prin expresia: „căderea 
omului din Paradis sau de pe nivelul grației divine”. 

Încă de la începutul  „căderii”, continuum-ul 
spațio-temporal pe care îl cunoaştem ca fiind universul nostru 
a trebuit să fie propagat continuu, pe o bază repetitivă şi 
automată, pentru a-şi putea păstra soliditatea. Acest lucru 
este realizat prin diferite proiecte spațio-temporale de genul 
Proiectului Montauk (alături de foarte multe altele). După 
părerea mea, Proiectul Montauk este principalul proiect de 
acest fel, şi am două motive să afirm acest lucru. Pe de o parte, 
îl cunosc foarte bine, căci am lucrat personal la el. Pe de altă 
parte, investigaţiile pe care le-am făcut mi-au indicat că el 
reprezintă proiectul central din această categorie. Această 


afirmaţie poate părea egocentrică, dar cei care au citit cărțile 
despre Montauk au aflat deja foarte multe informaţii despre 
unicitatea acestui proiect. El solicită un anumit tip de atenție, 
diferită de cea acordată altor proiecte despre care am mai 
auzit. Chiar dacă ar fi să nu fie proiectul central, trebuie să 
recunoaştem că imaginea pe care şi-a creat-o corespunde 
perfect acestui rol. 

Operatorii Proiectului Montauk şi ai celorlalte proiecte 
spaţio-temporale au manipulat de atâtea ori continuum-ul 
încât a apărut o nouă linie temporală. Îngerii căzuţi s-au jucat 
atât de mult cu creaţia originală a Creatorului încât au obținut 
o realitate complet nouă, a cărei frecvenţă elementară este de 
435 MHz. Este o linie temporală nouă, paralelă cu cea a 
Creatorului, care nu mai păstrează decât nişte legături vagi cu 
aceasta. Conştiinţa christică reprezintă interfața între linia 
temporală creată şi cea primordială. La acest lucru se referea 
Christos atunci când spunea: „Numai prin Mine puteţi ajunge 
la Tatăl”. 

Dacă am putea vizualiza linia temporală primordială a 
conştiinţei, cea creată de Ființa Supremă, am vedea o serie de 
distorsiuni şi perturbații care apar sub forma unor forme 
ondulatorii în jurul ei. Întreaga operaţie poate fi monitorizată 
şi măsurată electromagnetic, acesta fiind de altfel 
instrumentul folosit pentru reglarea conştiinţei de către cei 
care realizează aceste proiecte spaţio-temporale. În mod 
evident, subiectul este foarte tehnic şi de o mare complexitate. 

Dacă îl considerăm pe Dumnezeu ca pe o Fiinţă infinită, 
un mileniu nu reprezintă pentru El şi pentru ființele din linia 
Lui temporală decât o clipă. Această clipă a fost însă 
manipulată şi prelungită, căpătând proporții ridicole. 
„Gândul” primordial al Creatorului s-a transformat într-o 
groapă cu nisip mişcător, prin manipularea lui. Privind 
lucrurile din această perspectivă, am putea considera păcatul 
originar ca pe o manipulare a gândului Creatorului, mergând 
până la crearea unei realităţi alternative, numai a noastră. În 
acest context, conştiinţa christică devine suma totală a 
realității noastre. Din cauza acestei distorsiuni, noi nu mai 


avem acces la Creatorul nostru sau la realitatea în care 
trăieşte El, decât prin intermediul lui Christos. Ne putem 
întreba pe bună dreptate: se va întoarce Acesta vreodată? 

Revenirea lui Christos sau a Creatorului în realitatea 
noastră poate fi mai bine înțeleasă dacă privim realitatea 
noastră (derivată din păcatul originar) ca o linie temporală 
paralelă cu cea primordială (care aparține Creatorului). Mai 
devreme sau mai târziu, cele două lunii se vor intersecta, 
conform teoriei probabilităților. Crucea creştină nu este 
altceva decât un simbol al acestei intersectări. 

Unii oameni ar dori să ştie dacă această intersectare s-a 
produs deja sau dacă se va produce curând. Subiectul a 
provocat dezbateri aprinse. În mod evident, crucea 
bidimensională nu este altceva decât o reprezentare simbolică 
a intersecţiei celor două linii temporale. Există voci care susțin 
că sfinţii care au realizat diferite miracole au trecut în linia 
temporală primordială. Momentul de apogeu al intersecţiei 
celor două linii este ilustrat de crucificarea lui lisus. După 
acest moment, cele două linii temporale au continuat să se 
îndepărteze una de cealaltă. 

Aşa cum rezultă din faptele descrise în Biblie, nu foarte 
multă lume şi-a dat seama la momentul respectiv de 
intersectarea celor două linii temporale. Recunoaşterea a venit 
abia mai târziu, după petrecerea evenimentelor şi după ce 
vestea s-a răspândit în întreaga lume datorită mijloacelor 
mas-media rudimentare ale vremii. La fel se petrec lucrurile şi 
la ora actuală. Chiar dacă în prezent s-ar repeta intersectarea 
liniilor temporale, nu toată lumea şi-ar da seama de acest 
lucru. Ştiinţa convențională nu ar putea recunoaşte acest 
eveniment decât dacă l-ar privi din perspectiva metafizicii, un 
domeniu foarte vast de cunoaştere, din care fizica nu 
reprezintă decât o mică parte. 

Pentru mulți oameni de ştiinţă, Metafizica reprezintă un 
subiect spinos. De aceea, chiar şi cei care nu mai pot contesta 
existența mai multor dimensiuni preferă să folosească 
termenul de „fizică hiperdimensională”. Aceasta este însă o 
simplă chestiune de semantică şi nu ar trebui luată prea în 


serios. Aceşti oameni se tem să nu fie asociaţi cu astrologii sau 
cu ghicitoarele de la carnavaluri;, de aceea, evită termenul de 
metafizică. 

Există o bază de cunoaştere metafizică ce poate fi 
accesată în întregime în momentele de intersecție a celor două 
linii temporale. La ora actuală, ies la iveală tot mai multe 
informaţii de acest fel, care prevestesc evenimentele ce vor 
urma (la fel s-a întâmplat cu Christophor Columb, care a văzut 
mai întâi păsările ce prevesteau apropierea uscatului). 

Baza de date autentic religioase care a existat pe planeta 
noastră de la origini şi până astăzi a fost puternic 
distorsionată de oameni, dar ea continuă să ascundă un 
adevăr esenţial, care poate fi înțeles pe măsură ce ne 
continuăm dezvoltarea şi evoluția. Dacă vom continua să ne 
apropiem de adevăr mergând pe această cale, vom căpăta în 
curând acces la marea bază de date cosmice şi la adevărul 
primordial. 

Unul din principalele motive pentru care ştiinţa oficială 
acceptă atât de greu aceste adevăruri este legat de faptul că ea 
se află sub controlul celor care manipulează planeta. Oamenii 
de ştiinţă nu îşi folosesc plenar conştiinţa creatoare, fiind 
într-o oarecare măsură „creaţi” ei înşişi (manipulați). 

Cine are şansa să acceadă la linia temporală primordială 
descoperă că aici nu există manipulare şi control. Aceasta este 
doar o utopie, lipsită de orice motivaţie. Guvernele secrete sau 
formale şi războaiele lor devin inutile în această dimensiune. 

Mişcarea metafizică New Age conduce astăzi către o 
conştiinţă potențial nefizică, punând astfel în pericol baza de 
putere de pe această planetă. Dacă va reuşi, grupul care 
controlează astăzi destinele planetei îşi va pierde puterea şi 
semnificația. De aceea, acesta cheltuieşte sume enorme 
pentru a-şi infiltra agenții în mişcarea New Age şi în cercurile 
preocupate de OZN-uri. Aceşti agenți stăpânesc perfect arta 
infiltrării şi a devierii atenţiei celor preocupaţi de adevăr 
conform agendei guvernului secret. Perspectiva pe care o 
impun ei este inevitabil materialistă. Aşa se explică de ce 
mas-media atacă uneori cu furie o mişcare spirituală sau alta. 


Chiar dacă la început comunicarea unui medium cu o sursă 
spirituală este autentică, aceasta este atacată prin tehnicile 
invazive descrise anterior în această carte, după care 
mediumul nu mai are acces la sursa originală şi se 
compromite. El ajunge să pretindă bani şi să recomande 
practici compromițătoare. Mas-media preia apoi scandalul şi 
expune frauda. Cred că aţi înțeles cum se procedează. Acest 
scenariu se repetă la infinit, încă de la începutul ieşirii din 
linia temporală originară. 

Pleiadienii mi-au spus că dacă 10% din ființele care 
trăiesc în această galaxie ar deveni conştiente de linia 
temporală primordială, ele ar crea masa critică necesară şi 
celelalte ființe le-ar urma. Este o simplă chestiune de 
matematică, afirmă ei. Dacă acest lucru este adevărat, tot ce 
avem de făcut este să răspândim această lumină a conştiinţei. 
Speranța mea este să reuşim. 

Vă urez călătorie plăcută în drumul către casă! 


PARTEA A DOUA 
Be Peter Moon 


Introducere la partea a doua 


Sper că v-au plăcut incredibilele relatări ale lui Preston 
Nichols şi că ați învăţat ceva nou în legătură cu universul în 
care trăim. Scopul primei părți a acestei cărți nu a fost doar 
unul informativ, ci şi de a elimina odată pentru totdeauna 
îndoielile şi incertitudinile oamenilor în legătură cu 
controversatul subiect al OZN-urilor şi al extratereştrilor. Cred 
că orice om înzestrat cu o minte deschisă şi logică şi-a putut 
face astfel o idee mai clară cu privire la aceste subiecte. Chiar 
şi cei care preferă să-şi păstreze cinismul trebuie să 
recunoască faptul că Preston are o minte ordonată şi o 
imaginație extrem de exotică. De altfel, Preston nu a insistat 
niciodată că aventurile sale ar fi adevărul suprem. El ia tot 
timpul în calcul posibilitatea ca o parte din vizitele primite sau 
din celelalte experienţe paranormale trăite să fi fost influențate 
de subconştientul său sau să fie produsul imaginației minţii 
sale. 

Cuvântul cheie în această ecuaţie este imaginaţia, care 
este un atribut al conştiinţei. Conştiinţța este singurul 
instrument care permite înțelegerea tuturor misterelor 
existenței, indiferent dacă se referă la OZN-uri sau la miracolul 
vieţii. În cea de-a doua parte a cărții ne propunem să pornim 
împreună într-o nouă aventură a conştiinţei, care să 
aprofundeze viziunea noastră asupra OZN-urilor, inclusiv prin 
descoperirea corespondențelor care există între vechile mituri 
ale Pleiadelor cu teoriile lui Preston referitoare la linia 
temporală primordială. 

Ne vom începe aventura prin analiza unor aspecte bizare 
ale existenței. Voi continua cu prezentarea propriilor mele 
experiențe paranormale, care au condus la colaborarea mea 
cu Preston Nichols şi la publicarea acestei cărți. Pe măsură ce 
ne vom apropia de sfârşit, în fața ochilor noştri se va revela o 


privire de ansamblu care ne va permite să înțelegem mai bine 
misterul Pleiadelor şi rolul cheie pe care îl joacă această 
galaxie în conştiinţa noastră. 


Capitolul 24 
Psihologia OZN-urilor 


Psihologia modernă şi-a început dezvoltarea prin opera 
a două personalități majore: Sigmund Freud şi Carl Jung. 
Freud a fost părintele psihanalizei. El a descoperit că în 
spatele oricărei disfuncţii psihice se ascunde un impuls 
sexual. A respins vehement orice avea legătură cu 
paranormalul, motiv pentru care a intrat în conflict cu Jung, 
fostul său student şi colegul său de la vremea respectivă. Jung 
a studiat intens religiile orientale şi domeniul ocultismului, 
făcând o sinteză între principiile învățate de la Freud şi 
propriile sale descoperiril8. 

În acest capitol ne vom opri asupra operei lui Carl Jung, 
care corespunde perfect scopului discuţiei noastre. Cea mai 
genială inovaţie a sa a constat în divizarea întregii psihologii 
umane în arhetipuri. Un arhetip este definit ca un prototip sau 
un model care stă la baza tuturor celorlalte lucruri. În 
psihologia umană, aceste arhetipuri corespund unor structuri 
psihice stereotipice elementare care se ascund dincolo de 
suprafața interacțiunii noastre cu planul social. Aceste 
prototipuri primordiale care există în interiorul psihicului 
nostru pot fi uşor recunoscute şi înțelese dacă analizăm 


1 În realitate, a existat şi o a treia personalitate majoră la institutul lui Freud. Deşi i-a 


depăşit cu mult pe cei doi mari savanți, aproape nimeni nu a auzit de el, căci rezultatele sale 
au fost în mare parte ascunse. Această personalitate a fost Wilhelm Reich, care a făcut o 
sinteză între învăţăturile legate de sexualitate ale lui Freud şi cele legate de ocultismale lui 
Jung, adăugând inclusiv propriile sale cercetări. Reich a reuşit să pătrundă în psihicul u man 
mai adânc decât oricine altcineva. În ultimii ani de viaţă, a pretins că a construit o armă cu 
raze cu ajutorul căreia puteau fi doborâte OZN-urile. A fost arestat sub un pretext oarecare 
şi ținut la închisoare până când a murit. Cărțile sale au fost arse de agenţii guvernamentali. 
Preston Nichols a descris o parte din opera sa în cărțile anterioare referitoare la Proiectul 
Montauk. 


diferitele reprezentări ale zeilor mitologici. Un studiu rapid al 
diferitelor panteoane care au existat de-a lungul istoriei scoate 
la iveală o întreagă galerie de eroi, hoți, trădători, amanți, 
vindecători, poeți, etc., care acoperă practic toate funcțiile de 
bază ale psihicului uman. În viziunea lui Jung şi a adepților 
săi, zeii nu sunt altceva decât expresii ireductibile ale unor 
principii ale vieţii. Orice personalitate individuală reprezintă o 
combinație a acestor aspecte. Dacă ne reducem calităţile 
pozitive şi negative la nivel de arhetipuri, ne putem face o idee 
mai clară în legătură cu noi înşine. Identificând structurile 
comportamentale care ne-au condus la identificarea cu un 
arhetip negativ, putem scăpa de acesta, asumându-ne astfel 
un destin mai bun. 

Jung a studiat acest subiect în profunzime şi a scris 
numeroase cărți pe marginea lui. În acest scop, s-a folosit mult 
de cărțile de tarot, care oferă o viziune asupra vieţii strict 
arhetipală. La rândul lui, tarotul îşi are rădăcinile în Cabala, 
un sistem filozofic care uneşte toate credințele şi toate 
mitologiile, încercând să explice întreaga experienţă a vieții 
umane. 

În ultimii ani de viaţă, Jung a observat că OZN-urile au 
devenit un fenomen de masă, pătrunzând adânc în 
subconştientul colectiv începând din anii 50. Nu numai că a 
văzut el însuşi asemenea OZN-uri, dar a scris şi o carte despre 
ele. În pofida imensei lui cunoaşteri şi a unei vieţi întregi 
petrecute în studiul ocultismului, se pare că în domeniul 
OZN-ologiei nu a reuşit să pătrundă esența acestuia. A 
recunoscut existența OZN-urilor, dar nu am întâlnit nicăieri în 
cărțile sale un efort concertat de a clasifica experienţele 
asociate cu ele în structuri arhetipale. Poate dacă ar mai fi trăit 
câțiva ani. Astăzi, această sarcină a devenit mult mai uşoară, 
cultura populară fiind extrem de bogată în poveşti legate de 
ființe venite din Pleiade, Orion şi Sirius. 

Principalul aspect pe care doresc să-l clarific în legătură 
cu OZN-urile este că acestea au devenit un fenomen acceptat 
în sfera experienței umane. Nu contează prea mult dacă ai 
trăit personal o experienţă legată de ele sau măsura în care 


crezi sau nu în ele. Cert este că fenomenele asociate cu 
OZN-urile au fost raportate de mii de oameni în decursul 
ultimilor 50 de ani. Informaţiile adunate pot fi sintetizate în 
mituri ce pot fi clasificate în funcție de mitologia tradițională, 
adică de arhetipurile psihologice. Altfel spus, oamenii veniți 
din spațiu pot exista în diferite sisteme de referință, putând fi 
considerați îngeri, demoni, sau o categorie intermediară. 
Există deja o bază imensă de date legate de experienţele 
oamenilor, care ne permit să studiem fenomenul OZN într-o 
manieră ştiinţifică, chiar dacă nu avem la dispoziție dovezi 
palpabile (care reprezintă un cu totul alt subiect). Viziunea 
psihologică sau arhetipală ne oferă un fundament de la care 
putem porni, creând o grilă pe baza căreia putem elimina din 
start numeroasele fantezii care se strecoară inevitabil printre 
experienţele autentice. 

Sunt conştient că mulți cititori ai cărții de față au trăit ei 
înşişi experiențe legate de apariția unor OZN-uri sau au fost 
răpiți de extratereştri. Unii aşteaptă o confirmare că au trăit o 
experiență divină, în timp ce alții nu ştiu cum să scape de 
trauma experimentată. Există şi o altă categorie de oameni, 
destul de numeroşi, care încearcă să stabilească un contact cu 
extratereştrii sau sunt curioşi în legătură cu aceştia. Studierea 
OZN-ologiei din această perspectivă şi compararea acestui 
domeniu cu experiențele personale (acolo unde acestea există) 
vă va provoca intelectul să pătrundă într-o lume care într-un 
alt context vi s-ar părea inexplicabilă. Chiar dacă nu înțelegeți 
anumite lucruri, puteţi apela oricând la mitologie pentru a 
obține răspunsuri. Mitologia oferă nu doar o plasă de 
siguranţă pentru studiul pe care ni-l propunem, ci şi piatra de 
temelie a tuturor civilizaţiilor. 

Acesta este contextul în care doresc să-mi relatez 
propriile experiențe. Nu contează prea mult dacă ceea ce vă voi 
povesti în continuare s-a petrecut în realitate sau nu. 
Personal, cred cu convingere că da. Ceea ce contează însă este 
că am experimentat aceste lucruri şi că ele fac parte dintr-un 
curent al conştiinţei din care faceți parte inclusiv 
dumneavoastră. În caz contrar, nu aţi citi acum această carte. 


Scopul pe care mi-l propun este să activez în dumneavoastră 
propria funcţie cuantică dinamică 17, pentru a putea 
recunoaşte conştiinţa cu care sunteți înzestrați şi a vă înălța 
astfel către potenţialul nelimitat care vă este caracteristic. 


13 Referire la trezirea sufletului. 


Capitolul 25 


Influențe angelice 


Probabil cel mai interesant aspect al copilăriei mele a 
fost acela că am fost singurul copil din cartier care nu a fost 
botezat în religia creştină. Amândoi părinții mei erau catolici. 
În tinereţe, mama a urmat o şcoală catolică şi tata a fost băiat 
de altar, dar lucrurile s-au oprit aici. După ce s-au cunoscut, 
s-au căsătorit la oficiul stării civile şi s-au ferit să mai calce în 
biserică. 

Într-o dimineaţă, am luat micul dejun în compania unei 
prietene cu calități mediumice şi m-am întrebat într-o doară 
dacă ar putea să existe vreo legătură între tata şi Nikola Tesla. 
Prietena mea m-a privit cu atenţie şi m-a întrerupt: 

- Tatăl tău detesta religia organizată, nu-i aşa? 

- Ca să fiu sincer, da, i-am răspuns eu. 

A urmat o poveste din care rezulta că tata a fost molestat 
de un preot. Până atunci, avusese încredere în cler, iar acum 
s-a simțit trădat. Nu ştiu cât de adevărată era această poveste, 
dar este cert că explica un anumit comportament al tatălui 
meu. Ori de câte ori avea ocazia, acesta tuna şi fulgera 
împotriva bisericii catolice. Îi descria adeseori pe preoţi ca pe 
nişte bețivi, povestind cum îi cereau vin imediat după slujbă. 
Ca urmare a acestei atitudini, am fost „protejat” de biserică, 
deşi părinții mei nu mi-au interzis niciodată să particip la 
slujbe dacă doresc acest lucru. Chiar şi aşa, Dumnezeu şi-a 
găsit calea şi a pătruns în viața mea încă de la o vârstă foarte 
fragedă. 

Într-o zi, copiii din cartierul meu vorbeau despre îngerii 
păzitori. Cei mai mulți dintre ei erau catolici şi îmi povesteau 
adeseori ce învățau la lecţiile de catehism. În ziua de care 
vorbesc, subiectul ales erau îngerii păzitori, despre care 
auzeam pentru prima dată. După ce i-am ascultat cu atenţie 
pe prietenii mei, m-am dus acasă şi am întrebat-o pe mama 
dacă ea crede în îngerii păzitori. Spre nu mica mea surpriză, 


mi-a dat un răspuns afirmativ şi cât se poate de ferm. 

Când am întrebat-o de ce crede în ei, mi-a povestit că am 
fost salvat eu însumi de un înger păzitor când eram copil mic. 
Evenimentul s-a petrecut într-o zi caniculară, pe când ne 
aflam în Newhall, California. Mama m-a aşezat într-un 
cărucior, pe care l-a lăsat la umbra unui copac mare. Ea însăşi 
stătea pe verandă, destul de aproape de mine. Una din crengile 
copacului a cedat şi era evident că urma să cadă peste mine. 
Totul s-a petrecut foarte repede, aşa că mama nu ar fi avut 
timp să ajungă până la mine. O clipă, s-a temut că avea să-şi 
piardă copilul pentru totdeauna. Ar fi fost imposibil să 
supraviețuiesc acelei lovituri. Chiar în clipa în care creanga a 
căzut, s-a stârnit din senin un vânt puternic, care a îndepărtat 
căruciorul din bătaia crengii. Ziua era extrem de caniculară şi 
în afara acestui moment, nu s-a simţit nici o boare de vânt. 
Chiar faptul că a reuşit să mişte din loc căruciorul i s-a părut 
extrem de remarcabil mamei. Deşi a crescut într-o şcoală 
catolică, ea şi-a abandonat în timp credinţa şi nu era deloc o 
femeie religioasă, dar experiența personală a făcut-o să creadă 
în îngerii păzitori. 

Am aflat mai târziu că grecii aveau o zeiță pe nume 
Alcione, considerată una din cele şapte pleiade, care controla 
vânturile şi furtunile. Întrucât nu îmi amintesc personal de 
incidentul cu căruciorul, nu pot afirma cu tărie dacă a fost o 
intervenție celestă sau norocul prostului. Se pare totuşi că o 
anumită forță din univers nu a dorit atunci ca eu să părăsesc 
atât de prematur planul fizic. 


Capitolul 26 


Vreau afară din joc 


Următoarea experiență paranormală pe care am trăit-o 
s-a petrecut la vârsta pubertăţii. Aveam 12 ani şi mă aflam în 
perioada dificilă de dinainte de maturizare. Îmi amintesc că, 
odată, jucam în echipa de baseball a şcolii, dar aveam o durere 
de cap infernală. Ori de câte ori aruncam mingea sau loveam 
cu bâta, unde de şoc îmi treceau prin întregul corp. Normal ar 
fi fost să-i cer antrenorului să mă scoată afară din joc, dar nu 
doream să fac acest lucru. Mă rugase personal să particip la 
acest meci şi abia aşteptam să îmi ajut colegii de echipă. În 
general, eram foarte slabi, dar în ziua respectivă jucam cu 
echipa cea mai bună din campionatul pe şcoli, şi antrenorul 
nostru dorea să câştigăm cu orice preț. Personal, mă aflam 
într-o stare de conştiinţă modificată (din cauza durerii de cap), 
aşa că tot ce îmi mai doream era să execut mecanic mişcările 
care trebuiau făcute, iar la sfârşit să plec acasă. 

Rotirea bâtei era atât de dureroasă încât m-am decis să 
las toate mingile să treacă pe lângă mine. Decizia s-a dovedit 
destul de puțin inspirată, căci aruncătorul nu a reuşit să 
trimită nici o minge în poartă, aşa că a trebuit să mă îndrept 
către prima bază. Am descoperit cu această ocazie că mersul 
îmi provoca dureri chiar mai mari decât balansarea bâtei. Spre 
imensa mea surpriză, am reuşit să parcurg întregul traseu 
dintre baze şi să înscriu. Pe de altă parte, durerea pe care o 
simțeam era înnebunitoare. Echipa mea se descurca foarte 
bine, dar eu nu îmi mai doream decât să pierdem, ca să pot 
pleca acasă. 

Oricât de dureroasă era balansarea bâtei, mi-am dat 
seama că durerea era mai suportabilă decât în cazul alergării 
în jurul bazelor. De aceea, am luat decizia să fac un efort şi să 
resping toate mingile trimise de adversar. Această hotărâre era 
destul de neobişnuită din partea mea, căci până atunci 


singurul lucru care mă interesa cu adevărat fusese sportul 
(alergarea). De aceea, această atitudine nesportivă nu 
corespundea deloc felului meu de a fi. 

În pofida durerii, mi-am rotit bâta şi am reuşit să obţin 
două aut-uri pentru echipa mea, care a rămas în joc. Colegii 
mei îşi dăduseră deja seama că mă comport ciudat. Speranţa 
mea era ca antrenorul să mă scoată afară din echipă, dar 
acesta m-a lăsat în joc. Când mi-a venit rândul să lovesc 
mingea, mi-am propus să arunc intenţionat în afara terenului. 
Accidental, la a treia lovitură am reuşit să înscriu, ocazie cu 
care am şi câştigat meciul. Colegii mei au început să chiuie. 
Tot ce îmi mai doream era ca sfârşitul meciului să îmi aducă o 
oarecare uşurare. Tata îmi promisese o coca-cola. L-am rugat 
să-mi ia două, în speranța că băutura acidulată îmi va reduce 
senzația de disconfort. Acest truc mental a funcționat atât 
timp cât să ajung acasă. 

Când am ajuns în dormitorul meu, am vomat 
instantaneu spaghetele pe care le mâncasem înainte de meci. 
Nimic nu mai părea să funcționeze normal în organismul meu. 
Mama a curățat mizeria şi m-a ajutat să urc în pat. 

Noaptea care a urmat a fost una din cele mai oribile 
experienţe din întreaga mea viață. Nu ştiu nici acum dacă a 
fost pur şi simplu un coşmar, sau o răpire în toată regula, dar 
am simțit că mintea îmi este absorbită de un computer foarte 
puternic. Îmi amintesc că vedeam benzi de genul celor folosite 
de vechile calculatoare din anii 60. Era ca şi cum operatorii 
computerului ar fi dorit să îmi înregistreze fiecare amintire, 
întreaga operațiune dovedindu-se extrem de dureroasă. 
Procesul a continuat multă vreme, şi când nu am mai suportat 
am început să țip din răsputeri. Poate că îmi verificau pragul 
de suportabilitate la durere. Am mai țipat şi înainte în vise, dar 
fără ca țipetele mele să fie auzite în planul fizic. Altfel spus, cei 
care dormeau în camera alăturată nu au auzit niciodată nimic. 
În cazul de față, tata a auzit ţipetele mele isterice şi a venit să 
vadă ce se întâmplă. Nu a manifestat niciodată un interes 
deosebit față de metafizică sau de experiențele paranormale, 
dar de data aceasta s-a arătat fascinat de ceea ce îi povesteam, 


dorind să obțină cât mai multe informaţii. Mi s-a părut o 
reacție extrem de ciudată. 

Această intruziune forțată în mintea mea a durat o 
săptămână, timp în care nu am putut mânca nimic. După 
câteva zile, am început să vomez acid stomacal şi mama a 
devenit cu adevărat îngrijorată. O săptămână mai târziu, m-a 
dus la doctor. Diagnosticul a fost destul de sumbru. Doctorul 
le-a spus părinților mei că aş putea muri dacă voi continua să 
nu mănânc nimic. Altminteri, nu avea nici o idee despre ceea 
ce se întâmpla cu mine. Nu este exclus să-mi fi făcut o injecție 
cu penicilină, dar nu-mi amintesc cu precizie. Nu le-a oferit 
părinților mei nici un fel de alinare şi nu le-a sugerat să mă 
treacă pe perfuzii. Tot ce le-a spus a fost că dacă nu voi putea 
mânca nici după zece zile, să-l cheme, dar să se aştepte la tot 
ce putea fi mai rău. 

În cea de-a zecea zi nu mai puteam merge din cauza 
slăbiciunii. Şi eu, şi părinții mei, stăteam ca pe spini. Singurul 
lucru care mi-a mai ridicat puţin starea de spirit a fost o vizită 
a tatălui celui mai bun prieten al meu, un fost vecin. Eram 
numai piele şi os. Nu ştiu dacă vizita acelui om a declanşat 
miracolul, dar pentru prima oară în zece zile am putut să 
mănânc ceva fără să vomit. Când mi-a sugerat să mă întorc cu 
el şi să îmi petrec următoarea săptămână în cartierul în care 
am locuit cândva, mi-a venit să chiui de bucurie. Am mâncat 
din nou şi m-am simţit ceva mai întărit. În scurt timp, am 
reînceput să merg. Tata era foarte îngrijorat de intenția mea de 
a pleca în această stare de slăbiciune, dar l-am convins prin 
entuziasmul meu şi al fostului său vecin. Am plecat şi 
revederea locului în care am crescut mi-a dat aripi. În scurt 
timp, starea de sănătate mi-a revenit în totalitate. 

Deşi m-am refăcut complet, am ajuns să mă întreb 
frecvent dacă nu sunt spionat de cineva. Mi se părea că fiecare 
mişcare îmi este urmărită. Nu am făcut neapărat o legătură cu 
experiența anterioară, fiind convins că orice om trece din când 
în când prin aşa ceva. Gândul că aş putea fi spionat nu m-a 
deranjat foarte tare, căci consideram această posibilitate ca 
fiind foarte greu de crezut. 


Una peste alta, această experienţă trăită chiar în pragul 
pubertăţii m-a schimbat dramatic. Am părăsit pentru 
totdeauna echipa de sport care mi-a fost atât de dragă, lucru 
extrem de neobişnuit pentru mine. Ştiu că adolescenții 
obişnuiesc să îşi schimbe părerile şi sfera de interese, dar în 
cazul meu această schimbare de comportament a fost însoțită 
şi de o ingerinţă în forță în interiorul conştiinţei mele. 


Capitolul 27 
Dispariţia timpului 


La trei ani după incidentul descris mai sus, m-am mutat 
într-un alt oraş şi m-am trezit într-un mediu social complet 
nou. Neavând prieteni timp de circa un an de zile, am 
descoperit lumea science-fiction-ului şi a literaturii pentru 
tineret. 

Cel mai mult m-au influențat cărțile lui Hermann Hesse, 
un inițiat german într-o anumită şcoală a misterelor. 
Entuziasmul meu a ajuns la apogeu când am citit o carte 
intitulată Jocul maestrului, de dr. Robert S. de Ropp, un 
biochimist preocupat de ocultism. Cartea sa vorbea de mai 
multe jocuri ale vieţii. Nu-mi amintesc exact cum le-a clasificat 
autorul, dar ştiu că le-a dat nişte denumiri amuzante. De 
pildă, exista un joc al „porcului în troacă”, pe care îl jucau cei 
prea preocupați de subzistenţa lor cotidiană pentru a mai avea 
timp sau chef pentru orice altceva. Urma apoi „cocoşul de pe 
grămada de bălegar”, care se referea la indivizii mânați 
exclusiv de egoul lor, care adoră să trăiască din faima pe care 
şi- au cucerit-o. Acest joc poate fi aplicat deopotrivă unui guru 
care se hrăneşte cu adorația discipolilor săi sau unui şef de 
birou care nu mai poate să trăiască fără admiraţia 
necondiționată a subalternilor săi. Existau şi alte jocuri pe 
care nu mi le mai amintesc acum. Cert este că în fruntea listei 
se situa un joc pe care el îl numea jocul maestrului. Acesta era 
jocul suprem şi avea drept obiectiv atingerea propriului 
potenţial. 

După ce am citit această carte am primit o serie de 
inițieri de natură pur personală, care au culminat cu 
angajamentul meu ferm de a-mi revela conştiinţa la 
potenţialul ei maxim. Am descoperit în scurt timp că în 
societate existau două tabuuri majore. Primul era extrem de 
evident: sexul. Revoluţia sexuală atrăgea la vremea aceea 
atenţia tuturor mijloacelor de mas-media, aşa că nu-mi 


trebuia o putere de observaţie foarte subtilă pentru a-mi da 
seama de acest lucru. Cel de-al doilea tabu era mult mai 
important decât primul şi se referea la cultivarea lucidităţii. 
Mi-am dat seama foarte rapid că oamenii nu pot nici măcar să 
discute acest subiect în mod obiectiv. La fel ca astăzi, gândirea 
programată prevala în întreaga societate. 

În timpul acestei perioade de timp am învăţat două 
adevăruri care aveau să-mi folosească foarte mult. Mai întâi, 
orice cale a inițierii începe cu inima. Altfel spus, nimeni nu ar 
trebui să se angreneze într-o activitate în care nu crede cu 
adevărat. Din punctul meu de vedere, această concluzie a 
însemnat renunțarea la toate carierele pe care mi le oferea 
societatea. Al doilea adevăr a fost următorul: singurul tău 
maestru adevărat nu poți fi decât tu însuţi. În cartea intitulată 
Psihoterapia orientală şi occidentală, Alan Watts explică faptul 
că maeştrii de yoga şi zen au urmat o tradiție nobilă, care se 
pierde în negura istoriei. A adăugat însă că la nivel cultural, 
există de regulă o convingere din partea societăţii că aceşti 
maeştri sunt falşi. Chiar şi aşa, adepţii îi caută, în speranța că 
sunt autentici, dar mai devreme sau mai târziu descoperă 
adevărul. Maeştrii diferă între ei; unii sunt mai etici decât alții 
sau mai compatibili cu anumiţi discipoli. Un maestru te poate 
învăța anumite adevăruri, dar acestea nu pot fi cu adevărat 
înțelese decât dacă le  experimentezi personal. Acest 
avertisment mi s-a părut atunci (şi la fel mi se pare şi astăzi) 
absolut minunat. Toţi maeştrii sunt nişte ipocriți. Dacă înveţi 
regulile de bază, poți afla totuşi ceva de la ei. Cel puţin, nu te 
mai poți plânge mai târziu că ai fost păcălit. La urma urmei, tu 
singur eşti stăpânul propriului tău destin. 

Un alt lucru pe care l-am învăţat de la de Ropp este că 
orice om trebuie să-şi activeze propriul centru magnetic 
pentru a-i atrage astfel pe cei care gândesc la fel ca el şi 
grupurile compatibile cu el, din care ar putea avea ceva de 
învățat. Deşi la acea vreme trăiam într-o comunitate de hipioți, 
mi-am dat seama că acei oameni erau mult prea dependenți de 
droguri pentru a explora cu adevărat potenţialul real al 
conştiinţei lor. I-am scris doctorului Ropp în speranța că mă 


va ajuta să descopăr o metodă prin care să-mi accelerez 
procesul de evoluție şi de învăţare. De fapt, locuia el însuşi 
undeva în apropiere. 

Răspunsul lui s-a dovedit extrem de interesant. Mi-a 
spus să îmi termin şcoala, să mă decid asupra unei cariere şi 
să fac o cerere de admitere în Ligă. Era o trimitere la grupul 
mistic din care făcea parte Hermann Hesse, pe care acesta l-a 
menționat în cartea sa, Călătorie în Orient Mi s-a părut că 
răspunsul lui Ropp reprezintă un joc, dar era un sfat sincer şi 
extrem de pragmatic. l-am pus noi întrebări şi mi-a făcut 
legătura cu o persoană din San Francisco, a cărei familie avea 
legături străvechi cu „Liga”. Ceea ce mă interesa pe mine era 
aspectul strict ezoteric al acestei poveşti. Ceea ce nu ştiam la 
vremea aceea era faptul că familia respectivei persoane avea 
preocupări asidue în domeniul OZN; nu am aflat acest lucru 
decât mulţi ani mai târziu. În plus, arborele genealogic al 
acestei familii este legat de indienii Montauk. Nu am 
deocamdată libertatea să dezvălui numele acestei familii, căci 
membrii ei mai au încă anumite afaceri de rezolvat. 

Mi sa părut interesant să urmez această linie, dar 
întreaga poveste a fost întreruptă de o nouă aventură 
personală. Este vorba de scientologie, cuvânt care trezeşte un 
răspuns emoțional în toți cei care au auzit ceva despre el. 
Înainte de a continua cu acest subiect, doresc să subliniez că 
nu am mai fost implicat activ în organizaţiile scientologice de 
mai bine de 12 ani. Nu am plecat de la ei tunând şi fulgerând, 
şi consider că mi-am păstrat obiectivitatea în ceea ce îi 
priveşte. Descrierea tuturor experienţelor pe care le-am trăit 
alături de ei şi contextul în care s-au desfăşurat ele ar 
presupune însă scrierea unei cărți de sine stătătoare, şi tot ar 
fi foarte dificil. În esenţă, scientologia este simplă, dar are la 
bază o anumită îndoctrinare şi un limbaj al ei, care trebuie 
înțeles în prealabil. Acest limbaj nu poate fi înțeles din afară. 
Trebuie să faci parte din organizație pentru a începe să-l 
asimilezi. De aceea, voi urmări să simplific cât mai mult 
faptele, rezumându-mă la aspectele cele mai semnificative. 

Scientologia înseamnă „a cunoaşte în sensul cel mai 


profund al cuvântului”. Provine de la rădăcina scio, care 
înseamnă a cunoaşte sau a despica, inclusiv a diferenţia. 
Definiţia şi scopul suprem al scientologiei corespund 
gnosticismului (care provine din cuvântul Gnoză, ce înseamnă 
de asemenea „a cunoaşte în sensul cel mai profund al 
cuvântului”), dar mijloacele folosite de adepții acestui curent 
sunt complet diferite. 

Dacă scientologia este studiată şi aplicată corect, fără 
aşteptări nerealiste, poți învăţa foarte multe lucruri despre 
tine însuţi şi despre relația ta cu universul. În această 
cunoaştere este inclusă reconcilierea cu viețile anterioare, dar 
şi eliberarea completă de blocajele mentale şi emoționale. Nu 
puţini sunt scientologii care se vindecă singuri de boli cronice 
sau care îşi trezesc capacități paranormale. În plus, 
scientologia oferă o cunoaştere autentică a vindecării cu 
ajutorul remediilor, predă anumite elemente de citire psihică 
şi foarte multe alte lucruri interesante. Politica organizației 
este însă diferită de mijloacele procedurale şi tehnice pe care le 
foloseşte. 

Scopul consilierii scientologice este acela de a 
îmbunătăți caracterul emoţional al persoanei şi de a o elibera 
din punct de vedere spiritual. Tehnicile ei sunt graduale, astfel 
încât se începe cu puțin, dar se poate obţine în final foarte 
mult. 

În primul meu an de scientologie am trăit experienţe 
paranormale de genul telepatiei, premoniţiilor psihice şi chiar 
al unei experiențe extracorporale cu percepţie vizuală 
completă. Câteva luni mai târziu, am intrat în organizaţia de 
elită a lui L. Ron Hubbard (Sea Organization), al cărei scop 
declarat era crearea unui număr cât mai mare de organizații 
funcționale de dianetică şi scientologie de-a lungul şi de-a 
latul planetei. „Funcționale” însemna ca aceste organizaţii să 
nu întâmpine opoziția presei, opiniei publice şi a altor 
instituții. Se înțelegea de la sine că dacă era aplicată corect, 
scientologia putea arde orice fel de karma negativă. 

După numai o lună de la înscrierea în respectiva 
organizație, m-am trezit într-un avion cu o destinație 


necunoscută. Trebuia să mă prezint într-un apartament din 
Madrid, apoi să mă pregătesc pentru un rendez-vous pe iahtul 
Apollo, sediul şi centrul de cercetare al lui L. Ron Hubbard. 
Parcă trăiam un film cu James Bond. Din Madrid, am plecat la 
Casablanca, în Maroc, unde am urcat la borul unui vas mai 
lung decât un stadion de fotbal, care găzduia 350-400 de 
oameni. Hubbard obişnuia să muncească non-stop, aşa că nu 
se întâlnea niciodată cu oamenii de la bordul vasului său. 
Când am urcat pe vas, am primit un ghid care mi-a făcut turul 
complet al navei. L-am putut vedea în trecere şi pe Hubbard. 
Una din primele întrebări pe care i le-am pus ghidului meu a 
fost dacă au văzut vreodată un OZN în timp ce navigau. Omul 
era un fost ofițer de pază de la Buckingham Palace şi era foarte 
meticulos cu răspunsurile date. S-a gândit o vreme, după care 
mi-a răspuns: 

- O singură dată. Cineva a văzut atunci două farfurii 
zburătoare pe cerul nopţii. L-a întrebat apoi pe Comodor 
(referire la Hubbard) dacă a văzut obiectele de pe cer. 

A adăugat că Hubbard a răspuns imediat: 

- Al naibii ce repede zburau, nu-i aşa? 

Hubbard era foarte spontan şi nu-i scăpa nimic. Cei care 
urcau la bordul navei lui auzeau sute de anecdote de genul 
celei de față; din păcate, nimeni nu şi-a dat vreodată osteneala 
să le înregistreze pentru posteritate. Criticii scientologiei au 
condamnat întotdeauna prezentarea elogioasă făcută lui 
Hubbard de membrii bisericii sale în pliantele de prezentare, 
considerând că este un cult al personalităţii. În realitate, 
poveştile care circulau pe seama lui între oamenii simpli erau 
cu mult mai interesante decât prezentarea oficială şi probabil 
că i-ar aduce la exasperare pe critici, dacă aceştia le-ar 
cunoaşte. 

La scurt timp după ce am urcat la bordul lui Apollo, am 
avut o întâlnire cu Hubbard, pe care o consider şi astăzi drept 
una dintre cele mai bizare experiențe pe care le-am trăit 
vreodată. La fel ca mulți alți nou-veniţi, am primit anumite 
sarcini pe punte, aşa că m-am trezit râcâind rugina în 
apropiere de biroul lui Hubbard. Acesta s-a furişat în spatele 


meu şi a început „contemplarea capetelor”. Aşa numea el 
plimbarea pe punte şi „citirea” minţii celor pe care îi întâlnea în 
cale. Eram conştient de faptul că era în apropiere, dar mi-am 
continuat munca, înghețându-mi complet gândurile. A 
continuat să mă privească o vreme. Era imposibil să nu-i simți 
prezenţa. Nu ştiu exact ce s-a întâmplat în continuare, dar 
timpul a dispărut. Este foarte greu de descris ce s-a petrecut 
atunci, dar voi încerca. Mă simţeam ca şi cum m-aş afla în 
două locuri deodată. Un fel de amorțeală îmi bloca percepția 
deplină a mediului exterior. A urmat apoi o imensă strălucire 
şi o stare de plutire. M-am trezit brusc altundeva. În minte 
mi-a rămas doar un gând îndepărtat că aveam o legătură vagă 
cu un anumit corp care râcâia rugina pe un vas. Nu 
înțelegeam ce se întâmplă, dar mam decis să nu mă mai 
întorc. L-am auzit apoi pe Hubbard vorbind cu şeful meu, care 
lucra pe puntea superioară. Am continuat să îmi văd de 
treabă. Mă simțeam încă la mare distanță şi conştiinţa mea 
era aproape complet ruptă de planul fizic. Nu am revenit la 
normal decât atunci când Hubbard a plecat. Deşi am 
menționat incidentul câtorva prieteni, nu l-am descris 
niciodată complet. Experiența a fost absolut năucitoare. 

Lui Hubbard îi plăcea la nebunie să-i scoată pe oameni 
din trupul lor fizic, generându-le experiențe extracorporale, ori 
de câte ori putea face acest lucru. Era un fel de pasiune 
personală şi, din anumite puncte de vedere, considera că 
aceasta este cea mai mare contribuţie pe care şi-o aduce la 
evoluția umanităţii. Era renumit pentru faptul că a „rupt 
vălul” realităţii fizice. În cazul meu particular, cred că a existat 
în plus un fel de comunicare sau de transmisiune între noi, pe 
care o voi explica ceva mai târziu. Se pare că Hubbard nu s-a 
limitat doar să-mi exploreze psihicul, dar mi-a cercetat 
inclusiv potențialul rol în schema generală a lucrurilor. Cu 
siguranță, nu s-a simțit amenințat de mine, căci altfel m-ar fi 
alungat de pe vas în cel mai scurt timp. Deşi extrem de 
ciudată, experiența nu a fost deloc neplăcută sau 
traumatizantă. Pur şi simplu, nu m-am putut împăca cu ea 
decât mulți ani mai târziu. 


Capitolul 28 


În interiorul vârtejului 


După experiența dispariției timpului, celelalte întâlniri 
pe care le-am avut cu Hubbard au fost cât se poate de 
obişnuite, în cea mai mare parte. Ideea era să mă obişnuiesc 
cu el ca om, lucru care nu era deloc uşor pentru foarte mulți 
membri ai echipajului. Într- adevăr, nu era deloc simplu să ai 
de-a face cu câmpul său energetic. Era extrem de puternic şi 
îmi depăşea cu mult puterea la vremea respectivă. 

Mi-am petrecut următorii zece ani studiind şi aplicând 
scientologia, asupra mea, dar şi asupra altora. Am lucrat de 
asemenea pentru Hubbard, căruia i-am studiat istoria 
personală şi modelele de comportament, atât timp cât am 
putut. Nu cred că exista cineva apropiat de el care să-l 
considere o persoană obişnuită. Mă interesa să înțeleg ce 
energie îl animă, aşa că i-am supravegheat cu atenţie toate 
acțiunile. 

Pentru a nu lungi prea mult povestea, doresc să vă spun 
doar că am trăit tot felul de experienţe minunate, inclusiv ceea 
ce Hubbard numea „starea de claritate”. Urmau apoi nivelele 
superioare ale scientologiei, numite „Operating Thetan”. 
„OT1”, „OT2” şi „OT3” erau cele trei nivele care puteau fi atinse 
de adepții avansați. Cuvântul thetan era expresia folosită de 
scientologi pentru a desemna spiritul. Era derivat de la theta, 
litera grecească considerată simbolul vieții sau al forței vieții. 
Doresc să fac o mențiune referitoare la aceste nivele 
superioare; mi se pare un aspect important şi absolut ironic. 

Din când în când, mijloacele mas-media şi-au făcut un 
titlu de glorie din a dezvălui aceste nivele superioare din 
scientologie. Biserica scientologică le consideră date secrete şi 
sacre, care nu trebuie dezvăluite publicului larg, şi nici chiar 
celorlalți adepți, până când aceştia nu sunt pregătiți să 
primească inițierea în ele. Emisiunea Nightline de pe postul de 
televiziune ABC şi ziarul Los Angeles Times au dezvăluit însă 


aceste informaţii publicului larg, şi încă într-o manieră deloc 
amabilă. Ei au interpretat aceste informaţii într-o manieră 
grosolană, pierzând din vedere esenţa lor şi făcându-le să pară 
absurde şi ridicole. Orice scientolog v-ar putea spune că ele au 
fost prezentate în afara contextului lor real. Fără să insist 
asupra părerii mele reale despre aceste informaţii, doresc să 
precizez că de data aceasta scientologii au dreptate. 
Informaţiile respective au fost prezentate în afara contextului, 
fără nici o legătură cu credințele şi practicile reale ale 
scientologilor. 

Toate cărțile care critică scientologia prezintă rapoarte şi 
comentarii asupra acestor nivele superioare. „OT3” este 
considerat unul din cele mai dificile nivele, presupunând 
eliminarea anumitor implanturi care au fost inserate inclusiv 
ființelor spirituale în ansamblul lor. Acestea îşi au originea 
într-un implant primordial care le-a fost inserat ființelor 
spirituale acum circa patru cvadrilioane de ani. El constă 
dintr-o serie de sunete puternice, emise de un heruvim cu 
trompeta lui, care se apropie şi se îndepărtează20. Nu se 
cunosc alte informaţii despre acest moment decât aceea că se 
referă la începutul apariției timpului. Cei care cunosc Biblia 
ştiu că heruvimii păzeau poarta către Grădina Edenului. Se 
pare că Hubbard a descoperit drumul înapoi către această 
Grădină a Paradisului, pe care Preston Nichols o consideră 
linia primordială a timpului. 

Se presupune că cei care au atins acest nivel al 
scientologiei nu mai ies din această dimensiune. Ei simt că au 
lăsat în urma lor tone de mizerii spirituale, conştientizându-şi 
plenar natura spirituală şi poate chiar linia primordială a 
timpului. După ce ating acest nivel, tot ce mai pot face ei este 
să îi ajute şi pe alții să îl experimenteze. 

Experiența personală pe care am avut-o pe acest nivel 
m-a făcut să descopăr că principiul sincronicității joacă aici un 


a Această informație este preluată din cartea Conductele înfundate ale cerului, de L. 


rol cheie. Au început să mi se întâmple tot felul de lucruri care 
se legau între ele, într-o manieră pe care nimeni altcineva nu 
ar fi recunoscut-o. Sunt mult prea multe detalii pentru a le 
putea explica pe toate, dar pot afirma că am trăit câteva 
iluminări majore ca rezultat al experiențelor mele 
scientologice. Apogeul s-a produs în anul 1982, pe când 
locuiam pe Cleveland Street, în Clearwater, Florida. Am atins 
atunci un nivel spiritual pe care am descoperit că puteam 
obține orice doream. Pare exagerat, şi am descoperit eu însumi 
că existau anumite limite dincolo de care nu puteam trece. 
Oricum, puteam face foarte multe lucruri. Am înţeles atunci că 
ceea ce îi împiedică pe oameni să fie fericiți este materialismul 
care învăluie acest univers. Nu mă refer aici la filozofia 
materialistă, ci la însăşi materia fizică din care este construit 
universul în care trăim. De pildă, nu ar fi plăcut să poți şterge 
prin puterea voinței un accident de maşină care s-a petrecut 
deja? Deşi în natură există tot felul de miracole, ştergerea unui 
accident de maşină care s-a petrecut deja nu este deloc 
uşoară. 

Într-o zi din acel an mă simţeam excepţional de bine, ca 
şi cum în universul meu subiectiv nu mai existau nici un fel de 
limitări. Am pătruns adânc în interiorul psihicului meu şi am 
accesat acele gânduri care mă țineau legat de acest univers 
fizic. În spatele lor am descoperit o matrice de gânduri care 
aparțin tuturor formelor de conştiinţă. Am putea spune că 
acest nivel extrem de profund al minţii susține întreaga 
construcție a universului fizic. Mi-am manifestat atunci 
voința, încercând să dizolv acest univers material. În final, am 
renunțat să mă mai gândesc la decizia pe care am luat-o cu 
privire la marea schemă a cosmosului. Pentru mine, acest 
lucru devenise o realitate. 

Numai câteva ore mai târziu, mă aflam în parcarea de pe 
strada mea, când am observat pe cer o explozie electrică de 
proporții. Era ca un foc de artificii, dar s-a produs extrem de 
rapid şi într-o manieră absolut bizară. Primul lucru care mi-a 
trecut prin cap a fost că am văzut cu siguranță ceva şi că nu 
avea nici un rost să neg acest lucru. Reacţia tipică a oamenilor 


din cultura noastră este să nege lucrurile pe care nu le înțeleg. 
Am privit în jur şi am remarcat o antenă uriaşă în apropiere de 
clădirea GTE. M-am întrebat dacă între aceasta şi fenomenul 
perceput anterior exista vreo legătură. Am fost proiectat atunci 
din nou în afara timpului. Ceea ce se întâmpla era foarte 
ciudat. 

La scurt tip, am văzut o fetiță chinezoaică pe care o 
cunoşteam şi i-am spus că am văzut ceva ciudat pe cer. Mi-a 
confirmat ce am văzut spunându-mi că în direcția respectivă 
se petrec tot timpul lucruri ciudate. Am mai vorbit şi cu alți 
prieteni, dar lucrurile s-au oprit aici. Mi-ar lua ani de zile 
să-mi dau seama ce s-a întâmplat de fapt. 

De atunci, viața mea a început să se schimbe dramatic. 
Aveam 29 de ani, vârstă pe care astrologii o consideră un 
moment de cumpănă, dat fiind ciclul de 29 de ani al planetei 
Saturn. M-am însurat, am lăsat-o mai moale cu scientologia şi 
m-am mutat în Long Island, cu numai câteva săptămâni 
înainte de apogeul Proiectului Montauk de pe data de 12 
august 1983. 

Câţiva ani mai târziu, m-am întors la Clearwater ca 
să-mi vizitez câțiva prieteni. După o partidă de fotbal, am 
văzut antena uriaşă pe care o remarcasem câțiva ani înainte. I- 
am arătat-o prietenului meu Claude Hensley şi i-am spus că 
acela a fost locul în care am văzut cu câţiva ani în urmă 
explozia uriaşă. Ştia povestea, aşa că l-am rugat să ne 
apropiem ca să arunc o privire. Când am ajuns în locul cu 
pricina, Claude mi-a spus că a văzut odată acolo un OZN. Nu 
ştiam acest lucru. 

Au mai trecut ani buni până când am putut rezolva 
misterul exploziei de pe cer şi al dispariţiei timpului. 


Capitolul 29 


Secretul lui Excalibur 


După ce m-am mutat la New York, în anul 1983, am 
început o viață nouă. Deşi Proiectul Montauk era la apogeu, eu 
nu ştiam nimic de el. Căutasem adevărul spiritual timp de 12 
ani şi consideram că a sosit timpul să îmi asigur existența 
fizică. Eram tânăr însurăţel şi împreună cu soția mea aveam 
planuri mari legate de întemeierea unei familii adevărate. 
Acest lucru presupunea o slujbă, plata facturilor, etc. După 
numai o săptămână petrecută în New York, am remarcat că 
sensibilitatea mea psihică devenise practic nulă. Am atribuit 
acest lucru materialismului care caracterizează atât de 
pregnant această zonă. Nu ştiam nimic de transmisiunile din 
Montauk, care blocau aceste capacități la oricine locuia în 
vecinătatea Long Island. 

Pe măsură ce treceam de la o carieră la alta, am început 
să aprofundez din nou chestiunile spirituale. O carte 
defăimătoare, intitulată L. Ron Hubbard: Mesia sau nebun?, 
mi-a captat curiozitatea. Am vorbit într-o altă carte de 
admiraţia lui Hubbard față de Aleister Crowley, cel care s-a 
auto-intitulat Bestia şi care a fost considerat cel mai malefic 
om de pe pământ. Cartea de care vorbesc era scrisă de un 
anume Ben Corydon cu anumite intenții; am intuit că tot ce 
spunea despre Crowley şi Hubbard avea drept scop 
ascunderea adevărului. În cazul meu s-a produs exact reacţia 
inversă. Am început să caut tot ce se putea găsi despre 
Crowley, inclusiv Cartea Legii, considerată o comunicare 
primită dintr-o sursă extraterestră. 

Răsfoind literatura scrisă de Crowley, am dat peste un 
vechi manuscris al lui Hubbard, pe care l-am identificat ca 
fiind lucrarea sa pierdută, Excalibur. Această carte a fost 
legendară în scientologie. Se presupune că a fost scrisă pe la 
sfârşitul anilor 30, cu mult timp înainte de Dianetică. Se 
spunea despre ea că ar conține înseşi secretele vieţii şi ale 


morții. Exista o legendă care spunea că primii oameni care au 
citit-o au murit, moment în care Hubbard a scos-o din 
circulație. Ori de câte ori a fost întrebat ulterior ce s-a 
întâmplat cu cartea, Hubbard a pretins că manuscrisul s-a 
pierdut sau i-a fost furat cu mulți ani în urmă. Nu existau 
motive să se creadă că ar fi mințit. 

În anul 1979 a început un proiect major de cercetare a 
trecutului lui Hubbard în scopul scrierii unei biografii 
laudative. Foarte multe informaţii interesante au fost scoase 
din arhiva lui personală, dar şi din alte arhive existente în 
Statele Unite. Spre surpriza tuturor, a fost descoperită şi 
cartea Excalibur. Se spunea despre Hubbard însuşi că ar fi 
rămas surprins. 

Legendele care înconjoară această carte sunt extrem de 
ciudate. Se spune că Hubbard ar fi afirmat la un moment dat 
că toată ideea a fost o glumă şi că lucrarea nu ar fi existat 
niciodată. Se pare că în primele zile ale Dianeticii ar fi cerut 
câteva sute de dolari pentru un exemplar. Nimeni nu ştie dacă 
a fost o simplă strategie de marketing sau dacă a oferit 
într-adevăr cartea la un preț astronomic. Alte relatări se referă 
la felul în care a scris cartea. Ori de câte ori spunea că 
manuscrisul „s-a pierdut sau a fost furat”, el menţiona expres 
„manuscrisul”, şi nu cartea în sine. O altă legendă afirmă că 
nu au fost tipărite decât câteva exemplare din ea. Cert este că 
dacă examinăm toate legendele țesute în jurul acestei lucrări, 
descoperim o imensă perdea de fum în jurul ei. 

Personal, ştiam că lucrarea a existat pentru că unul din 
amicii mei cu care jucam fotbal o văzuse şi chiar o citise. Mi-a 
spus că era o carte subţire, cu coperta necartonată, şi că 
majoritatea informaţiilor existente în ea puteau fi găsite în 
literatura curentă despre scientologie. A adăugat că lucrarea 
i-a fost luată de cineva care i-a returnat-o apoi lui Hubbard şi 
care a primit mai târziu sarcina de a-i scrie biografia acestuia. 
Se pare că persoana respectivă a fost destul de supărată că 
prietenul meu a văzut cartea. 

Manuscrisul pe care l-am găsit nu era intitulat 
Excalibur, dar corespundea exact descrierii făcute de prietenul 


meu. Era bătută la maşina de scris. Citindu-l, mi-am dat 
seama că fie este chiar un exemplar din Excalibur, fie conţine 
extrase din acesta. 

După descoperirea manuscrisului şi după răsfoirea lui, 
am simțit un val de energie, dar nu mi-am dat seama de acest 
lucru decât mai târziu în ziua respectivă, când mă aflam în 
parc. La momentul acela nici măcar nu citisem integral 
manuscrisul, ci doar îl copiasem la xerox. Îmi amintesc că 
eram foarte încrezător că mă aflu pe calea cea bună. Poate că 
intrasem în rezonanţă cu imensa încredere în sine pe care o 
manifesta de regulă Hubbard; în mod normal, nu stăteam 
deloc bine la acest capitol. De data aceasta nu a mai apărut 
fenomenul transcenderii timpului, dar a doua zi dimineață 
m-am trezit în casa prietenului meu şi mi-au trebuit câteva 
minute bune să-mi dau seama unde mă aflu. Mi s-a părut 
ciudat, căci cunoşteam bine casa, în care mai dormisem de 
câteva ori. Există totuşi o explicaţie logică pentru ceea ce s-a 
întâmplat. 

Aşa cum spuneam mai devreme, cartea conținea 
informaţii legate de dianetică şi de scientologie, integrate însă 
într-un format nou, mai interesant. De fapt, manuscrisul era 
foarte vechi. Şi mai interesantă mi s-a părut o lungă serie de 
simboluri geometrice concepute pentru a debloca mintea 
conştientă. Nu le văzusem în viața mea şi, deşi am studiat 
aproape tot ce a scris Hubbard, nu dădusem niciodată peste 
ele. Cititorii care au citit Piramidele din Montauk îşi vor aminti 
de importanța pe care o joacă simbolurile geometrice. Acestea 
au fost folosite de diferite şcoli ale misterelor, inclusiv de cea 
pitagoreică, pentru a invoca experienţe în spațiul cu patru 
dimensiuni. Ideea este că dacă iei un obiect bidimensional şi îl 
converteşti într-unul tridimensional, poți avea acces la cea 
de-a patra dimensiune (dacă eşti norocos). Din această 
categorie fac parte mandala-ele şi anumite opere de artă ale 
Renaşterii. 

lată ce scria în această direcţie editorul cărții (care ar fi 
putut fi Hubbard însuşi): „Simbolurile au fost folosite deseori 
pentru deblocarea minții conştiente şi pentru ieşirea de sub 


teribilul ei control asupra omului. Deşi folosirea lor nu este 
ceva nou, tehnicile de evaluare care urmează conțin un 
element de noutate în sensul că explică inclusiv 
corespondențţele lor cu conținutul subconştientului”. 

În continuare, el precizează că simbolurile nu reprezintă 
obiecte în sine, ci un cod care poate fi folosit pentru a 
descoperi realitatea. Aceste simboluri variază foarte mult de la 
un individ la altul. Există proceduri diferite de aplicare a lor, 
cea mai banală fiind simpla lor contemplare vizuală. 

Poate că afluxul de energie pe care l-am simţit atunci 
avea o legătură cu studierea acestor simboluri, pe care chiar 
le-am desenat personal, pentru a avea eu însumi o copie. Erau 
foarte multe simboluri şi am dorit să economisesc banii de 
xerox (fiecare simbol fiind desenat pe o pagină). La vremea 
respectivă nici nu visam că voi scrie eu însumi cărți şi că voi 
face atâtea cercetări în aceste domenii. 

O altă explicaţie a impactului pe care l-a avut cartea 
asupra conştiinţei mele este legată chiar de cuvântul 
„Excalibur” şi de circumstanţele în care a intervenit el în viața 
mea personală. Nu am apucat să vă spun, dar una din navele 
pe care am lucrat timp de doi ani în perioada cât am participat 
la grupul de scientologie se numea chiar Excalibur. Îmi 
amintesc şi acum de ziua când i-am spus unui coleg scientolog 
din oraşul meu natal că voi lucra pe un vas cu numele de 
Excalibur. 

Mi-a zâmbit şi mi-a spus: 

- Lucrurile se leagă. 

- De ce? l-am întrebat eu. 

- Am auzit că Ron a fost într-o altă viață Regele Arthur. 

Se ştie că Excalibur era numele săbiei Regelui Arthur. 
Aceasta era aluzia pe care o făcea scientologul respectiv. 
Personal, nu l-am auzit niciodată pe Hubbard spunând că a 
fost Regele Arthur, dar nu mă îndoiesc că s-ar fi putut 
identifica uşor cu o asemenea figură ilustră a mitologiei. La 
urma urmei, avea o origine celtică şi şi-a numit fiul cel mic 
„Arthur”. 

Calitatea supremă a lui Hubbard era capacitatea lui de a 


intra în rezonanță cu subconştientul, căpătând acces la 
puterile asociate cu acesta. De acest lucru s-a folosit de pildă 
atunci când s-a furişat în spatele meu şi când nu m-am mai 
putut mişca. De fapt, s-a jucat cu forțele subconştiente care la 
vremea respectivă erau invizibile pentru mine, având probabil 
o anumită intenţie. Este greu de crezut că o ființă ca Hubbard, 
oricum l-ar crede oamenii, bun sau rău, comunica exclusiv 
prin instrumentele obişnuite ale vorbirii. 

Nici chiar cei mai teribili critici ai lui Hubbard nu 
contestă faptul că acesta era înzestrat cu puteri excepţionale. 
Una din cheile acestei puteri ne este oferită de etimologia 
cuvântului Excalibur şi de legenda care însoţeşte arma Regelui 
Arthur. 

„Excal” este o inversare a cuvântului latin „calx”, care 
înseamnă calcar. Cuvântul englez „calyx” înseamnă înveliş 
exterior. Ce obiect credeți că a fost acoperit în Antichitate cu 
un înveliş exterior alcătuit din calcar? Marea Piramidă de la 
Gizeh. Însuşi cuvântul „California” derivă dintr-un cuvânt 
spaniol care desemnează o insulă legendară. Este vorba de o 
insulă lemuriană pe care se crede că existau piramide. Mai 
există un cuvânt arab, „calif, care desemna succesorul 
Profetului în religia islamică. Din punct de vedere etimologic, 
titlul de „calif” echivalează cu cel de maestru al Marii Piramide. 

Sufixul „bur” provine de la verbul englezesc to burn (a 
arde), adică de la lumină. Lucrurile devin şi mai clare dacă 
examinăm rădăcina galeză a cuvântului Excalibur, care este 
„Caliburnus”. Această expresie înseamnă pur şi simplu „foc în 
interiorul piramidei”, sau „foc în timp”, dacă punem un semn 
de egalitate între „Cali” şi Kali, zeița hindusă a timpului. 
Pentru informații suplimentare referitoare la secretele Marii 
Piramide, vă recomand lucrarea Piramidele din Montauk. 

Potrivit legendelor despre Regele Arthur, Excalibur era o 
sabie cu dublu tăiş încastrată într-o piatră cunoscută şi sub 
numele de piatra filozofală?!. Ea nu a putut fi trasă afară din 


Este interesant de remarcat faptul că partenerul de magie al lui Hubbard, Jack 


stâncă decât de Regele Arthur. Sabia era atribuită Zânei din 
Lac. 

Piatra filozofală este un simbol alchimic bine cunoscut. 
Ea reprezintă piatra unghiulară a Marii Piramide care conţine 
întreaga ştiinţă a Atlantidei. Această piatră unghiulară nu a 
fost găsită niciodată şi reprezintă unul din misterele 
nerezolvate ale istoriei. Istoria ocultă afirmă că ea s-a dizolvat 
şi nu a mai putut fi activată, transformându-se într-un fel de 
„umbrelă” cvadri-dimensională în jurul Centurii lui Van Allen. 
În Evul Mediu s-a încercat intrarea în rezonanță pe diferite căi 
cu această „umbrelă”, care apare inclusiv în legende de genul 
celei a Regelui Arthur. Uneori este cunoscută sub numele de 
„Creştinismul Graalului”. Povestea lui Arthur este de fapt 
povestea lui Tahuti sau Toth, considerat constructorul Marii 
Piramide. Programul care permite accesarea cunoaşterii lui 
Tahuti este conştiinţa christică. Această cunoaştere depăşeşte 
tot ce ne putem imagina şi poate transforma întreaga planetă. 
Dacă oamenii vor deveni înţelepţi, ei se vor folosi de această 
cunoaştere pentru a reaccesa linia temporală primordială, şi 
nu pentru a se rătăci în alte direcţii greşite (mergând pe căile 
egoismului). 

Mai există un aspect referitor la Tahuti pe care merită 
să-l menționăm. Acesta era cunoscut sub numele de Hermes 
la vechii greci şi de Mercur la romani. Mama sa era Maia, cea 
mai frumoasă dintre Pleiade (adică din cele şapte zeițe din 
mitologia greacă ce s-au transformat în stele). Vom insista 
într-un capitol ulterior din această carte asupra semnificației 
mitice a Pleiadelor. 

Deşi Regele Arthur a fost singurul capabil să tragă sabia 
afară din stâncă, aceasta reprezintă un instrument care poate 
fi folosit de orice om. Secretul ei este legat de lac. Din această 
perspectivă, Excalibur apare ca fiind codul secret al forței 
feminine şi al manierei în care poate fi folosită aceasta. 
Legenda Zânei din Lac nu face decât să confirme acest lucru 


Parsons, este şi autorul unei cărți intitulate Libertatea este o sabie cu dublu tăiș. 


(Zâna îşi avea sălaşul în apa lacului, adică în cel mai feminin 
dintre elemente). Acesta este darul lui Tahuti. De fapt, este un 
dar al zeiţei. 

Toate acestea explică într-o bună măsură talentele lui L. 
Ron Hubbard. Deşi puţină lume ştie acest lucru, el şi-a scris 
lucrările într-o stare de transă, fiind inspirat de o zeiță pe care 
a numit-o „Împărăteasa”. 

Mai există un aspect interesant legat de sabia Excalibur. 
Spuneam mai devreme că intrarea în Grădina Edenului era 
păzită de heruvimi. Biblia menționează că aceştia aveau o 
sabie arzătoare care bloca intrarea. Dacă Excalibur reprezintă 
secretul energiei feminine, rezultă că aceasta este calea 
revenirii la linia temporală primordială. 


Capitolul 30 
Verigile lipsă 


În timp ce făceam cercetări pe marginea subiectului 
Excalibur, stăteam la un prieten care avea în bibliotecă 
lucrarea lui Aldous Huxley, Porţile percepției. Huxley a fost un 
personaj interesant, care a lucrat cu Hubbard şi chiar a fost 
supus de acesta unei regresii în timp, prin anii 50. A primit o 
inițiere şi foarte multe informaţii direct de la Aleister Crowley. 
El este cel care l-a învățat pe Timothy Leary cum trebuie 
administrat LSD-ul pentru experimentele sale de la Harvard. 

Porțile percepției este o carte despre accesarea acelor 
regiuni ale minţii considerate de ştiinţa convenţională drept o 
imensă necunoscută. Principalul instrument pe care l-a folosit 
experimental Huxley atunci când a scris această carte a fost 
mescalina, o substanță derivată din cactusul peyote. El 
menţionează şi alte posibilități, pe care le recomandă mai 
puțin, precum postul negru şi autoflagelarea. Singurul 
instrument rezonabil recomandat de el este privarea 
senzorială prin plutirea într-un container cu apă sărată22. Mi 
s-a părut interesant, dar din păcate nu am putut găsi un 
asemenea recipient. Mă simțeam chiar frustrat. 

Am continuat să studiez opera lui Aleister Crowley 
referitoare la proprietăţile de rezonanță ale cristalelor. În 
august 1990 am cumpărat două cristale mari din cuarț. Mai 
târziu, am aflat că luna august era considerată de vechii 
egipteni perioada transmisiunilor de pe Sirius. Altfel spus, este 
perioada în care legătura ocultă dintre Sirius şi Terra se află la 
apogeu. Nu ştiu în ce măsură m-au ajutat aceste cristale şi 
transmisiunile de pe Sirius, dar la scurt timp după ce le-am 
cumpărat şi le-am aşezat în casă am găsit ceea ce căutam: un 
container pentru plutire. 


să Cunoscut şi sub denumirea de samadhi-tank. 


Nu numai că l-am găsit chiar în Long Island, dar 
proprietarul lui era însuşi producătorul celor mai moderne 
asemenea aparate disponibile la ora respectivă. Mi-a spus 
inclusiv o poveste interesantă şi tragică, dar înainte de a v-o 
relata, doresc să descriu puţin acest recipient. Containerul 
este foarte uşor de folosit şi are un contur ca de balenă. 
Spaţiul interior este suficient şi există două întrerupătoare 
pentru lumină şi pentru muzică. Apa este filtrată igienic şi 
reprezintă o soluție de sare amară, astfel încât corpul să stea 
suspendat în apă şi să fie extrem de relaxat. Nici o altă poziție 
nu permite relaxarea completă a musculaturii ca senzaţia de 
plutire. În interiorul containerului este întuneric, aşa că 
mintea începe să prelucreze tot felul de informații, până când 
ajunge să se relaxeze la rândul ei, pătrunzând în straturile mai 
profunde ale conştiinţei. Nu numai că experiența mi s-a părut 
extrem de amuzantă, dar mi-a deschis chiar o serie de canale 
ale psihicului. Mi-am dat seama că dacă toată lumea ar aplica 
această tehnică de plutire, stresul s-ar diminua teribil de mult 
în această lume şi productivitatea muncii ar creşte la toate 
nivelele. Aici intervine povestea cea tragică. 

Producătorul acestor containere este Peter Shepherd. 
Acesta mi-a spus că pe vremuri avea o fabrică mare în 
Babylon, în care obişnuia să producă asemenea recipiente pe o 
linie de asamblare rapidă. Cu numai câteva săptămâni înainte 
ca fabrica să îi fie distrusă de un incendiu, polița de asigurare 
i-a fost anulată în mod arbitrar. Pompierii au afirmat că sursa 
incendiului a fost trăsnetul. l-am spus că suna ca o 
conspirație, deşi la vremea respectivă nu aflasem încă de 
faptul că trăsnetul poate fi fabricat de om. Şi-a pus el însuşi 
tot felul de întrebări în legătură cu acest lucru şi cu karma 
negativă care a condus la această situație. Tot ce a putut face a 
fost să dea în judecată compania de asigurări. Deşi a avut 
pierderi masive şi a fost nevoit să reducă numărul de 
containere fabricate, nu a renunțat complet şi continuă să le 
producă până astăzi. 

Motivul care ar justifica o posibilă conspirație împotriva 
fabricării acestor containere pentru plutire este faptul că ele 


permit ridicarea nivelului de conştiinţă. Preston mi-a explicat 
odată că elicopterele negre care zboară pe deasupra întregii 
Americi conțin o serie de echipamente sofisticate care pot fi 
comparate cu nişte analizoare de spectru. Ele scanează 
diferitele vibrații şi atunci când recunosc anumite structuri, 
emit frecvenţe precise către locul respectiv. Scopul operaţiei 
este acela de a monitoriza conştiinţa oamenilor. Remarcabil în 
legătură cu containerul pentru plutire mi s-a părut faptul că 
dacă încerci să convingi pe cineva să intre în el, parcă ai 
încerca să-l convingi să îşi scoată o măsea. Scuza cel mai 
frecvent întâlnită este claustrofobia. Containerele concepute 
de Peter nu predispun deloc la claustrofobie, putând fi 
deschise într-o singură clipă de cel aflat în interiorul lor. 
Evident, spațiul interior al conştiinţei este mult mai nelimitat 
decât cel exterior. Să nu uităm că unul din principalele 
tabuuri ale societății moderne rămâne conştiinţa. 

Singurul argument valid pe care îl pot găsi împotriva 
folosirii acestor containere de plutire este legat de deschiderea 
interioară în fața unor eventuale atacuri psihotronice. Am 
experimentat personal asemenea atacuri, dar există mijloace 
prin care te poți proteja. De altfel, dacă nu rişti, nu poți 
câştiga. 

Experiența plutirii mi-a deschis fantastic de mult 
conştiinţa. O lună mai târziu, de Haloween, am văzut primul 
OZN din viața mea. M-am trezit atunci dis-de-dimineaţă, fără 
nici un motiv aparent, şi am privit pe fereastră. Am văzut 
atunci ceva care lumina ca o stea căzătoare, care s-a ridicat de 
la sol undeva în nordul insulei. M-am gândit instantaneu că 
stelele căzătoare nu zboară în sus. După numai 15 secunde, „o 
a doua stea căzătoare” s-a ridicat de la sol. 

Două zile mai târziu, m-am întâlnit cu Shelley Dumas, o 
prietenă cu calități mediumice care lucrează cu persoanele 
răpite sau care au contactat extratereştri. l-am relatat 
experiența mea şi mi-a răspuns scurt: „Au vrut să îi vezi”. 

În săptămâna următoare, am participat la o adunare a 
Asociaţiei de Psihotronică din Long Island. De fapt, doream 
să-l întâlnesc pe Preston Nichols, de ale cărui invenţii auzisem 


foarte multe lucruri. În cele din urmă, am rămas inclusiv la 
conferință şi am auzit vorbind tot felul de oameni. Cea mai 
interesantă temă mi s-a părut cea referitoare la Experimentul 
Philadelphia din anul 1943, care ar fi creat o breşă în 
continuum-ul spațio- temporal, prin care OZN-urile au putut 
intra în masă în realitatea noastră. 

Doi dintre cei care au vorbit atunci despre implicarea lor 
în Experimentul Philadelphia au fost Al Bielek şi Duncan 
Cameron. A urmat Preston Nichols, care a vorbit despre 
Proiectul Montauk. Au fost cele mai ciudate, dar şi cele mai 
interesante informații pe care le-am auzit vreodată. Am 
întrebat dacă nu există o carte care să relateze aceste 
evenimente. În scurt timp, m-am trezit că aveam să scriu eu 
însumi această carte, împreună cu Preston. Întorcându-mă 
acasă în seara respectivă, prin minte mi-a trecut un gând: 
„Acesta a fost motivul pentru care a trebuit să mă mut în Long 
Island”. În timp, acest gând s-a adeverit cu mult peste 
aşteptările mele. 

Nu m-am decis pe loc să scriu despre Proiectul 
Montauk. Existau încă multe aspecte care trebuiau lămurite şi 
o mare inerție din partea mea. Două incidente majore au 
contribuit decisiv la hotărârea de a mă implica. 

Primul eveniment s-a petrecut într-o zi, pe la orele 6:00 
seara, când m-am întins în pat şi am adormit. Nu obişnuiam 
să dorm la acea oră, dar de data aceasta am ațipit 
instantaneu. Ce s-a petrecut în continuare ar fi putut fi o 
răpire astrală, exact aşa cum a descris-o Preston în prima 
parte a cărții. Chiar dacă a fost un simplu vis, a fost cu 
siguranță unul extrem de neobişnuit. 

M-am trezit la bordul unei nave spaţiale, unde se afla şi 
Preston. Meşterea ceva la un echipament şi mi-a spus: „Am 
semnătura ta”. Se referea la frecvența electromagnetică 
specifică a ființei mele, cunoscută sub numele de „semnătură 
electromagnetică”. 

Am fost apoi escortat într-o altă cameră, cu pereţii 
curbați, căci erau mărginiți de carcasa navei. Într-un capăt 
erau aşezate nişte recipiente din plastic. O femeie bătrână cu 


aspect oriental stătea la o masă şi m-a rugat să mă aşez pe 
scaunul din fața ei. Mi-a spus să intru în stare de transă, 
adăugând că voi face o transmisiune în limba japoneză. Mi s-a 
părut absurd, căci nu cunosc această limbă, dar a insistat 
foarte ferm. Avea o mare putere mentală, aşa că am încercat să 
intru în stare de transă. Aproape instantaneu, am început să 
văd tot felul de caractere japoneze, înțelegându-le inclusiv 
semnificația. Le-am citit cu voce tare. După câteva minute de 
transmisiune lucidă, m-am trezit disociat de întreaga 
operațiune, ca şi cum aş fi fost separat de corp. M-am 
concentrat asupra acelei părți a minţii mele care controlează 
de regulă crizele de epilepsie şi atacurile cerebrale. Ceva nu era 
în regulă. Mi- am dat seama că voi experimenta un atac dacă 
voi continua cu transmisiunea, aşa că am încetat să o mai fac, 
printr-un act de voinţă pură. Femeia m-a privit, dar şi-a dat 
seama că nu va obține nimic de la mine dacă va încerca să-mi 
contracareze voinţa. 

M-am trezit apoi transportat într-un fel de cameră de 
aşteptare. Atmosfera era extrem de relaxantă. Mi-am 
concentrat gândurile şi am redevenit pe deplin conştient cine 
sunt şi unde mă aflu. Ştiam că mă pot trezi în camera mea, 
revenind la starea normală de veghe. Am decis să fac acest 
lucru şi am deschis ochii. 

Ceasul arăta că nu am dormit mai mult de o jumătate de 
oră. M-am întrebat ce s-a întâmplat, dar mi-am păstrat starea 
de relaxare pe care am avut-o în timpul „răpirii din vis”. Din 
acest punct de vedere, experiența a avut mai degrabă un efect 
pozitiv. 

Privind retrospectiv, mi s-a părut că am fost testat. 
Cineva a dorit să îmi deschidă centrii psihici, pentru a-i folosi 
probabil în scopuri personale. Nu s-a potrivit însă cu intenția 
mea. Mi-am dat seama că dacă aş fi continuat să transmit în 
starea de transă, mi-aş fi putut dezvolta foarte mult 
capacitățile psihice. Aş fi devenit poate chiar un medium 
faimos, dar aş fi rămas doar umbra celui care am fost înainte. 
Cine ştie, aş fi putut fi chiar internat într-un spital de nebuni... 

Am considerat important să menţionez acest incident, 


pentru că el demonstrează că extratereştrii pot fi înfruntați şi 
că experiențele neplăcute la care îi supun pe oameni nu pot fi 
realizate decât cu acordul acestora. Nimeni nu este absolut 
neajutorat. 

Când i-am povestit lui Preston despre acest incident, a 
negat că ar fi fost implicat în mod conştient în el. Fiind un 
portal pentru foarte multe energii psihice, nu este exclus ca 
cineva să-l fi folosit pentru a mă localiza. Imaginile care mi 
s-au părut un vis ar fi putut fi reprezentări ale unor transferuri 
mentale sau ale unor schimburi de energie obiective. Nu 
cunosc explicația exactă, dar ştiu că nu m-am simțit niciodată 
atât de relaxat după un vis cum m-am simțit atunci. Singura 
comparație pe care o pot face este cu experiența din 
containerul de plutire. 

Următoarea experiență ciudată pe care am avut-o s-a 
petrecut într-o stare de vis ceva mai convențională. M-am 
trezit din vis, dar nu m-am regăsit în universul fizic. Am fost 
tras afară din corp, într-un fel de matrice alcătuită din tuburi 
şi sfere. Era ca un fel de diagramă tridimensională a Cabalei. 
Am recunoscut această matrice, ştiind că există între spirit şi 
minte. Mai târziu, Preston mi-a spus că simbolizează sistemul 
imunitar. Dacă matricea nu funcționează corect, disfuncția se 
transmite mai devreme sau mai târziu în planul fizic, 
provocând o boală sau moartea. Protejarea matricei reprezintă 
cel mai bun mecanism de apărare. 

Au apărut apoi doi îngeri-femei care au început să facă 
un fel de operație chirurgicală asupra liniilor şi sferelor. Mi s-a 
spus că îmi modificau ADN-ul şi ARN-ul. Ştiam că se referă la 
un fel de schimbare dimensională. 

Abia după această experienţă am căpătat încredere în 
mine, hotărându-mă să scriu despre Proiectul Montauk. Nu 
cred că femeile pe care le-am văzut în vis erau îngeri în sensul 
convențional al cuvântului, ci ființe energetice care modificau 
funcţiile sistemului meu. Între ele şi mine s-a stabilit o 
comunicare mentală care mi-a permis să le vizualizez sub 
forma unor îngeri. 

După aceste două experienţe am început să văd tot felul 


de OZN-uri, dar numai la mare distanță. Practic, ori de câte ori 
doream acest lucru, puteam vedea noaptea OZN-uri pe cer. În 
plus, le visam foarte frecvent. În mod surprinzător, nu mai 
eram atât de interesat de acest subiect, cât de tehnologia de 
manipulare a timpului folosită la Montauk, care mi se părea 
infinit mai fascinantă. Prin comparaţie cu ea, OZN-urile mi se 
păreau de-a dreptul plictisitoare. M-am lăsat totuşi atras 
într-un scenariu legat de OZN-uri. Următoarea aventură pe 
care o voi descrie se referă la organizaţia care controlează acest 
scenariu: lluminații. 


Capitolul 31 


Babalon 


Am început să-i studiez pe lluminaţi în perioada de 
după conferința referitoare la Montauk şi la Experimentul 
Philadelphia. L-am întrebat pe Preston cum a ajuns să fie 
implicat în toată această poveste şi mi-a răspuns că într-o 
viață anterioară el şi Duncam Cameron au fost frați gemeni, 
numindu-se Preston şi Marcus Wilson. Au fost primii 
producători de instrumente ştiinţifice din Marea Britanie şi au 
fondat o companie împreună cu tatăl lui Aleister Crowley, 
cunoscută sub numele de Thorne E.M.I. Mai târziu, această 
companie a scos caseta video cu filmul Experimentul 
Philadelphia. 

Am căutat orice referire la frații Wilson în scrierile lui 
Aleister Crowley, dar nu am reuşit să găsesc nici una. Tot ce 
am putut găsi au fost nişte aluzii la Duncan Cameron şi la o 
excursie pe care Crowley a făcut-o la Montauk în anul 1918. 
Nu există prea multe referiri la aceste două aspecte, dar am 
descoperit în schimb cele mai incredibile sincronicități legate 
de familiile Cameron şi Crowley, despre care am vorbit pe larg 
în cartea O nouă vizită la Montauk. În cele din urmă, am aflat 
că soția lui Jack Parsons, fosta parteneră de magie a lui L. Ron 
Hubbard, purta numele de Cameron. Mi s-a părut prea mult, 
aşa că am căutat-o şi am găsit-o printr-un concurs incredibil 
de împrejurări, pe care l-am descris în aceeaşi carte. 

Sincronicităţile dintre familiile Cameron şi Crowley au 
fost sintetizate perfect de Cameron. Aceasta mi-a povestit că 
numele ei real era Wilson, dar a fost adoptată de unchiul ei, 
Alexander Cameron, preluând inclusiv numele de familie al 
acestuia. Mi-a spus că familia Wilson descindea din clanul 
Cameron. Hubbard însuşi era un Wilson. Tatăl său, Harry 
Ross Hubbard, s-a născut în familia Wilson, dar a fost ulterior 
adoptat. 

Doi ani mai târziu, am descoperit despre familia Wilson 


ceva ce nici măcar Cameron nu ştia. Cercetând genealogia 
familiei soțului ei, am aflat că atât familia Cameron cât şi 
familia Wilson aveau un strămoş comun: pe Catherine Parr. 
Numele Parr s-a transformat în timp în Parsons. 

Jack Parsons a fost un membru al Ordinului 
Iluminaţilor, cunoscut în cercurile oculte şi sub numele de 
Ordinul Stelei de Argint, cu referire la Sirius. Tatăl său a lucrat 
pentru preşedintele Woodrow Wilson, al cărui renume legat de 
Primul Război Mondial şi de fondarea Ligii Naţiunilor este 
destul de negativ. Simultan, a fost preşedintele în timpul 
mandatului căruia a fost înființată Rezerva Federală. 

Dacă veţi citi lucrarea Libertatea este o sabie cu două 
tăişuri, a lui Jack Parsons, veți descoperi că acesta era de 
părere că s-a ajuns la o distorsiune majoră a conştiinţei 
acestei lumi, motiv pentru care şi-a asumat sarcina de ao 
invoca pe zeița Babalon, mama întregii creaţii. Adept al teoriei 
referitoare la Excalibur, despre care am vorbit mai sus, el şi-a 
dat seama că adevărata putere a universului era înmagazinată 
în energia feminină. Parsons a început o serie de experimente 
magice pe care le-a numit Operaţiunea Babalon. Pentru a o 
duce la bun sfârşit, îi lipsea însă un element important, şi 
anume un familiar. Un familiar este o creatură vie de care se 
foloseşte vrăjitorul pentru a-şi duce la bun sfârşit vraja sau 
intenția. De regulă, este folosită o pisică. Parsons nu avea o 
pisică, aşa că s-a decis să îl folosească pe L. Ron Hubbard, 
care îi servea şi drept scrib. După ce au invocat-o timp de trei 
zile pe zeița Babalon, la uşa casei lor a apărut din senin 
Cameron. Corespunzând perfect scenariului, aceasta a fost 
folosită ca vehicul sexual, fără să ştie tot ce se petrecea. 

La prima vedere, pare greu de înțeles ce legătură ar 
putea să existe între Operaţiunea Babalon şi OZN-uri. Dacă 
ținem cont că Babalon este mama întregii creații, va trebui să 
ne raportăm la mecanica cuantică şi la teoria haosului de care 
a vorbit Preston în prima parte a cărții de față. Babalon este 
cea care deschide poarta tuturor posibilităților din creaţie, fără 
nici o discriminare. Ea îi întâmpină pe toți cu aceeaşi 
bunăvoință, ceea ce înseamnă că tot ce a reprimat umanitatea 


în subconştientul ei a ieşit la suprafață în urma acestui 
experiment. OZN-urile reprezintă doar un exemplu din această 
categorie. Lucrarea lui Hubbard, Excalibur, şi-a propus acelaşi 
scop: să deschidă porțile subconştientului. Acesta este 
secretul energiei feminine. 

Nu este deloc o coincidenţă că toți cei trei eroi principali 
în acest joc proveneau din aceeaşi familie Wilson. Secretul 
constă în structura lor genetică. Înainte de a ne ocupa de 
această perspectivă, vă propun însă să vedem care este natura 
generală a geneticii. 

Creaţia este un proces geometric. Acest lucru poate fi 
observat cu uşurinţă în chimie şi biologie. Dacă nu ar fi aşa, 
matematica nu ar putea fi folosită în aceste ştiinţe. ADN-ul 
celulelor conţine nu doar matricea completă a corpului uman, 
ci şi întreaga conştiinţă şi manifestare a universului în 
ansamblul său. În termeni psihologici, se poate spune că 
ADN-ul conține potenţialul tuturor arhetipurilor şi al tuturor 
combinațiilor acestora. În termenii ştiinţei computerelor, 
ADN-ul este codificat la fel ca un program, putând manifesta 
în ultimă instanţă orice aspect al universului. 

Atunci când este realizat un ritual sexual, acesta 
stimulează procesul creator la nivel biologic, trezind astfel 
potențialul creator al ADN-ului. Dorința sexuală are la bază un 
program biologic care permite combinarea unei matrice cu o 
alta, proces din care rezultă imensa panoramă a evoluției. 
Procesul este absolut fascinant. 

În societatea umană, oamenii îşi aleg singuri partenerii 
de sex. Reproducerea în cercuri restrânse (cum ar fi familia, 
sau doar anumite categorii de populaţie) este un exemplu de 
reducere a calității vieții printr-o folosire incorectă a 
programelor codificate în ADN. Naziştii au încercat să ridice 
calitatea vieţii prin programele lor de reproducere, dar nu au 
reuşit decât să o reducă, proces care a condus la conflict şi 
distrugere. De secole, oamenii şi-au împlinit destinul, 
împerechindu-se cu partenerii pe care li i-a scos în cale 
destinul. De regulă, ei nu încearcă să schimbe acest program, 
căci nu sunt conştienţi de existenţa lui. 


Magia sexuală are la bază ideea că programarea din 
interiorul ADN-ului poate fi modificată la voinţă sau prin 
proiecția unor forme-gând. Practica este cunoscută de mult 
timp, secretul fiind păzit însă cu atenţie şi nefiind încredințat 
decât societăților secrete. Acesta este nivelul pe care se 
intersectează cele două tabuuri majore ale societății noastre: 
sexul şi luciditatea. În sine, aceste două atribute nu sunt deloc 
uşor de controlat într-o societate ca a noastră. Dacă încerci o 
combinare a celor două tabuuri, urmărind să ridici nivelul de 
luciditate prin folosirea unor practici sexuale, calci pe un teren 
încă şi mai minat. În timp ce manipularea sau influențarea 
conştientă a ADN-ului personal şi a ADN-ului partenerului 
pare un act minor, magia sexuală arată cum poate fi realizat 
acest lucru la o scară mult mai mare. Pe scurt, aceasta este 
maniera în care încearcă societățile secrete să influențeze 
întregul program al evoluţiei. Jocul este cunoscut şi practicat 
din cele mai vechi timpuri. Nu este un joc copilăresc, de genul 
campaniilor făcute de democrați şi republicani pentru a aduna 
fonduri şi voturi. Societăţile secrete urmăresc orientarea 
întregii umanități către diferite direcţii, care să le servească 
interesele. 

Mai există un aspect, absolut fascinant, legat de 
programarea ADN-ului prin magie sexuală. Fiind el însuşi 
structurat pe simboluri geometrice, ADN-ul este deschis 
inclusiv către alte dimensiuni sau lumi. Dacă privim o tablă 
bidimensională de şah sau de table şi ne imaginăm că putem 
crea un cub pe care să jucăm un joc de şah sau de table 
tridimensional, ne dăm seama că la fel de bine ar putea exista 
şi o lume cu patru dimensiuni. 

Cameron mi-a confirmat această perspectivă în ultima 
conversație pe care am purtat-o cu ea, de ziua ei de naştere, cu 
puțin timp înainte de a muri. Deşi era foarte bolnavă, a citit 
Piramidele din Montauk, în care este descrisă această 
geometrie, dar mult mai detaliat. Mi-a spus atunci că am 
surprins exact esența operațiunii Babalon. La vremea 
respectivă, a avut o sumedenie de viziuni geometrice, pe care 
le-a exprimat mai târziu în arta ei. A adăugat că lucrarea mea 


a tradus în cuvinte exact ce a experimentat ea în planul 
conştiinţei. Ultima noastră conversație a fost una fericită. 
Cameron s-a stins din viață la data de 24 iulie 1995. 

Revenind la clanul Wilson, trebuie să fim de acord că 
ADN-ul acestei familii, sau cel puţin al unora dintre membrii 
săi, avea o anumită predispoziţie către bizar. În sine, acest 
lucru nu este neapărat ceva rău, dacă nu ar exista mutațţiile 
radicale ce pot conduce către direcții neaşteptate. Când un 
prieten de-al meu pe care îl cheamă Wilson a auzit această 
poveste, mi-a spus că a beneficiat de o primire cu totul 
neaşteptată în Scoţia, pe când a vizitat această țară. De câte 
ori spunea cum îl cheamă, localnicii îl priveau cu suspiciune, 
ca şi cum nu ar fi dorit să aibă nimic de-a face cu el. Peste 
toate, este un om foarte sensibil. 

Numele de „Wilson” şi „Cameron” au apărut de-a lungul 
întregii mele cercetări referitoare la călătoriile în timp şi la 
proiectele secrete, făcând dovada unor sincronicități uluitoare. 
Înseşi principiile sincronicităţii sunt descrise de un scriitor 
faimos, pe nume Robert Anton Wilson. Acesta afirmă că dacă 
atingi orizonturile conştiinţei, vei întâlni aici principiul 
sincronicității. El face legătura între locul în care ne aflăm în 
această existență tridimensională fixă şi posibila cale de ieşire 
din ea printr-o realitate cu patru dimensiuni. 

Farfuriile zburătoare sunt piese de şah dintr-un joc cu 
patru dimensiuni. Aşa se şi explică de ce Preston a descoperit 
că spațiul se dilată atunci când a intrat într-una dintre ele. 
Structura lor are la bază o serie de configurații geometrice şi o 
conştiinţă cu totul diferită de cea care ne este specifică nouă, 
oamenilor de pe această planetă. 

În timpul operaţiunii Babalon, dezmăţul sexual a fost 
total. Parsons întreținea relaţii sexuale cu Cameron pe altar, în 
timp ce Hubbard făcea incantațţii şi încerca să capteze energia. 
Au fost folosite incantații şi simboluri geometrice, 
asemănătoare cu cele descrise în cartea lui Hubbard (pe care 
am descoperit-o la bibliotecă). Cei doi au operat în mod 
deliberat cu aceleaşi energii şi tehnici pe care le-au utilizat 
John Dee şi Edward Kelly în timpul domniei reginei Elisabeta I 


(al cărei astrolog era Dee), şi care le-au permis să intre în 
contact cu marele necunoscut al subconştientului cosmic. 

Mulţi oameni cred că operațiunea Babalon realizată în 
anul 1946 a deschis calea OZN-urilor, care au devenit atât de 
numeroase după acel an. Cameron însăşi mi-a confirmat 
această ipoteză, spunându-mi că a văzut personal un OZN 
aproape imediat după experimentul Babalon. A adăugat că 
imaginea acestuia i-a trezit o stare de fericire indescriptibilă. 
În această perioadă Cameron şi fratele ei lucrau la Laboratorul 
pentru Propulsie prin Jet; OZN-ul i-a apărut pe când se plimba 
în perimetrul laboratorului. Deşi şi-a avertizat fratele să nu 
povestească nimic în legătură cu acest incident, acesta nu a 
ascultat-o, fiind supus unei ridiculizări atât de mari din partea 
colegilor încât nu a mai putut suporta şi şi-a dat demisia. S-a 
angajat apoi la Ralph Parsons Corporation, un concern 
internațional uriaş care construieşte — printre altele — oraşe şi 
căi ferate subterane. 

După ce operațiunea Babalon s-a încheiat, Hubbard a 
fondat Dianetica şi scientologia, vorbind despre nişte subiecte 
foarte puţin cunoscute la vremea respectivă. De pildă, i-a 
descris pe extratereştrii din a Cincea Forță Invadatoare, care 
semănau cu nişte insecte. A vorbit de asemenea despre 
implanturi. A conceput un întreg sistem menit să elibereze 
umanitatea de limitările realității tridimensionale. Cât despre 
succesul sau eşecul pe care l-a avut, acesta este un cu totul alt 
subiect. 

Parsons şi-a continuat munca magică, dar a suferit un 
aşa-zis accident petrecut ca urmare a unei explozii, în anul 
1952. Deşi era ruda cea mai apropiată de el, soția sa, 
Cameron, nu a fost chemată să-i identifice cadavrul. De fapt, 
nu i s-a permis nici măcar să îl vadă în ambulanţă sau la 
spital. Relatările din mas-media sunt pline de informații 
ciudate. Unul din ziariştii care au scris despre accident a fost 
Omar Garrison, căruia i s-a propus mai târziu să fie biograful 
lui Hubbard. El a fost cel care a ascuns adevărul despre 
Parsons, aşa că era cel mai potrivit pentru a face acelaşi lucru 
şi în ceea ce îl privea pe Hubbard. 


Cu câteva săptămâni înainte de moartea lui Parsons, 
deasupra Capitoliului s-a produs o adevărată invazie în masă 
de OZN-uri. De atunci, Parsons a fost asociat cu aceste 
fenomene. Când Cameron i-a făcut horoscopul lui Jack, 
apelând la unul din cei mai vestiți astrologi din Los Angeles, ea 
nu i-a menționat numele. După o analiză detaliată, astrologul 
a ajuns la concluzia că această persoană trebuie să fie şeful 
CIA. Să nu uităm ce spuneam mai devreme: Parsons a fost un 
membru al lluminaţilor. 

Între altele, el a fost fondatorul Laboratorului pentru 
Propulsia prin Jet. Chiar şi astăzi, cei de la NASA numesc 
acest laborator: JPL (Jack Parsons Laboratory). Există o 
întreagă dezbatere în jurul lui, considerându-se că nu a murit, 
ci continuă să controleze lucrurile dintr-o locaţie secretă. Nu 
vom intra însă în ea, căci nu acesta este scopul cărții de față. 
De altfel, dacă este într-adevăr un lider al Iluminaților, nu 
contează prea mult dacă este viu sau mort, căci aceste 
personaje nu trăiesc după regulile obişnuite ale existenței 
umane. Ei influențează continuum-ul spațio-temporal prin 
ritualuri sexuale, manipularea morţii, a impozitelor, a 
implanturilor, a răpirilor făcute de extratereştri, şi altele. 

Indiferent dacă a fost sau nu un lider al Iluminațţilor, 
cert este că Jack Parsons a avut ideea să o invoce pe zeița 
Babalon şi să schimbe astfel lumea. Convingerea mea este căa 
fost prins undeva la mijloc şi că sufletul său nu-şi va găsi 
odihna până când zeița nu va fi adorată ca divinitate supremă. 

Cameron a avertizat la rândul ei asupra judecăților de 
valoare la adresa soțului său. Odată, a afirmat cu înțelepciune 
că istoria nu poate evalua un om de talia acestuia mai devreme 
de cel puţin o sută de ani de la moartea lui. Juriul mai are de 
aşteptat. 

Operaţiunea Babalon şi personajele atât de colorate care 
au declanşat-o continuă să rămână un punct de referință 
pentru mulți cercetători în domeniul OZN. Legendele tesute în 
jurul lor nu fac decât să crească odată cu trecerea timpului. 

Cameron mi-a mai spus ceva interesant în ultima 
conversaţie pe care am avut-o. Când i-am spus că lucrez la 


cartea de față, mi-a răspuns că simte o conexiune extrem de 
puternică cu Pleiadele. Se pare că există o legătură între 
acestea şi energia feminină cunoscută sub numele de 
Babalon. 


Capitolul 32 


Luna 


Ce putem spune despre Cameron, instrumentul feminin 
al Operațiunii Babalon? 

La vremea respectivă, ea a fost uimită că Parsons a 
ales-o pentru rolul de Babalon. Au trecut mulți ani până când 
s-a împăcat cu ideea şi şi-a acceptat rolul. În particular, ştia că 
este atotputernica energie feminină supranumită Babalon, dar 
în public nu a recunoscut niciodată acest lucru. Misterul zeiței 
era ascuns în ea, căci ea a fost vehiculul prin care s-a produs 
magia şi comunicarea interdimensională. Reporterii şi 
amatorii de senzațional au căutat-o de-a lungul anilor, dorind 
să afle secretele lui Jack. Îmi imaginez cât de amuzată, dar şi 
de frustrată, trebuie să fi fost în tot acest timp. Mi-a spus de 
multe ori că nimeni nu părea să realizeze că aspectul 
manifestat de ea era cel mai important între toate. Nu era o 
simplă laudă de sine, ci pur şi simplu înțelegerea principiului 
feminin pe care îl încarna. 

Misterele  lluminaţilor pălesc prin comparaţie cu 
secretele zeiței, care nu înseamnă altceva decât energia 
creației. De altfel, organizaţiile secrete care încearcă să 
controleze planeta prin implanturi şi alte manipulări de acest 
fel nu pot atinge succesul decât în măsura în care fuzionează 
cu principiul feminin. Zeița este cea care ne hrăneşte şi ne dă 
viață tuturor. Până acum, forțele care conduc pământul au 
preferat să se polarizeze exclusiv în jurul aspectelor rigide ale 
principiului patriarhal, punând sub semnul îndoielii însăşi 
continuitatea vieții pe planeta noastră. Una din primele teme 
ale literaturii science-fiction moderne a fost lupta omului 
împotriva naturii. Chiar această expresie: „omul împotriva 
naturii” este sinonimă cu expresia: „Omul (bărbatul) împotriva 
femeii”. Ca să fiu mai bine înțeles, mă refer la lupta omului 
împotriva aspectelor naturale manifestate de femei. 

Aspectele profund naturale ale feminității nu sunt cu 


adevărat celebrate decât de străvechea tradiție a vrăjitoarelor. 
Însuşi Jack Parsons a scris în operele sale. „Noi suntem 
vrăjitori”. Atât el cât şi Cameron făceau parte din această 
tradiție. 

Un studiu obiectiv al vrăjitoriei va scoate la iveală o 
legătură extrem de puternică cu extratereştrii şi cu navele 
spaţiale. Literatura populară prezintă de regulă vrăjitoarele ca 
având legături cu tot felul de fantome, spirite şi demoni. La 
urma urmei, ce sunt aceste spirite decât nişte creaturi ale 
subconştientului? Extratereştrii şi OZN-urile fac parte din 
aceeaşi categorie. La fel ca şi spiritele, şi ei se pot manifesta 
pozitiv sau negativ. Atunci când o vrăjitoare ia capacul de pe 
cazanul care fierbe, tot ce există în acesta iese la suprafață. O 
vrăjitoare autentică va îmbrățişa întotdeauna totalitatea 
creației, nu doar anumite aspecte ale acesteia. 

Ritualurile din vechime aveau la bază ritmurile naturii. 
Orice femeie se află prin însăşi structura ei într-o rezonanță 
mai profundă cu natura, căci ea este literalmente responsabilă 
de crearea rasei umane. Aceste ritmuri naturale sunt extrem 
de vizibile în corpul feminin, sub forma ciclului menstrual. 

La origini, Sabatul cădea în momentul acestui ciclu 
lunar. În timp, el a fost vulgarizat, fiind împărţit în patru zile 
pe lună, pentru a colecta bani de la oamenii care au uitat ce 
însemna Sabatul original. Într-un an există 13 cicluri lunare. 
De aceea, acest număr a devenit un punct de referință, 
reprezentând baza calendarului lunar, care ilustrează cel mai 
bine linia temporală a naturii. Ciudata superstiție care 
înconjoară acest număr în epoca modernă nu înseamnă 
altceva decât o revoltă împotriva naturii, un efort de a scoate 
energia feminină în afara existenței, prin manipulare. 

Când Parsons a declanşat operațiunea Babalon, el nu 
s-a limitat doar să o invoce pe zeiță, ci a încercat chiar să 
provoace naşterea unui Copil al Lunii. Reporterii şi amatorii de 
senzațional ieftin au insistat tot timpul asupra faptului că 
acest termen reprezintă o referință la Anticrist, dar această 
afirmație nu este tocmai adevărată. El trebuie înţeles ca un 
Anticrist numai în măsura în care reprezintă opusul falsului 


creştinism. Un act de magie sexuală nu dă naştere unui copil 
fizic, dar are menirea să conceapă un alt fel de copil: o 
formă-gând care să propage intenția magicianului. Parsons a 
obținut o dovadă a implicării zeiței atunci când la uşa casei 
sale a apărut ca prin minune Cameron. Împreună cu ea, a 
încercat să creeze un fenomen încă şi mai miraculos. I-am 
putea spune în diferite feluri, dar în esență a încercat să 
inverseze linia temporală falsă, reorientând-o către cea 
primordială (autentică). Forţele lunare nu puteau fi ignorate, 
aşa că Parsons s-a gândit să creeze un Copil al Lunii, pentru a 
dezlănțui astfel puterea feminină. Un Copil al Lunii este de 
fapt o idee. 

Cuvintele lună şi menstruaţie derivă din aceeaşi 
rădăcină. Cuvântul latinesc mens înseamnă simultan „lună” şi 
„minte”. În greaca veche, cuvântul men desemna luna, fiind 
rădăcina de la care au derivat instrumentul de măsurare 
(timpul) şi menstruaţia. Menos însemna simultan „lună” şi 
„putere”. Aceste cuvinte îşi au la rândul lor originea în 
cuvântul ma, mama întregii creații. Cuvântul egiptean pentru 
subconştient era amenta. 

Toate aceste cuvinte sunt strâns legate între ele: lună, 
minte, menstruație?3. Menstruaţia a fost concepută ca un 
instrument natural pentru a-i permite femeii să se odihnească 
o dată pe lună, eliberându-se astfel de tensiunile vieții. Acesta 
era Sabatul original, care însemna „odihna inimii” în limbajul 
babilonian. O femeie în stare pură (de o feminitate absolută) 
poate accesa alte lumi în perioada pre-menstruală şi în cea a 
menstruației propriu-zise. Ea poate avea viziuni, căci centrul 
ei psihic se deschide şi comunică în această perioadă cu 
cosmosul. Aceasta a fost conexiunea cosmică ce a inspirat 
oracolele din Grecia Antică şi din alte țări. Din păcate, la un 
moment dat au intervenit preoții şi au sechestrat aceste „femei 
înzestrate”, blocând astfel canalul de comunicare cu celelalte 
lumi. Dacă femeilor li s-ar permite să-şi redobândească 


23 N. Tr. Analogia este mai evidentă în limba engleză: moon, mind, menstruation. 


puterea, canalele  subconştiente ale universului s-ar 
redeschide. În loc de răpiri şi implanturi, am putea vedea 
atunci OZN-urile zburând în structuri armonioase pe cerul 
planetei noastre. 

La nivel fiziologic, însăşi imaginea vaginului este 
modelată după celebra structură geometrică numită vesica 
pisces. Simbolul de mai jos, care seamănă cu o minge ovală de 
fotbal (american), fiind situat la intersecția a două cercuri, 
reprezintă un simbol bidimensional. 

Punctul A 

Dacă în locul celor două cercuri am avea două sfere, am 
putea vizualiza mental o reprezentare tridimensională a 
simbolului vesica pisces. Mai există un aspect interesant legat 
de acest simbol geometric: dacă am privi cele două sfere 
tridimensionale din perspectiva punctului A, ele s-ar 
suprapune una peste alta, dând forma unui OZN. 

Nu este deloc vorba de o simplă coincidență. Avem de-a 
face cu o reprezentare geometrică a două realități interferând 
una cu cealaltă. Christos a fost reprezentat prin acest simbol 
al vesica pisces tocmai pentru că a fost o ființă 
interdimensională, care a încercat să ne reorienteze către linia 
temporală primordială. Aceste structuri geometrice explică 
inclusiv de ce vaginul este considerat o poartă către alte lumi 
de către practicanţii magiei sexuale. În plus, el ne oferă o 
perspectivă structurală asupra lucrurilor care s-au întâmplat 
în cadrul operaţiunii Babalon. Codurile genetice specifice 
familiei Wilson nu puteau decât să contribuie la succesul 
general al operațiunii. 

Publicarea acestei cărți coincide cu cea de-a 50-a 
aniversare a operațiunii Babalon, şi implicit a noii „epoci a 
OZN-urilor” care a urmat. Deşi mai sunt încă foarte multe 
lucruri de explicat, putem spune că ne-am apropiat cu un pas 
de înțelegerea acestui fenomen (inclusiv de Pleiade). 


Capitolul 33 
Proiectul KOALA 


După prima sa vizită în Pleiade, Preston Nichols a sfârşit 
prin a lucra la Proiectul Montauk. Ai putea crede că pleiadienii 
sunt un fel de piază rea, dar nu este cazul. Preston este un fel 
de receptor radio, care se poate acorda la orice frecvenţă din 
cosmos. Dacă i-ați vedea laboratorul radio, ați înțelege ce 
vreau să spun. De altfel, el susține că a primit inclusiv 
transmisiuni radio din trecut în acest laborator. Fiind el însuşi 
un „receptor radio uman”, a putut fi atras într-un proiect care 
a făcut foarte mult rău planetei. 

La Montauk au fost implicate numeroase linii 
temporale. De fapt, realitatea este alcătuită dintr-un număr 
infinit de realități potenţiale, care corespund unei multitudini 
de linii temporale. Implicarea pleiadienilor în realitatea 
noastră este foarte complexă, aşa că am putea crede că ei au 
intrat în viața lui Preston mai degrabă pentru a-l ajuta să 
renunțe la Proiectul Montauk, încercând să ridice conştiinţa 
planetară către linia temporală primordială. 

Apropierea mea de Preston corespunde acestui din 
urmă deziderat. Spuneam într-un capitol anterior că am 
experimentat personal o dispariție a timpului în anul 1982, la 
scurt timp după ce am luat decizia de a dizolva universul fizic. 
Nu peste mult timp, m-am mutat în Long Island. Ce-i drept, au 
mai trecut şapte ani, dar în cele din urmă l-am descoperit pe 
Preston Nichols. Ceea ce se întâmplă în universul nostru nu 
poate fi înțeles dacă nu ținem cont de persoana acestuia. 

Mi-a luat mult timp ca să înțeleg ce s-a întâmplat atunci 
când timpul a dispărut pentru mine. A fost chiar o perioadă în 
viața mea când am uitat de acest lucru. Abia după ce m-am 
întors în zona respectivă mi-am adus aminte în detaliu ce s-a 
întâmplat atunci. L-am întrebat pe Prston ce crede, dar nu 
avea nici o idee. Mi-a spus doar că întâlneşte frecvent oameni 
care nu-şi amintesc anumite perioade de timp din viața lor. 


Răspunsurile au venit abia mai târziu, când renunțasem să le 
mai caut. 

Unul din aceste răspunsuri a venit după o ceremonie la 
care am participat, alături de Sharon Jackson (despre care am 
vorbit în Piramidele din Montauk), femeia-şaman din tribul 
Montauk. Înainte de întâlnirea noastră, Sharon a notat în scris 
câteva lucruri despre mine pe care i le-a transmis Marele 
Spirit. Mi-a spus că am avut acces la o lume care le-a rămas 
interzisă lui Preston Nichols şi Duncan Cameron, dar că m-am 
blocat la întoarcerea din ea. Mai multe surse independente 
unele de altele mi-au spus acelaşi lucru, fără măcar să le fi 
întrebat. Am înțeles mai târziu cu claritate că decizia mea de a 
dizolva mecanismele atât de dureroase ale planului fizic a avut 
un impact imediat: viața mea s-a schimbat şi am ajuns să mă 
mut în imediata apropiere a Montauk Point, acest loc atât de 
special din New York. La vremea când am luat decizia, aveam 
mintea perfect lucidă şi inima pură. A fost probabil cea mai 
sinceră decizie pe care am luat-o vreodată. În consecinţă, a 
urmat un fel de teleportare a mea, dar în ce loc! 

Următorul indiciu a venit de la prietena mea, Maia, un 
medium care ţine legătura cu Tahuti şi a cărei activitate 
seamănă foarte mult cu ceea ce fac eu. Aceasta mi-a povestit 
de existența unui proiect numit KOALA, care se va derula în 
viitor, în anul 8885. KOALA a fost creat de Reţeaua Luminii 
Interioare în perioada pe care o trăim noi, dar a fost proiectat 
printr-un tunel al timpului în viitor. Reţeaua Luminii 
Interioare este o structură alcătuită din toți acei oameni de pe 
pământ care acționează în spiritul ordinii divine, în guvern şi 
în alte domenii de activitate, mulți dintre ei primind indicaţii 
directe de la ultratereştri. KOALA operează pe două nivele 
principale. Primul se referă la sănătate şi ecologie, în 
beneficiul liniei temporale actuale, iar al doilea constă în 
conceperea unui „virus codificat” care urmează să fie introdus 
în matricea creată de extratereştri şi de Liga Lumii Unice (al 
cărei nume codificat este OWL, de la One World League), cu 
scopul de a manipula rețeaua noastră temporală prin proiecte 
de tipul Montauk. Dacă acest proiect va reuşi, virusul va 


dizolva matricea şi va permite reinstaurarea domniei lui 
Metatron2+ în realitatea noastră. 

Reţeaua Luminii Interioare a inclus printre rândurile ei 
oameni ca Rudolf Steiner sau Nikola Tesla. KOALA este cel mai 
avansat centru de cercetare al acestei rețele. Aici se află 
centrul de control (cutia neagră) al timpului real, situat lângă 
Golden, în statul Colorado, la 80 de metri sub pământ, într-un 
complex de mici dimensiuni. KOALA acționează în sens opus 
Proiectului Montauk, menţinând lucrurile sub control şi 
având pe termen lung scopul de a-l dezactiva complet. 

Montauk, Atlantis şi Cydonia (locul de pe Marte în care 
se află fața şi piramidele ce pot fi văzute de pe pământ) fac 
parte din Fisura Kali25, un alt nume pentru această linie 
temporală falsă. În afară de Golden, mai există şi alte noduri 
de echilibrare, precum Insula Paştelui şi Ram-Set, un centru 
localizat sub Pentagon. 

Deşi eşalonul superior al Proiectului Montauk ştie de 
existența centrului KOALA, el nu poate face nimic împotriva 
acestuia. KOALA este situat într-o dimensiune care nu le este 
accesibilă acestor oameni şi există într-o realitate viitoare a 
planetei, numită de Tahuti „Steaua Noului Pământ. În 
momentul Marii Tranziţii (numită şi Efectul Celei de-a o Suta 
Maimuţă), în noua realitate nu va fi transportată decât o mică 
parte din regiunea Montauk. 

Povestea relatată de Maia este mult mai complicată, 
fiind imposibil de relatat în această carte, căci ar presupune 
foarte multe explicații suplimentare. Deşi nu răspunde la toate 
întrebările mele (referitoare la absența timpului pe care am 
experimentat-o), deocamdată reprezintă cea mai bună teorie 


ii Metatron este definit ca un prototip al ele mentelor de bază din care este alcătuită 


materia (subparticulele acesteia). Se referă de asemenea la spirala luminoasă integrală a 
materiei, care se deosebeşte de spirala parţială (care este înju mătăţită). Cu alte cuvinte, 
energia metatronică corespunde energiei spectrului luminos în integralitatea lui, adică 
luminii expansive care emană din cauza primară. 

ză Kali este numele zeiţei hinduse a timpului, despre care se spune că devorează totul. 
Îi corespunde lui Babalon şi este identificată cu „fluxul menstrual al timpului”. Culorile ei: 
roşu şi negru, sunt purtate frecvent de magicieni, dar şi de satanişti. 


pe care am găsit-o. 

În clipa în care am luat decizia să dizolv aspectul fizic 
negativ al existenţei, am fost recrutat în proiectul KOALA. 
Nimeni nu m-a întrebat dacă doresc acest lucru. Pac -— şi 
timpul a dispărut! De atunci, viața mea s-a schimbat 
dramatic. Toate experienţele care au urmat au avut drept scop 
pregătirea mea în vederea muncii alături de Preston Nichols. 
Nu doresc să intru în detalii prea aprofundate, dar vă voi oferi 
un singur exemplu: soția mea. M-am însurat cu o artistă foarte 
apreciată (câştigătoare a unor premii de referință), care a dat 
pur şi simplu viață acestor poveşti incredibile legate de 
Montauk şi de pleiadieni prin ilustrațiile ei incredibile. Acest 
lucru a ajutat considerabil la vânzarea cărților scrise de 
Preston şi de mine. Nici chiar cei mai bine plătiți autori de 
best-seller-uri nu şi-ar permite serviciile ei sau al artiştilor din 
categoria ei. Nu numai că soția mea îmi face această favoare, 
dar îmi şi permite să iau parte la procesul ei artistic. Acesta 
este doar un exemplu din multe, care ilustrează „norocul 
chior” sau sincronicitatea evenimentelor din viața mea. 
Coincidenţele merg până acolo încât ne-am născut în acelaşi 
spital. Şi aş putea continua la nesfârşit cu aceste exemple. 

Oricum ar fi, chiar dacă nu membrii KOALA au fost cei 
care m-au atras în proiectul lor, este limpede că cineva a 
făcut-o şi că totul s-a dovedit până la urmă o experiență 
benefică. Mi se pare absolut logic să existe un contra-proiect 
care să se opună Proiectului Montauk şi celorlalte proiecte 
spaţio-temporale malefice care există. Dacă nu ar fi fost aşa, 
am fi fost cu siguranţă distruşi până acum. În străvechile 
legende ale aborigenilor australieni, ursul koala simbolizează 
imposibilitatea de a fi ucis, lucru ilustrat de următorul mit. 

Se spune că ursulețul koala a fost un orfan care a căutat 
un refugiu în tribul său, dar a fost tot timpul neglijat de 
membrii acestuia. De pildă, în timpul secetei, rezervele de apă 
erau foarte sărace şi nimeni nu dorea să-i dea de băut. Chiar şi 
copiii îl tratau cu răutate şi bietul koala începuse să plângă în 
somn. 

Într-o zi fierbinte de vară, când întregul trib se afla la 


vânătoare, koala a furat întreaga rezervă de apă şi a plasat-o în 
nişte vase pe care le-a ascuns în vârful unui copac. A furat 
chiar şi puţina apă care mai curgea în pârâul din apropiere. 
S-a urcat apoi în copac şi a făcut un act de magie în urma 
căruia copacul a început să crească până când a ajuns la cer. 

Când membrii tribului s-au întors acasă, au rămas 
disperaţi văzând dispariția apei. Au remarcat apoi copacul 
uriaş care apăruse în mijlocul satului şi l-au văzut în vârful lui 
pe koala agăţat de ramuri, cu rezerva lor de apă. Ori de câte ori 
încercau să urce în copac ca să-şi recupereze apa, ursulețul îi 
aştepta până când se apropiau, apoi vărsa puţină apă peste 
mâinile lor, care deveneau astfel alunecoase, făcându-i să 
cadă. În cele din urmă, doi dintre cei mai vânjoşi membri ai 
tribului s-au decis să îl păcălească pe ursulețul koala, urcând 
în serpentină până la el. Din cauza acestei ascensiuni 
şerpuite, când koala a încercat să verse apă peste ei, i-a ratat, 
căci cei doi îşi schimbau tot timpul poziţia. În cele din urmă, 
unul din cei doi membri ai tribului a ajuns la koala, l-a 
înşfăcat şi l-a aruncat din copac. Deşi s-a izbit de pământ şi a 
luat inclusivo mamă de bătaie de la restul tribului, el nu şi-a 
rupt nici un os. Ursuleţul avea o vitalitate ieşită din comun, pe 
care a reuşit să şi-o prezerve urcând în copaci. A descoperit că 
nu mai are nevoie de apă dacă mestecă frunzele arborelui de 
cauciuc. Cât despre oameni, până în ziua de astăzi aceştia se 
tem de magia ursului koala. 

Acest mit explică de ce rezistă atât de bine urşii koala 
fără apă. De fapt, ei reprezintă nişte animale opiate, care 
simbolizează o stare de conştiinţă modificată, şi se cațără în 
copacii înalți. Copacul care face legătura cu cerul descrie în 
mod evident arborele vieții, menționat de toate tradiţiile şi 
despre care vom discuta şi noi mai târziu în această carte. 
Legenda arată că omul s-a împotrivit la un moment dat 
puterilor superioare ale vieţii. Dacă există într-adevăr un 
proiect care încearcă să anuleze rezultatele activității celor 
care urmăresc coborârea nivelului de conştiinţă pe pământ, 
acesta nu ar putea primi un nume mai inspirat decât 
„KOALA”, care simbolizează nemurirea şi aspectele superioare 


ale conştiinţei. 

Această legendă se potriveşte de asemenea de minune 
cu cea relatată de Preston în O nouă vizită la Montauk, 
referitoare la conştiinţa christică. El a relatat aici o poveste 
incredibilă despre felul în care Christos a răsturnat planurile 
operatorilor malefici din Montauk. De aceea, până când vom 
obține mai multe informaţii sau o explicație mai bună, ne vom 
referi la toți cei care fac eforturi pentru întoarcerea acasă a 
planetei cu ajutorul pleiadienilor sub numele codificat de 
KOALA. l-am menţionat pe pleiadieni deoarece constelația lor 
a fost locul în care a început întregul proiect KOALA. 

NOTA: Pentru informații suplimentare referitoare la 
aceste subiecte şi la Şcoala Misterelor numită Steaua lui Isis, 
trimiteţi 5 dolari (10 dolari dacă sunteți în afara SUA) pe numele 
Johannine Grove, PO Box 235, Crestone, CO, 81131. Verificaţi 
ca banii să poată fi încasați la o bancă din SUA. 


Capitolul 34 


Miturile Pleiadelor 


Aici se încheie descrierea experienței mele personale, 
care a condus la întâlnirea mea cu Preston Nichols. Totul a 
început cu mulți ani în urmă, ca o aventură în planul 
conştiinţei inspirată de societăţile secrete ale Germaniei, care 
îşi trag rădăcinile din Antichitate. Tradițiile din care s-au 
inspirat aceste societăți provin din perioada Atlantidei şi a 
constelației tutelare a acesteia: Pleiadele, deşi foarte puţine 
informaţii au fost făcute publice în această privință. 

Pleiadele sunt una din cele mai strălucitoare constelații 
de pe cerul nopții. Cei care au o vedere foarte bună pot vedea 
şapte stele (ceilalți numai şase). În realitate, constelația 
cuprinde peste 250 de stele, cu orbite foarte apropiate între 
ele. 

Practic, toate mitologiile pământului menționează 
Pleiadele în tradiţiile lor orale sau scrise, considerând această 
constelație sacră sau sursa întregii vieți. În interiorul Marii 
Piramide există şapte încăperi care comemorează aceste şapte 
stele. Arabii şi berberii le considerau sediul nemuririi, în timp 
ce diacii din Borneo credeau că aici se află centrul universului. 
Legendele sud-americanilor vorbesc şi ele de Pleiade, în care 
locuiesc zeii care au vizitat cândva pământul. Mayaşii se 
considerau ei înşişi „copiii Pleiadelor”. 

În capitolele care vor urma voi prezenta majoritatea 
informaţiilor pe care le-am găsit în legătură cu miturile 
Pleiadelor, triate şi ilustrate astfel încât să poată fi uşor de 
înțeles. Acolo unde va fi cazul, voi face o serie de comentarii 
suplimentare, pentru a completa informațiile prezentate în 
această carte. Mă voi referi înainte de toate la tradiţia greacă şi 
la cea romană, căci literatura care ne-a rămas de la aceste 
două civilizaţii este de departe cea mai abundentă. Vom începe 
cu creația universului, după care vom identifica linia 
ancestrală care a condus la crearea Pleiadelor (din perspectiva 


mitologiei). 

La început nu a existat decât un vid (sau un haos), din 
care s-a născut principiul creator, cunoscut sub numele de 
Mama-pământ sau Gaia. În timp ce dormea, aceasta a născut 
un fiu, pe Uranus (echivalentul grecesc al lui ebraicului 
Metatron). Privind-o cu dragoste, acesta a revărsat asupra ei o 
ploaie fertilă, în urma căreia s-a născut natura manifestată: 
păsările, copacii, florile şi animalele. Împreună, cei doi au avut 
numeroşi copii, între care cei mai puternici au fost cei 12 
titani. Şase dintre aceştia erau de sex masculin şi şase de sex 
feminin. Uranus avea o putere creatoare uluitoare. Între altele, 
el a creat şi electronul. Astrologia afirmă că Uranus 
patronează toate secretele electromagnetismului. Creaţia sa 
s-a dovedit însă mai puternică decât el însuşi, lucru ilustrat de 
revolta copiilor săi şi de castrarea sa de către aceştia. Această 
imagine corespunde căderii lui Lucifer din Biblie. Satan este 
echivalentul biblic al lui Saturn, purtătorul inelelor între 
titani. Vechii greci l-au numit pe Saturn Cronos (care 
corespunde în tradiţia ebraică lui Melchisedek). Acesta este 
numele timpului. Cronos şi-a devorat propriii copii, pentru a 
nu avea parte de soarta tatălui său. Această imagine 
simbolizează creația timpului şi faptul că acesta îi devorează 
pe toți cei care îndrăznesc să trăiască în acest univers. 
Simbolul său era secera primită de la mama sa, cu care şi-a 
castrat tatăl. Saturn sau Cronos este prezentat adeseori şi sub 
forma Doamnei cu Secera (morții). 

Saturn avea un frate, pe Oceanus, care reprezintă 
personificarea divină a elementului apă. El înconjoară 
pământul ca un imens ocean, în care este creată întreaga viață 
şi unde totul trebuie să se întoarcă mai devreme sau mai 
târziu pentru a muri. Această analogie simbolizează torus-ul 
(vezi glosarul) sau Centura lui Van Allen, unde se presupune 
că există înregistrările akasha-ice. Oceanus  fertilizează 
pământul prin apele sale. 

Soţia lui Oceanus se numea Thetis şi era mama eternă a 
izvoarelor. Împreună, cei doi au procreat Oceanidele, o 
multitudine de nimfe care trăiau pe fundul mării. Una dintre 


cele mai importante nimfe a fost Climene, care s-a măritat cu 
titanul lapetus, un frate al lui Cronos. Din uniunea lor s-a 
născut Prometeu şi fratele acestuia, Atlas. Cel din urmă avea 
să devină părintele Pleiadelor. 

Între timp, Cronos continua să îşi devoreze copiii, de 
teamă să nu fie detronat, aşa cum fusese tatăl său, Uranus. 
Soţia sa, Rhea, una din femeile-titan, l-a păcălit pe când era pe 
punctul de a-şi mânca cel mai mic dintre copii, pe Zeus, 
înlocuindu-l cu o piatră. Drept urmare, Zeus şi-a întrecut tatăl 
şi a devenit cel mai puternic dintre zei. 

Deşi Cronos însuşi a modificat într-o oarecare măsură 
linia primordială a timpului, domnia sa a fost mult mai 
apropiată de perioada originală a creației decât domnia lui 
Zeus, care i-a succedat. Piatra pe care a înghiţit-o l-a condus 
pe Cronos la iluminare. În mitologie, pietrele reprezintă 
adeseori depozite ale cunoaşterii sau o serie de acțiuni. Ele 
corespund programelor interioare ale cristalelor. Chiar şi 
tehnologia cronometrelor (ceasurilor) are la bază folosirea 
cristalelor. După ce şi-a pierdut puterea, dar a cunoscut 
iluminarea prin intermediul pietrei înghițite, Cronos s-a căit. 
În timp ce Zeus devenea cunoscut sub numele de Jupiter sau 
Iehova, Cronos a dezlănțuit asupra pământului o teroare pe 
care umanitatea nu a mai experimentat-o până atunci. El a 
ajuns astfel în Italia, unde a devenit cunoscut sub numele de 
Saturn şi le-a dăruit oamenilor agricultura. Sub patronajul 
său stau recoltele, moartea şi ciclurile naturale ale vieții. Deşi 
a manifestat multe aspecte teribile, a fost un prieten al 
umanităţii, fiind de o corectitudine absolută. Zeus a fost mult 
mai instabil în relaţiile sale cu oamenii, dovedind adeseori un 
comportament malefic. 

După detronarea lui Cronos, Atlas şi tatăl său, lapetus, 
au pornit un război împotriva lui Zeus. Cei doi făceau parte din 
prima generaţie de zei şi îi erau loiali lui Cronos. După ce a 
obținut victoria împotriva lor, Zeus l-a izgonit pe lapetus în 
Tartar şi l-a condamnat pe Atlas să poarte pe umerii săi cerul. 
Atlas a devenit astfel personificarea matricei geometrice care 
stă la baza întregii creaţii. Purtând pe umerii săi cerul (a cărui 


personificare era unchiul său, Uranus), el era cel responsabil 
de prezervarea liniei primordiale a timpului. Această povară 
era cu adevărat uriaşă, căci timpul fusese deja modificat. De 
aceea, imaginile simbolice care îl prezintă au înlocuit cerul de 
pe umerii săi cu pământul. În cele din urmă, Atlas a fost 
transformat în piatră când Perseu i-a arătat capul Meduzei. 

Deşi nu era un om propriu-zis, Atlas avea trăsături 
umane. Împietrirea lui simbolizează căderea completă a 
omului în starea tridimensională solidă, adică în matricea 
artificială a pământului. Cealaltă față a monedei se referea la 
faptul că piatra a devenit un simbol al corpului cristalin al 
cunoaşterii experimentate de Atlas. Această cunoaştere 
supremă a devenit centrul civilizației Atlantidei, care a apărut 
ca o revoltă împotriva lui Zeus sau a lui Iehova. Atlanţii au luat 
numele zeului grec Atlas. 

Atlas a fost părintele celor şapte Pleiade, împreună cu 
Pleione, fiica bunicilor săi dinspre mamă: Oceanus şi Tetis. 
Cunoscute ca cele şapte surori, Pleiadele au primit 
următoarele nume: Maia, Electra, Taigete, Asterope, Merope, 
Alcione şi Celaeno. Imediat după ce s-au născut, Pleiadele au 
început să danseze pe cer, fiind foarte fericite. Când şi-au dat 
seama că sunt singure, întregul univers s-a întristat şi cerul 
s-a cutremurat. De aceea, au fost chemați peţitori, dar nici 
unul nu a corespuns naturii libere şi zburdalnice a Pleiadelor. 
Deşi s-au măritat, acestea nu au fost niciodată satisfăcute de 
soţii lor. Între timp aceştia au dispărut, dar Pleiadele continuă 
să aştepte, strălucind pe cerul nopții şi dorind să fie fericite din 
nou, la fel ca la începuturi. 

Fiind nimfe, surorile pleiadiene erau considerate 
simboluri ale fertilității cărora le place jocul. Rădăcina 
cuvântului Pleiade înseamnă simultan „a se juca” şi „a 
naviga”. In religia celtică, data de 1 mai este numită 
sărbătoarea Beltanului, aceasta fiind prima noapte din an 
când Pleiadele apar pe cerul nopții. Este o sărbătoare a 
fertilităţii, foarte populară în zilele noastre sub numele de May 
Day (Ziua de Mai). Pleiadele apun la sfârşitul lui noiembrie. 
Aceste date coincid între altele cu sezonul de navigație în 


Marea Mediterană. Grecii au considerat această perioadă şi ca 
un sezon al fertilităţii culturale. În aceste luni, ei navigau, 
explorau şi făceau comerț. Dispariția Pleiadelor în noiembrie 
semnalează începerea anotimpului rece, care încheie sezonul 
de navigație. 

Unul din pețitorii Pleiadelor a fost Orion, un vânător din 
rândul giganților, de o mare frumusețe. Există numeroase 
legende legate de acesta, dar toate prezintă acelaşi 
comportament necioplit şi grosolan. Deşi foarte frumos ca 
înfăţişare, Pleiadele au încercat să-l evite, căci manierele lui 
necioplite echivalau cu păcatul originar, sau altfel spus cu 
devierea liniei primordiale a timpului. Numele de „Orion” este 
strâns legat de cuvântul „originar”. Simbolurile sale erau ursul 
şi porcul mistreţ, căci era sclavul impulsurilor sale inferioare. 
Atunci când este aplicat oamenilor, cuvântul „porc” 
simbolizează întotdeauna o persoană necioplită, grosolană şi 
nemanierată. Orion s-a născut ca țăran în Beoţia, o provincie 
rurală din Grecia. De aici s-a născut şi cuvântul „ boer26”, care 
înseamnă sclav legat de glie sau țăran. 

Pleiadele s-au simţit distruse de ceea ce i s-a întâmplat 
tatălui lor, Atlas, atunci când Zeus l-a condamnat să țină pe 
umeri cerul. S-au simțit încă şi mai nenorocite când Perseu, 
fiul lui Zeus, l-a transformat în piatră, arătându-i capul 
Meduzei. Meduza era un simbol al lui kundalini în ascensiune, 
care poate scoate uneori la iveală cele mai hidoase adevăruri. 
Din cauza vanităţii ei şi a nerespectării aspectelor superioare 
ale vieţii, adevărul a ieşit la iveală, sub forma unui curent 
energetic extrem de puternic, care i-a făcut părul măciucă pe 
cap (este cunoscută imaginea Meduzei cu părul vâlvoi). Ea 
reprezintă simbolul adevărului necontrolat, prea puternic 
pentru a putea fi privit în față. Atlas şi întreaga matrice -rețea a 
pământului au fost paralizaţi, fiind transformați într-o linie 
temporală falsă. Perseu era un inițiat în misterele şarpelui, 
obținând un ochi clarvăzător de la trei vrăjitoare. Acesta era 


26 N. Tr. Nu putem stabili o similitudine cu cuvântul românesc “boier 


un glob de cristal care îi permitea să vadă adevărul. „Per” 
înseamnă „prin” şi reprezintă rădăcina cuvântului „percepţie”. 
Cristalul nu îi permitea însă lui Perseu să vadă decât adevărul 
filtrat, adevărul gol-goluț (necontrolat şi periculos) fiind 
simbolizat de Meduza. Perseu a fost considerat un erou şi 
corespunde lui Quetzalcoatl, din tradiția incaşă. Căsătoria lui 
cu Andromeda simbolizează apariția rasei roşii. 

Atlas s-a luptat cu Perseu pentru că acesta era fiul lui 
Zeus. Legenda afirmă că Perseu l-a transformat în piatră cu 
ajutorul capului Meduzei - referință ocultă la înțelepciunea 
pietrei (cristalului). Piatra simbolizează matricea-rețea a 
pământului, artificială şi blocată, dar şi cristalizarea 
misterelor lui Atlas. Acest mit prezintă oribilul adevăr al 
devierii timpului primordial. 

Pleiadele au fost atât de afectate de ceea ce s-a întâmplat 
cu tatăl lor încât şi-au luat viețile, motiv pentru care au fost 
izgonite în ceruri de Zeus, sub forma unor stele, căci acesta le 
admira foarte mult frumuseţea. Ele au rămas până astăzi pe 
cer, strălucind noaptea şi provocând umanitatea să le afle 
secretele. 


Capitolul 35 


Secretele Pleiadelor 


Cele şapte surori au fost nişte creaturi ale iubirii. 
Calitățile lor de nimfe şi incapacitatea de a fi satisfăcute 
simbolizează procesul necontenit al creaţiei. Faptul că nici un 
bărbat nu a reuşit să le satisfacă arată că ondulațţiile continue 
ale vaginului lor vor continua să creeze prosperitate şi 
abundență pe pământ. Ele continuă să îşi aştepte pe cer 
partenerii de cuplu, dorind să le împărtăşească acestora 
secretele lor, ceea ce înseamnă că această cunoaştere este 
pregătită şi aşteaptă să fie revelată. 

În epoca modernă a apărut ideea că umanitatea are o 
origine pleiadiană şi că ar trebui să se întoarcă acasă. Mulţi 
oameni au o reacție emoțională atunci când aud de Pleiade. 
Totul a căpătat o turnură de-a dreptul poetică. Toate lecţiile şi 
tradițiile mitice ne arată că Pleiadele reprezintă cheia revenirii 
la linia temporală primordială. 

Deşi erau foarte supărate pe Zeus din cauza pedepsei 
date de acesta tatălui lor, Atlas, Pleiadele au acționat cu 
viclenie. Ştiind că Zeus deține puterea în Olimp, una dintre ele 
s-a decis să îşi folosească farmecele feminine şi să îl seducă pe 
acesta. Scopul ei nu era acela de a-l răni pe Zeus, ci de a 
concepe un copil printr-un act de iubire, care să devină un 
purtător al adevărului în fața umanităţii. Pleiada aleasă a fost 
Maia. În urma relaţiei dintre aceasta şi Zeus s-a născut zeul 
Hermes, cunoscut şi sub numele de Mercur la romani. Hermes 
tutelează toate afacerile oamenilor, fiind simultan zeul 
comerțului, al comunicaţiilor, al hoţilor şi al ocultismului. 
Deşi viclean şi răutăcios, a fost un ambasador al zeilor şi a 
inventat alfabetul, muzica, astrologia, ştiinţa măsurării şi 
gimnastica. 

Egiptenii l-au numit pe Hermes Tahuti (cuvântul 
grecesc corespondent este Thoth), iar evreii Enoh. Tatăl său 
este echivalentul lui lehova, iar numele mamei sale, Maia, 


seamănă suspect de mult cu Maria. De aceea, putem stabili o 
corespondenţă între el şi Christos, care s-a înconjurat de hoți 
şi chiar a fost ucis pe o cruce între doi tâlhari. Această 
corespondență nu face decât să întărească ideea că între 
conştiinţa christică şi linia temporală primordială există o 
legătură de cauzalitate. Tot de la Hermes provine şi tradiția 
hermeneutică a şcolilor misterelor. Aşa cum este prezentată în 
Biblie, viața lui Christos corespunde perfect tradiției 
hermeneutice. Contează mai puțin cât de adevărată a fost 
această poveste. Simpla relatare a vieţii sale este suficientă 
pentru a răspândi cunoaşterea care permite întoarcerea la 
Tatăl ceresc. Pleiadele nu sunt altceva decât un popas pe acest 
drum. Altfel spus, tradiția hermeneutică face parte integrantă 
din conştiinţa christică. 

Înainte de a discuta şi alte aspecte ale Pleiadelor, aş dori 
să fac o scurtă descriere a acestora, conform miturilor greceşti. 
Cea mai bine cunoscută şi mai influentă pleiadă este Maia, 
despre care am discutat deja. În ultima vreme, tot mai multe 
femei încep să-şi spună „Maia”, deşi majoritatea nu au nici o 
idee despre legătura care există între acest nume şi pleiade. 

Pleiada Celaeno a fost sedusă de Poseidon sau Neptun şi 
a dat naştere unui fiu, pe care l-a numit Lycus. Potrivit unei 
tradiții, Lycus s-a dus în Asia Mică şi a răspândit misterele 
Demetrei şi ale Persefonei, cunoscute şi ca misterele eleusinice 
(vezi Glosarul). 

Alcione a fost o altă pleiadă iubită cu pasiune de 
Poseidon, care i-a dăruit o mare influență asupra mărilor. Este 
identificată adeseori cu vânturile. Halcionele sunt perioade de 
pace numite după numele ei. De regulă, încep cu şapte zile 
înainte de solstițiul de iarnă şi durează două săptămâni. 

Merope a fost singura pleiadă care s-a măritat cu un 
muritor. Numele acestuia era Sisif. A fost condamnat să 
meargă în Tartar şi să ridice continuu o piatră uriaşă pe un 
deal, deşi ori de câte ori ajungea în vârful dealului piatra se 
rostogolea la vale. Merope s-a ruşinat de căsnicia ei cu un 
muritor, aşa că a refuzat să mai strălucească pe cer. Ea este 
steaua cel mai greu vizibilă din constelația Pleiadelor. Mitul 


arată inutilitatea investițiilor făcute în iluziile efemere, prin 
comparație cu adevărurile eterne. Identificarea cu aceste iluzii 
nu conduce decât la pierderea strălucirii personale. 

Taigete a fost urmărită de Zeus, dar a fost salvată de 
Artemis/ Diana, zeița lunii şi a vânătorii, care a transformat-o 
într-o căprioară. În final, i-a cedat lui Zeus şi ca urmare a 
acestei legături a dat naştere unui fiu pe care l-a numit 
Lacedemon, ai cărui descendenţi au fondat cetatea Spartei. 
Elena din Troia este una din descendentele acestei pleiade. 

Asterope este singura pleiadă despre care nu se ştie 
nimic. Reprezintă un mister. Numele ei, Aster, înseamnă stea. 
De aceea, se crede că ascunde misterul stelelor, care este 
misterul suprem. În el intră diferitele aspecte ale 
subconştientului colectiv despre care am discutat anterior în 
această carte. 

Pleiada Electra a fost urmărită la rândul ei de Zeus, dar 
s-a ascuns de acesta în spatele Paladiului de pe Muntele 
Olimp. Paladiul era o statuie a tatălui Atenei (sau a Atenei 
însăşi, în funcție de legendă). Mânios, Zeus a aruncat statuia 
din cer şi a sedus-o cu forța pe Electra, care i-a născut un fiu, 
pe Dardanus, care a fost primul rege al Troiei. Statuia a fost 
ulterior recuperată de troieni, care au făcut din ea 
protectoarea oraşului. Se spunea că atât timp cât statuia 
rămânea în Troia, oraşul nu va putea fi cucerit. Extrem de 
prețuit de troieni, Paladiul a fost păstrat în Templul Atenei. Cel 
care a pătruns în templu prin viclenie (folosind un pasaj 
subteran) şi a scos statuia din el a fost Ulise. Abia atunci a 
putut fi cucerit oraşul. 

Troia a fost întemeiată de Dardanus ca o colonie 
pleiadiană în care se predau misterele eleusinice şi în care era 
proslăvită zeița. Mai devreme sau mai târziu, ea trebuia să 
cadă. Electra a fost atât de ataşată de Troia, încât a preferat să 
se despartă de celelalte pleiade pentru a nu fi nevoită să asiste 
la distrugerea ei. Acesta este un alt mit care explică de ce este 
atât de greu vizibilă una din Pleiadele de pe cer. El ne oferă de 
asemenea o perspectivă diferită din care putem privi Războiul 
Troian. 


Capitolul 36 


Troia - un avanpost pleiadian 


Legenda Troiei începe cu răpirea Elenei, care se referă la 
în realitate la lupta pentru energia zeiței. Numele Elenei 
(Helena) provinde de la Hel, zeița lumii subterane şi fiica lui 
Loki. Elena din Troia întruchipează perfect arhetipul 
principiului feminin. Nu era doar o descendentă a pleiadelor, 
ci şi a lui Perseu şi a Andromedei. 

La acea vreme, regele Troiei era Priam. Acesta avea un 
fiu pe nume Paris. Când era mic, a fost dus în munți şi lăsat să 
moară, căci clarvăzătoarea Cassandra a prezis că din cauza 
lui, Troia va cădea. Paris a fost adoptat însă de o ursoaică. 
Aceasta l-a alăptat, simbolizând legătura lui Paris cu Orion. 
Tânărul a crescut astfel departe de ochii troienilor, care l-au 
considerat mort. A lucrat la o fermă de vaci şi se spune că una 
din plăcerile sale erau luptele între tauri. Era un bărbat 
puternic, manierat şi, mai presus de toate, drept. Cuvântul 
Paris se trage de la rădăcina par, care înseamnă echidistant 
sau drept. Chiar zeii l-au remarcat pentru cinstea lui 
ireproşabilă, respectându-l pentru această calitate. 

Întregul panteon al zeilor a fost invitat la nunta mamei 
lui Ahile, Thetis, cu excepţia lui Eris (Discordia), care s-a 
răzbunat aruncând un măr de aur în mijlocul invitaţilor. Pe 
acesta erau inscripționate cuvintele: „Pentru cea mai 
frumoasă”. Zeițele Atena, Hera şi Afrodita au emis fiecare 
pretenții asupra mărului, aşa că Zeus l-a desemnat pe Paris să 
hotărască cine era cea mai frumoasă dintre ele, datorită 
spiritului său de dreptate. 

Cuvântul măr (apple) derivă de la afal, care înseamnă „a 
cădea”. Mărul simbolizează căderea din linia temporală 
primordială, adică din Grădina Edenului de care vorbeşte 
Biblia. Ironia a făcut ca descoperirea legii gravitației şi a 
întregii fizici newtoniene să depindă tot de căderea unui măr. 

Mărul discordiei şi-a îndeplinit rolul, căci Paris a fost 
copleşit de puterea de seducţie a Afroditei şi a ales-o pe ea 


drept cea mai frumoasă zeiță. Decizia lui l-a costat sprijinul 
Atenei (înțelepciunea) şi al Herei (conştiinţa şi respiraţia), care 
i-au ajutat pe greci în războiul împotriva troienilor. Paris a 
sedus-o pe Elena şi a dus-o în Egipt, în care şi astăzi pot fi 
văzute monumente istorice închinate ei. Călătoria în Egipt 
simbolizează schimbarea de putere a zeiței Isis, care nu a mai 
protejat Troia, ci Grecia. Într-adevăr, Egiptul a fost sursa de 
putere ezoterică din care s-au inspirat grecii secole la rând. 

Chiar înainte de plecarea Elenei din Troia s-a petrecut 
un ritual ciudat. Mulţi eroi greci au luptat pentru mâna ei, dar 
ea l-a ales pe Menelaus din Sparta. Anterior, peţitorii ei au 
făcut un pact, de a-l sprijini pe cel pe care îl va alege. Acest 
legământ a fost pecetluit prin sacrificarea unui cal. Ritualul a 
constat în dezmembrarea calului şi scăldarea eroilor în 
sângele acestuia. 

Calul sacrificat i-a fost oferit ca ofrandă lui Marte, zeul 
roman al războiului. Zeul grec al războiului era Ares, prezentat 
de regulă de greci ca fiind crud şi brutal. În schimb, romanii şi 
troienii l-au venerat. Calul este important din două motive. Pe 
de o parte, imaginea sa a fost folosită pentru a distruge Troia, 
prin crearea faimosului cal troian. Pe de altă parte, punctul 
central al Proiectul Montauk a fost tot imaginea unui cal, mai 
exact a unei statui aflată într-un oraş distrus, în anul 6037. 
Diferite persoane implicate în proiect au afirmată că au fost 
trimise în viitor, unde au văzut statuia unui cal pe un 
piedestal, care conținea o anumită tehnologie. 

Corelaţia este evidentă: calul troian a presupus o 
anumită manipulare a timpului, afirmaţie susținută şi de 
anumite fapte27. Originea etimologică a cuvântului cal (horse) 
nu este sigură. După părerea mea, nu există nici un mister. 
Rădăcina hor înseamnă timp, lucru ilustrat de cuvânt orologie 
(horology), care este ştiinţa măsurării timpului. Este şi 
rădăcina numelui zeului egiptean Horus, manifestat ca 


4% Există o carte scrisă de un portughez şi intitulată Calul troian, al cărei subiect este 


o călătorie în timp făcută la Ierusalim. Din păcate, nu dispunem de o traducere a lucrării. 


Montus, zeul războiului în formă de taur. Am discutat pe larg 
despre corespondenţa dintre Montus şi Montauk în Piramidele 
din Montauk. Rădăcina hor reprezintă de asemenea o derivație 
a cuvântul whore2, care se referă la zeița-mamă Babalon, 
numită Kali de către hinduşi, sau Târfa Babilonului în Biblie. 
Aceasta este foarte temută din cauza puterilor ei şi a faptului 
că devorează creația. 

Aş dori să mă întorc pentru câteva clipe la prietena mea 
Maia (cea care mi-a oferit informaţiile referitoare la proiectul 
KOALA, şi al cărei nume pleiadian capătă o altă semnificaţie în 
acest context), pentru a preciza ce mi-a scris în prima 
scrisoare pe care mi-a adresat-o. La vremea respectivă, 
membrii şcolii misterelor din care face parte Maia erau 
angrenațţi într-un proiect în Grecia şi Turcia (acolo unde se află 
ruinele Troiei), unde încercau să „deschidă vechile portaluri 
rombice”. lată ce mi-a scris ea după ce a citit cartea Proiectul 
Montauk: 

Am „văzut” şi eu Calul de Aur. THOTH îmi spune că 
acest cal este un „indicator al timpului” plasat într-o „zonă 
moartă” în care se intersectează mai multe linii temporale. Îmi 
mai spune că cei care au plasat aceste indicatoare în zone 
moarte sunt „capricornii” (de a căror existenţă ştiu de mai bine 
de 15 ani). 

Este vorba de nişte aparate energetice care conține 
câmpuri incredibil de puternice, ce le permit celor a căror forță 
spirituală este pusă în rezonanţă cu Spirala Luminii Integrale 
sau cu Metatron să „pătrundă” în aceste indicatoare. THOTH 
le asemănă cu nişte piese de şah, în sensul că ele conțin 
codurile „jocului” în continuum-ul universal. 

Din punct de vedere mitologic, nu putem decât să 
speculăm ce s-a întâmplat la Troia. Cert este că orice s-ar fi 
întâmplat, a fost distrus un imperiu măreț, în care erau 
predate misterele. În acest fel, linia temporală falsă s-a 
accentuat. 


28 Prostituată (în limba engleză). 


Capitolul 37 


Toate drumurile duc la Roma 


După căderea Troiei, Pleiadele au intervenit din nou. 
Electra s-a retras pe cer, dar pleiada Maia a coborât din nou pe 
pământ, în peninsula italiană, unde s-a măritat cu Faunus, 
cunoscut şi sub numele de Pan la vechii greci. Faptul că a ales 
un zeu încornorat este foarte sugestiv. Unchiul ei, Saturn, care 
ieşise din grațiile grecilor, se instalase deja în aceeaşi regiune, 
ajutând la dezvoltarea civilizației prin intermediul agriculturii. 
De fapt, era vorba de o adevărată conspirație care urmărea 
reinstaurarea liniei primordiale a timpului. Saturn nu este 
numai zeul timpului. În astrologie, planeta cu acelaşi nume 
guvernează semnul Capricornului. Aşa se explică şi referința 
Maiei la „capricorni”, pe care i-a numit călători în timp, din 
ultimul capitol. Din punct de vedere mitologic, călătoria în 
timp este ilustrată de capricorn, o creatură cu un „corn în 
frunte” (chiar asta înseamnă de altfel cuvântul „capricorn”). 
Vom explica acest lucru mai în detaliu ceva mai târziu. 

Pe peninsula italiană Maia a devenit cunoscută sub 
numele de Fauna. Împreună cu Faunus, ea a avut un fiu pe 
care l-a numit Latinus, de unde s-a născut cuvântul latin2?. 
Latinus a avut o fiică pe nume Lavinia, care a luat foc în timpul 
unui sacrificiu. În mod curios, ea nu a simţit nici o durere. 
Latinus şi-a întrebat tatăl, pe Faunus, ce crede despre acest 
miracol. Acesta i-a explicat că Lavinia trebuie să aştepte 
sosirea unui mare războinic, cu care urmează să se mărite. 
Acesta s-a dovedit a fi Enea, singurul războinic troian care a 
scăpat după căderea Troiei. 

Enea era fiul lui Venus şi a fost crescut de nimfe. Era 
rudă cu Priam şi cu Paris, dar nu a dorit să participe la 


a3 Etimologii nu sunt siguri de derivatele acestui cuvânt. El este asociat cu latus, care 


înseamnă lat (pământ întins), cuvânt apropiat şi de ebraicul lotus, din care a derivat lot, care 
înseamnă cheie. 


războiul troian până când Ahile nu i-a furat vitele. Enea a fost 
un luptător legendar, al cărui curaj l-a condus în multe situații 
imposibile, din care îl salvau de obicei zeii. În timpul 
carnagiului din Troia, Enea s-a dus pe Muntele Ida, împreună 
cu tatăl său şi cu câțiva slujitori credincioşi. Printre aceştia se 
numărau şi amazoanele, care au luptat alături de troieni. 
După război, Enea a făcut o călătorie care a durat şapte ani, 
oprindu-se în Creta şi în Egipt, unde a fost inițiat în mistere. 
Hera era încă pornită împotriva troienilor, aşa că i-a trimis 
nişte vânturi puternice, pentru a-i bloca drumul, dar pleiada 
Alcione i-a venit în ajutor, îmblânzind furtuna. 

În cele din urmă, Enea a ajuns în acea regiune care a 
devenit mai târziu imperiul etrusc şi în care erau cunoscute 
misterele egiptenilor. Mai târziu, a ajuns rege în Latinum. 
Descendenții săi au fost Remus şi Romulus, care au fondat 
Roma, menită să fie o altă colonie pleiadiană. 

Legendele acestei perioade de timp vorbesc şi de un alt 
„zeu al timpului”, pe nume Ianus. Acesta a ajuns în Italia cu o 
flotă, a fondat Janiculum şi a devenit rege în Latinum. A fost 
primul om care l-a întâmpinat cu bunăvoință pe Saturn după 
izgonirea acestuia din cer. Fără nici o îndoială, lanus a fost cel 
mai mare zeu din panteonul roman, lucru absolut remarcabil 
dacă ne gândim că zeul suprem din Olimp era considerat 
Jupiter (echivalentul lui Zeus). Se pare că inițiaţii aveau nevoie 
de un nou zeu, lanus, pentru a arăta că problema era legată de 
conştiinţa corectă a timpului. Este absolut remarcabil. 

Ianus era prezentat ca un zeu cu două fețe, una care 
privea înainte şi alta care privea înapoi. Imaginea simbolizează 
darul primit de acesta de la Saturn, al „dublei cunoaşteri”, 
care se referă la cunoaşterea trecutului şi a viitorului. Între 
altele, Ianus era şi divinitatea tutelară a uşilor, căci orice uşă 
are două feţe. Există şi alte implicaţii temporale. Ianus era zeul 
începuturilor, luna ianuarie (january) purtându-i numele. 
Începutul acestei luni marchează un moment de trecere în 
revistă a trecutului şi de proiecte pentru viitor, ritual cunoscut 
ca momentul Anului Nou (Revelionul). Era de asemenea zeul 
celor patru anotimpuri. Primul nume al lui John von 


Neumann, savantul maghiar care a manipulat timpul în 
cadrul Proiectului Montauk, a fost Janus! 

Revolta romană împotriva zeilor greci a fost mult prea 
subtilă pentru a fi accidentală sau pentru a ilustra doar alte 
înclinații culturale. Ea este incontestabil legată de zeiță şi de 
timp. Civilizaţia greacă s-a conturat în jurul Oracolului din 
Delfi, cunoscut şi sub numele de Pitoneasa: femeia-şarpe. 
Apolo a cucerit templul şi a uzurpat puterea pitonesei. Despre 
Oracolul lui Apolo se spunea că domneşte asupra întregului 
pământ. După alungarea femeii-şarpe au apărut şi primele 
semne ale decadenţei imperiului grec. Grecii erau recunoscuți 
ca o civilizație patriarhală, fiind vestiți pentru practicile de 
sodomie, reluate identic mai târziu, în timpul experimentului 
de la Montauk. 

Lupta pleiadiană de a o repune pe zeiță în drepturi a fost 
reluată în Roma. A fost creat astfel templul Virginelor Vestale. 
Existau şapte asemenea vestale, număr identic cu cel al 
pleiadelor. Vesta era zeița căminului şi a vetrei, simbolul ei 
fiind focul. Fiecare oraş trebuia să îşi aibă propriile vestale, 
care să vegheze asupra căminelor şi asupra focului sacru al 
libertăţii şi iluminării. 

Rea Silvia a fost o asemenea vestală şi o descendentă a 
lui Enea. Tatăl ei era Numitor, regele Albei. Acesta a fost 
detronat de fratele său Amulius, care a silit-o pe Rea Silvia să 
devină vestală, pentru a se asigura că nu va avea urmaşi care 
să-i amenințe puterea. Zeul Marte, fostul aliat al troienilor, a 
sedus-o pe Rea Silvia, care a născut doi bastarzi gemeni: pe 
Remus şi Romulus. Drept urmare, unchiul ei Amulius a 
condamnat-o la moarte şi i-a aruncat corpul în Tibru. Cât 
despre cei doi gemeni, aceştia au fost lăsați să plutească pe 
Tibru în jos, într-un coş de răchită. Soarta a făcut ca micuțul 
coş să ajungă la țărm, exact pe colinele pe care avea să fie 
construită Roma. 

Cei doi copilaşi au fost alăptaţi de o lupoaică, care 
simbolizează legătura dintre animale şi feminitate. Mai târziu, 
ei au fost adoptați de o familie de oameni şi au aflat care este 
moştenirea lor regală. Drept urmare, şi-au detronat unchiul şi 


au restaurat domnia tatălui lor. Mai târziu, au moştenit tronul 
şi au unificat întreaga peninsulă italiană. Au fondat Roma pe 
cele şapte coline, număr care corespunde de asemenea celor 
şapte pleiade. 

Remus şi Romulus au populat mai multe coline şi s-au 
certat pe tema numelui noului oraş: Roma sau Remora, după 
numele lor. Potrivit legendei, Romulus a construit un zid de 
mici dimensiuni pentru a proteja oraşul, dar Remus l-a luat în 
râs, sărind cu uşurinţă peste zid. Romulus a interpretat gestul 
său ca o lipsă de respect şi şi-a ucis fratele. Ulterior, el s-a 
căit30 şi şi-a înmormântat fratele cu cele mai mari onoruri. 

Acest mit are o serie de implicaţii extrem de profunde în 
civilizația noastră actuală. Există diferite legende legate de cei 
doi frați şi de aventurile lor înainte de a fonda Roma. Unele 
dintre ele pretind chiar că Remus a supraviețuit, dar acestea 
sunt foarte greu de găsit, fiind probabil ocultate în mod 
deliberat. Legenda lui Romulus a fost rescrisă de multe ori, 
pentru a corespunde politicii vremii. Deşi există o anumită 
conexiune între istorie şi mituri, cea dintâi a fost folosită 
adeseori ca un instrument psihologic de control al maselor. 

Naşterea magică a gemenilor, al căror tată a fost zeul 
Marte, vorbeşte despre colonizarea pământului de către 
marțieni, la care m-am referit în Piramidele din Montauk. Rolul 
jucat de pleiade indică o altă influență. Dar poate cel mai 
important aspect al mitului este cel referitor la moartea lui 
Remus. Romulus a continuat să domnească multă vreme, deşi 
a comis o crimă şi ştia că este vinovat. Cearta celor doi frați a 
avut drept obiect granițele proprietăţii, ceea ce corespunde 
modului patriarhal de a privi lucrurile. Remus a înțeles 
inutilitatea granițelor, simbolizând astfel viziunea feminină 
asupra realității. Uciderea lui Remus de către fratele său 
descrie astfel o eliminare a elementului feminin. Faptul că 
Romulus a domnit atâta vreme are de asemenea anumite 
implicaţii. Manuscrisele care descriau supraviețuirea lui 


30 A gi zi ; ; 
Cuvântul englezesc remorse (căință) provine de la nu mele lui Remus. 


Remus au fost ascunse, la fel ca şi întreaga sa viață ulterioară. 
Numele lui a ajuns peste veacuri în America, sub forma 
legendelor despre Unchiul Remus, un negru bătrân şi bun, 
care nu reprezenta o amenințare pentru nimeni. Numele lui 
Remus a ajuns să fie folosit în poveşti de adormit copiii! De 
altfel, această asociere a rasei negre cu energia feminină indică 
disprețul pe care îl aveau puterile care conduceau America la 
acea dată pentru ambele categorii, din care a rezultat acest 
stereotip satiric. 

Etimologia cuvântului Remus este una din cele mai 
interesante pe care le-am întâlnit vreodată. Practic, toate 
cuvinte din limba engleză care încep cu „rem” derivă din acest 
mit. Remove, remiss şi remnant (a elimina, 
indiferență/ neglijență şi rămăşițe/ ruine) sunt doar câteva din 
acestea. Cuvântul remit înseamnă „a trimite înapoi”, dar 
derivă din remittere — a ierta păcatul. Cuvântul remedy 
înseamnă „a vindeca”. Toate aceste cuvinte descriu un 
sentiment profund de pierdere, asociat cu moartea lui Remus. 

Remus a ales ca nume pentru oraşul său Remora. În 
limbajul modem, acest nume se referă la un peşte care se 
ataşează de rechini, înghițindu-şi prada printr-o deschizătură 
ovală situată în creştetul capului. Rămâne foarte mult timp 
ataşat de rechinul-mamă. Faptul mi se pare uimitor, dacă 
ținem seama de ce se întâmplă cu un geamăn atunci când îi 
moare fratele. Spiritul acestuia continuă să bântuie pe 
pământ, mai ales dacă moartea s-a produs la naştere sau în 
pântecul matern. El se ataşează de regulă de fratele care a 
supraviețuit, la fel ca un peşte remora. 

Dacă inversăm numele lui Remus, obținem cuvântul 
Sumer, numele unui imperiu străvechi, despre care Zacharia 
Sitchin afirmă în cartea sa, A douăsprezecea planetă, că a fost 
centrul istoric al contactelor extraterestre cu pământul. 

Am lăsat ce era mai bun pentru final. Cu o singură zi 
înainte să fac ultima corectură a acestui capitol mi-a căzut în 
mână o carte. De fapt, mi-a fost trimisă de cineva, fără să o fi 
cerut. Cartea se numea Dovezi istorice despre unicorni şi era 
semnată de Larry Brian Radka. Autorul afirmă că în limba 


ebraică, cuvântul reem înseamnă unicorn. Deşi nu am apucat 
să citesc cartea, mi s-a spus din alte surse că unicornul a fost 
un animal real, vânat până la exterminare datorită puterilor 
afrodiziace ale cornului său. 

Simultan,  unicornul este simbolul ascuns al 
Capricornului. Cornul său spiralat o simbolizează pe 
kundalini, dar şi vortex-ul ascuns în Calul de Aur, de care am 
discutat ceva mai devreme. Cornul este localizat chiar în 
dreptul celui de-al treilea ochi. Puterile sale afrodiziace fac 
trimitere la magia sexuală. În plus, unicornul a fost folosit în 
multe mituri ca simbol al conştiinţei christice. El este 
considerat o creatură celestă, deşi adevărata sa natură este 
una terestră, fiind o creatură a capricornului. Unicornul face 
trimitere la o altă lume. Poate că rasa sa nici nu a fost 
distrusă. Poate că cineva a ascuns aceste animale, aşteptând 
momentul potrivit pentru a le scoate din nou la lumină. 
Oricum ar fi, tiparul genetic al unicornilor continuă să existe 
în conştiinţa colectivă. 

Este evident din mitologia Romei Antice că cineva ştia 
despre linia temporală primordială. Conştiinţa colectivă nu a 
uitat de aceasta. Roma a fost concepută ca un oraş echilibrat, 
construit pe şapte coline. Când Romulus a instaurat civilizația 
patriarhală, pleiadienii sau mişcarea KOALA, cum doriți să-i 
spuneți, au fost nevoiţi să se retragă un pas. A fost pavată 
astfel calea către apariția Bisericii Catolice, care nu acceptă 
conceptul de preoteasă care să facă legătura între om şi 
Dumnezeu. Pleiadienii nu au renunțat însă. Virginele vestale 
continuă să supraviețuiască şi astăzi. Sunt oameni reali, care 
au planuri la fel de reale. Probabil, Pleiadele vor continua să 
strălucească pe cer, până când vom înțelege mesajul lor. 


Capitolul 38 


Conexiunea Montauk 


Pentru a înțelege exact misterele Pleiadelor, trebuie să 
examinăm un alt element sacru: taurul. Un prim element a 
apărut în legendele Troiei, în care se afirmă că lui Paris îi 
plăceau luptele cu tauri. De fapt, aceasta a fost principala 
pasiune a vieţii sale până la concursul de frumuseţe pe care a 
fost nevoit să-l arbitreze. La rândul lui, Enea s-a dus în Egipt 
pentru inițiere, făcând însă o escală în Creta, ţara 
minotaurului şi a civilizației minoice. 

Cândva, taurul era considerat un simbol sacru 
pleiadian. Există numeroase artefacte antice, inclusiv monede 
şi statui, care fac această asociere. Probabil, astrologii nu sunt 
deloc uimiți de acest lucru, căci atunci când Pleiadele apar 
pentru prima dată pe cer, la data de 1 mai, soarele se află în 
constelația Taurului. Datorită Precesiunii Echinocţiilor, între 
anii 4000-2000 î.Ch. pământul se afla sub influența Taurului, 
ceea ce explică apariția zeului-taur solar Mithras şi a 
civilizației minoice a Greciei. Aceasta a fost inclusiv perioada în 
care a apărut legenda minotaurului. Luptele cu tauri, atât de 
populare în țările latine, sunt o moştenire din această perioadă 
de timp. Biserica Catolică, construită în jurul cultului lui 
Mithras, continuă să-şi numească şi astăzi edictele supreme 
„bule papale3!”. Tot de aici s-a născut şi cuvântul de argou 
bullshit32. 

Masonii consideră Pleiadele o constelație sacră, motiv 
pentru care au aşezat cele şapte stele deasupra scării lor 
sacre. Unii sugerează că însăşi originea francmasoneriei este 
asociată cu constelația Taurului. „Echerul” lor aminteşte de 
„crucea în T” a egiptenilor, care reprezintă imaginea stilizată a 


31 


N. Tr. În limba engleză: papal 's bull. Bull înseamnă taur. 

Textual, “balegă de taur”. Expresie folosită curent în argoul verbal, cu sensul de 


1” 


„Prostii 


unei feţe de taur. Însăşi litera T (Tau) provine de la taurus, care 
înseamnă taur. 

Crucea în formă de T este de fapt chiar litera T. Era 
simbolul lui Hermes sau Mercur, de unde derivă şi numele de 
Tahuti sau Thoth. Una din semnificaţiile literei „I” este aceea 
de androgin. „I”-ul simbolizează capul taurului care trage în 
jos bara orizontală a crucii, obținând astfel simbolul 
tradițional al crucii, adoptat de creştinism şi de alte religii. 
Taurul care trage în jos bara orizontală a crucii aminteşte şi de 
divizarea stării androginale în cele două sexe. Aşa a apărut 
fertilitatea, ceea ce explică de ce taurul este un simbol al 
virilităţii. Între altele, Tau mai înseamnă şi spirit creativ. 

Potrivit tradiției egiptene, Taurus a fost fiul lui Babalon 
sau Isis (sau pleiada Maia). Constelaţia Taurului de pe cerul 
nopții era considerată marele oraş al lui Dumnezeu, mama 
revelațiilor şi interpreta vocii divine. 

Există şi o altă zeiță egipteană a cărei etimologie este 
suspect de apropiată de cea a lui Taurus. Este vorba de Taurt, 
zeița-mamă primordială adorată de egipteni sub forma unei 
femele de hipopotam însărcinată sau a Bestiei Apelor 
(respectiv spaţiului). Aceasta era cunoscută ca fiind „Mama 
Revoluţiilor”, căci constelația ei se roteşte într-o mişcare de 
revoluţie pe cer. Întruchipa ideea de timp, repetiţie, ciclu, 
întoarcere şi lumină în noapte. 

llustraţie 

Zeul Montu priveşte în sus la cei care pătrund pe 
domeniul lui, contemplând secretele sanctuarului interior care 
i-a fost consacrat în Teba antică. Planeta care îl patronează, 
Marte, străluceşte dincolo de poartă, reflectându-se în 
structurile geometrice care simbolizează matricea evoluției 
noastre. 

Toate acestea trimit în mod evident către cuvântul 
„Tarot”, care înseamnă roată şi despre care se crede că este 
„Cartea Revoluţiilor Secrete ale Stelelor şi ale Ciclurilor 
Temporale Cosmice”. În mod incredibil, cuvântul „Tau” face 
parte integrantă din numele Montauk”, care poate fi împărțit 
astfel: Mon-Tau-K. „Mon” este numele unui zeu. „lau” a fost 


explicat mai sus, iar sufixul „K” are o importanţă în sine. Vom 
vedea în continuare care este corespondența sa, folosind un 
citat din cartea lui Kenneth Grant, Aleister Crowley şi zeul 
ascuns: 

„K”, ultima literă din cuvântul „magick”, este cea de-a 
unsprezecea literă în mai multe alfabete principale, fiind 
atribuită zeului Jupiter, al cărui vehicul (vulturul) 
simbolizează puterea magică în ipostaza ei feminină; 
reprezintă „simbolul acelei puteri gigantice a cărei culoare este 
roşul stacojiu şi care are o anumită afinitate cu Capricornul 
sau cu Babalon”. Aspectul important al Capricornului (țţapul) 
este revelat de atribuirea lui (în tradiția indiană) zeiței Kali, al 
cărei vehicul este sângele. 

„K” reprezintă de asemenea Khn, Khou sau Coada, 
simbolizată de coadă sau de vagin, venerată în Egiptul antic ca 
sursă a Marii Puteri Magice. De aceea, atunci când este scris 
cu „k”, cuvântul magick indică natura precisă a curentului pe 
care l-a întruchipat şi l-a transmis Therion (Crowley). 

Există mai multe definiții interesante ale cuvântului 
„Montauk” care ar putea avea la bază explicaţia de mai sus. 
Una dintre ele este următoarea: „Revelarea zeiței prin 
manifestarea ei ca iluzie temporală”. 

Pentru cititorii care nu au citit cartea Piramidele din 
Montauk, doresc să precizez că pe coperta acesteia era ilustrat 
un zeu cu capul de taur, numit Menthu sau Montu (ilustrat şi 
pe pagina precedentă). Acesta era echivalentul egiptean al 
zeului Marte, aliatul troienilor şi al romanilor din perioada de 
început a Romei. Asocierea dintre Montu şi Montauk nu este 
deloc întâmplătoare. Cel care mi-a atras pentru prima oară 
atenția asupra acestui fapt a fost chiar fiul nelegitim al lui 
Crowley, Amado Crowley. El mi-a spus că tatăl său nu numai 
că a fost la Montauk, dar şi-a consacrat chiar o parte 
însemnată din opera sa zeului Menthu. 

La scurt timp ce am descoperit corespondența care 
există între cuvintele Montu şi Montauk, am întâlnit o femeie 
medium care mi-a transmis nişte informații pleiadiene. Nu-mi 
mai amintesc acum ce mi-a spus, dar ştiu că în noaptea 


respectivă am avut un vis foarte viu. Se făcea că m-am trezit 
într-un pat frumos ornamentat, pe care se afla o carte 
gigantică, legată în aur. Avea o grosime de circa 20 centimetri 
şi era chiar mai bogat împodobită decât patul. Pe coperta de 
culoare indigo strălucea titlul, care era scris cu litere metalice: 
„Secretele Pleiadelor, de Aleister Crowley”. Din păcate, m-am 
trezit înainte de a apuca să o răsfoiesc. 

Un prim indiciu despre această carte l-am descoperit 
atunci când am aflat că fondatoarea mişcării teozofice, 
Madame Helene Blavatsky, s-a născut în ziua de 12 august, 
dată la care Proiectul Montauk (1983) a creat o punte de 
legătură cu Experimentul Philadelphia (1943). Mi-am amintit 
de asemenea că Aleister Crowley era mândru că s-a născut în 
anul 1875, anul în care Blavatsky a fondat Societatea 
Teozofică. 

Crowley avea lucruri foarte interesante de povestit 
despre Madame Blavatsky. La vremea ei, aceasta era foarte 
populară, fiind atacată dur în numeroase ziare. Legenda 
spune că a fost prinsă regizând miracole false pentru 
spectatorii creduli. Au existat mai multe rapoarte în această 
direcție, care pot fi găsite în orice biografie a ei. Discipolii ei 
jurau însă că miracolele ei erau reale. Crowley a făcut propriile 
sale observaţii în legătură cu acest subiect. După părerea lui, 
Madame Blavatsky a regizat cu bună intenție o serie de 
miracole false, pentru a fi prinsă cu ocaua mică. Numai aşa 
putea scăpa ea de falşii adepți şi de băgătorii de seamă care o 
asaltau în permanență. Adevăraţii adepţi cunoşteau adevărul 
din scrierile ei şi nu se lăsau păcăliți de acele show-uri de 
paradă. Într-un fel, era o separare a grâului de neghină. După 
expedierea celor interesați doar de senzațional putea începe 
adevărata predare a cunoaşterii, iar smântâna se ridica la 
suprafață. Nu ştiu dacă aceste comentarii ale lui Crowley sunt 
corecte sau nu. Cert este că opera ei merită să fie citită cu orice 
pret. 

Doctrina secretă scrisă de Madame Blavatsky are 1500 
de pagini şi reprezintă o lectură foarte interesantă. Nu o poți 
citi de la cap la coadă fără să simți dorința de a te călugări. Am 


remarcat şi o altă proprietate ciudată a acestei cărți. Nu-ţi vine 
să o iei şi să-ți continui lectura decât atunci când te simți 
pregătit să asimilezi cu adevărat informaţiile cuprinse în ea. 
Dacă nu eşti pregătit, pur şi simplu nu te interesează. Cartea 
încearcă să explice întreaga existență a universului şi maniera 
în care trebuie înțeles acesta. Nu am apucat să citesc întreaga 
carte, aşa că nu-i pot face o recenzie corectă, dar nu pot să nu 
recunosc că este de-a dreptul uimitoare. Am auzit că până şi 
criticii lui Madame Blavatsky nu se leagă de opera sa, ci doar 
de viața sa particulară. Unii au acuzat-o de plagiat, lucru 
absolut ridicol, căci cartea conține la tot pasul note de subsol 
în care sunt precizate sursele de inspirație. 

Doctrina secretă dezvăluie o serie de informaţii extrem 
de interesante despre Pleiade, în volumul II. Aflăm astfel că 
echivalentul sanscrit al lui Marte, Kartikeya, provine de la 
Krittika, cuvântul sanscrit care desemnează Pleiadele. Tot aici 
este prezentat punctul de vedere al unui anume dr. Kenealy, 
care afirmă că Marte a fost simbolul cel mai secret şi mai 
misterios dintre toate simbolurile religioase şi astronomice. 
Inițierea supremă în acest mister al tuturor misterelor nu 
poate fi făcută fără ajutorul celor şase pleiade vizibile, la care 
se adaugă cea de-a şaptea, invizibilă cu ochiul liber. 

Ne vom ocupa mai îndeaproape de acest mister în 
capitolul următor. 


Capitolul 39 


Revelația Pleiadelor 


Cel mai important aspect al Pleiadelor aşa cum apar 
acestea descrise în informaţiile mitologice şi ezoterice este 
povestea pleiadei Maia, care este mama lui Hermes şi a 
tradiției hermeneutice. Deloc, întâmplător, orice referire la 
Pleiade vorbeşte de Şapte Surori, deşi numărul stelelor din 
constelație este mult mai mare. Autorii miturilor nu acceptă 
însă un număr mai mare de şapte pleiade, din care una s-a 
stins din cauza războiului troian. 

Referința ezoterică la numărul „şapte” include multe 
alte aspecte mitologice. Enea a făcut o călătorie de şapte ani. 
Roma a fost clădită pe şapte coline. La vechii ebraici, numărul 
şapte simboliza principiul creator. Există şapte ceruri, şapte 
chakra-e, şapte note muzicale şi şapte culori ale curcubeului. 
Chiar şi zilele săptămâni sunt în număr de şapte, simbolizând 
cele şapte zile ale creației primordiale. Cuvântul Babalon are 
şapte litere, iar operaţiunea Babalon a avut la bază un simbol 
geometric cu şapte colțuri, cunoscut sub numele de Steaua lui 
Babalon. Pentru amuzamentul dumneavoastră, vă pot spune 
că la ora actuală, cartelul petrolului numără şapte companii 
atotputernice, cunoscute şi sub denumirea de „Cele Şapte 
Surori”. 

Semnificația acestui număr sacru este legată de cele 
şapte principii ale creaţiei. Înainte de a ne referi la această 
semnificație, trebuie să ne întoarcem puţin la Grădina 
Edenului, despre care am afirmat ceva mai devreme în această 
carte că este păzită de heruvimi şi de o sabie de foc. Iată cum 
sună exact citatul din Geneza 3:24: 

„Şi El l-a alungat pe om, şi a aşezat în partea de esta 
grădinii Edenului heruvimi şi o sabie în flăcări care îşi 
schimba în permanență direcția, păzind astfel calea către 
copacul vieţii”. 

„Copacul vieţii” se referă la linia temporală primordială, 


dar mai are şi o altă semnificație: aceea de Cabala mistică sau 
Cabala sacră, considerată o cale prin care pot fi înţelese 
paradoxurile universului. Într-o carte ca cea de faţă, nu ne 
putem opri decât foarte pe scurt asupra acestui concept. 
Cititorilor interesați le recomand să citească literatura de 
specialitate în domeniu. Cabala poate fi înțeleasă ca o matrice 
sau o interfață care există între aspectele spirituale şi cele 
mentale ale creației. Este considerată baza spirituală a 
sistemului imunitar al corpului fizic. 

Ceea ce ne interesează pe noi sunt cele zece aspecte 
fundamentale ale creaţiei, cunoscute ca cele zece sfere sau 
sefiroți. Acestea reprezintă un tipar ce poate fi regăsit în 
întreaga natură. Primele trei sfere sunt separate de celelalte 
şapte. Ele sunt considerate supreme, căci sunt situate mai 
presus de planul obişnuit de conştiinţă pe care îl cunoaştem 
noi. Numele ebraice ale acestor trei principii sunt: Kether, 
Chokmah şi Binah. Kether (echivalent cu misteriosul Tao din 
Orient) reprezintă sursa divină din care s-a născut întreaga 
creație. Chokmah reprezintă principiul pozitiv sau masculin 
(Uranus sau Metatron), în timp ce Binah reprezintă principiul 
negativ sau feminin (Gaia sau Maria). Altfel spus, ele 
simbolizează principiile yang şi yin ale creaţiei. Aceste trei 
forțe primordiale au condus la apariţia întregii creații. 

În mod evident, cifra sacră „şapte” este legată de 
celelalte emanaţii sau sefiroți, care alcătuiesc împreună 
întregul univers cunoscut. Acestea sunt cele şapte puncte de 
referință ale creației, care corespund celor şapte chakra-e. 
Cine studiază cărți despre Cabala şi despre chakra-e poate 
pătrunde aspectele invizibile ale existenţei, constatând că 
aceste „şapte? principii se repetă pretutindeni. Ele sunt 
cărămizile din care este construit universul. Acesta este 
misterul cifrei „şapte”. 

În mod evident, studiul celor şapte principii este foarte 
complex. Cartea de față nu poate face decât o introducere la 
aceste mistere, familiarizându-ne din nou cu unele din ele pe 
care le cunoaştem deja. Celor care doresc să aprofundeze 
această cunoaştere le recomand 


Doctrina secretă a lui Madame Blavatsky. 

În mitologia ariană, cele şapte pleiade erau doicile lui 
Marte, zeul războiului şi comandantul oştilor cereşti. 
Termenul de „oşti cereşti” se referă deopotrivă la yoghinii din 
cer şi la înțelepţii de pe pământ. Din această perspectivă, 
Marte devine echivalentul Arhanghelului Mihail, luptătorul 
celest care a învins dragonul sau şarpele. 

Această viziune poate fi înțeleasă mai uşor dacă ne 
raportăm la sistemul lui kundalini care stă la baza 
construcției întregului univers. Acest sistem poate fi comparat 
pe bună dreptate cu un software de computer. Putem opta 
pentru a respecta sau nu acest sistem, dar el există şi îşi 
produce efectele. Viziunea „creştină” ne-a recomandat să 
evităm şarpele, dar Christos a spus textual: „Fiți înţelepţi ca 
şarpele şi blânzi ca un porumbel”. Uciderea şarpelui de către 
Arhanghelul Mihail reprezintă o metaforă care descrie 
controlul celor şapte principii ale existenţei. Mihail sau Marte 
apare astfel ca maestrul suprem al yoghinilor şi al înţelepţilor. 
Această analogie a războiului celest ne conduce la marea 
Revelaţie. 

Aspectul ascuns sau invizibil al celei de-a şaptea pleiade 
se referă la cel de-al şaptelea sigiliu menționat în Cartea 
Revelaţiei lui loan (Apocalipsa), care presupune dizolvarea 
vieţii aşa cum o cunoaştem noi. Învățăturile ezoterice 
referitoare la acest aspect al „pleiadei pierdute” indică faptul 
că toate secretele oculte există într-un singur depozit, care 
poate fi deschis sau nu. Acesta este misterul celui de-al 
şaptelea sigiliu. El poate fi comparat şi cu ghicitoarea 
Sfinxului care blochează accesul la Marea Bibliotecă a 
Înregistrărilor Akasha-ice. Ieşirea la iveală a informaţiilor 
ascunse depinde numai de revenirea noastră la linia 
primordială a timpului. După cum spunea Preston Nichols 
mai devreme în această carte, dacă un număr suficient de 
mare de oameni ar deveni conştienţi de ceea ce se întâmplă, 
întreaga umanitate ar face tranziția către lumea Creatorului. 

Târfa Babilonului de care vorbeşte Cartea Revelațţiei face 
trimitere la subjugarea lumii materiale de către sistemul lui 


kundalini. În Tarotul lui Crowley, Babalon călăreşte pe Bestie, 
simbolizând astfel principiul care guvernează universul 
nostru. Ne place sau nu, trăim într-un univers al diviziunii 
guvernat de instinctele animalice asupra cărora domneşte 
Babalon. Este povestea Evei şi a şarpelui. În plan fizic, acest 
principiu corespunde impulsului sexual, care face legătura 
planului material cu planul spiritual în interiorul omului. 

Aleister Crowley a predat Calea Mâinii Stângi, care se 
referă la fuziunea cu Duhul Sfânt prin intermediul sexualității. 
Calea Mâinii Drepte conduce la această fuziune prin 
intermediul unor metode de o noblețe absolută, redate în 
poveştile romantice ale Graalului. Sunt vestite avertismentele 
ezoteriştilor în privința pericolelor asociate cu Calea Mâinii 
Stângi. Drama celor care urmează Calea Mâinii Drepte este că 
ei cad adeseori pradă unor dorinţe asociate cu universul Căii 
Mâinii Stângi, tocmai pentru că nu le controlează şi nu le-au 
explorat suficient de mult pentru a le cunoaşte. Mulţi adepţi o 
apucă pe Calea Mâinii Stângi din motive greşite, între care cele 
mai notabile sunt dorința de putere şi de sex. Adevărul este că 
puțini dintre ei reuşesc să ajungă la capătul acestei căi (lucru 
valabil şi pentru cealaltă cale). Nu întâmplător vorbea Buddha 
de calea de mijloc. Într-adevăr, trebuie să existe un echilibru. 

Preston spunea mai devreme în această carte că singura 
posibilitate de a elimina implanturile ce ne-au fost inoculate 
este  descătuşarea lui kundalini. Operaţiunea Babalon 
realizată de membrii familiei Wilson a însemnat practic o 
operațiune la scară mare concepută pentru a elimina 
implantul suprem al universului. Scopul ei a fost de a 
deschide calea în fața revelării adevărului şi de a atrage 
întreaga existență pe această cale. 

Depozitul de informaţii despre care vorbeam mai 
devreme este absolut esenţial. Cu cât numărul informaţiilor 
care vor ieşi la iveală va fi mai mare, penetrând conştiinţa 
colectivă, cu atât mai mult se vor schimba lucrurile. Puterile 
care au pus la cale Proiectul Montauk au propria lor agendă, 
după cum a demonstrat Preston. Ele nu urmăresc decât 
păstrarea poziţiei lor de putere şi de control. 


Investigația personală pe care am făcut-o asupra acestor 
aspecte mi-a revelat un tipar repetitiv foarte interesant. După 
ce am aflat povestea Proiectului Montauk de la Preston, am 
început să descopăr tot felul de corespondențe cu numărul 
666. Printre acestea se numără şi întâlnirile mele cu Cameron, 
Amado Crowley şi diferite alte evenimente descrise în cărțile 
din seria Montauk. 666 este codul lumii fizice, fiind perfect 
ilustrat de structura atomului de carbon. Un atom de carbon 
conține 6 protoni, 6 neutroni şi 6 electroni. Dacă pornim de la 
premisa că întreaga viață organică are la bază ciclul 
carbonului, nu putem decât să tragem concluzia că numărul 
666 este codul care guvernează viața trupească. 

În termeni ezoterici, cartea de față face parte din 
procesul tranziției către lumea lui 777, codul sistemului 
spiritual sau al conexiunii dintre viața organică şi cea a 
spiritului pur. Dincolo de lumea lui 777 se află lumea lui 888 — 
numărul sacru al conştiinţei christice, care reprezintă 
infinitul. De data aceasta nu mai avem de-a face cu un univers 
obiectiv, care poate fi analizat, căci cel care atinge conştiinţa 
numărului 888 este proiectat direct la nivelul liniei 
primordiale a timpului, reprezentată de numărul 999, inversul 
lui 666. 

Atunci când am luat decizia personală de a dizolva 
condiționarea mecanică a universului fizic, căutam lumea lui 
999, deşi la vremea respectivă nu ştiam nimic despre ea. 
Experiențele fantastice care au urmat sunt consecința 
naturală a principiului: „Caută şi vei găsi”. Conexiunea există 
şi îi aşteaptă pe toți cei care doresc să o cunoască. 


Capitolul 40 


Constelaţia Lira şi dincolo de ea 


Mai există un aspect al Pleiadelor care merită să fie 
comentat înainte de a încheia această carte. 

În lucrarea Măştile lui Dumnezeu: mitologia creatoare, 
Joseph Campbell prezintă un artefact interesant din anii de 
început ai creştinismului. Este vorba de un sigiliu cilindric pe 
care scrie Orpheos Bakkikos şi pe care este ilustrat un om 
crucificat deasupra căruia se află o lună în creştere. Pe cer 
sunt prezentate şapte stele, pe care Campbell le identifică cu 
Pleiadele. Adaugă apoi că Pleiadele erau cunoscute în 
Antichitate sub numele de Lira lui Orfeu. 

Inscripția Orpheos Bakkikos poate fi tradusă literal prin: 
„Om Adevărat, Dumnezeu Adevărat”. Orfeu a fost prototipul 
christic care i-a precedat lui Christos în mitologia greacă. A 
fost fiul lui Eagru, regele Traciei, şi al muzei Caliope. Apolo îl 
simpatiza pe Orfeu şi l-a binecuvântat cu multe talente. Între 
altele, i-a dăruit o liră cu şapte coarde. 

Se spune că atunci când Orfeu cânta la lira sa, râurile 
încetau să mai curgă, copacii să mai foşnească, şi chiar şi 
pietrele îl urmau. Avea de asemenea puterea să îmblânzească 
cele mai sălbatice fiare ale pădurii. Vocea sa era atât de blândă 
şi de plăcută încât putea adormi cu ea chiar şi valurile sau 
dragonii. Se mai spune despre el că a predat misterele 
eleusinice după ce a fost inițiat el însuşi în misterele lui Osiris. 

După ce a participat la căutarea Lânii de Aur alături de 
argonauți, Orfeu s-a însurat cu o nimfă, care a fost muşcată de 
un şarpe şi a murit. Copleşit de durere, el i-a cerut lui Zeus 
permisiunea să o caute şi să o readucă pe pământ din lumea 
adâncurilor. Folosindu-şi lira, a calmat animalele sălbatice şi 
furiile din Hades, dar a fost avertizat să nu-şi privească iubita 
până când nu va ajunge pe tărâmul celor vii. Cu puțin înainte 
să părăsească lumea adâncurilor, el nu a mai rezistat şi a 


privit în urmă, pentru a se asigura că soţia sa îl urmează. 
Aceasta a dispărut însă chiar sub ochii lui şi nu s-a mai întors 
niciodată. Chiar şi după ce a revenit în lumea celor vii, Orfeu 
i-a rămas credincios soției sale şi a respins iubirea altor femei, 
care au sfârşit prin a complota şi a-i sfârteca trupul în bucăți. 

Acest mit corespunde mitului lui Osiris, care a fost la 
rândul lui dezmembrat. El indică faptul că iubirea lui Orfeu a 
transcens iubirea pământească, motiv pentru care a fost 
respins de creaturile terestre. Cea mai importantă parte a 
mitului se referă însă la lira sa cu şapte coarde, care ilustrează 
puterea celor şapte principii ale creației. El putea controla 
literalmente materia şi fiarele sălbatice. 

Din această perspectivă, putem considera că Pleiadele 
guvernează regatul conştiinţei în care există tiparele creației. 
Dacă dorim să aflăm care sunt principiile care stau la baza 
creației terestre, suntem sfătuiți să vizităm Pleiadele. Oamenii 
de ştiinţă au descoperit la nivelul constelației Pleiadelor o 
formă de energie extrem de înaltă, pe care au numit-o Centura 
de Fotoni. Soarele nostru se roteşte în jurul Pleiadelor la 
fiecare aproximativ 24.000 de ani; de aceea, ne putem întreba 
pe bună dreptate în ce fel ne influențează această centură de 
fotoni civilizația sau entitățile care pretind că receptează 
energie din această regiune. Cert este că această zonă a 
galaxiei noastre este inundată de lumină. În termeni 
pragmatici, putem spune că pleiadienii operează cu liniile 
holografice. Acesta a fost principiul de care s-a folosit Nikola 
Tesla atunci când şi-a vizualizat proiectele mai întâi la nivel 
mental, înainte de a le transpune în practică. În acest fel, el nu 
a comis niciodată greşeli. 

Toate aceste informaţii, alături de aspectele mitologice 
relatate în această carte, indică faptul că experiența din 
Pleiade a lui Preston Nichols nu a fost un simplu vis. Dar 
adevărul nu poate fi revelat decât în timp şi cu ajutorul 
experienţelor personale. 

Deşi multă lume se referă la Pleiade ca la o cameră de 
developare, nimeni nu precizează cine este arhitectul. Aceasta 
este o altă poveste, dar un prim indiciu ni-l oferă chiar lira lui 


Orfeu. După ce acesta a fost sfârtecat în bucăți şi a murit, 
Zeus a răspuns cererii lui Apolo şi a muzelor aşezându-i lira pe 
cer, în amintirea lui şi a operei sale. Această constelație este 
cunoscută astăzi sub numele de Lira. 

Arhetipul Lirei este comentat într-o carte intitulată 
Prisma Lirei. Potrivit legendelor, toți umanoizii care s-au 
instalat în Pleiade, pe Sirius şi pe Orion, au provenit din 
constelația Lira. Se crede că aceasta are forma unei lire, căci 
după căderea din linia temporală primordială conştiinţa s-a 
fragmentat din lumină pură în şapte raze de lumină în culorile 
curcubeului. Lira este considerată a fi matricea din care s-a 
născut cândva lumina. Ajungem astfel la un alt subiect 
interesant, care merită să fie studiat într-o lucrare de sine 
stătătoare: studiul luminii. 

NOTA: Celor care doresc să studieze implicaţiile 
arhetipale ale constelaţiei Lira le recomand cartea „Prisma 
Lirei”, de Lyssa Royal şi Keith Priest. 


Epilog 


Această carte a început cu descrierea experienţelor 
personale ale lui Preston Nichols. Scopul dezvăluirii acestor 
informaţii nu a fost doar acela de a relata o poveste 
interesantă, ci de a contribui la mai buna înțelegere a 
OZN-urilor şi a fenomenelor asociate cu acestea. În ceea ce 
priveşte partea a doua a cărții, în care am relatat experienţele 
mele personale, scopul acesteia a fost de a demonstra 
existența unor forțe invizibile ale conştiinţei care operează în 
sensul iluminării umanității, care ne-au permis inclusiv nouă 
să scriem această carte. 

Toate lucrările pe care le-am scris împreună cu Preston 
Nichols sunt criticate de unii ca fiind eclectice, şi cu siguranță 
cartea de față nu va face excepţie. Deşi fac tot ce îmi stă în 
puteri pentru a comunica cât mai clar ce am de spus, există 
totuşi o explicație pentru care piesele puzzle-ului nu creează 
întotdeauna o imagine perfect unitară. Subiectele despre care 
scriem noi transcend universul tridimensional. Aceste 
fenomene nu fac parte din lumea noastră şi informaţiile legate 
de ele nu pot fi înțelese la fel de uşor ca şi un manual de 
întreținere a unei motociclete. Desigur, orice om şi-ar dori să 
primească aceste informaţii pe tavă, dar acest lucru nu este 
întotdeauna posibil. 

Nu mi-am propus să scriu acest epilog cu scopul de a-i 
reduce la tăcere pe critici, ci de a scoate la lumină un aspect 
important. Evoluţia spirituală nu este un proces uşor. Nu poți 
atinge desăvârşirea numai citind o carte sau alta. Deşi cărțile 
te pot inspira, ideile lor trebuie transpuse în practică. Calea 
fiecărui individ este separată de a celorlalți. Cartea de față 
conține numeroase indicii pentru cei care doresc să-şi 
găsească această cale. Mai departe, tot ce aveți de făcut este să 
vă consultați propria intuiție, urmând chemarea conştiinţei 
dumneavoastră. Dacă nu auziți nici o voce interioară, 
înseamnă că nu a sosit încă timpul dumneavoastră. De aceea, 
aş dori să închei această carte citând ultimele cuvintele 
atribuite lui Buddha (înainte ca acesta să moară): 


„Descompunerea este inerentă tuturor lucrurilor 
complexe. Faceţi toate eforturile pentru a vă elibera”. 


Anexa A 
Farfurii zburătoare antice De Preston B. Nichols 


OZN-ul pe care l-am descris în prima parte a acestei 
cărți este una din cele mai avansate forme de farfurii 
zburătoare. Sistemul său de operare corespunde navelor 
sferice şi unora din farfuriile zburătoare în formă de disc. El 
permite crearea unei realități virtuale desăvârşite. Există şi 
alte tipuri de farfurii zburătoare, despre care vom discuta în 
continuare. Deşi le-am numit „farfurii zburătoare antice”, ele 
depăşesc cu mult chiar şi cele mai avansate tehnologii ale 
oamenilor. 

Următorul nivel de tehnologie după cel mai avansat 
(care corespunde discurilor şi sferelor) se referă la navele în 
formă de pană. Există o serie de similarități între acestea şi 
navele cele mai avansate, în sensul că sunt înzestrate cu fotolii 
de comandă. Există două până la şase asemenea fotolii de 
comandă în interiorul lor, în funcție de complexitatea navei. 
Una din diferențele majore care apar la aceste nave se referă la 
pupitrele de comandă, care conțin diferite butoane şi ecrane 
video. Convingerea mea este că există un buton de pornire a 
întregului sistem. În rest, funcţiile de navigaţie sunt preluate 
prin mijloace neurologice de la operatorii care conduc navele 
(la fel ca şi în cazul primei categorii). 

În locul computerului de cristal, navele în formă de pană 
conțin un computer mai convențional, care dispune de o 
tehnologie pe bază de cipuri, multe mai avansată însă decât a 
noastră. Acest computer face legătura cu o serie de 
echipamente construite din materiale asemănătoare celor de 
pe pământ, cum ar fi argintul, aurul, platina, fierul, cuprul şi 
aluminiul. Există însă şi aliaje imposibil de găsit pe pământ. 

Navele în formă de pană sunt înzestrate cu o tehnologie 
mai apropiată de ceea ce putem noi înțelege decât cele foarte 
avansate. Ele operează însă pe baza aceloraşi principii ale 
electro-gravitaţiei şi ale manipulării realității pentru a se 
propulsa. Puterea lor este generată de un fel de bulgăre 


radioactiv situat în centrul unui cristal. Acest bulgăre a fost 
identificat ca fiind elementul cu numărul 115 în Tabelul lui 
Mendeleev. Am auzit numeroase rapoarte care afirmă că 
navele în formă de pană dispun de reactoare nucleare pe bază 
de fuziune sau de fisiune. Depinde de cei care susțin aceste 
rapoarte. Personal, nu am văzut niciodată un asemenea 
reactor, aşa că nu pot preciza natura sa exactă. 

Convingerea mea este că pe aceste nave există arme şi 
sisteme de comunicaţie separate între ele. Navele cele mai 
avansate conțin sisteme integrate în celelalte funcții controlate 
de operatori. 

Navele în formă de trabuc sunt alimentate de acelaşi 
element cu numărul 115 şi folosesc o tehnologie similară cu a 
noastră, cu diferența că civilizația respectivă este mai 
avansată decât noi cu circa 50-100 de ani. Există un singur 
scaun pentru pilot şi un panou uriaş de comandă. Sistemele 
lor sunt mai greoaie şi mai diversificate, majoritatea 
comenzilor fiind efectuate prin intermediul panoului de 
control, şi nu pe cale neurologică. Aceste nave folosesc sisteme 
antigravitaționale şi generatoare. 

Interesant este faptul că toate farfuriile zburătoare 
folosesc aceeaşi frecvență pentru a-şi genera twister-ii şi 
spinner-ii de care au nevoie (vezi capitolul 6 pentru explicarea 
acestor termeni). Ori de câte ori am făcut analiza semnăturii 
electromagnetice, nu am auzit decât o singură semnătură 
electromagnetică provenită de la OZN-uri. Este vorba de 
frecvența de 435 MHz, care pare comună tuturor navelor. 
Orice radioamator care ştie ce să asculte în benzile de 
frecvență poate recunoaşte această semnătură, ştiind când un 
OZN se află în apropiere. 


Anexa B 
Acceleratorul de particule 
De Preston B. Nichols 


NOTA: Informaţiile din această anexă au apărut în cartea 
„Piramidele din Montauk”. 

În toamna anului 1993 am descoperit un accelerator de 
particule ca urmare a unei filmări video pe care am făcut-o 
zburând pe deasupra Camp Hero. Cercul de mari dimensiuni 
observat pe peliculă a fost identificat de prietenul meu Danny, 
un fizician nuclear, drept un accelerator de particule. În timp 
ce îi arătam filmul, a devenit agitat şi m-a rugat să opresc 
cadrul. A scos apoi diagrama unui accelerator de particule şi a 
suprapus-o peste ecran, identificând diferitele elemente ale 
acestuia. 

- lată, acesta este generatorul de unde. Aceasta este 
secția de întreținere. Aceasta este secția criogenică (cea care 
generează temperaturi foarte scăzute, care influențează 
proprietățile materiei). Acesta este punctul de injecție a 
particulelor. 

Pe scurt, diagrama acceleratorului se suprapunea exact 
peste imaginea de pe ecran. 

Această descoperire aruncă o lumină nouă asupra 
Proiectului Montauk. Am început să fac cercetări şi să studiez 
acceleratoarele de particule. Am aflat astfel că un accelerator 
foarte mare este folosit pentru a alimenta altele mai mici. 
Înclin să cred că acceleratorul mai mare este localizat la 
Brookhaven National Labs. Din cauza interferențelor 
energetice care se produc între acceleratoare, cele mai mici 
trebuie situate la o anumită distanță față de cel principal. 
Locaţiile ideale pentru aceste acceleratoare mai mici sunt 
oraşul Montauk şi capătul dinspre est al Long Island. 

În continuare, vă voi explica cum funcționează un 
asemenea accelerator de particule. Dacă nu aveți înclinații 
tehnice, puteţi sări peste restul capitolului. 

Procesul începe prin injectarea de protoni în 


acceleratorul principal. Un proton este o particulă încărcată 
pozitiv din interiorul nucleului unui atom. El este antiteza 
unui electron. Protonii folosiți în accelerator sunt obținuți prin 
eliminarea electronilor din atomii de hidrogen. Procesul începe 
prin separarea hidrogenului uşor de cel greu. Se obține astfel 
hidrogen uşor, în care nucleul atomilor este golit de neutroni. 
În continuare, eliminarea electronilor din atom devine foarte 
uşoară, obținându-se astfel atomi de hidrogen cu o sarcină 
pozitivă, adică protoni. Un flux de protoni este injectat în 
acceleratorul principal, iar protonii capătă o mişcare din ce în 
ce mai accelerată. Ei se dilată şi ocupă un spațiu din ce în ce 
mai mare, până când devin practic virtuali. 

În punctul de ieşire din acceleratorul principal, protonii 
călătoresc deja cu 0,5 c (c este viteza luminii, deci 0,5 c 
reprezintă jumătate din viteza luminii). Din punctul de ieşire, 
protonii sunt trimişi printr-un tunel magnetic şi injectați în 
acceleratorul situat în baza militară de la Montauk. Aici, viteza 
lor este şi mai mult accelerată, ajungând la nivelul vitezei 
luminii. 

La acest nivel se poate opera cu formula lui Einstein, 
potrivit căreia energia este egală cu masa ori viteza luminii (E = 
mc2). O particulă care călătoreşte cu viteza luminii dispune 
aşadar de o anumită energie, conform formulei de mai sus, 
care poate fi scrisă şi ca E = mv?, unde v reprezintă viteza. 
Viteza maxim posibilă este viteza luminii, astfel încât energia 
maximă este obținută atunci când veste egală cu c. 

Scopul oricărui accelerator de particule este creşterea 
continuă a vitezei unei unități de energie electromagnetică (în 
cazul de față, a unui proton, care acționează ca o particulă). 
Când sunt aduse la viteza luminii, particulele emană o mare 
cantitate de energie, căci ies din lumea reală şi intră într-o 
lume complet virtuală, ce poate fi definită inclusiv ca energie 
mentală. 

În timp ce studiam acceleratorul de particule de la 
Montauk, împreună cu Dan, în mintea mea s-au aprins tot 
felul de beculeţe de alarmă. În cele din urmă, am reuşit să-mi 
explic o problemă cu care m-am confruntat ani de zile. Ori de 


câte ori i-am rugat pe mediumii cu puteri psihice să-mi spună 
ce putere instalată există la Montauk, aceştia mi-au dat un 
răspuns astronomic: un milion de megawaţi de energie. 
Răspunsul mi s-a părut întotdeauna absurd, căci pentru a 
alimenta un amplificator cu un milion de megawaţi ai nevoie 
de două milioane de megawaţi putere instalată, lucru 
imposibil în Long Island. 

I-am povestit toate aceste lucruri lui Dan, care a început 
să-mi explice ce se întâmplă cu acceleratoarele în care 
particulele sunt aduse la viteza luminii. Când l-am întrebat 
câtă energie pot produce aceste acceleratoare, Dan a luat un 
grafic cu date, în care era trecută inclusiv energia produsă în 
raport cu diametrul circular al acceleratorului. Măsurasem 
deja cercul de la baza aeriană Montauk şi am aflat că 
diametrul acestuia era de 210 metri. Această cifră figura cu 
precizie pe graficul lui Dan. Să fi fost o simplă coincidenţă? 

Am estimat şi celelalte variabile necesare, inclusiv 
diametrul fluxului de protoni şi energia cu care era alimentat 
acceleratorul. Dan a făcut apoi nişte calcule şi a ajuns la 
concluzia că acceleratorul producea o energie echivalentă cu 
cea a unei bombe nucleare de o sută de megatone. A luat apoi 
un alt grafic şi l-a consultat ca să vadă ce putere instalată 
echivalează cu cea a unei bombe de o sută de megatone. Cifra 
obținută a fost de un milion de megawati. 

După întâlnirea cu Dan, am continuat să studiez 
problema acceleratoarelor de particule. Am aflat astfel din mai 
multe rapoarte că acestea au nevoie de amplificatoare foarte 
mari, întrucât operează la 435 de MHz. Aceste amplificatoare 
de mari dimensiuni sunt numite klistroni şi înlocuiesc 
amplitronii uriaşi folosiți cândva în ansamblul subteran. 
Decizia a avut în mod evident o motivaţie tehnică, întrucât doi 
sau trei klistroni pot înlocui 24 de amplitroni. În plus, sunt 
mai uşor de alimentat şi acționează la fel ca un magnetron, cu 
excepția faptului că sunt liniari (un magnetron este o sursă de 
emitere a unui semnal de tip microundă, similară unui cuptor 
cu microunde. Este alcătuit dintr-un tub cu o orbită pentru 
electroni, care produce o mare cantitate de energie RF). 


Klistronii sunt tuburi cu o lungime de aproximativ 33 de metri 
şi un diametru de 6 metri, nefiind în esență altceva decât 
amplificatoare de mare putere pentru microundele care 
alimentează fluxul acceleratorului de particule. 

Un amplificator al fluxului de particule (care este 
sinonim cu un accelerator de particule) foloseşte particule 
nucleare precum neutronii şi protonii, spre deosebire de 
magnetron sau amplitron, care foloseşte electronii. Protonii şi 
neutronii sunt direcționaţi către o anumită orbită pentru a 
produce astfel o rezonanță în cavitățile acceleratorului. O 
cavitate este un spațiu de rezonanţă limitată de o suprafață 
reflectantă de energie RF, cum ar fi un scut sau o suprafață 
metalică. Rezonanța se produce din cauza vitezei, în cazul de 
față egală cu viteza luminii. 

Aceşti neutroni /protoni sunt special focalizați pe orbită 
astfel încât să acționeze ca nişte focare energetice în interiorul 
unui magnetron sau amplitron (care au electroni pe orbită). În 
timp ce particulele din acceleratorul principal sunt trimise în 
acceleratorul din Montauk, apropiindu-se astfel de viteza 
luminii, particulele din cavitate se unesc în pachete de energie. 
Cavitatea intră astfel în rezonanță cu energia acestor 
particule. Dacă fluxul de electroni este accelerat încă şi mai 
mult, el transferă cavităților o energie care poate fi ulterior 
externalizată. 

Acceleratorul de particule are deja o orbită. Important 
este ca particulele să fie grupate astfel încât să aibă o viteză 
relativ uniformă. În cazul în care se realizează acest lucru, 
energia poate fi scoasă din accelerator cu ajutorul unui grup 
de cavități, la fel ca în cazul unui magnetron. 

În cazul acceleratorului de la Montauk (cel cu diametrul 
de 110 metri), două seturi de cavități sunt poziționate în 
unghiuri drepte în jurul unui cerc. Folosind un transmițător 
de circa 30 de megawati, unul din cele două grupuri de cavități 
este direcționat de-a lungul unei axe pe care o vom numi axa 
X. La fel ca în cazul unui amplitron obişnuit, energia de 
alimentare grupează fluxul de electroni de-a lungul setului de 
cavități. Este vorba de aşa- numita structură ondulatorie lentă 


(undele lente sunt cele care călătoresc la viteze inferioare 
vitezei luminii). În cazul amplificatorului de particule nu mai 
avem de-a face cu unde lente, ci cu o structură ondulatorie 
înzestrată cu viteza luminii. Cavităţile interioare grupează în 
acest caz fluxul de particule la o viteză de aproximativ 0,9 c. 

Pe măsură ce particulele sunt accelerate şi mai mult, 
atingând viteza luminii, ele îşi eliberează întreaga energie de 
care dispun. Energia astfel eliberată este colectată în cavitățile 
de pe axa Y, situată la 90* de axa X, după care energia este 
direcționată aşa cum se doreşte. 

Pentru a extrage energia din amplificatorul de particule, 
normal ar fi ca ea să fie trimisă înapoi la turnul radar prin 
firele de înaltă tensiune. Acest lucru este însă imposibil la o 
putere de un milion de megawațţi, căci firele s-ar arde. De 
aceea, în loc ca energia să fie trimisă prin cabluri (sub formă 
de energie electrică), constructorii au transformat 
amplificatorul de particule într-o antenă. Cercul din jurul 
amplificatorului cu o putere de un milion de megawati nu este 
altceva decât o antenă E cuplată cu antena Delta T. Cu 
siguranță, puterea amplificatorului este suficient de mare 
pentru a modifica timpul şi spațiul. 

Cavitatea de ieşire a energiei a fost construită astfel 
încât să treacă printr-un fel de rectificator, al cărui scop nu-mi 
este încă foarte clar deocamdată. O parte din această energie 
este folosită pentru a alimenta antena Delta T, al cărei vârf 
este situat chiar sub centrul zonei. Baza antenei este situată 
mult mai jos, sub acceleratorul de particule. Pentru a alimenta 
cu energie bobinele X şi Y ale antenei Delta T, constructorii au 
amplasat acceleratorul de particule chiar deasupra solului. Au 
orientat apoi bobina Z către acceleratorul din oraşul Montauk. 
Am bănuiala că şi energia acestuia este accelerată până la 
viteza luminii. Nefiind modulată, aceasta generează un semnal 
sonor care poate fi folosit ca semnal de corelare pentru 
modificarea liniei timpului (vezi capitolul 12 din Proiectul 
Montauk). 

Modificarea liniei timpului nu este singura destinație a 
acceleratorului de particule. La ora actuală el este folosit şi ca 


armă. Se ştie că OZN-urile sunt sensibile pe o bandă de 
frecvență de 435 pe 20 MHz. Unul din seturile de cavități poate 
fi reglat astfel încât să fie obținută o frecvență de 435 MHz. 
Fluxul de particule poate fi folosit astfel ca armă, prin 
intermediul unui dispozitiv de focalizare magnetică înzestrat 
cu oglinzi reflectorizante. Se generează astfel două fluxuri 
elicoidale întrepătrunse, care au aceeaşi funcție ca şi 
caduceul. Prin controlarea fazelor ondulatorii, fluxurile pot fi 
trimise până la o anumită distanță, după care pot produce 
interferenţe distructive, generând un fel de găuri negre în 
miniatură. Secretul străpungerii scutului de protecţie al 
OZN-urilor este modulațţia, lucru cunoscut încă din perioada 
radarului Sage, când s-a început doborârea OZN-urilor. 


Glosar 


Ciclu - unitate de activitate în cadrul unei unde care se 
repetă continuu. Înainte de a se repeta, un ciclu va avea o 
mişcare ascendentă şi descendentă. Dacă ne imaginăm nişte 
valuri oceanice de intensitate egală (uniforme), seria de valuri 
va fi numită „undă”. În acest caz, un val oceanic pe care 
călăreşte un surfer poate fi numit un „ciclu”. 

Delta T - prescurtare pentru „Delta Timp”. În ştiinţă, 
litera delta este folosită pentru a indica schimbarea. De aceea, 
„Delta T” indică o schimbare în timp. 


Antenă Delta T - antenă de forma unui octaedru 
concepută pentru a curba timpul. Arată ca două piramide cu 
bazele lipite. Prin definiție, poate facilita trecerea dintr-o zonă 
temporală în alta. În jurul muchiilor piramidei sunt plasate 
două bobine verticale, la un unghi de 90*. O a treia bobină 
înconjoară baza piramidei. Schimbarea zonelor temporale 
poate fi obținută prin conectarea antenei Delta T la o sursă 
electrică de tip puls, aşa cum se arată în capitolul 12 din 
Proiectul Montauk. Chiar dacă antena nu este conectată la o 
sursă de electricitate, ea are un efect interdimensional subtil 
asupra naturii timpului. 

Sticlă electromagnetică - acest concept se referă la 
„efectul de sticlă” care apare atunci când un spațiu specific 
este înconjurat de un câmp electromagnetic. Se consideră că 
respectivul spațiu se află în interiorul  „sticlei” 
electromagnetice. Oamenii sau obiectele care există în acel 
spaţiu se află şi ei în interiorul „sticlei electromagnetice”. 

Undă electromagnetică - în jurul oricărei sarcini 
electrice care oscilează se creează un câmp de natură 
simultan electrică şi magnetică. El va oscila la rândul lui, 
generând astfel o undă care se va propaga în spaţiu. Această 
undă este numită undă electromagnetică. 


Misterele eleusinice - şcoală a misterelor din Grecia 


ale cărei rădăcini se trag din cultul egiptean al lui Isis. 
Maegştrii ei predau aspectul nocturn al energiei feminine. Se 
spune că cea care a creat şcoala a fost Isis însăşi. 

Elohim - dicționarul Webster's defineşte acest cuvânt 
prin „Dumnezeu”, dar mai corectă ar fi definiția de „prim 
născut din Dumnezeu”, adică de înger. Prefixul „EI” înseamnă 
Dumnezeu, iar Elohim-ii sunt consideraţi Îngerii Căzuţi sau 
Rasa Bătrânilor, din care ar fi apărut ulterior rasa oamenilor. 

Extratereştri - în sensul cel mai larg al cuvântului, 
extratereştrii se referă la tot ce nu aparține planetei Terra. La 
ora actuală, termenul este folosit frecvent în OZN-ologie cu 
referire la ființele venite din spaţiu care se folosesc de 
umanitate în scopuri genetice sau în alte scopuri mai mult 
sau mai puţin malefice pentru a-şi favoriza propria evoluție. 


435 MHz - următoarea descriere a frecvenței de 435 
MHz i-a fost oferită lui Preston Nichols de contactele sale 
pleiadiene. Am inclus-o aici numai pentru cititorii cu înclinații 
tehnice. Tesătura continuum-ului spațio-temporal care 
oscilează în jurul frecvenței de 435 MHz are la bază 
spinner-ul realităţii noastre. Numărul este legat de diametrul 
găurii negre din centrul galaxiei noastre, care are o 
rezonanță ciclotronică (referire la particulele care se rotesc 
pe o orbită circulară). Toate energiile sunt atrase în această 
gaură neagră cu viteza luminii, generând o ecuaţie 
diferenţială de gradul trei (prin care sunt exprimate spațiul 
şi timpul), cu limite angulare în partea trigonometrică a 
diferenţialului: limitele angulare rezolvă ecuaţia dacă 
introduci în ecuație frecvența de 435 MHz care se roteşte 
prin n. Rata frecvenței raportate la impulsul angular este 
n/2. 

Frecvenţă - număr de unde sau de cicli pe secundă. 


Hertz - (abreviat prin Hz). Un ciclu al unei unde. Orice 
undă este alcătuită din nenumărați cicli, adică repetiții ale 
unui ciclu. Dintr-o perspectivă mai mecanică, un hertz este 
o fluctuație completă a unei unde de la plus (punctul cel mai 
înalt) la minus (punctul cel mai de jos). Cinci hertz înseamnă 


cinci cicli pe secundă. 


Metatron - Metatron este definit ca fiind prototipul 
elementelor de bază sau subparticulelor materiei. Se referă 
de asemenea la spirala luminoasă integrală a materiei, spre 
deosebire de spirala înjumătăţită. Altfel spus, energia 
metatronică provine de la lumina albă (cu spectrul integral) 
născută din sursa primordială. 


MHz - un megahertz, echivalent cu 1.000.000 Hz. 


Băieţii din Montauk - referire la nişte băieți 
adolescenți, majoritatea arieni cu părul blond şi ochii 
albaştri, răpiți în vederea experimentelor de control al minții 
efectuate la baza militară dezafectată de la Camp Hero, din 
regiunea Montauk, statul New York. Băieţii au fost 
programati în funcție de diferite agende, una dintre acestea 
fiind aceea de a institui o dictatură de tip lege marțială 
într-un eventual scenariu de haos social. 


Scaunul din Montauk - aparat foarte complex, 
construit după principii ezoterice, în vederea obținerii unui 
control asupra minții oamenilor. Era parțial alcătuit 
dintr-un fotoliu cu trei seturi de bobine, în interiorul unei 
piramide.  Bobinele aveau senzori meniți să culeagă 
gândurile omului care stătea pe scaun. Acestea erau apoi 
decodificate de un computer şi amplificate printr-un 
transmițător care le trimitea în spaţiu, unde erau receptate 
de diferite persoane  neavizate. Pentru informaţii 
suplimentare referitoare la această tehnologie şi a manierei 
în care este folosită ea pentru manipularea timpului, vă 
recomandăm lucrarea Proiectul Montauk: experimente în 
timp. 

MRI - de la Magnetic Resonance Imaging (obţinerea 
unor imagini prin rezonanță magnetică). Procedeu de 
scanare a unor imagini din interiorul corpului uman, 
folosind principiile electromagnetice. Aparatele de acest fel 
sunt folosite frecvent de medici, oferind mult mai multe 
detalii decât aparatele cu raze X de altădată. 


Oscilator - aparat care creează şi menține oscilații. A 
oscila înseamnă a genera o mişcare înainte şi înapoi. În 
electronică, o oscilație se referă la o variaţie regulată între o 
valoare maximă şi una minimă, cum ar fi curentul electric 
sau voltajul. 


Fază - intervalul de timp care se scurge între 
petrecerea unui anumit eveniment şi începerea unui alt 
eveniment. 

Experimentul Philadelphia - experiment secret 
realizat în anul 1943 la Şantierul Naval din Philadelphia, prin 
care nava USS Eldridge a fost înconjurată de nişte bobine 
pentru a părea invizibilă pe radar. Potrivit martorilor, nava a 
dispărut complet, fiind teleportată pe coasta Virginiei. 

Detaşament Psi - armă secretă a serviciilor secrete din 
SUA, alcătuită din indivizi cu puteri paranormale, special 
antrenați în aproape toate tipurile de activități psihice 
imaginabile. Printre activităţile lor se numără (între multe 
altele): vederea la distanță, controlul oamenilor prin 
intermediul viselor, focalizarea asupra unei persoane cu 
scopul de a-i face rău şi folosirea telepatiei pentru a afla 
acțiunile uni inamic. 

Psiho-activ -— calitate care aparține unei activități sau 
funcţii care influențează mintea ori psihicul oamenilor. În 
cartea de față, principalul sens dat acestei expresii se referă la 
funcțiile electromagnetice sau la echipamentul electronic cu 
ajutorul căruia poate fi influențată gândirea şi 
comportamentul uman. 

Psihotronică - ştiinţă şi disciplină care studiază modul 
de funcționare a vieţii. Include studierea interacțiunii 
tehnologiei cu mintea, spiritul şi corpul omului. Reprezintă o 
sinteză a ştiinţei, matematicii, filozofiei, metafizicii şi studiilor 
ezoterice. Se ocupă inclusiv de alte realități şi de felul în care 
interacționăm noi cu celelalte dimensiuni ale existenței. 

Modulaţii puls - transmisia unor serii de impulsuri 


scurte separate de intervale relativ lungi de timp în care nu 
este transmis nici un semnal. 


RF - de la Radio Frequency (frecvență radio). 
Frecvenţele de peste 20.000 Hz sunt numite frecvențe radio, 
întrucât sunt utile în transmisiunile radiofonice. 

Undă radio - undă electromagnetică ce transportă 
informaţii inteligente (imagini, sunete, etc.). 

Relativist - funcţiile relativiste se referă la acele 
activități care nu fac parte din cadrul nostru de referință 
normal. Fac de asemenea referire la felul în care pot fi 
asociate activitățile din alte cadre de referință cu cele din 
cadrul nostru de referință. Relativitatea include conceptul 
totalității fără limite, deci şi celelalte dimensiuni sau 
universuri. 


Bandă laterală - acea componentă a undelor radio care 
poartă propriu-zis informațiile inteligente. 

Soloton - câmp electromagnetic conţinut în sine. Nu se 
răspândeşte într-o manieră liniară, ci ajunge până la o 
anumită limită, unde se opreşte. 

Continuum spaţio-temporal - orice om care studiază 
fizica superioară îşi dă seama că spaţiul şi timpul sunt 
inextricabil legate între ele. De aceea, este greşit să ne referim 
exclusiv la spaţiu sau la timp, ca la nişte concepte individuale 
(tocmai pentru că nu există în sine). Ar fi ca şi cum am spune 
că gura noastră a mâncat cina. 

Torus — formă de gogoaşă. Fizicienii şi ezoteriştii afirmă 
deopotrivă că universul are această formă. 


Transceptor - instrument care serveşte deopotrivă ca 
receptor şi transmițător. 


Transmiţător - aparat sau unitate care trimite un 
semnal sau un mesaj. 


Ultraterestru - ființă aparținând unei ordini 
superioare care poate funcționa în cadrul spiralei metatronice 
(a luminii integrale). Aceste ființe nu vampirizează şi nu 
influențează negativ ființele umane, ci acționează în virtutea 
unui plan divin. 


Undă - o stare de mişcare care se ridică şi coboară 
periodic este numită undă. Poate fi transmisă dintr-o zonă 
în alta fără să necesite transportul materiei. O undă este 
alcătuită dintr-un mare număr de cicli şi poate transporta 
imagini, sunete sau alte semnale. 

